
MO    GHAOL   AN    T-UASAL. 
Am  FONX  : — "  An  yiUe  duhli  dia  treig  niL" 

Seisd. — Gur  e  mo  ghaol  an  t-uasal, 

Mo  dhùraclid,  beaiiuachd  bhuan  leis, 
A  dhealaich  oidhche  Luain  rium 
A  sheòladh  stuagh  na  maranna. 

Gur  e  mo  ghaol  am  fiuran, 

Tliig  deise  ghorm  o  'n  bliiith  dhuit, 

"S  gur  fonnar  thu  air  ùrlar 

Ri  pong  cruit-chiùil  neo-mhearachdach. 

Sùil  chorrach  ghorni  a'  d'  aod;inn, 
Mar  dhearc  'o  dliealt  an  aonaicli, 
Tha  deirge  'n  gruaidh  mo  ghaol-sa, 
'Bheir  bàrr  air  caor'  na  meuufrana,     • 

'N  iiair  Mia  sinn  anns  a'  Ghàidh'ltaclid, 
Aig  clachaidli  chaomh  ar  màthar, 
Bu  trie  'o  d'  sgèitli  an  cràdh-gheadh, 
Mu  'n  duisgeadh  each  's  a'  elianihanaich 

Stuireadair  sgoth  chaoil  thu, 
Oho  math  's  thèid  troimh  na  caoiltean, 
'S  'n  uair  theid  an  long  'na  h-aodach 
Gur  deas  mo  Jaoch  'na  crannagaibh. 

Cha  taobh  mi  saor  na  harhair, 
N^a  gobhainn  dubh  na  teanchair, 
'S  mo  leannan  air  an  fhairge, 

Am  fear'ni  cainb  a  theaniiachadh. 

A  fhleasgaich  an  fhnilt-ehraobhaieh, 
Gur  h-og  a  thug  mi  gaol  dhuit, 
Naeh  eeiJinn  air  an  t-saoghal 

Na'n  eireadh  aobhar  aideachaidh. 

Gur  deas  a  dh'  fhalbhainn  fhèin  leat, 
Mo  chàirdean  uile  threiginn, 
'S  ma 's  mi  do  rogha  cèile 

Cha  dean  ach  eug  ar  dealachadh. 

Cha  blii  mis'  ach  brònacli 
Gach  Sathurna's  Di-donaich, 
'S  an  cluinn  mi  gu'  m  bheil  Dòmhnull 
A'  pasgadh  sheol  's  a'  chala  so. 

LITIR    EOGHAIN  GU  CHAIRDEAN   ANNS  AN 

EILEAN  MHUILEACH. 

Air  Fonx  : — '^  DòmhnuU  an  dannsair." 

Seisd.— A  chuideachd  mo  ghaoil  'tha  tobh  na  tuinne, 
Fo  dhubhar  nau  craobh,  fo  bhraon  anduillich, 
A  còmlmuidh  ri'r  taobh  cha'n  fhaod  mi  faireaclid, 
Ach  sgriobhaidh  mi  thugaibli  mar  gheall  mi. 

'S  e  gainne  na  h-oiljre  'us  lughad  a'  phàigheadh, 

Daoiiead  an  fhearainn'us  togail  nam  màl 

'S  nach  taobhadh  an  sgadan  Loch-Leamhan  mar  b'àbhaist, 
Chuir  raise  bin  n  drasd  air  a'  Ghalldachd. 

A'eumail  ri  m'ghealladh  am  facal  no  dhà, 
Gu  n  toir  mi  sgeul  aithgheàrr  air  fasain  an  àifce, 
A  mheud's  a  th'air  m'inntinn  cha'n  innsinn  gu  bràth 
Air  eagal  gu  'n  sàraich  am  peann  mi. 

Xa  h-ionagan  boidheach  bha  òg  anns  an  sgoil  leam 
Ged  thig  iad  am  chòmliail  ga'n  deoin  cha  dean  sodan, 
A  falbh  air  an  t-sràid  's  gur  h-àrd  bhios  an  dosan, 
'S  iad  seachad  'n  uair  nodas  iad  ceann  rium. 

Tlia  gis'a  tha  fuasach  air  gruagaichean  Ghlaschu, 
Cha  chreideadh  sibh  bhuam  e  ged  bhuailinn  air  aithris. 
Cha  'n  urrainn  na  ciadan  diu  'n  ciabliag  a  thachas, 
Tha  'n  lamhan  an  ceangal  's  an  dobnan. 

Air  oidliche  Dhi-sathuirn'  bidli  caithream  'us  ceòl  ann, 
Sùisdeadh  'us  satadh,  gu  maduinn  Di-dònaich, 
Cha  'n  ioghnadh  aii  rioghachd  so  idir  bhi  bronach, 
Ma  tha  uibhir  'gan  leòn  's  an  Soudan  dhinn. 

Ma  theid  mi  'n  tigh-òsda  bidh  stop  aig  na  cailleachan, 
Suidhe  aig  bord  ann,  ri  mòran  do  sheanachas, 
A'càineadh  nan  daoin'  ac'  's  a'  caoineadh  an  seana-mhathar, 
'Us  cosdaidh  iad  airgiod  gun  taing  ann. 

Bidh  bean  's  i  guji  chais'eart  m'  an  stairsnich  's giiiig  oin' 
Pàisde  na  h-achlais  'dh'fiiag  altrum  crùbach, 
'Us  fain  air  a'  cliorraig  'us  fhaisg'  air  a  liidaig, — - 
'S  mar'aisg  air  iimpaidh  chuir  ann  e. 

(W  n  tog  i  mo  mhi-thlachd  'n  uair  chi  mi  air  sraid  i, 
'S  dosan  a  cinn  's  nach  robh  cir  'o  chionn  ràthaidh, 
Dheanadh  e  peallan  domh  'thearradh  a'  bhàta, 
'Thoirt  oirre  'bhi  deàrrsadh  'san  t-Samhradh. 

Ach  ni  mi  an  litir  so  nis  a  cho-dhùnadh, 
Beannachd  gu  Lachunn,  gu  Ailein,  's  gu  Diighall, 
'S  innsidh  tu  dh'  Iseabal  mise  'bhi  'n  diirachd 

Gu  'n  crioch'naich  i  'chiibln-ainn  roimh  Bhealltuiun. 

SAIGHDEIREAN     GAIDHEALACH     ANN     AN 
AFGHANISTAN. 

Air  Foxn  : — "So  cIeoch-slài)ite'Ghàid/ieil  ghasdo.^' 

Seisd. — Slàn  gu  'n  till  na  Gàidheil  ghasda, 

'Tlia  thai-  sail'  air  nihears'  nam  bratach, 
Furan  fàilt'us  slàn,  tigh'n  dachaiclh 
Do  im  suinn  tlia  'n  Afghan  thall. 

Thug  an  Sàmhradh  ruinn  a  chiilaoLh, 
'S  tha  'm  Faoghav  fann  'fas  gann  ri  chùnntas, 
'So'n  tha'n  Geanihradh  air  tigh'n  dlùth 
Gur  mithich  siùthadachdainn  air  raun. 

Cia  mar  chuirinn  'm  buil  a  b'  fheàrr  e, 
Na  bhi  seinn  air  cliii  nan  àrmunn, 
A  ghleidh  a'  bhuaidh  aig  Kandahar, 
'Sa  chuir  an  rnaig  air  Ahab  Khan. 

Moire!  'siad  mo  ghaol  na  h-àrmuinn, 
Sgeadeaicht'  anns  an  eideadh  Ghàidhealach, 
Cruaidh-ghreimeach  le  buaidh  mar  b'  àbhaist, 
'N  dream  a  dh'  àraich  tìr  nam  beann. 

Sheas  na  naimhdean  ruibli  le  diori-as, 
Bha  iad  reachnihor,  làidir,  lìonmhor, 
Ach  gun  taing  dhaibh  b'  eudar  striochdadh, — 
Ruag  sibh  iad  le  roinn  nan  lann. 

Ach  ged  bhuadhaich  anns  an  stri  leibh, 
Bha  i  daor  dhuinn  mu  'n  deach  crioch  oirr', 
'Siomadh  laoch'bha  marbh'na  shineadh, — 
Faic  a  Righ  !  's  bu  mhor  an  call. 

Tha  mar  dhuthchas  dhuibh  bhi  dileas, — - 
Th'  aig  eachdraidh  fhein  bhur  'n  euchdan  sgriobhta. 
'Stric  a  bhios  bhur  cliii  ga  innseadh 
'San  lompaireachd  'o  cheann  gu  ceann. 

Their  cuid  rium  gu  bheil  mi  feineil 
Nach  bu  Gàidheil  gu  leir  an  reiseamaid, 
Cha  stàth  dhomh  seinn  air  cliù  luchd-Beurla 
Chionn  cha  tuig  iad  fhein  mo  chainnt. 

Seinnidh  mise  cliii  nan  Gàidheal, 

'8  e  mu  dhùrachd  iad  'thigh'n  sàbhailt'. 

Bhar  a'  chuain  do  'n  tir  a  dh'  fhàg  iad 

Dh'fhaodainn  duais  o 'n  Bhàn-righ,  'staing. 


AN    T-EILEANACU. 


ORAN  MU'N   CHOLLAINN. 

Air  Fonn  : — "Sud  mar  bhuilich  tni'n  t-each-odhar. 

Chaidh  au  t-òraa  so  a  dheanamh  goirid  an  deagh  do  chathair 
iia  (iiidhlig  a  blii  air  a  stèidheachadh  ami  au  Oil-thigh  Dhiui- 
eideaiin. 

Seisd. — Slid  mar  bhuilich  mise'Chollaiuii 
Chaidh  mi  Ghlaschu  le  odhail. 
Thug  mi  'm  breacan  learn 's  a  'chromag 
'S  thog  mi  orm  gu  Galldachd. 

Dh'  falbh  mi  anns  an  "  Chevalier," 
'Us  dh'fhag  i  mi  air  gnob  an  Grianaig, 
'X  CÒXT  do  'n  astar  ghabh  mi  'n  sliabh, 
Anns  an  each-iaruinn  'srann  aig'. 

'N  uair  a  dh'  falbh  e,  sin  bha  sgriob  aig' 
Cha  choimeas  dhomh  dha  da-rireadh 
Sion  ach  fiadh  a'  fiaradh  frithe, 
'S  niiol-choin  a'  tigh'n  teann  air. 

'X  uair  a  dh'  fhalbh  e  's  e  na  shradan, 
Dol  ro  bhruachan  mar  am  fachach* 
Thug  e  'n  tùchadh  air  Mac-Talla, 
Langanaich  na  \x-engine. 

Bha  mi  'n  Glaschu  's  a'  mhionaid 
Anns  an  Station  aig  ".SY,  Enoch," 

*  The  name  in  ^Jull  for  a  mole. 

'S  leis  a'  ghleadhraich  a  bha  'n  sud 
Gu  'n  cbur  iad  mis'  air  aimhi-eit. 

Tlieab  an  solus  ud  mu  dballadh, 
A.  bha  dearrsadh  as  na  sparan, 
Ohaidh  mi  null  'us  rinn  mi  f harraid 
Am  b'  e  ghealacb  Ghalld'  e  ! 

Righ  !  gur  raise  bha  'n  am  chàs 
Ag  iaviaidh  air  gach  taobh  do  'n  t-sràid, 
Mu  'n  d'  fhuair  mi  macli  far  'n  robh  mu  chàirdean 
Gabliail  tàmh  'san  "Trongate." 

'N  uair  a  fhuair  mi  'n  àite-còmhnuidh, 
Dhèirich  m'  inntinn  suas  le  solas, 
Na  bha  chairdean  's  do  luchd-eòlais 
Cònihla  riu  aig  dram  ann. 

Bha  Calum  'us  Eachann  Mac  Ghuair'  ann, 
Clann  Iain  mhaoil  a  Tòr-na-h-uamha 
Dùghall  ban  a  Lag-nan-sguab, 

'Us  Pàruig  Ruadh  Mac  Amlaidh. 

Dh  ol  mi  slàìnte  fir  an  tighe, 
'N  uair  a  lion  e  'n  t-slige-chreachainn, 
Cuimhneachan  bh  'aig  air  a'  sheanair 
'Bh'  ann  an  Glaic-na-Sanihna. 

'S  iad  na  h-orain  bha  'n  's  a'  chomunn, — 
"Chabhraich  a  bha'n  tigh  a' ghobhainn," 
^'Sud  mar  bhuilich  mi'n  t-each-odhar," 
'Sam  "Bogaise  Landy."* 

*An  old  port-a-bial  or  dance  tunc. 

Paniig  Ruadh  'san  t-slige-clireachainn 
Cliuir  iad  suanach  ann  am  chlainioiin, 
'S  leis  na  dh-ol  mi  'n  uisge-blieatlia 
Chad  ail  mi  gu  sraimdach. 

Bhruadair  mi  bhi  aig  a'  bhaile, 
Dol  le  Niall  do  'n  chladach  fheamainn, 
'S  paidhii-  chliabh  air  druim  a'  ghearrain, 
Seachad  air  an  t-seann-tigh. 

Shaoil  mi  gun  robh  mi  'n  Dun-6ideann, 
Ann  an  talla  mliòr  na  Beurla, 
'S  gruagaichean  a  luadhadh  air  cleithe, 
'S  mi  'g  eisdeachd  nan  I'ann  ac'. 

Shaoil  mi  gu  'n  robh  'n  sud  a'  Bhùn-righ 
Na  suidhe  anns  a'  chathair  Ghàidhlig, 
'Leughadh  "  Sar-obair-nam-bàrd" 
'Us  Pàriiig  's  e  toirt  dram  di. 

Bha  piobaire  'n  ceann  shuas  an  tighe' 
'Se  toirt  smùid  air  "Gille-Calum," 
'S  bha  Mac  lonmhuinn  agus  Blachie 
Cur  nan  car  dhiu  dannsadh. 

'Sioma  ceòl  a  bh'  anns  an  fhàrdaich, 
Gun  robh  fiodhall  ann 'us  clàrsach, 
Boineid  air  maide-bhuntiita 
Air  an  spar  's  e  canntaitcachd. 

Gun  robh  bearaich  agus  nmrlaich, 
Gobairnich,  giomaich,  'us  crùbain, 
'S  iad  a  dannsadh  air  an  ùrlar, — 

Dliùisg  mi,  's  gu  'n  robh  'n  t-àm  ann  ! 

ORAN  DO  DH'OIDHOHE-SHAMHNA. 

Air  Fonn  : — ■"■  Na  brogan  dannsaidh." 

Seisd. — Chaidh  mi  oidhche-Shamhna, 

Còmhl'  ri  each  a  shealltainn  leannan, 
Dh'  fhalbh  mi  leis  an  Traniivwj, 
'Dhol  taobh  thall  nan  \Shaws*  air. 

'N  uair  a  ràinig  sinn  an  liichairt 
'S  an  robh  sùgradh  'us  làn-aighear, 

Ceòl  'us  dannsadh  aix'  an  ùrlar, 
Oigridh  shiinndach  Ghaidhealach. 

Cha  robli  cleas  a  dh'  òrduich  m'  eudal 
Nach  deachaidh  air  ghleus  an  cabhaig, 

Cnothan  laisde  taobh  nan  eibhleag, — 
An  doigh  an  reitich  càraid. 

'S  gu  robh  mise  air  an  ùrlar, 

An  deigh  nan  ùbhlan  mar  an  t-amhsan,  f 
CÙ1  na  coinnle,  's  mi  ga  feuchainn, 

Gus  'n  robh  m'  fheusag  dàthte. 

Chaidh  buntàta  pronn  gu  leòir, 

A  chuir  air  doigh,  's  bu  mhòr  an  soireadh, 
'S  gu  'n  deach  airgiod  ann  a  phutadb, 

Putan  agus  fàinne. 

*  PoUokshaws.     t  Solan-goose. 

'N  uair  a  thoisich  sinn  ri  stri 

Bha  'm  fàinne  dhlth  air  h-uile  duine, 

'S  dh'  ith  sinn  gun  fhios  dhuinn  fhin 
'S  nach  iarr  sinn  mir  am  màireach. 

Ge  b'  e  car  a  ghabh  am  fàinne 

Cha  dean  mi  gu  bràth  a  thuigsinn, 
Cha  chreid  neach  a  bh'  ann  's  a'  chuideachd 

Nach  do  shluig  Mac  Aidh  e. 

Chaidh  sinn  an  sin  le  aonadh  iarrtias, 

A  spionadh  nan  dias  do  'n  mhulan, 
'S  ann  le  faicill  mhor  'us  cùram 

A  chùnntadh  gach  grain  dheth. 

Thuirt  Iseabal,  thèid  sinn  do  'n  ghàradli 

'Dhol  a  spionadh  càl  a'  bhodaich, 
'S  mur  a  direach  bhios  gach  gas  dheth, 

'S  e  mo  chreach  ar  càradh. 

Ach  an  gas  a  spion  Nic  Labhruinn 

Bha  e  crom  mar  chramhachdan  daraich, 

Cha  robh  aig  Màii'i  ach  eireaplach, — 
Mhill  an  t-seilcheag  tràth  e. 

Ach  thàinig  fear  a'  chota  ghuirm, 

'S  na  'm  putain  airgid,  dheth  'n  robh  'n  lannair, 
Gus  ar  càradh  teann  fo  ghlais, 

Bho  'n  ghlac  e  sinn  's  a'  mheirle. 

Cha  robh  sgil  aig  air  ar  cànain, 
'S  ann  a  rinn  e  gàire  magaidb. 

'S  dh'  aontaich  sinn  a  chur  's  a'  ghluniaig 
Chionn  nach  tuig  e  Gàidhlig. 

Thuirt  Eachann,  beiribh  air  an  diùlnach, 
B'  fheàirrd  e  iompacliadh  's  a  thumadh, 

'S  'n  uair  a  thog  sinn  as  an  uisg'  e 
Gu  'n  robh  glug  'n  a  mhaileid. 

Racli  thusa  dhacliaidh  nis  a  laochain, 
'S  dean  do  laoran  fuai"  a  gharadb, 

'Us  bi  taingeil  fad'  do  shaogliail 
Nach  do  ghlaodhadh  bàtht'  thu. 

OR  AN    MU    "GRANDFATHER'S    CLOCK:' 

Air  Foxn  : — "  The  Laird  of  CocJcpen.'" 

Chaidh  na  rannan  so  a  sgriobhadh  'n  uair  bha  'n  t-òrau  Beurla 
"Grandfather's  Clock"  ri  chluinntinn  aig  gach  darna  duine  a  fall)h 
na  sràide. 

Seisd. — Thàinig  mi  Ghlascliu,  mach  thun  na  Galldachd, 
Toiseachd  an  t-Samhraidli  thàinig  mi  'n  so, 
'S  beag  tha  do  m'  thlachd-sa  do  dh'f hasan  nan  Gall, 
'S  e  bhodhair  's  a  dhall  mi  Grandfat/iet-'s  Clock. 

Cha  cliluinn  mi  ann  uiseag  no  smeòrach  an  coil], 
No  cuthag  air  craoibh,  ged  dli'  eireas  mi  moch, 

'Chlann  bheag  bhios  a  cleasachd  'n  uair  sheinneas  iad  rann 
Clia  tig  smid  as  an  ceann  ach  Grandfathers  Clock. 

Gach  taobli  ni  mi  gabhail  troimli  rathad  no  cul-shraid. 

Tha  iomairfc  'us  ùpraid  g'a  chluinntinn  gun  chlos, 
'S  a  dh'  aindeoin  gach  stavum  ni  casan  'us  cuibhlean, 

Cluinnidh  mi  ''hug"  air  Grandfather's  Clock. 

'N  uair  chi  mi  fear  daoraich,  e  glaodhaich  's  ceann  crom 
air, 

'S  e  falbh  air  a'  chabhsair  's  a'  tuiteam  'n  a  chlod. 
Eiridh  e,  seallaidh  e,  's  togaidh  e  'cheann — 

'S  an  sin  bheir  e  srann  air  Grandfather'' s  Clock. 

Bidh  cailleach  's  i  tighinn  'us  dileag  do  'n  dram  oirre. 
Siirdan  na  ceann,  gun  chomas  nan  cas 

All  sin  bidh  am  Bohhy  do  'n  Office  g'  a  cuibhleadh, 
'S  ise  toirt  "liiig"  air  Grand  father'' s  Clock. 

Tha  'm  fear  dubh  aig  an  drochaid  le  bocs'  a  reic  phioban, 
'S  bidh  e  'g  an  sineadh  dhuit,  's  tri  aig  air  sgnoic, 

O'n  rugadh  'ntir  chein  e  cha'n'eil  Beurl'  aig'  a  sbeinneas 
Ach  bidh  e  ri  feadaireachd  Grandfather's  Clock. 

'N  uair  chi  sibh  an  Teapot  *  na  sheasamh  aig  Ann  Street, 
Cho  siobhalt  ri  maighdean,  's  e  aoibheil  gun  sprochd, 

Oha  labhair  e  smid  riut  ged  thairgeas  e  'm  paipeir, 
Ach  bidh  e  ri  canntaireachd  Grandfather' s  Clock. 

'is  uair  bhrist  iad  am  Banka  ',s  ann  ann  a  bha  'n  straiglilich, 

Rinn  iad  an  fhoill  'us  cheil  iad  an  t-olc, 
Ach  chàraich  iad  cuid  dhiu  do  Dhuke  Street^  m;ir  thoill  iad, 

Gus  a  bhi  seinn  an  Grandfather  s  Clock. 

'N  uair  shocraich  iad  ciiisean  aig  ciiirt  an  Dun-èideann, 
Chuir  iad  do  dh'  Ayr\\  iad  g'  an  cumail  a  cron, 

Ach  dh'  fhalbh  Nicol  Fleming  'us  theich  e  le  nàire. 
As  thug  6  do  'n  Spàinnt  leis  Grandfather  s  Clock. 


*  A  thin  old  man,  who  sold  papers  in  Jamaica  Street  at  the 
corner  of  Ann  Street,  commonly  called  the  "Teapot"'  from  the 
position  in  which  he  always  stood. 

tH.M.  Prison,  71  Duke  Street,  Glasgow. 

II  After  sentence  the  City  of  Glasgow  Bank  Directors  were 
conveyed  to  Ayr  prison. 

ORAN  DO'N  ^'CLUTHA;' 

BATA    AISEIG    CHLUAIDH. 

Air  Foxx  : — "  Poltalloch  House." 

Seisd. — A  Mhòr  a  bhuineadh,  's  a  Mhòr  a  ghràidh, 
A  Mhòr  a  bhuineadh,  's  a  Mhòr  Nic  Aidh,* 
Cha  mhòr  nach  coma  learn  'd  è  their  each, 
Theid  raise  fad  seachduinn  do  Ghlaschu  raor. 

O'n  a  bh'  agamsa  leannan  am  baile  nam  biith, 
Gu  'n  deach  mi  g'  a  h-amharc  aig  am  na  bliadhn'  iiir, 
'S  dh'  fhàg  mi  am  baile  's  a'  bliàta  's  a'  mhadainn, 
'S  ann  ormsa  bha  'm  fadal  a  dli'  fhaieinn  mo  riiin. 

Gu  faca  mi  miorbhuilean  's  ioghnadh  gu  leòir, 
Am  Bonanza  e  fein,  's  obair-cheire  Mhic  Leoid, 

An  Tramway  'na  ruith  leam  a  shealltuinn  nan  nighean, 
O,  creidibh  so,  'illean,  bha  mis'  air  mo  dhòigh ! 

Bha  mi  sglth  do  gach  upbraid  'us  liichairt  'us  ceol. 
Thug  mi  orm  cois  na  tuinne  gu  Iningeis  nan  seòl, 
A  shealltuinn  na  h-aibhne  air  bòrd  Pennij  Liner, 
Ohaidh  mise  's  mo  mhaighdeau  gu  h-aoibheil  air  bord. 

\S  a'  mhaduinn  ged  b'  fhuar  i,  gu  'n  gliluais  mi  mar  ghoall, 
'N  uair  rinn  iad  na  huairean  a  bhualadli  le  if//, 

*"yic  Aidh,''' — generally  wvitien.  Nk  Atidh     the 
Gaelic  for  Machcy. 

Bu  ghruamach  an  latha  's  e  coltach  ri  frasan, 
'N  uair  thog  sinn  an  t  achdair  aig  cas  na  Stochwell. 

Bha  mis'  anns  an  toiseach  's  mi  'g  amliarc  mu  'n  cuairt, 
'N  uair  ràinig  i  'n  drochaid  tha  thairis  air  Cluaidh, 

'S  ann  liib  i  St.  funnel  'us  sgnoc  rni  mo  bhoineid, 
'S  na  daoine  mu  'm  choinneamh  a  sealltuinn  a  uuas. 

Ach  's  aun  a  rinn  loireag  dol  troimhe  'n  a  leum, 

'S  gu  'n  d'  tliarruinn  mi  m'  anail  'n  uair  fhuair  mi  ma  reir, 

Cha  'n  fhaca  mi  fhathasd  ach  crioman  do  'n  athar, 
'S  each-iaruinn  'n  a  shradan  dol  seachad  troimh  'n  speur. 

Cha  'n  fhaicinn  an  coire,  an  doire,  na  'n  gleann, 
An  t-easan,  na  sruthain,  na  mullach  nam  beann, 

'S  ann  bheireadh  i  fead  aisd'  gu  each  chur  aiv  theicheadh 
'S  i  bogail  's  a  beichdeil  troimh  leitir  nan  crann. 

'N  uair  dh'  eirich  an  fhairge  gu  garbh-mheallaibh  trom, 
'S  a  toiseachd  ri  monbhar  air  onadh  nan  tonn, 

Bu  bhras  bha  gach  buinne  fo  chaoi'-gheal  na  tuinne, 
'S  a  dh'  ain-deoin  nan  tuiltean  bha  'n  Clutha  na  deann. 

Bha  luingeis  mu  'n  cuairt  dhuinn  ri  luasgan  gun  tàmh, 
Tigh'nn  dachaidh  bhar  cuain,  's  cuid  dhiu  gluasad  gu  sail', 
Bha  'n  sgiobair  'us  gruaim  air  's  e  glaodhaich  gu  fuasacli 
"O,  cum  ris  an  fhuaradh  neo  buailidh  i  'm  barge!" 

Tad  a'  falbh  as  mo  shealladh  mar  shearraich  ri  reis, 
Mar  chii  theid  ri  caoraich  air  aodun  an  t-sleibh 

Bha  pacaid  ri  'r  taoibh-ne  ri  meisdeireadh  baoghail, 
'S  te  eil'  aic'  air  thaod  's  i  g'  a  slaodadh  'n  a  dèigh. 

Bha  aig  cailleach  nam  briosgaidean  measan  gu  leoir, 
Bha  òigearan  gasd'  ann  àsjlasg  ac'  na  'm  pòc', 

Bha  Muillich  ann,  Canaich,  'us  Uibhistich  's  Barraich, 
O,  dhaoin',  ach  an  car^jo  a  bh'  againn  air  bord. 

Bha  '•'  bliadhna  mhath  ùr  dhuit "  air  hug  anns  gach  àit', 
Bha  botail  'g  an  taomadh  gach  taobh  dhinn  gun  tàmh, 
Bha  òrain  ga  'n  gleusadh  an  Gàidhlig  's  am  Beurla, 
"S  a'  chailleach  's  i  seideadh  air  "  Eirinn  gu  bràth." 

A  FHLEASGAICH  OIG. 

Air  Fonn  : — "  A  horo  mo  nighean  donv." 

Seisd. — A  fhleasgaich  òig  a  sheòl  Di-màirt, 
Air  a'  chuairt  a  null  thar  sail', 
Mo  dhùrachcl-sa  gu  'n  till  tliu  slàn, 

A  dh'  ionns'  an  ait'  's  an  d'  rugadh  thu, 

As  an  Eiphit  bhar  a'  chuain, 
Litir  ghrinn  gu  'm  faigh  mi  uait, 
Dh'  innseas  gu  bheil  t-inntinn  buan, 
'S  nach  toir  thu  luaidh  gu  ruig  thu  mi. 

Tha  mo  chàirdean  rium  am  feirg, 
Nach  tilginn-se  mo  bhòid  le  ceilg, 
Bho  'n  a  fhuair  thu  còta  dearg, 

'S  a  chaidh  thu  dh'  arm  nan  gunnachan. 

Ach  ged  gheibhinn  fear  le  maoin, 
Grunnd  fo  stochd  no  fearann  saor, 
'Us  cridhe  bochd  'n  a  chlod  ri  m'  thaobh, 
Nach  gluaiseadh  gaol  no  cuideachd  e. 

Gur  a  diomhain  do  d'  luchd-fuath, 
Do  mhi-chliu  bhi  rium  g'  a  luaidh, 
'S  do  chòrdaibh  gaoil  mu  'm  chridhe  suainnt', 
Nach  fuasgailinn  ged  b'  urrainn  mi. 

Ged  a  theid  mi  do  'n  bhall-danns' 
'S  a  bhios  an  sin  cruit-chiiiil  'n  a  deann, 
Tha  sail  mo  chridh'  taobh  thall  nan  tonn, 
An  camp  nan  tromb  's  nan  drumachan. 

Air  a'  phaipeir  's  trie  mi  'n  tòir. — 
'S  ann  le  geilt  tlieid  mi  g'a  choir, 
Ma  'm  bi  t-ainm  a  measg  na  leònadli 
Aig  a'  cliòmhstri  ghuinich  ud. 

Measg  gach  onair  a  gheibli  càcli, 
Na  dhiiraichdinn  a  nis  do  m'  gliràdh, 
'S  e  d'  £haicinn-sa  gun  chnead,  gun  àr, 
A'  d'  eideadh  Gàidhealach  cumachdail. 

'S  e  mo  mhiann  gu  'm  faic  mi  'n  t-àm, 
'S  an  teid  casg  air  bualadh  lann  ; 
An  cinneadh-daonn  'cur  sith  air  bonn, 
Gach  geal,  'us  donn  'us  dubh  aca. 

'S  mar  faic  mi  fein  gu  bràth  mo  luaidli, — 
'S  mios  gach  la  o  'n  sheòl  e  bh'^uam, 
Bith'dh  sinn  beò  taobh  thall  do  'n  uaigh,^ — 
Cha  'n  'eil  ach  cuairt  's  a'  chruinne  so. 


€e.^^iia$ 

TURUS  EOGHAIN  DO  GHLASCHU. 

Seisd. — Hiram  ho  ro,  hi  ri,  horo  ho,  oro, 
Horann  an  oh,  hi  ri,  ho  re  horo, 
Fuirichaird'athais'sbheirmisedhuitnaigheachd 
Mur  h-innis  thu  'neach  i,  cho  fada  's  is  beo  thu. 

'S  mise  Mac  Calum,  o  thaobh  AUd  a'  Bharraich, 
Far  an  robh  m'  athair  's  mo  shean-athair  o  'n  oige, 

'  Us  thuirt  iad  na  'n  tiigainn  mo  mhucan  do  Ghlaschu, 
'S  cinnteach  gu  faighinn  ann  m'  eallach  de  'n  or  on-'. 

Dh'  fhàg  mi  am  baile  moch  maduinn  Ui-luain, 

'S  cha  b'  ann  air  bheag  cruadail  a  fhuair  mi  air  bòrd  iad, 

Seachad  air  Diùra  bha  smiiid  a  dol  tharum, 

'S  gu  'm  b'  fheàrr  leam  na  ceannach  gu  'n  d'  fhan  mi 
'".s  an  Oban. 

'N"  uair  ràinig  mi  Glaschu,  baile  na  h-ùbraid, 
Bha  mi  fo  chùvam  mu  'n  chilis  's  gun  mi  eòlach, 

Dh'  fheumainn  mo  stiiiradh  a  dh'  ionnsuidh  nam  Bovgiits* 
'S  bha  Calum  o  'n  Oitir  'n  a  throtan  'g  am  sheòladh. 

Thuirt  Calum,  's  e  labhairt,  o  'n  tha  thu  gun  Bheurla, 
'S  ann  chuireas  mi  fein  h-uile  seud  dhuit  an  òrdugh, 


*  Glas^gow  Cattle  Market. 

Gheibh  mi  uait  faoighrean  'nam  fàgail  na  feile 

'S  gu  'n  teid  mi  'nam  leum  'dh'  obair-cheire  Mhic  Leoid 
leat.* 

'N  uair  rainig  mi  'n  liichairt  's  aun  ann  bha  na  diiilnaich, 
Le  clogaid  'us  liiireach  'us  ciiirneachadh  oir  on-'. 

Gaisgich  bha  ainmeil  fo  Ian  an  cuid  arm  ann, 

'S  cha  bu  cliaomli  learn  an  coinneachainn  's  an  an  moch 
's  a  mhointich. 

Bha  bodach  beag  peallach  'n  a  shuidhe  air  catbair, 
'S  ann  thuirt  e  gu  cabach,  's  e  'g  amharc  am  chòii'-sa  : 

"  Give  us  a  penny  and  try  the  Galvanic" 

"0,  dean,"  arsa  Calum,  "'s  e  math  air  an  lonaidh." 

Rug  mi  air  shinnean  air,  chiona  mi  bhi  socharach, 
Chaidh  mi  'n  a  dhos,  's  cha  b'e  'm  fortan  a  sheol  mi, 

Shaoil  mi  gu  'n  d'fliuair  mi  Mac-mollachd  air  iidhaircean, 
Fhearaibh  's  a  dhaoine  's  i  'ghaoir  ud  a  lebn  mi. 

Bha  m'uilt  's  iad  ga  m'  fàsgadh  's  mo  clmàmhan  'gan  sniomli 
'S  gu'n  shaoil  mi  gu  'r  prlneachan  'lingich  mo  bhrogan, 

Cha  chreidinn  sa  buileach  o  dhuine  gu  bràth, 

Nach  robh  mlltean  de  shnàthadan  'sàs  ann  am  fheòil-sa. 

'N  uair  fhuair  mi  a  sàs  leis  an  stàirn  a  bha  'm  chlaigionn. 
Mi  'm  leum  leis  an  staighear,  's  cha  'n  fhanainn  ri  m' 
sheoladh, 

Na  'm  faighinn-sa  dhachaidh  le  comhnadh  an  fhortain, 
Ni  cuid-eigin  "  eòlas  a'  chronachaidh  "  dhòmhsa. 

*  A  well-known  wax-work  in  Glasgow. 

Bha  'n  "Claidheamli  Mòr"*  àillidh  aig  taobh  Bhroomielaiv, 
'S  'n  uair  fhuair  mi  air  chlàr  oirre  dh'  àithn'  mi  dhi 
seoladh, 

""Us  chaidh  i  gu  astar,  's  i  gearradh  na  bocanan, 

Oirre-se  tha  'n  coltar  gu  sgoltadh  nam  bòchd-thonn. 

Dh'  fhalbli  an  leann-dubh  dhiom  'us  dh'  fhàg  e  mi  buileach 
'N  uair  fhuair  mi  's  a'  chuideachd  ud,  's  cluich  agus 
ceòl  ann, 

"Us  dileag  do  'n  stuth  ud  thig  à  Lag-a'-mhuilinn, 

'S  a  chuala  mi  luinneag  air  "  Muille  nam  mor-bheann." 

*  The  Steamer  "Claymore." 


^-ei^^s^: 

ORAN    DO'N    OBAN    RAILWAY. 

Air  Fonn. — '^Haoi  oh,  na  'n  mala  tiisa." 

Seisd, — Haoi  oh  fair  e.  fair  e, 

'N  còta  ruadh  's  mo  chuaille  daraich, 
'S  o  'n  tha  'n  train  air  tigh'n  cho  fagus, 
Theid  mi  'Ghlaschu  mu  'n  till. 

Chuala  mi  le  moran  spleidhricli, 
Gu  'm  bheil  an  train  air  tigh'n  do  'n  Oban, 
'S  beag  nach  'eil  iad  air  mo  bhòdhi-adh 
Mu  'n  each  mhòr  'tha  falbh  le  steam. 

Thubhairt  mi  rium  fhein  Di-ciadain, 
Theid  mi  ann — cha  robh  mi  riamh  ann, 
'S  dh'  iarr  mi  uisge-blàth,  'us  siabunn, 
Gus  an  fhiasag  a  thoirt  dhiom. 

Thuirt  Seonaid  gu  'n  robh  i  toileach, 
'S  thainig  i  leam  dh'  ionns'  an  doruis 
'S  thuirt  i  rium  gun  bhi  ri  dolaidh, 

'iS  dh'  fheuch  nach  tugta  'n  sporan  dhiom. 

'N  uaii-  a  fhuair  mi  suidhe  sàbhailt', 
'S  a'  charbad  gu  dearbh  bha  àillidh, 
Thug  e  aghaidh  air  Dail-mhàilidh 
'Cheart  cho  failidh  ri  each  sith. 

Chuir  mi  mach  mu  cheann  gu  m'  ghuaillean, 
Dh'  feuch  am  faicinn  mnllach  Chruachain, 
Ach  gu  'm  b'  eiidar  dhomh  toirt  suas  dheth 
Air  son  tuainealaich  ma  chinn. 

Cha  'n  'eil  ian  air  sgiath  's  an  ealtuinn 
Bheireadh  fiaradh  as  feadli  bheannaibh^ 
Shaoil  mi  gu  'n  slugadh  e  'n  talamh 
'Dol  troimh  Chalasraid  'n  a  sgriob. 

'N  uair  ràinig  mi  baile  nam  bùthan 
Bha  g'  am  choinneachadh  Nial  Mac  Uisdean, 
'S  dh'  Ò1  sinn  cuach  do  Ruairidh  Dùbh,* 
A  shocraicb  surdagan  mo  chinn. 

Thachair  oirnn  Dòmhnull  Mac  Ruairidh 
'S  thug  e  leis  sinn  greis  air  chuairt, 
'S  gu  faiceadh-mid  an  t-ioghnadh  fuasach 
A  bha  shuas  aig  Vinegar  Hill. 

'S  fhuair  sinn  cuireadh  dol  do  phàillinn, 
'S  ann  an  sud  bha  mhaighdean  àhiinn, 
'S  h-uile  gruaidh  a  bh'  air  a'  mhàldaig 
Cho  leathunn  ri  mas  tureen. 

'S  iomadh  ioghnadh  bh'  ann  ri  f  haicinn, 
Famhairean  cho  mòr  ri  gearraiu, 
'S  daoine  crion  do  shiol  nan  seangan, 

Clann  bràth'r  sean-athar  do  Thotn  Thwnb. 

*  A  famous  blend  of  Highland  Whisky. 

Air  Di-h-aoine  cLaidli  mi  dhacliaidh, 
'S  thuirt  Niall  mòr  Mac  Iain  'Ic  Chaluiin, 
Teann  a  nail  's  thoir  dhuinn  do  naigheaclid, 
Oia  mar  tliaitinn  riut  do  sgriob  Ì 


AN    T-EILEANACH. 


ORAN    DO'N    THEATRE. 

Air  Fonn  : — "  Siid  an  sqeul  tha  taltlnìLexich." 

Composed  after  witnessing  the  pantomime  of  "Rob  Roy'"  in 
1881,  when  the  leading  characters  portrayed  were  those  of  some 
of  the  best  friends  of  the  Highlands  and  Highlanders. 

Seisd. — Teann  a  nail  an  taice  rium, 

Aom  do  chluais  's  gu  'n  cagair  mi, 

'S  gu  'n  innsinn  dhuit  gu  de  thug  sgrioli 

Do  'n  Tiieatre  's  na  Cowcaddens  mi. 

Miorbhuilean  gun  amharus, 

Bha  sgriobhte  ris  na  ballachan, 

Gu  'n  robh  Rob  Ruadh  a  fhuair  am  bàs, 

Air  tigh'n  an  dràsd  do  Ghlaschu. 

Gu  'n  robh  e  beò  ri  fhaicinn  ann, — 
Bha  'bhean  's  a  chlann,  's  a  ghaisgich  leis, 
Le  'chlaidheamh  mor  air  nach  robh  'raheirg 
'S  bu  mhairg  a  gheibheadh  sgailleag  dheth. 

Ged  'bha  òighean  maiseach  leis, 

Cho  sùbailt  ri  gad  leamhain  iad, 

Tha  learn  fhein  gur  beag  an  t-ioghnadh — 

Cha  robh  annt'  ach  faileasan. 

Ged  bha  sròl  gun  ghoinn'  oirre, 

Le  geiltreadh  òir  'us  lannair  dheth, 

Orar  e  sud  aogasg  nam  ban-sith, 

A  reir  's  mar  dh'  inns'  ar  sean-athair  dhuinn. 

Gur  ioma  ùrmunn  gasda  a  bha 

'S  a  Pharlamaid  li  Sasunn  ann, 

Gu  'n  robh  Bradlaugh  ann  'us  Pàrnell, 

Am  Bàillidh  's  Doctor  'Tanner*  ann. 

Bha  morairean  ann  'us  marsantan, 
Saighdearan  'us  sagartan, 
Fear  na  dhà  de  clileir  na  rioghachd — 
'S  na  h-innsibh  e,  bha  Blackie  ann. 

Thug  Dùghal  CVaiH^- barantas, 
Gur  h-iorgaill  a  bh'  air  aithre-san, 
'S  e  bualadh  dhòrn  orr'  bhos  'us  thall, 
'S  a  cumail  greann  air  fear-eigin. 

'N  uair  thòisich  iad  air  tabaid  ann, 
Cha  'n  fhios  dhorah  de  bu  choimeas  dhoibh, 
Mur  iad  na  h-Eirionnaich,  a  ghràisg  ! 
A  bh'  air  an  t-sràid  a  Boycottadh. 

'Eigh  bu  chruadh  na  claiginn  bh'  aca, 
Bhuaileadh  agus  smalpadh  iad, 
'Sgu  'n  robh  mactalla  bh'  anns'  an  stuaigh, 
A'  fi'eagairt  fuaim  na  slachdartaich. 

Thionndaidh  agus  charaich  mi, 
'S  mi  'n  dùil  nach  robh  mi  'm  fhaireachadh, 
'S  mo  shùilean  gu  'n  d'  rinn  mise  shuathadh 
Feuch  am  bu  bhruadar  cadail  bh'  ann. 

■*Dr.  Tanner,  -who  had  just  completed  a  forty  days' fast. 

O  R  AN, 


Air  Fonx  : — "Och,  och,  is  mi  gun  charachadh. 

'Se'n  dram  as  aobhar  gearain  dhomh. 

Seisd. — Ho  ro,  tha  mi  fo  smalan  clheth, 
An  t-uisge-beatha  chrean  mi  air, 
'S  e  Mac-na-braiche  fear  nan  car, 
'S  gnr  ioma  neach  a  mheallar  leis. 

Innsidh  mi  's  an  ealaidh  dhuibh, 

A'  ghaoth  a  dh'  fhàg  a'  Challuinn  againn, 

Bhuail  i  direach  cùl  mo  chinn, 

'S  mi  tigh'n  a  nios  an  Gallowgate. 

Thachair  seann  luchd-eolais 
A  bb'  ann  's  an  t-sraid  aig  Deòrsa  rium, 
'Us  chaidh  mi  còmhla  riu  air  aoidheachd, 
'Chionn  's  e  daoine  còire  bh'  annt'. 

Bha  fear  dhiu  's  pige  ban  aige, 
'Us  shlaod  e  fhèin  an  t-àrcan  as, 
'Us  dh'  61  mi  cor  'us  Ian  a'  ghloinne, — 
'N  Tobar-Mhoii-e  thàirng'eadh  e. 

Bha  fear  eile  'g  innseadh  dhomh 
Gur  e  'chuid  fhein  bu  bhrighmhoire, 
Bha  searag  chruinn  do  'n  stuth  'tha  cor, 
A  Bosha-mor  an  He  aige. 

Dh'  Ò1  mi  dhà  no  tri  dhiu  sud, 
Bha  Muileach  agus  Ileach  agam, 
'S  le  cuid-eigin  eile  *  còmhl'  riu, 
Cha  robh  'n  cor  a  dhith  orm. 

Thug  mis'  'n  t  sràid  an  sud  orm 
A  measg  na  h-ùbraid  iongantaich, 
Ach  's  eagal  learn  gu  'n  robh  mi  'faicinn 
Rudan  nach  robh  idir  ann. 

Thug  mi  "  Georges  Square''''  orm, 

'S  gu  faicinn  fhin  a  Bhan-righ  aun, 

Sir  Cailean,  's  Moore,  's  iad  fhein  na  diiilnaich, 

Dhùraichdinn  am  fàilteachadh. 

Bha  'm  Prionnsa  's  e  ri  sanntaireachd, 
Bha  Bums  e  fein  's  e  canntaireachd, 
Ach  CO  bha  'n  sud  gu  h-àrd  air  stob, 
Ach  Walter  Scott 's  e  dannsadh  ris  ! 

Thachair  bùth  h\n  ianlaidh  rium, 
'Us  solus  dealrach  briadha  ann, 
Chaidh  mi  stigh  's  air  ciipal  tasdan 
Bha  mi  'mach  'us  giadh  agam. 

Thug  mi  sios  an  t-sràid  orm, 

'Us  thuirt  fear  facal  tàrail  rium, 

'S  le  car  de  sgòrnnn  'gheòidh  mu  m'  làimh, 

Gu  'n  tug  mi  seann  strabhàillidh  air. 

*"  Muileach  'us  Ileach  'us  deomhan, 
Triiiir  a 's  niiosa  's  an  domhan, — 
'S  miosa  am  Muileach  na  'n  t-Ileach, 
'Smiosa  an  t-Ileach  na'n  deomhan." 

Mu  'n  gann  a  bheirinn  fead  asam, 

Gu  'n  d'  èirich  iad  na  'n  leth-dusain, 

'S  gach  feai"  dhiu  'chàrainn  ris  a'  ghrunnd, 

Mar  chuniadh  triùir  'n  a  sheasamh  e. 

Da  char  mu  m'  làimh  do  'n  amhaich  aig', 
Bho  chill  mo  chinn  g'  a  tharruinn  orra, 
A  leith'd  do  lann  cha  robh  aig  Fionn 
A  cur  air  chill  nan  samhanach. 

Bha  iteach  bhàn  g'  a  reubadh  as, 
'S  i  falbh  troimh  'n  t-sràid  na  clèiteagan, 
Mar  dhall-chur  sneachd  ri  aodan  cnuic, — 
'Us  mise  mort  nan  Eirionnach. 

Ach  thòisich  sèideadli  fhìdeagan, 
'Us  dli'  fhalbh  mi  'n  sin  'na  'm  shinteagan, 
Gu  'n  tug  mi  as  le  luath's  mo  chas, 
Mar  mhoitheach  ghlas  'us  mial-chu  rith'. 

Ach  sheall  mo  bhean  gle  mhi  cheudach, 
Mi  'dhol  a  stigh  's  an  spree  orin, 
Ach  thuirt  mi,  "  So  dhuit  giadh  a  Mhor 
'S  cha  'n  iarr  e  mòran  spionaidh  ort." 

An  lath'r-na-mhàireach  b'  aithreach  leam, 
Gach  ni  mar  bha  's  mar  thachair  dhomh, 
Sgàinteach  mo  chnàmh  bha  sud  burbail, 
'S  mi  air  furm  an  aithreachais. 

AM   BREACAN   UALLACH. 

Seisd. — M  mi  'm  breacau  uallach,  hi  ri  u  i, 

'Thilgeil  thar  mo  gliualainn  liorom  bo  oh, 
'Dhireadh  ris  na  cruachan,  hi  ri  u  \, 
'Shealltuinn  air  a'  ghruagaich  mu'm  blieil  an 
othail. 

'S  neonach  leam  an  ni,  mar  a  chi  mi  nis  e, 
Mar  tha  nighean  Sin'  ann  an  Lag-a'-bhile, 
O'n  a  fhuair  i  'n  dileab  tha  mòran  meas  oirr', 
Tha  gach  fear  an  geall  oirre  ann  am  mionaicl. 

Cha  'n  'eil  fear  's  an  aite  nach  bi  'g  a  farraid, 
'S  òrdugh  aig'  'o  mhàthair  a  bhi  'g  a  leanaclid. 
Uilleam  aig  Catrin'  agus  Pàruig  Fleming. 
'S  Eachann  againn  fhin,  bidh  e  'dol  an  rathad. 

Na  cailleachan  air  cheilidh  's  aig  taobh  na  tealkiich, 
Togaidh  iad  a  beusan  gu  ruig  a'  ghealach, 
Leis  na  fhuair  i  'sheudan  'nuair  dh'  eug  a  seau-athair, 
'S  i  cho  math  air  fuaghal,  's  i  fuasach  banail. 

Tha  seachd-bliadhn'-deiig  is  cor  o'n  a  bha  i  fichead, 
'S  cha  robh  fear  an  tòir  oirre  'chunnaic  mise, 
Gus  an  d'  fhuair  i  'n  tòrr  a  bh'  aig  fear  na  Sgrigheig, 
Naigeinean  do  'n  or  a  bh'  aig  anns  a'  chisdc. 

'S  ioma  rud  a  fhuair  i  'n  uair  dh'  fhalbh  am  bodach, 
Tha  coig  mairt  'us  laoigh  aice,  's  math  a  tocliar, 

Ged  tha  te  dhiu  'gamhnach  's  i  ris  a'  mhonadh, 
Tha'd  a'  dol  g'  a  reamhrachadh  thun  na  Nolluig. 

'S  ann  tha  moran  seilbh  aice,  's  airgiod  tioram, 
Caoraich  agus  uain  aice  air  an  fhireach, 
Tunnagan  'us  geòidh  agus  cearcan  riobach, 
Searrach  agus  seannlàir  cho  math  ri  biorach. 

'S  ro  mhath  'n  t-ùlar-bualaidh  a  tha  's  an  t-sabhull, 
Sochd  ann  agus  urchaill  chum  an  earraich. 
Amull  'us  cliabh-chliata  le  paidhir  dhreallag, 
Agus  fuirm-smiùiridh  'us  tubadh  thearraidh. 

Tha  gunna  ann  an  sioman  's  i  ann  an  crochadh. 
A  bh'  aig  fear  d'a  shinnsireach  aig  Cuil-fhodair, 
Ged  a  f  huair  Iain  Ciar  i  's  a  chuir  e  'n  spor  dhith, 
An  latha  leon  e  fiadh  ann  am  bun  a'  choire. 

'S  a'  i^hress  a  tha  's  an  t-seòmar  gur  lionmhor  ullaidh, 
Cuimhneachan  bh'  aig  Dòmhnull  air  iomadh  curaidh, 
Sporan  agus  cùineadh  a  bh'  aig  Righ  Uilleam, 
'S  botul  's  a  bheil  cungaidh  o  'n  Ollamh  Mhuileach. 

Tha  sgian-dubh  'us  tuagh  l)h'  aig  RoIj  Ruadh  Mac 

Grriogair, 
Claidheamh  a  bh'  aig  Diarmad  's  gu  l>heil  e  biorach, 
Clogaid  a  bh'  aig  Fionn  aic'  ann  agus  biodag, 
Agus  curachd-oidhclie  'bh'  aig  Calum  Cille. 

Fhuair  mise  na  dh'  fhòghnas  dhomh,  's  e  sin  sealladh, 
Thug  mi  thar  an  loin  orm,  chaidh  mi  dhachaidh, 
Ged  a  robh  Bheinn  Mhor  aice  's  Tòrr  a'  Mhanaich, 
B'  fhearr  learn  bhi  le  Mòraig  a  dol  do  'n  chladach. 

AN   T-UMPAIDH. 

Air  Fonn  : — •  Chaidh  an  comunn  air  chiiL' 

Seisd. — Bheir  mi  horo,  chall  ovo, 
Bheir  mi  horo  chall  è 
Tha  mi  'feitheamh  na  chi  mi, 
'S  tha  mo  mhi-ghean  g'a  reir. 

Do  d'  sheanachas  a  dhuine, 
Tha  mi  tuillidh  'us  sgith, 
'S  trie  a  dh'  eisdeas  mi  tacan, 
Briathran  snasmhor  gun  bhrigh, 
Gur  naomh  thu  'na  d'  choltas, 
'S  Ian  nomhrann  do  chridh, 
Tha  thu  searm'nachadh  soisgeul, 
'S  a'  cur  droch-bheirt  an  gniomh. 

Tha  thu  'creidsinn  na  fìrinn, 
Chuir  thu  fiachaibh  ort  fein, 
Tha  a  gheallaidhean  priseil, 
Dhuit,  ma  's  fior  thu,  gu  leir, 
Ach  cha  'n  fhaic  mi  a'd'  ghniomhan 
Toradh  siochaiut  's  deadh  bheus  ; 
Feuch  an  duilleach  da-rireabh, 
'S  gu  'n  an  fhiog  air  a'  ghèig. 

Teanga  liibach  a  mhi-ruin 
A's  milltiche  Leum, 
A  chuireadh  dubh  air  an  fhirinn, 
'S  geal  fo  d'  innleachd  mi-blieus  ; 
Chaidh  an  saoghal  so  cli  oi't, 
Oha  'n  'eil  mir  dlietli  ga  d'  reir, 
'S  tha  ath-leasacliadh  dhith 
Air  h-uile  ni  ach  thu  fhein. 

Am  fac  thu  gilead  na  faoilinn, 

Is  bòidhche  aogasg  air  sgeith, 

Am  fac'  thu  duibhead  an  fhithich, 

'Tha  air  spiris  an  t-slèibh. 

Cba  'n  'eil  earbag  an  fhirich, 

Mar  tha  iolair  nan  speur, 

'S  gun  da  chraoibh  an  coill  dhosraich 

A  tha  coltach  ri  cheil'. 

Ann  an  cuideachd  do  dhilsean 
Cha  b'  fhiach  leat  cuir  suas, 
Thog  thu  balla  mu  d'  chaisteal, 
'S  taobh  a  mach  dheth  tha  'n  sluagh, 
Ach  tha  roithean  na  tim  so 
A  dol  gu  cinnteach  mu  'n  cuairt, 
'S  cia  mar  mheallas  tu  siorr'eachd 
Far  nach  strioohdadh  tu  uair  1 

Cia  mar  tha  thu  gun  chomain, 
Gun  chomunn,  gun  ghaol, 
Dhuits'  tha  cluainteag  na  'm  faillean 
Mar  chloich-mheallain  air  raon, 

'S  cruaidh  do  chrannchur  air  thalamb, 

Gun  charaid,  gun  chaomh, 

'S  tu  ri  d'  cheile  neo-chaidreach 

A  tha  cadal  ri  d'  thaobh. 

'N  e  do  staid  a  bhi  iosal, 
Dh'  fhàg  t-inntinn  fo  phràmh, 
Tha  do  choimpirean  lionmlior, 
Tha  ni  's  isl'  air  gach  làimh ; 
Tha  jSamh  a'  ghàir  air  an  dithein 
Mu  'n  cinn  an  lus  làii', 
'N  uair  tha  'n  darach  'us  gi-uaim  air, 
Air  a  luasg'  le  gaoth  Mhàirt. 

'S  ioma  fear  aig  bheil  bràithrean, 
Nach  càirdeas  dha  'n  coir, 
'S  ioma  te  aig  bheil  piuthar 
Tha  gun  chuideachd  gun  treoir, 
'S  ioma  bean  'tha  'n  a  màthair, 
'S  beag  a's  feàirrd'  i  'n  sliochd  òg, 
'S  ioma  dilleachdan  cràiteach 
Aig  'bheil  pàrantan  beò. 


-■■( 


^W^ 

ORAN    NA    MULACHAia 
Air  Fonn  : — "  Corn  riggs  and  barley  riggs." 


This  song  was  written  when  Mr.  Lipton,  the  famous  provision 
merchant  exhibited  his  first  monster  cheese  in  his  shop  window. 


Seisd. — Am  faca  sibh  a'  mhulachag. 
Am  faca  sibh  an  tulaman, 

Am  faca  sibh  a'  mhulachag  do  'n  chaise  1 
'S  i  cho  mor  ri  cloich-mhuillinn, 
Shios  aig  Lipton  anns  an  uinneag, 

Agus  miann  gach  neach  a  chunnaic  i  air  pàirt  di 

'S  i  sud  a'  mhulachag  eireachdail, 

A  thàinig  à  America, 
Tha  leth-tun'  innte  's  ceathramh,  tha  'd  ag  ràdh  rium 

Tha  cuid  a  their  gur  geir  a  th'  ann, 

'S  cuid  eile  gur  e  maide  'th'  ann, 
'S  tha  cònnsachadh  'us  caganadh  gun  tàmh  iomp'. 

Chruinnich  iad  mu  'n  cuairt  oirr', 

Mur  sheileinean  mu  'n  chuachan, 
'S  gur  gann  gu  faigh  thu  gluasad  air  sraid  leo, 

'S  gille  mor  a'  chòt'  air 

Am  bheil  na  putain  bhòidheach, 
Gu  trie  a'  toirt  doibh  ordugh  gu  mearsadh. 

'N  uair  a  thàinig  mise  nail, 

Cha  robh  fhiosam  ciod  a  bh'  ami, 
'N  uair  a  cliunnaic  mi  'n  am  meall  air  an  t-sràid  iad ; 

Sasunnaich  'us  Gaill, 

Agus  Eirionnaich  neo-ghann, 
Agus  argumaidean  teann  anns  a'  Ghàidhlig. 

Bha  Còmhullaich  ann,  's  Cinntirich, 

Lathurnnaich,  'us  Flnich, 
Muileach  agus  Ileach  no  dha  ann, 

CoUaicli  agus  Tirisdich, 

Uibhistich  'us  Sgiathanaich, 
'S  a  h-uile  fear  a'  bruithinn  air  a'  ciiàise. 

Cha  deach  mi  stigli  an  chòmhradh 

'N  uair  thoisich  iad  air  bòlaich, 
Ach  sheas  mi  aig  a'  chorner,  car  sàrahach  ; 

'S  a  h-uile  fear  a  chunnaic  dhiubh, 

Mulchag  's  an  robh  tunna, 
Bha  fear  eile  'chunnaic  dusan  's  an  robh  dha  dhiubh. 

Thionndaidh  fear  gu  leth-taobh, 

'S  e  bruidhinn  ri  Gilleasbuig, 
"Cha  bhiodh  i  so  ach  beag,  ann  ar  n-àit'-ne, 

'N  uair  'bha  bràtli'r  mo  shean-athar-s' 

Agus  bail'  aig'  ann  an  Eisdeal, 
Chunnaic  mise  deich  air  an  spàrr  dhiubh." 

Bha  fear  a  chunuaic  barrachd, 
Anns  a'  Mhoruirne  ghleannach, 
Far  an  robh  a  mhainnir  a  bha  àluinn. 

Bha  mulachag  aig  Sellar, 
Blia  cho  mor  ri  Càrn-na-caillich, 
'S  cha  b'  urrainn  iacl  a  carachadh  le  gèimhleag. 

'Sin  'n  uair  thuirt  am  Muileach, 

Cha  'n  'eil  doubt  nacli  'eil  i  sannsail, 
Ach  chunnaic  mi  's  a'  ghleann  te  a  b'  fheàrr  na  i, 

Thug  sinn  do  Chreag-an-iubhair  i, 

'Los  a  cur  's  a'  "  Chlansman" 
'  Us  thog  iad  leis  a'  chrane  as  a'  bhàt'  i. 

'Sin  'n  uair  thuirt  an  t-Ileach, 

Fuiridh  mi  air  firinn, 
Chunnaic  mise  trl  anns  a'  Bhàrr  dhiubh, 

Thuirt  fear  's  e  'tigh'n  'us  saothan  air, 

A  dhaoine  nach  i  'n  clipper  i 
Cha  teid  dad  an  giorra  dhi  air  meudachd. 

'Sin  'n  uair  thuirt  an  Tirisdeach, 

Cha  trie  learn  a  bhi  hrag, 
Ach  innsidh  mi  gun  ag  mar  a  tha  dhuibh, 

Chunnaic  mis'  an  Sgairinis, 

Cnapaich  nach  robh  slack, 
'Sinn  g'  an  aiseag  leis  an  smack  do  Loch-làthaich. 

Thuirt  fear,  a  ghlas  a'  chiabhag, 

!N"ach  tog  sibh  fein  d'  ar  briagan, 
Cha  'n  fhac'  a  h-aon  dhibh  riamh  'leith'd  air  meudachd, 

B'  eòlach  an  Dunbreatunn  mi, 

Mu  'n  Cheathramh,  's  Tigh  Iain  Ghròta, 
'S  cha  'n  fhaca  mi  cho  mòr,  no  mar  sgàileadh. 

Tha'n  NoUuig  air  tigh'n  toann  oirnn, 

'S  gheibh  sinn  uile  sgonn  dhi, 
Air  bonnach  bcag  'us  toll  ami,  mar  b'  àbhaist, 

'Us  diloag  leis  do  'n  Ileach — 

Cha  mhisd'  sinn  g'a  chuir  sios  e, 
Ach  cha  'n  fhaod  sinn  'blii  'n  ar  sineadh  's  a'  chlàbar 

A'   MHADUINN   CHEITEIN   CHIUIN. 
Air  Fonx. — "Jock  o'  Hazeldecm ." 

An  t-suil  ri  miiirn  'us  gàirdeachas, 

Le  àilleachd  ghleann  'us  stùchcl, 
A'  chluas  le  fuaim  'g  a  sàsachadh, 

'S  na  poraibh  Ian  le  tùis. 
An  sealladh  so,  mu  's  leir  dhuit  e, 

Bheir  neart  'us  speirid  's  iùil, 
Oirdhearcas  nan  sleibhtibh  mor, 

Air  maduinn  chèitein  chiùin. 

Mi  'g  imeachd  air  an  fhomi  niu  'n  cuairt, 

Gur  maoth  fo  m'  bhuinn  na  tòic, 
A  chòinteach  gorm-bliàr  clilèiteagach, 

'S  i  'g  eiridh  'n  dèigli  nio  bhroig. 
An  neòinein  òr-shul  gheal-bhileach, 

Le  chrom-cheann  a  measg  feoir, 
'S  an  driiichd  mar  chixirnein  airgiod  ai  r, 

'S  air  seamragan  nan  Ion. 

'S  gur  sgiathach,  stiallach,  badanach, 

'N  a  phaidireanan  an  ceo, 
Mu  mhulach  bheann  mar  cheann-aodach, 

Oo-cheangal  ris  na  neòil ; 

An  t-athar  àrd  'n  a  bhuilg  shoilleir, 
'S  troimh  'n  ghuirm  tha  gathan  òir, 

'S  na  reultan  fhein  air  fannacbadh, 
Aig  oamhanaich  an  lo. 

Gur  ceòl  tha  binn  ri  eisdeachd  leam, 

Thig  o  gach  creutair  ail, 
'S  tha  inneal-ciùil  g'  am  hrosnachadh, 

An  coin  nan  dos-crann  àrd  ; 
Tha  'n  smeorach  anns  an  duilleach  uain', 

'S  g'  a  freagairt  druid  air  làr, 
'Sgur  fonnmhor,  srannmhor,  caithreamach, 

'Tha  clacharan  nan  earn. 

Na  h-uillt  measg  thorn  a  morbhanaich, 

'S  far  bhruach  le  tornian  reidh, 
Troimh  'n  f  hraoch,  an  roid,  's  a'  bheallaidh, 

'Us  cannaichean  geal  an  t-slèibh — 
Tha  geal-bhricein  's  a  ghlumaig  ud, 

'S  a'  chulag  ris  'cur  reis, 
'S  am  bradan  tara-gheal  dearg-bhallach, 

Ri  steaHraichean  a'  leuni. 

Tha  'n  loch,  a  lion  o  'n  iai-mailte, 

Le  ianlaith  air  tighinn  beo, 
Air  'bhroilleach  chi  mi  sgiathail  iad, 

'S  gun  ghaoth  ach  fiath  g'  a  choir  ; 
Tha  'n  fhaoileann  bheag  ag  ulfhardaich, 

'S  tha  curracag  eisg  air  sail. 

Tha  guileag  binn  o  'n  ghulbairneach, 
'S  tha  'ghulmag  air  an  tràigh. 

Air  uclid  a'  cliuain  's  a  faileas  ami, 

Gur  boidheach  lainnir  sgeith, 
'S  tha  toit  a'  bhothain  sliimplidli  ud, 

'Dol  direach  anns  an  speur. 
Tha  bàrr  nan  sliabh  's  na  bearraichean, 

Air  lasadh  anns  a'  ghrèin, 
'S  an  seilein  fhein  'us  srann  aige, 

Mu  'n  cuairt  nan  torn  le  seir. 

Fhir  bha  'n  raoir  a'  poitaireachd, 

'S  na  cuachan  dh'  ol  gu  'n  grunnd, 
Trom-lidhe  air  do  leabaidh  ort, 

A  dh'  fhàgas  d'  aigne  brìiit', 
'S  ged  robh  do  chluasag  's  canach  innt', 

Cha  toir  do  chadal  sunnd, 
'Us  chain  thu  'n  sealladh  eibhinn  ud, 

'Sa'  mhaduinn  cheitein,  chiùin. 


•-S>^gi-^C^ 

ORAN  DO  SHEANALAIR  GORDON. 

Air  Fonn: — '■'■Cnmha  MJnc-an-Taisich." 

Fhuair  siniie  sgeul  a'  bhroin, 
Bhnichd  ioma  sùil  le  cleòir, 
Dh'  fhàg  e  gach  criclh'  fo  leòn, 

Coir  aig  a'  Bhàs  ort. 
Chualas  thar  cuain  's  cha  mhath, 
Mhùchadh  gach  diiil  gu  grad, 
Dh'  innseadh  gu  'n  thuit  e  'cath, 
Seanalair  Gordon. 

Seisd, — Och  nan  och,  dhealaich  ruinn, 

Och  mo  chreach,  dhealaich  ruinn! 
Och  nan  och,  dhealaich  ruinn ! 
Seanalair  Gordon. 

Saighdear  's  ceann-iùil  nam  buadh, 
Colgar'  gun  gheilt,  gun  ghruaim, 
Sgriobht'  tha  air  inntinn  sluaigh 

D'  iomadh  buaidh  làrach. 
Calma  fo  d'  arm  gun  spi'ochd, 
Ceannsgalach  ciùin  gun  chron, 
Sèamh  mar  an  t-uan  gun  lochd, 
Seanalair  Gordon. 


Gaisgeach  ri  am  gach  feum, 
Ceannard  nan  laoch  gu  euchd, 
Fiiiran  's  a  chliii  gun  bheum, 
Geur-shùileach,  làidir. 


44  AN    T-EILEANACH. 

Marcaich'  nan  stevid  each  bras, 
Troimh  gharbh-fhras  'na  luaidh  ghlais, 
Luath  far  'm  bu  cruaidhe  'n  cath, 
Seanalair  Gordon. 

'S  lionmbor  fear-fiurail  cruaidh, 
Nacli  iarradh  do  dh'  iiin'  ach  uair, 
'Dhùrachd  bhi  nunn  thar  cuain, 

Dh'  fhuasgladh  an  àrmuinn. 
Thrèig  iad  thu  stigh  's  a  muigh, 
'S  nàr  leinn  mar  chaidh  do  chhiich, 
Seudan  fo  chasan  mhuc, 
Seanalair  Gordon. 

Dh'  earb  thu  gu  daingeann  teann 
'S  an  Ti  sin  a  chaoidh  nach  meall. 
A'  charraig  a's  treise  bonn, 

Nach  geill  ri  am  gàbhaidh. 
lonndrainear  t-iiiil  's  do  rian, 
An  cridhe  bha  farsuinn  fial, 
A'  ghnùis  nach  do  mhùth  le  fiamh, 
Seanalair  Gordon. 

Gach  dochas  gu  'n  dhiobair  sinn, 
Och,  's  gur  sgeul  fior  tha  'n  so, 
An  cuiridh  'n  a  shineadh 

'S  cha  till  e  gu  bràth  ruinn. 
An  com  ud  mu  'n  d'  iath  gach  rath, 
Toinnte  'an  còrdadh  gean, 
Ughdar  nan  ioma  math, 
Seanalair  Gordon. 

OR  AN  AIR  LATH  A  TAGHADH  PARLAMAID. 

Air  Fonx:— "  Tha  ''(jhcola  dhuhh  cJio  aotrom." 

Seisd. — Gur  ann  an  diugh  tha  i  'g  a  cluich, 
Gur  ann  an  diugh  tha  chaonnag, 
Cha  'n  fhaigh  mi  clos  a  stigh  na  'muigh, 
'S  mar  bi  mi  sud  bidh  glaodh  rium. 

An  diugh  tha  taghadh  Pàrlamaid, 

Cur  ànradh  mòr  air  daoine, 
Tha  cuid  dhiii  cur  a  mach  air  each, 

'S  tha  pàirt  dhiu  air  an  daoraich. 

Thàinig  litrichean  ga  m'  ionnsaidh, 

Dùinte  o  na  daoin'  ud, 
Is  m'  ainm  le  Esquire  air  an  cìil', 

Na  'n  tugainn  gnùis  d'  an  aobhar. 

Chunna  mi  fear  shuas  air  stairsnich, 

'S  e  'cuir  dheth  gu  baobhail, 
'S  gu  'n  d'  thuirt  mi  gu'm  bu  ghnothach  math 

Mur  leum  e  'mach  a  'aodach. 

Theid  iad  sios  's  a  nios  an  t-sràid, 

Is  iad  ri  cànran  cianail, 
Is  mur  bi  fortan  fàbharach 

Theid  pàirt  dhiul)h  as  an  riaghailt. 

Na  geallaidhean  'bheir  pàirt  dliiubh  dhuit, 
Gun  àicheadh,  tha  iad  briadha, 

Mu  ni  thu  obair  seaclidain  shlàn, 
Bidh  pàigheadh  còig-là-diag  ami. 

Gheall  fear  cioit  dliomli  taobh  a'  chladaich, 

Thaitiini  sud  rium  ciatach, 
Gheibh  mi  gearran  'thavruinn  feamainn 

Amul  'us  cliatli-chliata. 

Bidh  mo  bbàta  air  an  oitir, 

Bhar  nan  stoc  am  bliadhna, 
Thig  dubhain  thugam  leis  a'  phosda, 

Dh'  iasgach  throsg  'us  liabag. 

Airgiod  cha  bhi  anns  a'  mhalairt, 

Cha  tèid  fharraid  dhiom-sa, 
'S  e  ohoir-ceannaich  a  bhios  agam — 

Bha  mo  sheanair  riamh  ann. 

Acli  ged  leigeas  mi  mo  thaic'  riu 

Clia  'n  fhaigh  mi  neart  a's  fhiach  bh'  uap' 

Oir  fear  dhiu  sud  cha  'n  aithnich  mi 
Gu  ceann  na  seachdamh  bliadhna. 

'N  uair  a  theid  am  batailt  seachad, 

'S  math  leis  fad  na  sriana, 
Bidh  Brandy  's  Cigars  an  St.  StepJiens, 

'S  leigear  mis'  air  dhi-chuimhn'. 

ORAN  AN  FHIR  CHUAIRT. 
Air  Fonn: — "  Cha  ""n  fhaigh  am  muillear  mo  lecmahli." 

Chuir  mi  ceithir  chuairt  mu  'n  t-saoghal, 

'Mheudaicheadli  mo  mhaoin  's  mo  stor, 
Fada  thall  air  chùl  na  greine, 

Choisinn  mi  na  seudan  oir. 
'S  cuimhne  learn  a'  chuideacbd  rimacli, 

A  bha  mùirneacli  amis  a'  ghleann, 
Dh'  fhàg  mi  'n  comunn  's  tir  mio  dhùthcha, 

Ach  dh'  fhan  mo  dhuil  ri  tilleadh  aim. 

Seisd. — Hug  oirinn  ò,  's  mi  £o  smalan, 

Hug  oirinn  ò,  's  mi  fo  ghrnaim, 
Air  a'  bhruaich  os  cionn  na  tuinne, 
Ag  amliavc  air  an  tullaich  bh'  uam. 

Chunnaic  mi  'n  dùbhlachd  a'  gbeamhraidli, 

Sneachda  trom  air  bhàrr  nan  stùchd, 
Is  ann  an  ceitein  ciiiin  an  t-samhraidh 

Doireachan  nan  allt  fo  'n  driùchd, 
Inneil-chiìiil  's  an  speur  air  sgiathan, 

No  air  gheugaibh  air  an  torn, 
Bha  gach  ni  dhiubh  sud  gu  m'  reir, 

Ach  tha  ni-eigin  orm  air  chall. 

Chimna  mi  'chlann  bheaga  ruiteas, 

Mu  na  pris  a'  buain  nan  cno, 
'Us  caoi'ann  dearg  o  ghai-bhlach  fiiich. 

Smiar  na  drise,  's  dearcan  Ion. 

B'  e  mo  mhian  a  bhi  's  an  àireamh, 
Dè  cha  robh  mo  cliàil  ach  fann, 

Thug  mi  ionnsuidh  'dhol  'n  an  dèigh, 
Ach  bha  ni-eigin  orm  air  chall. 

Chunna  mi  na  h-àrmuinn  shonnail 

'Us  òighean  somalta  a'  danns'. 
'S  lionadh  mi  le  ioghnadh  obunn 

Chionn  nach  robh  mi  togar  ann. 
Thàinig  seann-duin'  's  e  air  liathadh, 

'S  thuirt  e  le  guth  tiamhaidh,  fann, 
"Cuim'  gu  'n  iarradh  tu  'n  an  comhail, 

Cuimhnich  gu  bbeil  t-oig'  air  chalL" 

'N  uair  a  chi  thu  'n  t-ubhal  boidheach 

Air  crann  mor  's  e  fada  'uait, 
Lannair  dhealrach  anns  a'  ghrein  dheth, 

A'  fas  air  geig  nam  meangan  uain', 
Tòisichidh  an  streup  le  diirachd, 

Gus  an  lùb  ioma  do  mheoir, 
Na  gabh  iongantas  na  diumb  rium, 

Ged  theid  e  'n  a  smùr  'n  a  dhòrn, 

Air  do  shlighe  gabh  do  sholas — 

Le  stuamachd  bu  choir  dhomh  'ràdh, 
'S  na  bi  'cumail  spuir  'us  diollaid 

Ris  an  steud  nach  till  gu  bràth, 
Deanadh  ceartas  caomh  do  sheoladh 

Air  sporan  do-bheirt  's  trie  thig  toll, 
'S  an  uair  a  chruinnicheas  tu  do  storas, 

Dh'  fhaoidte  cru  bheil  t-ois;'  air  chall. 

COMHRADH 

EADAR   AN    T-UGHDAU   AGUS    CAILLEACII-OIDIICIIIO 
AN  T-UGHDAR. 

Bha  mi  oidhch'  air  Sràid  an  Dòchais, 
Cha  b'  anil  Di-dòmhnuich,  thoir  fainear, 
Ach  Di-sathuirn'  's  cuideachd  choir  leain, 
Chòmlilaich  sinn  ann  fear  ma  seacli ; 
Chruinnich  sinn  air  feadh  a'  bliaile 
Le  tuiteamas,  ma  's  math  mo  bheachd, 
Ach  gns  'n  do  mheudaicheadh  ar  n-àireamli, 
'Suas  cho  àrd  ri  sia  na  seachd, 
Do  ghillean  gasd'. 

Dh'  imich  sinn  le  mòran  aoibhneis, 
'Dol  'n  ar  paidhrichean  roimh  'n  t-sràid, 
An  dara  buidhean  ann  an  deigh 
Air  cluinntiun  ciod  an  sgeul  bh'  aig  each. 
Do'n  ruidhtearachd  cha  nochd  sinn  bàigl), 
'S  cha  deanar  tràillean  dhinn  le  51, 
Ach  thuirt  sinn  nach  bu  mhòr  am  peacadli. 
Dhuinn  dol  tacan  do  'n  tigh-òsd', 
'S  chaidh  sinn  a  stigh. 

Math  'us  ro-ndiath  g'  am  bheil  sonas, 
Tha  e  dona  'chosd  na  tim, 
'N  uair  'shaol  mi  nach  robh  mi  -aair  ann 
'S  ann  a  mi  bha  'suas  ri  tri, 

Cha  do  dh'  ol  a  h-aon  na  mhill  e, 
'S  cha  deanadh-maid  mi-ruliodh  air  neach, 
Acli  na  bhlàthaicheadli  an  inntinn, 
'S  na  bha  cinnteach  rud  thoirt  aisd'. 
Ma  bha  dad  innt'. 

Dh'  eirich  sinn,  's  cha  b'  e  aii-  cabhag, 
Chuir  gu  'n  d'  tharruinn  sinn  cho  grad, 
Ach  a  chionn  nach  b'  àiU  leinn  fuireachd 
Gus  an  deant'  ar  cur  a  mach. 
Cha  robh  sinn  idir  sgith  do  'n  chaithream, 
'S  moran  aig  gach  neach  ri  'ràdh, 
'S  los  gu  faigheadli-maid  an  corr  dheth, 
Sheas  na  seoid  ud  air  an  t-sràid 
'Toirt  greis  ma  seach. 

'S  iouia  sean-fhacal  'us  ursgeul 
A  hibhradh  le  duine  glic, 
Bh'  aig  gach  fear  dhin  ri  thoirt  seachad 
Mu  'd  do  dhealaich  sinn  à  sud, 
Ranntachd  aosmhor  anns  a'  Ghàidhlig, 
Cainnt  nam  bard  a  bh'  ann  o  chian, 
Ainmichte  air  ùghdar  àraidh, — 
'S  mòran  nach  tuirt  pàirt  dhiubh  riamh, 
'S  bu  choir  a  chleith. 

An  sin  sgaoil  sinn  gu  dol  dachaidh 
'S  ghabh  gach  fear  a  rathad  f hein, 
Gu  robh  mise  ann  am  shiubhal 
Leis  a'  bhruthach,  's  mi  'n  am  leum, 
Sheall  mi  'n  t-uaireadair  's  a'  mhionaid 

'S ghabh  mi  iongantas  gu  leòir 
Nach  robh  cuirahn'am  gus  an  sud 
Gu  'n  robh  i  idir  aim  am  phoc' 
'Gu  'toirt  a  mach. 

'N  uair  a  bba  mi  fhèin  'dol  seachad 
Air  Eaglais  Chaluim  chaoimb,* 
Far  an  d'  fhuair  's  am  faigh  sinn  earail, 
Chum  air  math,  ma  bheir  sinn  suim, 
Bha  mi  cuimhneachadh  mu  'n  churaidh 
'Tha  dhealbh  's  a  chumadh  anns  an  tranns', 
'S  bha  sàmhchair  shòluimte  mu  'n  aitreabh 
'Dh'  aindeoin  na  bha  stairn  mu  'n  chlous. 
Aig  luchd  droch-bheairt. 

Thog  mi  mo  shùil  ris  an  stiobull, 
Ghabh  mi  ioghnadh,  's  rinn  mi  stad, 
Coltas  eoin  air  sgorr  'n  a  shuidhe, 
An  sud  'n  a  ghurrach  shuas  fo  'n  chlag  ; 
'S  cinnteach  's  caiman  a  ta  ann 
A  chaidh  air  chall  air  neach  an  raoir, — 
"  Cha  'n  e  caiman,  sgarbh,  na  tunnag, 
'S  ann  a  th'  annam  cailleach-oidhch', 
K-oimh  'n  trie  a  theich." 

AX  T-UGHDAR. 

Tha  thu  ceart  an  dràsd  a'  d'  aithris, 
'S  trie  a  thug  mi  as  roimh  d'  thùis', 

*  St.  Columba  Church,  Glasgow,  in  the  lobby  of  which  stands 
a  marble  bust  of  the  late  Dr.  Norman  MacLeod — Caraid  nan 
Gaidheal. 

Ach  aon  do  d'  sheors  cha  robh  's  a'  bhaile, 
O  'n  thogadh  le  Tennant  smùid, 
Ciod  air  bith  e  fàth  do  thurais, 
Air  an  turaid  sin  a'  d'  stoc, 
Cha  chuir  do  thuireadh  moran  eagail, 
Air  an  flileasgach  a  tha  'n  so, 
'Us  creid  mo  chainnt. 


a'  chailleach-oidhche. 
Chunnaic  raise  oidhche  eile, 
'S  ann  a  theicheadh  tu  gu  teann, 
'S  trie  a  rinn  thu  'n  ceum  a  ghreasad 
'N  uair  a  bheirinn  sgread  's  an  allt, 
Cha  tilleadh  fèatha  no  preas  thu, 
'S  d'  fhalt  'n  a  sheasamh  air  do  cheann, 
'S  ged  a  sgròbta  leis  an  dris  thu, 
Cha  'n  fhaireachadh  tu  sud  's  an  am, 
Le  luathas  do  chas. 


AN  T-UGHDAR. 

Ach  0  'n  thachair  dhuinn  tigh'n  còmhls 
Innis  dhomhsa  's  na  dean  breug, 
C'uim  nach  tig  thu  mach  's  an  t-soillse, 
'Us  ann  an  solus  boillsgeach  grèin', 
Seach  's  an  dorcha  bhi  's  gach  cuilidh 
Nuallanaich  mu  bhun  nan  geug, 
'Us  tu  sporgliail  feadh  an  duillich, 
A'  ruith  nan  luch  's  nan  dealan-de, 
'S  nach  leir  dhuinn  dad. 

a'  CIIAILLEACH-OIDHCHE. 
'S  anil  gad'  dliioii  o  fhuachd  an  fhaoillich, 
A  lingtich  thu  cho  maoth  do  chòt', 
'Us  tlia  teancliair  aig  a'  ghobhainn, 
Air  eagal  gu  'n  loisg  e  'mheoir, 
'S  ann/chionn  gu  bheil  e  pàifceach,  acrach, 
A  ni  'n  t-uan  am  bainne  òl, 
'Us  tha  mise  mach  'san  oidliche 
Chionn  nach  fulainnear  mi  's  an  lò, 
Le  gvàisg  gun  mhodh. 

Tliig  an  fheaunag  bliar  a'  bhearraich, 
'S  thig  an  clamhan  bliar  an  t-sleibh, 
Breac-an-t-sil  's  am  bricean-beithe, 
'S  iad  a  cleasachd  mu  mo  sgeith, 
Thig  an  riabhag,  's  tliig  an  uiseag, 
'Dhol  g'  an  cuideachadh  's  an  streup, 
'S  thig  an  oiiseach  ud  an  f  haoileann, 
'S  bidh  i  'glaodhaich  as  mo  dheigh, 
'S  cha  bhinn  a  gliug. 

AX  T-VGIIDAR, 

Cha  'n  ioghnadh  learn  idir  an  ianlaith, 
A  ghabhail  fiamh  'n  uair  thig  thu  mach, 
Ach  nan  seinneadh  tu  dhoibh  oran 
Theicheadh  iad  do  'n  fhroig  air  fad, 
Bu  noònach  mar  a  deanta  gleadhar, 
As  do  dheighinn-sa  le  glag, 
Creutair  luideach,  lachdunn,  odhar, 
Mur  gu  'n  cuirte  gob  air  cat, 
'Us  paidhear  sgiath. 

a'  CHAILLEACH-OIDHCIIE 
Cha  'n  'eil  mise  odliar,  lachdunn, 
Mar  a'  s  math  a  th'  agad  fios, 
Tha  mi  mar  chanacli  air  mòintich, 
•'S  aig  do  sheorsa  ann  am  meas, 
Cha  diultar  guinea  do  'n  fhear-giollachd 
'Chuireas  inich  mi  air  doigh, 
'S  mo  nàmhaid  an  t-seobhag  ri  m'  thaobh 
'Us  saoilidh  tu  gu  'm  bheil  sinn  beò, 
Gu  h-àrd  air  stob. 


AN  T-UGHDAR. 

Ged  a  theid  do  sheiche  'ghiollachd, 
'S  do  chuir  air  spiris  leis  na  h-eòin, 
Cha  'n  ann  a  chionn  as  gu  'n  robh  daoine 
'N  gaol  ort  'n  uair  a  bha  thu  beò, 
Cha  mhòr  aig  am  bheil  suim  do  d'  chòmhradh, 
'Us  tu  ròmhanaich  's  an  t-shlochd. 
Aon  ni  as  am  bheil  mi  cinnteach, 
Gur  e  do  ghniomharan  'bhi  olc. 
Chuir  thu  's  an  dorch'. 


A    CnAILLEACH-OIDHCIIE. 

Olc  !  gur  ioma  olc  'tha  tachairt, 

Mu  'n  aitreabh  air  am  bheil  mi  'n  dràsd, 

Thig  thu  fhèin  an  so  's  a'  mhaduinn, 

'Us  aodann  ort  cho  fad'  ri  each, 

Ach  cha  bu  mhath  leat  neach  a  dh'  fhoighneachd, 

"  An  robh  thu  'n  raoir  a'  d'  leabaidh  tràth, 

Na  'n  robh  thii  gus  an  ùin  so  clh'  oidhche, 
Anil  a'  d'  ghlaoic  a'  seinn  nan  dan. 
An  Slid  's  an  so. 

Saoilidh  til  'n  uair  chi  tliu  'n  og-bhean 
Sgeadaichte  le  cleòc  'us  gun, 
Gur  e  a  solas  air  Di-dòmhnaich, 
Tighin  a  dh'  fhòghlum  's  a  sheinn  cliii, 
Ach  'n  e  sud  a  thug  a  mach  i, 
No  gu  'm  faict'  a  boineid  iir, 
Air  neo  'shealltainn  dè  bh'  air  Iseabal, 
Cha  'n  'eil  fios  agam,  co  dliiubh, 
'S  clia  'n  'eil  mi  tais. 

Thig  am  fleasgach  riomhach,  speisealt', 
Slabhraidh  air  'us  deise  bbriadh, 
Tha  tasdain  gheal  'n  a  pliòca  straoighlich, 
Ged  a  dh'  ol  e  'n  raoir  dhiu  sia, 
Phàigh  e  leth  rjuinea  do  'n  or 
Ail-  piob  le  òmbar  'tha  'n  a  bhial. 
Ach  mhiith  e  'n  sgillinn — sud  an  fhirinn — 
A  chur  's  an  truinnseir  bonn-a-sia, 
'S  e  dol  a  stigh. 

Cha  tig  daonnan  faoisg  gu  toradh, 

If 0  'n  ceann  liath  gu  corran  glùir, 

'S  trie  tha  'n  creideamh-san  'g  a  mheasgadh 

Còmhl'  ri  gisreagan  'us  go. 

'S  neonach  leam  o  'n  rinn  sibh  cromadh, 

Nach  do  mheudaich  comunii  gràdh, 

Tha  moran  dhibh  's  cha  'n  e  cion-teagaisg, 
'Ni  seirbhis-eagail  mar  an  tràill, 
Do  Righ  nam  feart. 

Acb  seall  thu'm  feai'  ud,  's  faic  an  gill  ud, 
Sud  agad  e  tighin  a  nios, 
Da  thaobh  na  sràide  's  a  teis  meadhoin, 
Mur  gu  'm  biodh  e  'dol  troimh  'n  ruidhl' 
Thug  e  ionnsuidh  le  mòr  spàirn 
Gus  a  lamhan  'chuir  mu  'n  phosd', 
Cha  deach  leis,  's  a  sios  a  tha  e 
Air  an  t-sràid  'us  e  'n  a  chlod, 
Ged  's  cruaidh  an  leac. 

Seall  thu  nis  e,  fiach  nach  gleusd  e, 
Mar  a  dh'  eireas  e  ri  taic, 
Tha  cheann  cho  trom  ri  cloich  mhuilinn, 
Uillt  's  iad  uile  mar  an  gad, 
Faic  an  dràsd  mar  streap  e  suas  ris, 
'S  beag  nach  d'  fhuair  e  air  a  bhonn, 
O,  mo  thruaighe !  chaill  e  'm  posda 
'Us  tha  'n  a  ghnog  am  beul  a'  chlous, 
'S  e  'cuir  a  mach. 

Sin  fear  eile  nuas  an  t-sràid, 

Cha  'n  'eil  dad  ceàrr  air  ann  an  doigh, 

Ràinig  e  'm  fear  'tha  'n  a  shineadh. 

Chrom  e  sios,  cha  b'  ann  le  poig, 

Saoilidh  tusa  gur  e  bhràthair 

A  th'  as  a  chionn  le  cànran  bròin, 

Ach  tha  mo  shealladh-sa  ni  's  fheàrr, 
'Us  chi  mi  nis  a  làmh  'n  a  phòc', 
'S  e  'toirt  rud  as. 

Dh'  fhalbh  an  sporan  's  li-uile  sgillinn 
A  bha  gliogartaicli  'n  a  i)hòc', 
Botul  beag  anns  an  robh  siola, 
An  t-uaii'eadair,  's  an  crioman  oir. 
'S  'n  uair  dh'  fhàg  e  a  cho-chreutair  falamh, 
'S  beag  nach  d'  rinn  e  'fheannadh  beo, 
A  mach  a  ghabh  e  ris  a'  bhruthach, 
'S  cha  'n  'eil  duine  air  a  thoir, 
A  chum  a  chasg. 


Kach  fhaic  thu  nuas  i  te  'chimi  ghuanaicL, 
'S  faUidh  ghluaiseas  i  air  lie, 
Boirionnach,  's  gu  'n  d'  chinn  i  aosmlior, 
Anns  an  saoileadh  tu  bhiodh  ioclid, 
lochd,  mo  chreach,  cba'n  'eil  innt'  idir, 
Cha  'n  'eil  sud  innte  na  truas, 
Cha  'n  'eil  iochd  a  nochdas  ise 
Nach  fhaigli  mis'  o  'n  chroman  ruadh, 
Ged  's  sreur  a  ghob. 


Sud  i  nunn  a  dh'  ionns'  an  duine, 
Cho  luath  's  a  chunnaic  i  e  thall, 
A  làmh  'n  a  phoc  gu  ruig  an  uileann, 
Tubaist  air,  cha  'n  'eil  dad  ann  ; 
Feuch  aon  eile  ma  's  a  h-urrainn, 

Mallachd  air  mar  thuit  e  nail — 
Oha  'n  'eil  dad  's  an  fhear  ud  cuideaclid, 
Dh'  Ò1  am  burraidh  h-uile  bonn, 
An  train  gun  mhatli. 

Ach  's  minic  air  fuighleach  an  fhithich 
Fhuair  feannag  ghlas  an  fhirich  leoir, 
'S  neònach  learn  mar  faigli  i  sud  ach 
Spioladh  air  a'  gliille  choir, 
Nach  d'  thuirt  riut  e,  seall  cho  seolt' 
'S  a  shuaimil  i  fo  'n  chleòca  'n  ad, 
Slaodadh  eile,  's  i  cho  eòlach, 
'S  tha  na  brògan  bhar  a  chas, 
'S  a  mach  a  ghabh. 

AN   T-UGIIDAR. 

Ged  a  thuiteas  clann  nan  daoine, 
Cha  bhi  iad  daonnan  anns  a'  pholl, 
Eiridh  iad  os  cionn  gach  aomadh 
'S  laigse  bhaoth  a  tha  'n  an  com, 
Cha  ruig  thu  leas  a  bhi  cho  cuideil 
As  na  chunna  tu  do  'n  fhoill, 
Ged  a  ghoideas  duin'  air  duine, 
Ghoideadh  tus'  air  cailleach-oidhch', 
A  cheart  cho  math. 

a'  chailleach-oidhche. 
Cha  d'  thuirt  mi  nach  togainn  gun  fharraid 
Na  'n  robh  'n  t-acras  ga  m'  chlaoidh. 
Sud  an  seol  air  'm  faigh  mi  m'  aran, 

'S  mi  gun  sabhal  g'  a  chuir  cruinn, 
Ach  aon  ni  sònriiicht'  tha  'n  am  chuideaclid, 
Cha  tuislich  mi  le  'n  chuir  mi  'm  bliroinn, 
Ni 's  mo  air  snàrali  'na  sgeath  air  stairsnicli, 
Riamh  cha  'n  fhacas  cailleach  oidhch', 
'S  gu  bràth  cha  'n  fhaic. 

Nach  seall  thu  nis  air  cor  an  fhleasgaich, 
'TJs  gabh  eagal  air  a  reir, 
'N  uair  a  dh'  fhàg  e  'dhachaidh  feasgar 
Bha  e  cho  speisealta  riut  fein, 
'Us  cha  'n  'eil  f  hios  agad  no  eòlas 
Air  gach  doigh  air  an  tig  beud, 
'S  dh'  fhaoidte  nach  bu  mhor  's  an  stop  e, 
An  corr  a  dh'  ol  e  seach  thu  fein, 
Ged  tha  e  'n  sud. 

'N  uair  bha  thu  anns  a'  chuideachd  ghasd'  ud 
'S  ann  ro  phailt  gu  'n  robh  an  dram, 
Cha  robh  gainne  cur  mu  'n  cuairt  ann, 
Fuarachadh  cha  robh  'n  ur  ceann, 
Bha  sibh  càirdeal,  ceòlmhor,  cridheal, 
'Us  thug  thu  fein  dhoibh  ioma  rann, 
Cuid  a  thuirt  gu  'n  rolih  iad  priseal, 
'S  cuid  eile  nach  b'  fhiach  iad  bonn, 
'S  nach  robh  iad  math. 

Gu  'n  robh  foirbheach  anns  a'  chuideachd, 

Bha  sin  ann  'us  duine  coir, 

Fear  as  feàrr  cha  'n  'eil  'n  a  bhuidhean, 

Diadhaidh,  duineal,  anns  gach  doigh, 
Dithis  shaor  ami  agus  tàillear, 
Gobhainn,  gàirnealair,  'us  posd', 
Agus  oileinich  a  dhà  dlnubli 
O  chill  na  pàirce,  thar  a'  chnoic, 
Sin  Gibnoreldll. 

Fear  dhiubh,  mac  an  duine  cliiataich, 
As  a'  chiai'-ghleann  taobh  an  loch, 
Cumaidh  esan  fad  na  bliadhn'  c, 
Air  rùisg  a  chuid  bhliadlmach  mholt; 
Ach  athair  an  fhir  eil',  Iain  Ban, 
G'  a  shàrachadh  tha  'n  duiue  bochd, 
'S  ithidh  e  tur  am  buntàta, 
A'  cumail  Pharuig  anns  an  sgoil, 
Air  feur  da  mhart. 

AN  T-UeHDA.R. 

An  ann  eoin  a'  deanadh  tàir 
Air  oidhirp  pàranta  ri  'chloinn, 
Co  e  leis  nach  math  a  phàisdean 
Fhaicinn  tigh'n  a  n-àird  gu  loinn, 
'S  cha  'n  'eil  thu  'n  suidheachadh  gu  'thuigsinn, 
Gach  ni  air  am  bheil  duine  'n  toir, 
'S  an  fhròig  am  falach  anns  a'  choill, 
'S  do  bhiadh  a'  d'  bhroinn,  cha  'n  iarr  thu  'n  corr, 
'S  bidh  thu  gu  math. 

a'  ciiailleach  oidhche. 
Cha  d'  rinn  mi  tàir  air  oidhirp  duine, 
'S  mor  a  shabhaiun,  's  mi  nach  dian, 

'N  uair  tlia  sin  a'  deanamh  dicliioll 
Air  gach  ni  a  thoirt  gu  rian. 
Ach  'n  uair  a  fhuair  e  'bhord  a  phàigheadh, 
'S  deise  bhlàth  uime  do  'n  chlò, 
Innis  dhomhsa  'n  t-aobhar  àraidh, 
'Bhi  'toirt  dhasan  airgiod-pòc', 
Gun  fhios  c'  arson. 

Tha  cairdeas,  comunn,  agus  gaol, 
A'  measg  dhaoine  inath  gu  leoir, 
B'  fliuar  am  fàsach  as  an  ioghnais, 
Bhiodh  an  saoghal  bochd  gun  treòir, 
Ach  streap  a'  mheasain  ris  a'  mhial-chii, 
Tuigidh  leanabh  crioch  an  sgeòil, 
Is  cuideachd  gli orach  solas  baoth, 
Gu  'm  falbh  iad  mar  a  sgaoileas  cei"., 
Bhar  stùchd  'us  ghlac. 

'N  uair  lasar  coinneal  ann  an  seomar, 
Gur  a  boidheach  ni  e  deàrrs', 
'S  luath  a  dh'  eireas  leomann  suas  rith' 
A'  dol  mu  'n  cuairt  oirr'  uair  no  dhà, 
Nunn  's  a  nail  a'  dol  m'  a  tuairmeas, 
Gus  an  d'  fhàs  an  trnaghan  dàn', 
Le  siabag  thaoibh  gu  'n  chaill  e  'chùrsa, 
'S  thuit  e  air  an  iirlar  dàtht', 
Gun  sgiath  gun  chas. 

Lorg  na  h-ealla  air  an  t-snàmli, 
Lorg  an  eòin  an  àird  na  speur, 

Cha  chluinn  thu  'n  diugh  thar  tulaich  àrd, 
An  tàirneineach  a  bh'  ann  an  dè, 
Mar  sin  cha  till  ri  clann  nan  daoin' 
Gach  solas  faoin  's  na  chuir  iad  iiigh, 
Tha  'n  duilleag  sheargt'  air  falbh  o  'n  phreas, 
'S  ri  grein  na  teas  cha  sheas  an  driuchd, 
Ach  thiormaich  as. 

Mar  shiùbhlas  dubhair  air  an  t-sliabh, 
Gu  riasgalach  a'  ruith  a  chèil', 
'N  uair  ghreasar  leis  a'  ghaoith  gach  neul, 
A  bha  cur  sgàil  air  aodann  grèin', 
Falbhaidh  iad  's  gur  math  tha  fios 
Gur  mòr  a's  misd'. — ge  beag  an  treoir, 
'S  cha  d'  fhàg  iad  ale  le  'm  faic  thu  'm  bith, 
Mar  na  fir-chlis  ri  oidhche  reòt'. 
'Us  luath  theid  sis. 

Na  faic  na  chi,  's  na  cluinn  na  chualaig, 
Na  tog  buaireas  gun  cheann  fàth, 
Ma 's  ceannach  air  an  ubh  an  gog, 
'S  e  'n  t-aran  tioram  bochd  a's  feàrr, 
Gur  sonas  sith  nach  ceannaich  ni, 
'S  ma  ruagar  i  cha  till  gu  bràth, 
Air  cluasaig  iomagain  dhùisg  le  ioma-cheist, 
Claiin  na  h-iorgail  anns  gach  àit', 
Gun  bhuaidh  gun  rath. 

Na  bi  ro-reachmhor  ann  a'  d'  bheachdan, 
'S  laigse  neart  an  cleachdadh  go, 

Tha  stuamachd  bhriatliran  choart  cho  ciatach. 
Ris  an  rian  a  bhac  an  t-òl, 
Ni  aidmheil  chealgach  suain  gu  seargadh, 
Is  eiridh  chearbach  aig  a'  mhod, 
Cagar  tuaileis  cum  a  chluais  e, 
'S  aig  an  truaglian  faic  a  choir, 
Ma's  comas  dhuit. 


A\  T-UGHDAR. 

Gu  cinnteach  tha  mi  "gabhail  tlachd 
Do  mhoran  de  na  tha  thu  'g  ràdh, 
Ged  a  chum  thu  'n  so  mi  tacan, 
'S  mi  'bhi  fada  mar  a  bha, 
Ma  dh'  fhanas  tu  gu  beul  an  latha 
Bidh  eoin  a  bhaile-s'  as  do  dheigh, 
'S  mar  a  teich  thu  sios  do  'n  t-simleir, 
Cha  bhi  iteag  ann  a'  d'  sgeith, 
Xach  toir  iad  as. 


A     CHAILLEACH-OIDHCHE. 

Fàgaidh  mi  so  a  thiota, 
Cian  mu  'n  cluinnear  big  aig  ian, 
Bi'dh  thusa  air  an  t-sràid  a'  gligeal, 
Seòlaidh  mis'  os  cionn  nan  sgliat, 
Bi'dh  mi  fad'  air  faibh  o  'n  bhaile, 
Mu  'n  tig  camhanaich  an  lo, 
Am  chadal  thall  air  ciil  na  sgàirnich, 
Mu  'm  beir  Teàrlach  air  an  ròp, 
'S  mu  'm  buail  an  clag. 

Ach  mu  'm  falbh  mi  their  mi  so  riut, 
Cum  do  glinothach  air  dheaclh  sgoinn, 
'S  na  fuirich  mu  'n  stop  ri  sodan, 
Gus  am  fas  a  nochd  'n  a  raoir; 
Cha  tig  maorach  as  a  mhonadh, 
'S  cha  tig  sonas  as  an  fhoill, 
Air  do  shlighe  imich  romhad, 
*S  cuimhnich  comhairl'  eailleach-oidhch', 
'Us  beannachd  leat. 

SUAS     NA     H-EILEANAICH     AS     U  R. 
Air  Fonn, — A)>  t-nrram  airj  a'  "b/tàrge"  ruadh. 

Seisd. — Suas  na  h-eileanaich  us  ur, 

Fair  a  nail  mo  shean  chruit-chiiiil, 
Suas  na  h-eileanaich  as  hr, 

Gur  h-ann  a  chuix'  mi  iiidh's  na  seoid. 

Albainn  aosd'  air  uchd  an  t-sàil', 
Tìr  nan  cruach  's  nam  fuar-bheann  àrd, 
'Us  t-eileanan  mu'n  iath  an  tràigh, 
'S  tu  mar  an  lach  le  'h-àl  air  òb. 

Tha  'r  leam  gu  faic  mi  fada  bh'  uam 
Eilean  Leodhais  's  an  taobh  tuath, 
Tir  nan  gallan  smearail,  cruaidh, 

Nan  àrdaibh  stuadhach,  's  nam  fear  mòr. 

S  bòidheach  'n  uair  a  dh'  eireas  grian, 
Uibhist  nam  beann  gleannach,  ciar; 
Barra  'm  beuchdaich  a'  chuaiji  shiair, 
'Us  Eilean  Sgiathanach  a'  cheò. 

Tha  Kum  'us  Eige  fiida  shios, 
.  E,is  an  eirich  stoth  'n  a  mill, 
'S  Colla  creagach  sheasas  sian, 

Ri  taobh  tir  iosal,  mhin,  an  eòrn'. 

Ged  a's  beag  e,  eilean  I — 
Creathal  fòghlum  agus  sltli— 

'S  Muile  luor-bheannach  g'  a  dhion, 
'S  i  snd  an  tir  's  an  cinn  am  por. 

'N  uair  a  sheolas  mi  troimh  'n  chaol 
Chi  mi  'n  sin  Liosmòr  an  aoil, 
Cearara,  Scarba,  Luing  'us  Saoil, 

'Us  Siiina  's  am  bi  cliraobh  fo  chrbic. 

Colasa,  mu  'n  sèid  an  stoirm, 
Oransa,  mu  'm  faighte  'n  learg, 
Diùra  caol  nam  fraoch-bheanu  garbli, 
'Us  làmh  ris  He  ghorm  an  fheoir. 

Tha  mo  ghaol  air  tir  nan  sonn, 
Innsean  nam  bo  laoigb  's  nam  meann, 
'Us  fiiirain  's  deise  'shiùbhlas  fonn, 
'S  air  bhàr  nan  tonn  iad  mar  na  roin. 

Maraichean  gur  trie  a  dhearbh, 

Cruadalas  ri  fuachd  ro  cbalm', 

'S  tha  learn  fhein  gur  cinnteach  sealg, 

A  thigh'n  o  'n  làimh  's  nach  cearbach  sgod. 

Stiùraidh  iad  an  sgoth  'n  a  deann, 
Ri  sruth  lionaidh  's  gaoth  an  ceann, 
'S  cirein  currac-bharrach  nan  tonn 
A'  tigh'n  ro  theann  air  an  stràc-beòil. 

Shaoileadh  coigreach  bhar  fairg' 
Nach  biodh  miiirn  fo  'r  stiican  borb, 
Faic  a  righ,  'sbu  bhinn  ar  seirm, 

An  uair  a  chruinnicheadh  sibh  rau  'n  bhòrd. 

OEAN  DO  'N  MHISG. 

Am  Fonn:—   'Ma  theid  thu  d/i  Airidh-thuathlain. 

Seisd. — 'S  e  'n  t-ol  a  rinn  am  milleadh  oirnn', 
Is  goraiche  gun  phiseach  e, 
'N  uair  thòisicheas  na  gillean  air 
Cha  'n  'eil  iad  idir  sàbhailt. 

Is  comharra  na  truaighe  sud, 
Fear-teaghlaich  nach  bi  stuamachd  ann, 
'S  an  leth-bliodach  air  chluais  aige 
Oho  luath  's  a  fhuair  e  'phàigheadh. 

'S  e  fhein  an  duine  ciatach, 
Seal!  mar  pliàigheas,  's  mar  a  dli'  iarras  e, 
'S  cha  'n  f  hag  e  sud — cha  b'  f  hiach  leis — 
Gus  an  ol  e  'n  trian  a's  fheàrr  dheth. 

Thig  a  bhean  gle  shimplidh, 
Le  cròilean  lag  's  tha  diol  orra, 
G'  a  iarraidh  seach  mu  mill  iad  e, — 
'S  a  ciochran  air  a  gàirdean. 

Gur  clach  no  phloc  is  cridh  's  an  neach, 
Nach  taisich  'n  uair  a  chi  e  sud, 
'Us  cha  'n  'eil  iad  na  'n  dilleachdain, 
'S  gu  'n  leig  an  sgireachd  bus  iad. 

An  dachaidh  bhochd  's  gun  ni  innte, 
Tlia  neul  an  acrais  sgriobht'  oirre — 
Chi  tliu  bowl  'us  piosau  as, 

'Us  truinseir  agus  beàrrn  ann. 

Gun  eibhleag  air  a'  chagailt  ud, 
Gun  stial  do  dh'  aodach-leaba  stigh, 
An  dorus  fhein  clia  ghlaisear  e, 

'S  gun  dad  ann  a  gheibh  meàrlaich. 

'N  uair  thoisicheas  na  mnathan  air, 
Gu  'n  dean  iad  seorsa  falaicli  air, 
'S  bidh  cliid  g'  a  cuir  mu  'n  t-sliearaig 
Seach  mu  'm  faicear  air  an  t-sràid  i 

Tha  bleid  'us  braid  ag  iathadh  ioma, 
Slaight  'us  foill  ga  riarachadh, 
Mu  thuirt  e  firinn  's  iasad  i, 
'S  na  briagan  a'  comh-fhàs  leis. 

Hi  ùine  dh'  fhàs  i  suarach  ioma, 
'Us  tliig  i  mach  'us  spuaic  oirre, 
Ciiinidh  i  luchd-stuamachd, 

'S  ann  tha  uaill  oirr'  as  a  nàire. 

Gur  iomadh  fear  le  còta  math, 
'S  cha  'n  aidich  e  gu  'n  ol  e  deur, 
Tha  'shùilean  dearg  'us  deoir  annta, 
'S  a  shron  mar  ròs  a"  ghàraidh. 

Cha  'n  fhaic  mi  anns  an  t-saoghal  so, 
Clio  uamhasach  an  aogasg  learn, 

Ri  fear  'us  bean  air  daoraich 

'S  gun  an  t-aodach  air  na  pàisdean. 

'N  uair  chi  sinn  anns  a'  mhaduinn 
'Dol  do  'n  phawn  le  aodach  leinibh  i, 
'S  ma  their  thu  gu  bheil  anam  innt', 
Nach  fliaod  mi  fharraid  "C'àite'?" 

Dhiu  dhomh  'bhruit  a's  fiadhaiche, 
'S  a's  isle  aja-  an  t-sliabh  againn, 
A  thug  a  trii  'n  a  miann  oirre, 
Gu  'n  d'  thi'èig  i  riamh  a  h-àlach. 

'SI'N  GRADH  A'  CHAILLEAOH. 

Air  Fonn: — "'<S'z  ^ghràin  d  chailleadi." 

Seisd. — 0  hi,  o  bà,  's  i  'n  gràdh  a'  chailleach, 
O  hù,  o  ha,  's  i  'n  t-àgh  a'  chailleach, 
O  hi,  o  ha,  's  i  'n  gràdh  a'  chailleach, 
'S  i  mànran  's  ceanalt'  an  còmhnuidh. 

Ged  leanas  i  dliith  ri  iiiiiirn  na  cuideachd, 
Chaidh  fada  air  chill  's  an  t-iir  nach  tuig  i, 
Cha  sgeig  air  a  cùl,  ach  iimpaidh  burraidh, — 
'S  mi  dhiiraichdeadh  buille  's  an  t-sròin  dliu. 

Tha  caoimhneas  'us  blàthas,  'us  bàigh  'us  foighid, 
Tha  comhfhurtachd  chàich  a  ghnàth  'n  a  h-aithre. 
Cha  diomhain  a  làmh  chuir  aird  'us  callan. 
Air  sgèiiuh  na  dachaidh  do  'n  òigridh. 

Le  binnead  a  dàin  's  i  tàladh  leanabh 
A  cronan  cho  sèamh  ri  mànran  cagair, 
Gu  'n  sguireadh  am  pàisd'  d'  a  chànran  gearain, 
'S  tha  sàmhchair  cadal  'us  clò  air. 

Tha  coiseachan  òg  's  rinn  stòl  a  dhochann, 
'Us  silidh  6  deòir  'sa  mheoir  'sau  dorus, 
'S  e  leigheas  gach  leòin  'n  uair  phog  i  chorrag — 
Tha  'bhron  's  a  chorruich  air  fògar. 

Ged  clieileas  i  ni  nach  b'  fhiach  ri  'uitliris, 

'S  tliuirt  sgeul  nach  robh  fior,  chuir  sith  mu  'n  chag- 

ailt, 
'S  e  aobliar  gach  gniomh,  neo  's  cli  mo  bharail-sa, 
Crionndachd,  maitlieas,  'us  coracli. 

Gur  h-aoibheil  a  siiil,  gur  ciuin  a  h-aithris, 
A  chionn  gu  bheil  mùirn  'us  sunnd  mu  'n  teallaicb, 
Ach  nocbdaidh  iad  diurab  no  tnù  nach  falaich, 
'S  tha  'guuis  fo  smalan  ro  bhronach. 

Ged  dh'  f  liàisgeadh  a  crklh  le  mi-run  guineach, 
'S  na  dheoghail  a  cich  a  dhiobradh  buileach, 
Tha  nàdur  bha  grinn,  ma  chi  's  ma  thuig  thu, 
Ri  linn  gach  buille  na  's  boidhche. 

Ma  tha  thu  gu  dian  dol  sios  troimh  'n  mhachair, 
Thoir  siiil,  ma  sa  miann,  tha  'n  dias  so  abaich, 
Nach  maiseach  fait  liath  air  fiamh  a'  chanaich, 
A'  triall  gu  Flaitheas  na  gloire. 

Ma  chaidh  thu  far  sail  air  ànradh  tamull, 
Le  cuimhneachan  blàth  mar  dh'  fhàgthu'u  dachaidh. 
Ged  thilleas  tu  slàn  's a  hàite  falamh, 
Chaidh  sgaileadh  smal  air  a  chòr  dheth. 

SEINN  AN  DUAN  LE  BUAIDH  DO 'N  AINNIE. 

Air  Fonn: — '■'  Ged  tha  mi  gun  chrodh  gun  aighean." 

Seisd. — Seinn  an  duan  le  buaidh  do  'n  ainnir, 

Maighdeau  chiùin  a  chiil  duinn  chlannaich, 
Gur  a  li-og  a  bha  mi  mar-riut 

Anns  a'  ghleannan  taobh  an  uillt. 

Gur  a  h-og  a  bha  mi  's  m'  eideag, 
Anns  a'  ghleann  a'  cualach  spreidhe, 
'N  uair  bhiodh  na  laoigh  bheaga  geumnaich, 
'S  uiseag  amis  an  speur  a'  seinn. 

An  cuimhne  leat  a  liuthad  uair 

'S  a  thionail  sinn  sugh-craobli  nam  bi'uachan, 

'S  trie  a  spiiin  mi  'n  seilean  ruadh, 

'S  a  thug  mi  'n  cuachan  dhuit  's  a  chir. 

'   •   'S  trie  an  uair  a  bhiodh-maid  eomhla 
Anns  an  doire  'n  goir  an  smeoraeh, 
'Lùb  mi  'gheug  gu  'n  d'  f  huair  thu  'd  mheoir 
Am  mogal  's  am  bi  'chno  's  a'  choill. 

'S  trie  a  dh'  fhigh  mi  crios  do  'n  luachair 
Mar  do  mhiann  gu  'n  deanainn  suas  e, 
'S  neoineanan  a's  boidhche  snuadh, 

Na  'm  paideirean  mu  'n  euairt  do  ehinn. 

Sguiridh  an  lon-clubh  's  an  smeorach, 
Air  cho  biun  's  g'a  bheil  an  ceol  ac', 
Dh'  eisdeadh  iad  gu  lèir  le  solas, 
'N  uair  a  dheanadh  Mòrag  seinn. 

An  nochd  's  an  talla  'm  measg  nan  ceudan, 
Mhiich  thu  àilleachd  chàich  gu  lèir, 
Mar  choinnlean  ann  am  Ijoillsgeadh  grèine, 
Dh'  fhàg  thu  gean  gach  te  gu  tinn. 

Miann  gach  sail  thu,  iiiil  gach  gruagaich, 
D'  fhinealtachd  's  an  ruidhle  chuairteig, 
Fana-bhuidheach  do  cham-hib  dualach, 
'IS"  uair  a  ghluaiseas  iad  fo  'n  stim. 

Re  chòig  bliadhn'  bha  mi  air  ànradh 
Eada  bh'  uaitse,  'ghaoil,  'som'  chàirdean, 
Ach  a  nis  o  'n  fhuair  mi  làmh  riut, 

'S  goirid  gu  'n  cuir  Blair  *  an  t-snaoini. 

'S  ged  a  tha  sinn  greis  air  fògar 
O  'n  àite  'n  d'  àricheadh  og  sinn, 
Theid  sinn  fhathasd  's  ni  sinn  cònihnuidh 
'N  He  bhòidheach  a'  chrodh  laoigh. 


*rvev.  R.  Blair,  M.A.,  Cambuslang;  formerly  of  St.  Cohimba 
Church,  Glasgow. 

ORAN  DO'N  CHUTHAG. 

Air  Fonn  : — "  Bcmais  Dhìirjhaill' 


"Chiiala  mi  'chuthag,  gun  bhiadh  am  bhroinn, 
Chuiina  mi  searrach  's  a  chi\lthaobh  rinm, 
Chunna  mi  'n  t-seilcheag  air  an  lie  luim, 
'Sthuig  mi  nach  rachadh  a'  bhliadhna  leam." 


Seisd. — Ho  ro,  's  gu  bheil  mi  muladach, 

Mu  'n  diol  a  dh'  fhàg  a'  chuthag  orra, 
Mu  'n  gann  a  charaich  duin'  againn, 
Troinih  'n  uinneig  bha  gu  gùg  aic'. 

Be  Slid  an  gnothach  iongantach 
Mar  thàinig  thu  gun  fliios  oirnn, 
Mu  'n  gann  a  nochd  an  Giblein 
Gu  'n  robh  thu  'm  pris  an  luralld. 

Cha  b'  e  blàths'  na  h-aimsir 
A  chuir  cho  tràth  air  falbhan  thu, 
Ach  ghuireadh  thu  's  a'  chealgaireachd, 
'S  cha  'n  earbadh  riut  ach  iimpaidh. 

Na  'n  tigeadh  tu  mar  b'  abhaist  dhuit, 
Gu  'n  eisdinn  riut  le  gairdeachas; 

Ach  tigh'u  an  am  mi-nàdurra 

'S  mu  ghàri'nachadh  mu  'n  dliùisg  mi. 

Thuirt  Iseabal  's  i  carachadh, 
Tha  bonnaich  anns  a'  bharaille, 
Ach  cha  b'e  'n  t-àm  gu'n  caganadh, 
'Us  bradag  'cur  na  smùid  dhith. 

Bidh  iomadh  crois  a'  tachairt  air 
Fear  'chuala  gun  ghreim  maduinn  thu, 
'S  mu  'n  tèid  a'  bhliadhna  seachad  orni, 
Gu  'n  crean  mi  air  do  dhiumb-sa. 

An  t-achadh  'n  robh  'm  buntàt'  agam 
A  ruamhair  mi  's  a  ràsail  mi, 
Ged  leasaich  mi  gu  làidir  e 

Cha  d'  thainig  bàrr  troimh  'n  iiir  dheth. 

Gu  'n  d'  mheath  e  anns  an  talamh  orm, 
A  chuid  nacli  d'  itli  na  radain  dheth, 
'S  far  an  d'  thainig  bacalag 

Gu  'n  d'  thog  am  fachach  *  dim  air. 

Mo  ghamhainn  làidir,  ceannsgalach, 
A  dheanadh  màl  na  Bealltainn  dhomh, 
Gu  'n  tug  e  greis  air  chall  orm 
'S  an  toll  gu  ruig  a  shùilean. 

Ged  fhuair  mi  air  an  fhonn  e 

Cha  dean  e  ceum  ach  stamban  dhomh, 

Gur  coltach  e  ri  seann  duine 
'Se  clannsadh  "Calum  crùbach." 

Mo  chaoiricli  chaidh  an  lomairt  dhomh, 
Thug  di-is  'us  fraoch  an  olann  dhiubh, 
'N  làir-bhàn  's  i  air  an  togail, 

'Us  tha  'n  othaisg  anns  an  sturdan. 

Tha  Iseabal  gu  niuladach, 
Cha  d'  fhuair  i  'm  bliadhna  gur  a  mach, 
Na  cearcan  's  a'  ghlas-ghuib  orra, 
'S  na  tunnagan  's  iad  crùbach. 

Gur  ann  an  raoir  a  chunna  mi 
Thu  air  an  torn  a'  d'  ghudanian, 
Ach  cuiridh  mise  'n  gunna  riut, 
Ma  thig  thu  tuillidh  dliith  dhomh. 

Thuirt  Iseabal  's  i  tàir  orm, — 
Bi  'd  thosd  's  na  bi  'cuir  spleumas  orm, 
Cha  'n  amaiseadh  tu  's  tu  làmh  rithe 
A'  bheinn  a's  àirde  's  duthaich. 


&ì^^\^^ 

ORAN  MU  'N  BHUNTATA-ROISDE. 

Air  Fonn  : — ■^'■Hugaihli  air  nighean  donn  nammeaU-shùiL' 

Seisd. — Hùgaibh  air  nigheau  donn  nam  meall-shiiil, 
A  th'  aig  a'  hhàillidh  bràigli  a'  bhaile, 
Hiigaibh  air  nigliean  donn  nam  meall-shùil ! 

Mo  nigliean  donn  nam  meall-shiil  blàtha, 
Gur-a  trom  a  thug  mi  gràdh  dhuit, 
'S  o  'n  a  threig  thu  gun  cheann-fàth  mi 
Innse  mi  do  cliàch  mar  thachair. 

Oidhche  dhomhsa  comhl'  I'i  càirdean 
A'  dol  troimh  shràid  Earraghàidheal, 
Cliaidh  sinn  do  'n  tigh-òsd'  aig  Pàruig, 

'S  dh'  Ò1  sinn  fear  no  dhà  mu  'nd'  dhealaich. 

Dli'  Ò1  sinn  h-aon,  's  a  dhà,  's  a  tri  dhiu, 
Do  'n  stuth  shoilleir  thig  a  He, 
'S  iomadh  fleasgach  a  th'  air  thi  air, 
'S  bidh  na  h-ighneagan  g'  a  bhlasad. 

Ann  am  mionaid  theich  na  h-uairean, 
'S  thàinig  fleasgach  flathail,  suairce, 
'S  thuirt  e  Forbes  *  a  dhaoin'-uaisle, 

Tha  'n  t-àm  agaibh  bhi  gluasad  dhachaidh. 

*  t'orbea  Mackenzie. 

'N  uair  a  fhuair  mi  air  a  chablisair, 
Leis  an  t-suaineacli  a  bha  'm  cheann-sa, 
Eachainn  le  solus  an  lanntair, 

A  ruith  nam  ball  na  'n  d'  fhuair  mi  caman. 

Thàinig  bodach  nail  'n  ar  còmhail, 
Gealbhan  aige  's  e  ri  stòbliadh, 
'S  rud  a  bha  'n  a  ioghnadli  dhomhsa, 
Buntàta-ròisde  aig  air  asail. 

Thug  e  cuireadh  farsuinn,  fial  dhuinn, 
'S  ann  bh'  uaith  fhein  bu  bhlasda  briathran, 
'S  fhuair  sinn  suipeir  mar  a  dh'  iarr  sinn, 
Dh'  fhoghnadh  do  mac  iarla  's  barain. 

Thug  e  dhomh  le  fiamh  a  ghàir  air, 
'S  thuirt  e  feuch  nach  teid  do  sgàladh, 
'S  'n  uair  a  shin  mi  mach  mo  làmh 

Gu  'n  d'  fhuair  mi  da  bhuntàta,  's  marag. 

Gur  e  'n  teas  a  rinn  mo  leònadh, 
Thug  e  'n  -craicionn  bhar  mo  mheoir-sa, 
Thug  mi  greim  aisd'  nach  do  chord  rium, 
'S  chaidh  an  cbrr  am  phoca  'sparradh. 

Mar  a  b'  àbhaist,  an  ath  oidhche, 
Chaidh  mi  'shealltainn  air  a'  mhaighdean, 
Còmhl'  ri  cuideachd  chridheil,  chaoimhneil, 
'S  cha  robh  cuiudm'-am  air  a'  mharaig. 

'N  uair  a  chaidh  a  chuideachd  comhla, 
'S  sinn  ri  ai^hear  agus  solas, 

Gu  dè  a  leum  mach  :is  mo  phòca, 
Ach  clo-bhliadhnach  mor  do  radan. 

Dh'  eiricli  Màiri  's  thug  i  leum  aisd', 
Ohlac  i  'm  poker  a  chum  f euma. 
An  cocaire  le  ladar  creise, 

As  a  dheigh  a  suas  an  staighear. 

Chaidh  e  'm  falach  ann  am  fròig, 
'Us  thionndaidh  mise  mach  mo  phoca, 
Dh'  fheuch  an  robh  tuilleadh  d'  a  sheors'  ann, 
'S  nochd  sud  do  na  seòid  a'  mharag. 

Leis  an  naire  dh'  fhàg  mo  thiir  mi, 
Shaoil  mi  gu  'n  rachainn  troiuih  'n  iirlar, 
Chaidh  mi  mach  air  dorus  cùil, 

'Us  thug  mi  ionnsuidh  air  dol  dachaidh. 

Leis  an  aimheal  ghabh  mi  'n  daorach, 
'S  dol  chum  na  drochaid  cha  'n  fhaod  mi, 
Dhùraichdinn  gach  ceann  dhiu  'chaobadh, 
'S  iad  a  glaodhaich— "C  à  'il  do  mharagl" 

A  Mhàiri  mu  thug  thu  cùl  rium, 
Feumaidh  mi  tigh  'n  beò  as  t-ioghnais, 
Dheanainn  long  'us  bàta  stiìiradh, 
Ged  a  bha  mi  'siùlan  maras. 


^i??S^^ 

ORAN  NAN  DEALBH. 

Air  Fonn: — ^'Am  bruadar  a  chunnaic  Anna." 

Chaidh  an  t-òran  so  a  sgriobhadh  air  "Comunn  Gaidhealach 
Ghlaschu"  a  chaidh  a  dh'fhaodainn  an  dealbh  air  a  tharuinn  air 
latha  àraidh. 

Seisd. — Horo  'n  cuala  sibli 

All  gluasad  a  bh'  air  ar  n-aire, 
Cliruiiinich  sinn  gu  h-iomlan, 

Gu  dealbhadair  gus  ar  tarruinii, 
Chaidh  an  Comunn  comhla, 

'S  bu  phròiseil  iad  air  an  rathad, 
Sinne  bha  gu  foirmeil 

A'  falbh  gu  ruige  braigh  'bhaile. 

Chaidh  an  Comunn  Gàidh'lach, 

An  dràsd  far  nach  robh  an  sean-athair, 
Chruinnich  iad  do  'n  àite, 

Gu  àrd  air  mullach  a  gharret, 
0  'n  a  tha  iad  ainnieil, 

Bha  'n  dealbh  a  dhith  orra  'tharruinn, 
Cha  robh  fhios  o  chian, 

Ciod  bu  chiall  do  na  jihotographers. 

'N  uair  a  rinn  sinn  cruinneachadli, 
'S  ann  iomraiteach  bhios  an  latha, 

'N  1 1  air  a  chaidh  sinn  còmhla, 

Bha  còrr  agus  lichead  fear  ann. 
Cha  robh  moran  rùui  ann 

'S  a'  chuil  anns  an  deach'  an  sailleadh, 
'S  cuileagan  na  'n  ciadan 

A'  siabail  air  feadh  an  ti"he. 


Fead  aca  mu  'n  cuairt  dhinn, 

Mu  'r  cluasan  'us  air  ar  batliais. 
Athainean  a'  chruadail, 

Bu  truagh  a  bhi  aca  'n  ceangal, 
'N  ar  seasamh  'n  ar  maol  chnap, 

Gun  aomadh,  mar  gu  'm  biodh  carradh, 
'S  na  'm  faodadh-maid  gluasad 

G'  am  bualadh,  cha  rc)bh  mi  a-e:iran. 


Leis  gach  ciiis  a  bh'  ann, 

Giir  a  gann  gu  robh  mise  toilicht', 
Ga  m'  sparradh  ann  am  froig, 

Air  mo  cliòmhdach  le  Mac  an-rothaich, 
Bha  dos  mor  Mhic  Leoid 

Aig  mo  sgornan  a  brath  mo  stobadh, 
M'  amhach  's  mi  g'  a  sineadh, 

'8  o-un  mir  dliiom  ris  ach  an  dosan. 


Bheireadh  cuileag  srann  aisde 
Thall  air  taobh  eil'  an  tighe, 

Ghabhadh  i  'n  a  ceann  e, 

'S  a  nail  bhiodh  i  ann  am  chararah, 

Bhiodh  i  stigli  a'  m'  chluais, 

'Us  bu  chruaidh  a  bheireadh  i  ratti», 

Shaoilinn  gu  'n  robh  'n  Tramuray 
"Tigh'n  teann  orm,  's  i  na  sradan. 

En  shuarach  learn  gach  nù 

Seach  an  dioU  a  bh'  ac'  air  Mac  Eacham, 
Bha  iad  mu  'n  cuairt  d'  a  aodann. 

Mar  fhaoileannan  aT)T>  an  cabhaig, 
Dh'  innseadh  e  do  chàch. 

Mar  a  shàraich  iad  e  le  taehas, 
"S  gach  fear  a  bha  lamb  ris 

Le  gàireachdainn  'n  impis  spreadhadh. 

Gnr  iad  luchd  an  fhèilidh 

lad  fliein  fbnair  a'  choid  bu  mhiosa, 
Bha  iad  ri  nchd  bnalaidh, 

'TTs  graaim  air  a  h-nile  gin  dhia, 
Ach  na  'm  faoidte  stamban 

'S  an  am  ged  nach  robh  ann  fiodhal, 
Cha  bhiodh  feum  air  canntaireachd, 

Dhannsadh  iad  leis  an  diogailt. 

X  vuiir  chonnaic  sinn  na  h-aogaisg. 

Cha  'n  fhaodadh-mid  an  cnir  air  balla, 
Bha  ]Mac  Aoidh  a'  cac^adh. 

'TTs  bha  claon-shùil  air  Mac-a'-Pheaisain  : 
Bha  Eanmig  g'  a  phianadh 

'S  a  chiabhagan  air  am  pabadh. 

Cuileag  air  a  bl)eul  'us 

E  feuchainn  oirre.  le  a  theangadh. 


Bha  h-uile  fear  cho  neònach, 

'S  a  shron,  gu  'n  robh  ioma  car  innt', 
'S  thug  fear  eile  'cbroic*  leis, 

Gu  pròiseal  a  bheir  an  taruinn, 
Bha  sinn  uile  searbh  dheth, 

'S  cho  cearbach  's  a  chaidh  ar  pacadh, 
Dheanta  sgadain  dearg-dhinn, 

Gu  dearbhte  na  'm  biodh-mid  fad  ann. 


*  Deer-antlers  that  were  banging  on  the  wall,   ami   which 
appeared  as  growing  on  the  head  of  one  in  the  group. 

CUMHA  NA  MULACHAIG.* 

Seisd. — Hoirean  an  hi  ri  ho  ro  lio, 
Hiuraibh  o  ho  ri  ho  ro  ho, 
Hoirean  an  hi  ri  ho  ro  ho, 
Hiuraibh  o  hill  oraibh  e. 

An  cuala  sibh  mar  chaidh  mo  mhilleadh, 
Dh'  fhalbh  mo  chuspair  bh'  uam  a  thiota, 
Ciod  an  rud  mu  'n  seinn  mi  'nis 

O  'n  dh'  ith  iad  orra  a'  mhulachag  1 

Moch  Di-sathuirne  troimh  Nolluig, 
'N  uair  a  dh'  fhosgail  iad  an  dorus, 
'S  iomadh  sreang  bha  tigh'n  bhar  sporan, 
Dh'  fhaodainn  sgnog  do  'n  mhalachaig. 

Fada  mu  'n  d'  rinn  pàirt  dhinn  eiridh, 
'S  cian  mu  'm  facas  solus  greine — 
Fear  le  spaid,  's  e  as  a  leine 
A'  reubadh  na  mulachaig. 

Ach  rinn  an  oidhche  pàirt  dhiu  dheavbhadh, 
'S  iomadh  fear  a  chrean  gu  searbh  air, 
Chum  e  mòran  as  an  t-searmoin, 
Na  bha  'bheirm  's  a'  mhulachaig. 

Faic  eachdraidh  na  Mulachaig  air  taobli  duilleig  SC. 

Bean  a'  ghobhainn  's  an  t-sràid  mheadhoin, 
Bha  i  'dannsadh  ris  an  innein, 
'S  cha  robh  dad  ann  a  rinn  sud  oirr', 
Ach  na  dh'  ith  i  'n  ndiulachaig. 

Cailleach  mhor  's  i  fuathasach  reamhar, 
Air  an  t-sràid  le  trinnseir  sgadain, 
'S  beul  a  chlose  cha  robh  i  'g  amas, 
Leis  na  ghabh  i  'n  mhulachaig. 

Ghabh  na  cailleachan  spree  na  dunach, 
'N  uair  a  fhuair  iad  's  an  tigh  mhuUaicli, 
Dileag  bheag  a  Lag-a'-mhuilinn, 
'Chuideachadh  na  mulachaig. 

'N  nair  a  fhuair  iad  air  a'  gharret, 
Chuir  iad  ropa  ris  na  sparran, 
'S  chuir  iad  Iseabal  's  an  dreallaig, 
'S  Anna  bha  'g  a  tuUagan. 

Kinn  a  chailleach  ruadh  aig  Kelly, 
Car-a'-mhuiltein  leis  an  staighear, 
'S  rinn  e  diisgadh  as  a  phreathal, 
A  casaid  air  a'  mhulachaig. 

Chum  iad  air  gu  glaodh  a'  choilich, 
Dh'  ith  an  cat  na  bh'  aca  choinneal, 
Bhrist  iad  am  botal  's  an  gloine — 
Coireannan  na  mulachaig. 

ORAN  NA  VALENTINE. 
Air  Fonn  : — •"  Hey  for  Bob  and  John" 

Seisd. — Port  a  bh'  agam  fhin, 

Port  a  bh'  aig  mo  shean-athair, 
Port  a  bh'  aig  mo  sheana-mhathair, 
'N  uair  a  clh'  fhalbh  mo  shean-athair. 

So  agaibh  an  t-àm  a  tha  trang  an  Glaschu, 
Valentines  neo-ghann  aig  gach  ceann  do  'n  bhaile, 
Posdaichean  gun  tàmh,  doltroimh'n  t-sràid  nan  deannaibh, 
'S  air  oidhche  Dln-màirt  cha  robh  'm  màileid  falamh. 

Lachunn  Mac-a-Phi  shios  aig  bun  an  t-sruthain, 

'8  toigh  leas  dileag  chrion,  feuch  nach  inns'  sibh  guth 

dheth, 
Tha  e  'na  ghille  grinn,  ionrachdan  do  dhuine, 
Ged  a  ghabh  e  'n  spree  aig  soiree  nam  Muileach. 

Màiri  nigh'n  Iain  Ruaidh  shuas  anns  na  Coivcaddens, 
Tha  i  math  air  fuaigheal  's  deanadh  suas  nam  fasan, 
Tha  i  'n  dùil  gu  'm  buanaichd  i  tuathanach  fearainn, 
'S  cia  mar  theid  i  'n  bhuaile,  's  buarach  air  a  casan. 

Seall  sibh  Lachan  Rxiadh,  gille  fuasgailt',  fearail, 
Mu  chreideas  tu  'dhuan,  tha  e  fuath'sach  gramail, 
Maraiche  air  cuan  ri  gaoth  tuath  's  ri  gaillinn, 
'tS  chuir  e  taobh  na  luaithre  'n  ruaig  air  Arab  Pasha. 

Seall  sibh  beau  gun  gliruaim  suaicli  antas  na  h-ainnir, 
S  rionihacli  or  a  cluas  a'  measg  dhual  'us  chamag, 
Air  taobh  thall  do  Chluaidli  air  Di-luain  so  chaidhe, 
Dh'  fhàg  i  Calum  Ruadh  'n  uair  a  f  liuair  i  masher. 

Seall  sibh  fear  mo  ghràidli,  tàiUeir  Thom-a'-bhirein, 
Bidh  e  trie  air  mhisg  'us  iouia  rud  a's  tuiosa, 
Thoisieh  e  air  càradh  le  'shnàthaid  'us  le  shiosar, 
Gu  mo  fad'  thu-  maireann,  's  meal  'us  caith  do  bhrigis. 

Iseabal  Nic  Aidh,  caileag  mhàgach,  reamhar, 
Coisichidh  i  'n  t  sràid  's  cha'n  'eil  fath  'blii  gearaii, 
Lughdaiclieadh  e  'buc,  's  bhiodh  i  sùmhail,  ceanalt'. 
Le  del  greis  a  nunn  dliitli  air  Dr.  Tanner. 

So  mo  ghille  coir  Dòmhnull  nan  casan  fada, 
Leth-cheud  bliadhn'  'us  cor;  'scha  do  phos  e  fliatliasd, 
O'n  thàinig  na  faoillich  gliabh  e  gaol  air  caileig, 
'S  minic  a  bha  seann-each  ann  an  geall  air  searrach. 

Seall  sibh  bean  mo  ghràidh  Màiie  bliàn  Nic  Phabain, 
An  cocair'  aig  a'  bhaillidh  an  ceaun  àrd  a'  bhaile, 
'S  coingeis  leis  a'  mhàldag  a  crag  air  neo  an  ladar, 
Spain  aic'  agus  cupa  leis  an  tuig  i  'n  taigeis. 

Do  gach  ciiil  'us  frog  anns  an  comhnuich  duine, 
Eadar  Tigh  Iain  Ghròt  agus  bailie  Lunnainn, 
Thèid  iad  'thir  nam  beann  thar  gach  alld  'us  sruthan, 
'S  posdaichean  na  'n  deann  feadh  nan  gleann  g'an  liubhairt. 

ORAN  DO  'N  HOKEY  POKEY. 

Seisd. — Co  sud  tliall  a'  falbh  'n  a  throtan, 
Bara-roth  'us  buideal  aige  ? 
Sud  agaibh,  gu  cead  do  'n  cliuideaclid, 
Duin'  air  am  bheil  Holcey. 

Hokeij  pohty  rinu  mo  leireadli, 
'S  anil  am  cheann-sa  chuir  e  'n  deireach, 
Cha  'n  e  fear  air  am  bi  'ii  deideadh, 
Aig  bheil  feum  air  hokey. 

Holcey  pokey  dubh  na  dunach, 
Port  tha  'm  beul  a  h-uile  du'ine, 
Bheir  a'  phavracaid  aims  an  uinneig, 
Luinneag  air  an  hokey. 

Oigridh  'bhaile  so  gu  leir, 
'S  a'  mhaduinn  mhoich  'n  uair  ni  iad  eiridh, 
lad  a'  fàilteachadh  a  cheile, 
Le  'blii  'g  èigheach  hokey. 

Bidh  na  balaich  'us  na  cailean 
'Dol  troimli  'n  t-sràid  'us  iad  nan  deannaibb, 
Bidh  iad  suas  's  a  nuas  an  staighear, 
'S  caithream  ac'  air  liokey. 

Am  pàisde  nach  'eil  bliadhna  dh'  aois-, 
An  uair  a  dli'  fhàgar  e  'n  a  aonar, 

Greis  a  gàireachdaidh  's  a  caoineadli, 
'S  greis  a  glaodhaich  hokey. 

'S  iomadli  nighneag  bhoidheach,  lurach, 
Aig  bheil  boinneid  agus  currachd, 
'S  feumaidh  i  mu  'n  teid  i  'chuideacbd, 
Bloomer  mar  tli'  aig  Hohej/. 

A  h-uile  fleasgach  og  's  a'  bhaile, 
A  bha  's  a'  Ghàidhealtachd  aig  an  fLaidhear, 
Dh'  fheumadh  e  mu  'n  deach  e  dhachaidh, 
Ada  mar  bh'  aig  Hohey. 

Ach  thig  an  geamhvadh  oirnn  gun  dàil, 
Le  reothadh  cruaidh  'us  fuachd  gun  tàmh, 
A  cliuireas  fuadach  fo  'n  a  ghraisg, 
Tha  'n  deigh  an  t-àite  bhodhradh. 

'N  uair  a  dh'  flialblias  fuachd  na  gaillinn, 
'S  a  thig  samhradh  maoth  nam  faillein, 
Dh'  fhaoidte  gu  'n  tig  Arab  Pasha, 
'S  bar'  aige  le  hokey. 


•.••r?p- 

AN   DROCHAID. 

Air  Fonn: — "Aii  t-aparan  goirid,  'nan  t-aparan  iir." 

Seisd. — Bhcir  mi  dhuit  naigheaclid  o'n  tha  sinn  leiii  fhin. 
Bheir  mi  dliuit  naigheaclid  'us  tha  i  gle  fhior, 
Bheir  mi  dhuib  naigheachd  o'n  thàinig  thu  'n 

rathad, 
Is  eallaidh  air  ballaich  a'  bhail'  againn  fhin. 

'S  ami  thig  na  fir  sparaiseach  deas  agus  tuath, 
O  'n  iar  's  cuid  o  'n  ear  dhiu  's  gach  rathad  mu'n  cuairt, 
'N  uair  chi  thu  troimh  'n  bhail'  e  dol  seachad  'n  a  dheann 
Gur  foirmeal  a  choiseachd,  tha 'n  drochaid  'na  cheann. 

'S  an  fheasgar  'na  chabhaig  tigh'n  dhachaidh  gu  luath, 
Chuir  suas  deise  riomhach  'n  uair  chireas  e  'ghruag, 
Tha  'n  t-aodach  bha  salach  's  a'  chuil  air  a  sparradh, 
Tha  'n  ceap  air  an  tarunn  's  tha  'n  ada  'dol  suas. 

Tha  fear  eile  'n  a  shradan  dol  seachad  troimh 'n  t-sràid, 
Cha  'n  earb  e  ri  chasan  ach  gabhaidb  e  car, 
'S  e  mheudaich  a  mhasladh  bhi  daonnan  cho  fada, 
'S  cha  bhi  iasg  anns  a'  chaisil  nach  glacar  le  each. 

Gu  'n  càraidich  caigeann  mu  'm  faigh  mise  nunn, 
Ged  'tha  mo  chuid  airgid  an  carbad  na  mùil, 

Bidh  Lachaiin  'us  Uilleam  a'  seilbh  amis  a'  chudainn, 
Bidli  Seumas  's  a'  chuideachd,  's  cha 'n  uilear  leis  trihir. 

Bu  nàrach  's  bu  mhaslach  do  mhac  lain  'Ic  Aidh, 
Mav  dh'  flialbh  e  le  m'  leannan  's  a  mach  gu  Cowlaira, 
'Sa  the  fhein  ann  an  Arain  a'  fuireachd  car  tamuil, 
'S  an  deighinn  dba  Anna  fhaicinn  dhachaidh  mar  bba. 

Thuirt  Mor  gu  'm  bu  neònacb  do  Sheònaid  's  gu  'm  b'  olc, 
Nach  soii'bhich  le  daoine  bhios  daonnan  ri  cron, 
I  bhi  sràid'machd  le  DòmhnuU  's  a'  phàirce  l)i-dòrahnuicli 
Cho  fad  's  a  bha  Deòrsa  air  còrsa  New  York. 

Thuirt  i  ri  Sine  's  mi  fhin  'tigh'n  a  nail, 

Giir  burraidh  gun  tlachd  a  bha  'm  mac  Dhornhnuill  'Ic 

Cuinn, 
Mar  dh'  fhalbh  e  le  Iric  a  chionn  i  bhi  riomhach, 
'S  gun  fhalt  oirr'  r'a  chireadh,  's  gun  fiacaill  'n  a  ceann. 

Nach  seall  sibh  tigh'n  thairis  oirr'  Alasdair  mor, 
S  e  tàladh  air  caileag  's  cha  tig  i  g'  a  choir, 
Leis  cho  fad  's  a  tha  'n  duin'  ud  ag  iasgach  nan  liuth;ig, 
Tha  'mhaodhar  cho  dubli  aig  ri  currachd  an  roin, 

Cha  b'  e  sud  air  an  gabhadh  a  bhanag  gheal  òg, 
Air  maodhar  dh'  fhàs  odhar  g'  a  bhogadh  's  an  Ion, 
Ach  fuaidearag  innich  's  an  dubhan  ro  bhiorach, 
Cha  tugadh  e  spiolag  a  iteag  a'  gheòidh. 

Tha  cuid  dhiubh  nach  fag  i  a  latha  no  dh'  oidhch' 

Gun  mùthadh  tigh'n  orra,  tha  'n  nochd  mar  bha  'n  raoii . 

Acli  niu  thuiteas  an  drochaid  mai'  thuirt  fàidhean  an 

droch-sgeul, 
Bidh  Gilleasbuig  'sa'  bitottom,  'sbidh  Rob  air  a  slilaoic. 

Do  'n  eaglais  Di-domlmuich  cha  tèid  mòran  dhiu  steacb, 
'S  iad  fada  gun  eiridh  air  reir  an  droch  cleachd, 
Ach  bu  mhòr  bhiodh  an  call  leis  's  e  falbli  air  a'  chabhsair 
Mur  tèid  aig  air  bhi  thall  ann  an  am  tigh'n  a  mach. 

ORAN  MARGADH-AN-T-SALAINN. 

Air  Fonn: — '■'■Joiaiie  staije  long  at  the  fair  T 

Seisd. — 0  'n  cual',  an  cuala  sibh  'n  caithream  ud, 
E  'n  cual',  an  cuala  sibh  'n  sadadh  ud, 
O  'n  cual',  an  cuala  sibh  'n  tabaid, 
Bha 'm  Margadh-an-t-Salainn  an  de? 

'N  uair  chruinnich  iad  comhla  's  an  tigh-osd'  aig  M'Kennie 
'Sanu  ann  a  bha'bholaich  niu 'n  dòigh  bh'  aig  an  sean-athair. 
]\[ar  bhuaileadh  e  dhòrn  'us  mar  dh'  oladh  e  searrag, 
'S  ann  bha  e  's  an  tabaid  ro  threin. 

Blia  piobaire  'n  aon-a-phuirt  a'  bronnagail  le  farum, 
Gun  ghaoithe  'n  a  phluic,  ach  uiai'  chluicheadh  e  'achlais, 
Fiodhal  da  theud  air  ghleus  'n  a  deannaibh, 
A'  togail  Ian  aighear  nan  treun. 

Bha  Bridget  air  cabhsair  's  i  daunsadh  ri  Brolligan, 
Ceann-rùisgte,  cas-rùisgte,  's  chnacadh  i  corragan, 
Spreadadh  i  'm  poll  a  nail  mu  na  hoisinnean, 
"S  ghlaodh  i  le  sodan,  ho-re. 

Bha  Michael  MaGinty  's  e  setadh  m'  a  coinneamh, 
Bha  toil  aig  an  uilinn  's  bha  'm  mullach  troimh  bhoinneid 
Bha  'bhriogais  'n  a  stroicean  's  a  bhrùg  air  a  h-oir  aige, 
'Us  leth-shlat  do  chotan  'n  a  dheie;h. 

Ach  thòisich  an  iorghuill  'n  uair  cliruinnich  na  fineaclian 
A  Ulster,  a  Munster,  à  Antrim,  's  Leitrim, 
Oonnaucht,  's  Tralee,  's  O'Shee's  a  Limerick, 
'S  thàinig  na  fir  a  Kildare. 

ISTa  O'Rorks  's  na  M'Gorks  's  iad  a  mort  na  O'Branigans, 
Bh'  aig  Ivelley  sbillelah  's  e  'g  eiriclh  air  Flannigan, 
Michael  Mulhoul  gun  'n  dhall  e  O'Rafferty, 
'S  leag  iad  M'Cafferty  fhein. 

'N  uair  thoisich  an  tuasaid  bu  chruaidh  a  bha  'n  sadadh, 
Bha  slaodadh  air  cluasan  'us  struaiceadh  air  claiginn, 
Gach  fear  air  a  bliualadh  'us  spuaic  air  a  mhalaidh, 
'S  e  glaodhaicb  air  caraid  gu  streub, 

O'Brian,  's  0'R,yan,  O'Reilly,  's  O'Ligerim, 
O'Brearie,  's  O'Learie,  O'Sheaie,  's  O'Sigerira. 
O'Hara,  M'Ai-a,  O'Larra,  's  O'Liderim, 
Barney  M'Fiddie,  's  M'Dade. 

'K  uair  sheid  iad  na  f  ideagan  ohite  'n  an  cabhaig  iad, 
A'  criiban  g'  an  deoin  's  gach  froig  am  falach, 
Ou  'n  tug  iad  an  cinn  's  na  tuill  fo  thalamh, 
Mar  radain  'us  abhag  'n  an  deigh. 


..^, 

MO  CHAILEAG  DHONN  A  PAISLEY.  ■ 

Air  Fonn: — "jl/o  chaikarj  dhonn  a  Baldeanach.'' 

Seisd. — Mo  cliaileag  dhonn  a  Paisley, 

Gu  bheil  mi  fhin  fo  mhi-ghean  riut, 
Gur  e  'chuir  gruaim  an  dràsd  orm, 
Gu  'n  d'  fhalbh  thu  fhein  's  gu  'n  d'  fhàg  thu  mi. 

Gur  e  'cliuir  m'  inntinn  fhein  fo  phramli, 
Gu  'n  d'  thàinig  thu  do  'n  bhaile  'n  dràsd, 
'Us  fchaoghail  thu  air  fad  air  each, 
'8  chaidh  misi;  'mhain  air  dhi-chuirahn'  ort. 

Cha  chreid  mi  o  neach  air  an  t-saoghal, 
'S  coingeis  learn  gu  de  their  daoine, 
Gu  'n  tilgeadh  tu  mi  bh'  uait  cho  faoin, 
Na  'n  d'  rugadh  taobh  Loch  Scrklein  thu. 

Ma  thàinig  thu  o  chill  a'  Mhàim, 
Co  b'  ùghdar  dhuit  's  a  chuir  a  nail, 
Cha  ghabh  iad  riut  mu  Loch-uan-ceall, 
'S  cha  d'  thàinig  cnàimh  a  Grìobunn  dhiot. 

Ma  bha  do  shinnsireachd  's  a  Chroig, 

Cha  d'  fliàgadh  neach  a  dh'  innseadh  sgeòil, 

*  Composed  on  the  occasiou  of  every  member  of  the  Glasgow 
Mull  aud  lona  Association,  except  the  author,  receiving  a  letter 
bearing  the  Paisley  postmark,  and  reflecting  on  the  choice  made 
by  the  Association  of  a  gentleman  to  preside  over  their  annual 
gathering. 


96  AN    T-EILEANACH. 

'S  gann  gu  'n  robh  tliu  riamh  's  a  Chrogan. 
'S  cha  ghabh  Brolas  mir  dhiot  bh'iiainn. 

Air  oidhche  h-Aoine  dol  do  'n  hall, 
Bha  cùram  niòr  orm  mu  d'  dhòigh, 
'S  gu  robh  mi  sealltainn  anns  gach  froig, 
Gun  fhios  nacli  dòirt  i  'n  tea  orm. 

Gur  e  dh'  fhàg  m'  inntinn  fhein  £o  ghruaim, 
'S  chuir  mi  sealltainn  feadli  an  t-sluaigli, 
Bha  eagal  orm  gu  'n  cluinninn  d'  fhuaim, 
'N  am  cur  mu  'n  cuairt  nan  truinnseirean. 

Ach  ma  thàinig  thu  o  'n  Chalbh, 
'S  e  CO  rinn  as  do  chuir  air  falbh, 
'Us  cha  tug  d'  athair  fhein  dhuit  ainni, 
'S  tha  ea.Qfal  oim  sur  diolain  thu. 


AN    T-EILEANACH.  : 

R  UARAIDH  'CUR  BH'  UAITH  NA  CROITE. 
Air  Foxn  :— "  Fàilte  dlmit  'us  soraidh  leat" 

Seisd. — Falbbaidh  raise,  fàgaidh  mise, 

Fàgaidh  mi  so  an  diugh  fhèin, 
Thèid  mi  Ghlaschu  nan  dubh  Ghall, 
Gheibh  mi  bùtli  ann  's  ni  mi  feum. 

Fàgaidh  mi  croit  Dhriom-an-t-slinnein, 

Cha  dean  mi  air  giomaich  feum, 
0'  nach  d'  fhuair  mi  o  'n  Cliommission 

Na  's  fhiach  dliomh  'bhi  luith  'n  a  dheigh. 

Ged  is  iomadh  la  g'  a  gur  mi, 

Cha  chluinnear  an  cliug  am  dheigli, 

Ciod  a's  fheàirrd  am  bliadhna  'n  uiridh — 
Tha  mi  'n  diugh  mar  bha  mi  'n  de. 

Creicidh  mi  'bho  ruadh  's  an  gamhainn, 

'S  an  lair  ghlas  a  th'  air  an  dein, 
'S  theid  's  a'  phoit  gach  cearc  'us  tunnag, 

'S  tuireadh  cha  dean  mi  na  'n  deigh. 

Bidh  seudan  ann  am  bhiith  gun  àirearah, 

'S  cha  bhi  air  na  Gàidheil  dìth, 
Gleidhidh  mi  snaoisinn  's  tombaca, 

Is  spunks  air  son  lasadh  phlob. 

'S  o  nach  fhiach  tigh  mòr  gun  straoighlich, 
Gleidhidh  mi  do  'n  chloinn  na  toys, 

Bataichean,  cromagan,  's  camain, 
Coinnlean  'us  ])ccrciflììi  oil. 

'S  ma  dh'  eireas  do  'n  chilis  nach  pàigh  e. 

Tionndaidh  sinn  ar  làmh  gu  gn\omh, 
^^rtr^aidh  Màiri  Exhibition, 

'S  start2iìò\\  mise  Jubilee. 

Cha  teid  mi  air  chiil  le  taise, 

Mur  tionndaidh  gu  math  gach  ni. 

Ged  ghlacas  mi  'n  t-sràid  le  m'  bharra, 
A'  glaodhaich  sgadan  Jubilee. 

Chuirinn  geall  le  dearbhadh  pàighidh, 
Nach  be  fàillinn  anns  a'  ghniomh, 

'S  gu  faigh  mi  as  leth  na  Bàn-righ, 
Prìs  a's  feàrr  na  fear  Lochfinn. 

'S  mur  an  soirbhich  leam  's  a  ghnothach 
Cha  teid  mi  le  sprochd  air  chùil, 

Start'AÌàh.  mi  'n  sin  Police  Office, 
'S  ni  mi  m'  fhortan  ann  co  dhiu. 


AN    T-EILEANACII.  90 

SGRIOB    DO    MUILE. 

Air  Fonx  : — "iV?  mi  duan  do'n  ghniagaic/i  bhanail." 

Seisd. — Bheir  mi  sgriob  a  nuiin  do  Mhiiile, 

Thèid  mi  sbealltainn  air  a'  chruinneig, 
Bheir  mi  sgriob  a  nimn  do  Mhuile, 
Tlia  mo  chruinneag  thall  ann. 

'S  trie  mi  sealltainn  ris  an  uair, 
Ni  m'  fhòrlach  samhraidh  tigh'n  mu  'n  cuairt, 
'S  a  gheibh  mi  'n  t-ord  a  thilgeadh  bh'uam, 
'S  a  theid  mi  tuath  na  m'  dheann-ruith. 

Ann  an  carbad  an  eicli-iaruinn, 
'Us  mu  'n  gluais  e  bheir  e  sgriach  as, 
Fag  an  rathad  's  leig  an  t-srian  leis, 
Slaod  an  nios  an  lanndair. 

'Dol  tioimh  Shruidhla  's  ceann  Loch-eireann, 
Seachad  Cruachan  's  taobh  Loch-eite, 
'Stigh  do  'n  Oban  's  e  'n  a  leum, 
'S  e  cuir  na  sreine  teann  ris. 

Bidh  bata  làidir  's  rogha  sgioba, 
Taobh  a'  chaoil  an  uair  a  ruigeas. 
'S  thèic>  i  troimh  bhuinne  nam  biodag, 
Ged  robh  spread  mu  'ceann  deth. 

Bheir  mi  greis  an  tir  nam  fuaran, 
Fo  dhubhar  nan  craobh  's  nam  fuar-bheann, 
Far  an  cluinn  ini  cùl  na  buaile 
Duan  air  feasgar  samhraidh. 

Geum  air  càthar  's  meal*  air  cnoc, 
'Us  inneal  ciùil  am  bàrr  gach  dos. 
Air  neo  air  sgeith  gu  àrd  's  an  fhosg,t 
A'  seinn  nam  port  gu  sranndail. 

Moire  !  's  i  mo  ghaol  an  ainnir, 
'S  ann  o  d'  bhlàth-shùil  's  ciùin  learn  sealladh, 
Gruaidh  a's  bòidhcb'  'n  an  ròs  air  mheangan, 
'Fas  an  glaic  nan  alldan. 

Anns  an  ruidhle  dol  mu  'n  cuairfc, 

'S  tu  thogadh  m.'  inntinn  fliein  o  ghruaim, 

A  liuthad  camag,  's  or  gach  dual, 

Tha  danns'  air  guaillean  m'  annsacbd. 

Sgrlobbaidh  mis',  cuir  thus'  am  ionnsuidh, 
Dh'  fheuch  an  lion  e  eadar-iiine. 
Mile  beannachd  aig  mo  run, 

Co-dhiinaidh  mi  mo  rann  dhuit. 


''Bleeting.  t  Space. 

EACHDRUIDH  AGUS  TRIOBLAIDEAN 
DHOMHNUILL  AN  UIRD. 

AIR  AN  INNSEADII  LEIS  FHEIN. 

Am  Fonn: — "  The  ivearing  of  the  green." 

'N  uair  bha  mi  òg  a'  buachailleachd, 

'S  mi  fuar  am  bun  an  tuim, 
Bhiodh  na  fonntainn  ann  am  chasan, 

'S  lat  do  'n  dreathan  air  mo  dhruim, 
Bhiodh  na  gamhna  dol  do  'n  ghart, 

'Us  bhiodh  na  mairt  a'  dol  air  chall, 
'S  iomadh  uair  nach  robh  mi  buidheach, 
Do  na  h-uile  rud  a  bh'  ann. 
Do  na  h-uile  rud  a  bh'  ann, 
Do  na  h-uile  rud  a  bh'  ann, 
'S  iomadh  uaii-  nach  I'obh  mi  buidheach. 
Do  na  h-uile  rud  a  bh'  ann. 

'N  uair  a  thoisich  mi  air  ciobaireachd, 

Cha  b'  8  sud  mir  a  b'  fheàrr, 
Bhiodh  a'  chnuimheag  tigh'n  na  'm  breamain, 

'S  bhithinn  sallach  leis  an  tekrr, 
Bha  mi  treabhadh  greis  do  'n  tim, 

'Us  bhiodh  sgrioban  a'  dol  cam, 
'S  chaidh  mo  nàdur  thun  na  dunach, 

Leis  a  h-uile  rud  a  bh'  ann, 
Leis  a  h-uile  rud  a  bh'  ann, 
Leis  a  h-uile  rud  a  bh'  ann. 

Chaidh  mo  nàdur  thun  na  dunach, 
Leis  a  h-uile  rud  a  bh'  aim. 

Cha  teid  an  oidhch'  ud  tur  as  m'  aire, 

A  thàinig  mis'  an  bhaile  mhòr, 
Fhuair  mi  ait'  an  deanainn  cadal 

Air  a'  g/iarret  comhl'  vi  còig, 
Clos  no  socair  ann  cha  d'  fhuair  mi, 

Leis  an  fliuaim  bha  stigh  's  a  mach, 
Cha  robh  'n  sud  ach  clitter,  clatter, 
Eadar  chuibhlean  's  chasan  each, 
Eadar  chuibhlean  's  chasan  each, 
Eadar  chuibhlean  's  chasan  each, 
Cha  robh  'n  sud  ach  clitter,  clatter, 
Eadar  chuibhlean  's  chasan  each. 

Bha  mi  'n  dùil  le  tigh'n  do  Ghlaschu, 

Gu  'm  bithinn  ceart  gu  leòir, 
'S  nach  biodh  ciiram  dhomli  gu  dilinn, 

Agus  ceaird  'bhi  air  mo  mheòir, 
Ach  na  'n  tionndainn-sa  o  'n  innein, 
Bhiodh  na  mionnan  air  mo  thòir, 
'S  iomadh  uair  nach  robh  mi  'gearan, 
Fhad  's  a  sheachnainn  a'  bhrog, 
Fhad  's  a  sheachnainn  a'  bhrog, 
Fhad  's  a  sheachnainn  a'  bhrog, 
'S  iomadh  uair  nacli  robh  mi  'gearan, 
Fhad  's  a  sheachnainn  a'  bhrog, 

Ach  ri  ùine  o  'n  a  dh'  fhan  mi  ann, 
Gu  'n  ghabh  mi  tlachd  ro  mhor, 

A  bhi  Di-dòuihnuich  leis  na  cailean, 

Bràiglie  bliaile  air  an  tòir, 
'S  o  'n  a  bha  mi  suiridh  Anna, 

'S  a  thug  mi  dhi  gealladh  pòsd', 
Smaointich  mi  gu  robh  cho  math 

Gil  'm  faighinn  bean  mar  bh'  aig  a'  cliòrr, 
Faighinn  bean  mar  bh'  aig  a'  chòrr, 
Faighinn  bean  mar  bh'  aig  a'  chorr, 
Smaointich  mi  gu  robh  cho  math 

Gu  'm  faighinn  bean  mar  bh'  aig  a'  chorr. 

Ach  ma  dh'  eisdeas  tusa  a'  charaid, 

Bheir  mi  cagar  dhuit  's  an  am, 
Tha  mi  'nis  mar  bhios  an  gearran 

Air  mo  theannachadh  's  na  Iwns, 
Gu  bheil  màl  'us  càin  'us  ceannach, 

Ciiram  tighe,  bean  'us  clann, 
'S  creidibh  mi  nach  'eil  e  furasd' 
Tigh'n  troimh  h-uile  rud  a  th'  ann, 
Tigh'n  troimh  h-uile  rud  a  th'  ann, 
Tigh'n  troimh  h-uile  rud  a  th'  ann, 
'S  creidibh  mi  cha  'n  'eil  e  furasd' 
Tigh'n  troimh  h-uile  rud  a  th'  ann. 

Thig  daoin'  uaisle  dh'  iarraidh  f àbhar, 
Dol  do  'n  Phàrlamaid  's  e  'm  miann, 

A  their  ma  sheasas  tu  gu  làidir  leò, 
Nach  fàilnich  iad  an  gnìomh^ 

Ach  m'  a  sheallas  tu  gu  mion 

Air  h-uile  h-achd  a  rinn  iad  riamh, 

'S  geàrr  gu  'm  faic  thu  nach  'eil  agad-s', 

Ach  an  gad  air  an  robh  'n  t-iasg, 
Ach  an  gad  air  an  robh  'n  t-iasg, 
Ach  an  gad  air  an  robh  'n  t-iasg, 

'S  gearr  gu  'm  faic  thu  nach  'eil  agad-s', 
Ach  an  gad  air  an  robh  'n  t-iasg. 

Their  cuid  dhiu  ma  gheibh  iad  suidhe, 

Nach  bi  cogadh  tuillidh  ann, 
Bidh  an  claidheamh  crocht'  air  tarrann, 

Air  a'  bhalla  anns  an  tranns, 
Eadai-  daine  dubh  'us  ruadh, 

Tha  slth  bhios  buan  ri  'chuir  air  bonn; 
'S  luingeis-chogaidh  'dol  na'n  uidheam, 
'N  deigh  a  h-uile  rud  a  th'  ann, 
'N  deigh  a  h-uile  rud  a  th'  ann, 
'N  deigh  a  h-uile  rud  a  th'  ann, 
'S  luingeis-chogaidh  'dol  na  'n  uidheam, 
'N  deigh  a  h-uile  rud  a  th'  ann. 

Ach  'n  uair  a  fhuair  iad  mar  bu  mhath  leo, 

Chaidh  na  geallaidhean  a  'n  cuimhn', 
'S  cha  robh  'n  droch-bheairt  mu  'n  do  labhair. 

Air  a  grabadh  mar  a  gheall, 
Thàinig  nuallanaich  nan  cannon, 

Thar  na  mara  oirnn  a  nail, 
Agus  chualas  fuaim  na  druma, 
'N  deigh  a  h-uile  rud  a  bh'  ann, 
'N  deigh  a  h-uile  rud  a  th'  ann, 
'N  deigh  a  h-uile  rud  a  th'  ann, 
Agus  chualas  fuaim  na  druma, 
'N  deidi  na  h-uile  rud  a  th'  ann. 

AN  NATHAIR  BHA  'S  AN  OBAN. 

Chaidh  an  t-òran  so  a  sgriobhadh  anns  a'  bhliadhna  1879,  air  do'n 
ùghdar  'fhaicinn  ami  an  aon  do  phaipearan-naigheachd  Ghlaschu 
gu  'n  deachaidh  an  Nathaii'-shiiile  a  ghlacadh  's  an  Oban. 

Air  Fonn; — "  A7n  bàl  a  bha  'san  Oban." 

Seisd. — An  nathair  bha  's  an  Oban, 

Bu  chridheal  i,  bu  chridheal  i, 
An  nathair  bha  's  an  Oban, 

Gur  mòr  a  bh'  innt'  a  dh'  fhealla-dhà. 

Cha  bu  mhòr  a  bh'  innt'  a  dh'  eagal, 
A  thigh'n  riamh  gu  fearann  Bhreatunn, 
Chuir  i  gach  creutair  air  theicheadh, 
Le  'bhi  cleasachd  air  an  t-sàil'. 

'S  mòr  a  bh'  innte  chullaidh  uamhais, 
'N  uair  a  thàinig  i  thar  cuain  oirnn, 
Thuit  gach  tigh  a  b'  àirde  stuaidh, 
An  uair  a  bhuail  i  air  an  tràigh. 

Ach  mu  'n  d'  fhuair  iad  dol  'n  a  sealbhaii, 

'N  uair  bha  i  stigh  troinih  chaol  Chearara, 

'S  i  so  a  b'  aobhar  do  'n  chrith-thalmhainn, 

'S  ni  i  'dhearbhadh  dhuinn  guii  dàil. 

'N  uair  a  dh'  aom  i  ris  a'  chladach, 
S  ann  an  sin  bha  'n  hero  gheallaidh, 

Volunteers  a'  ruith  'n  an  deannaibh 
Le  'n  cuid  dhagaichean,  's  iad  Ian. 

Gu  'n  robh  'n  t-adhar  air  a  mhùchadh, 
G'  a  dhaladh  le  toit  an  fhiidair, 
'S  cha  robh  a  leithid  aig  Corùnna, 
Mu  'n  deachaidh  a'  bhrùit  an  sàs. 

Feamainn  'us  clachan  a'  chladaich, 
Air  am  froiseadh  feadh  a'  bhaile, 
Daoin'  an  impis  bhi  g'  an  spadadh, 
Leis  a'  chath  a  bh'  air  an  tràigh. 

Ròpaichean  cainnb  's  Manilla, 
Slabhruidhean  iaruinn  g'  a  ceangal, 
Fuirc,  'us  gràpaichean,  'us  speallan, 
'S  iad  g'  an  sparradh  innt'  an  sas. 

Tha  na  marsantan  dhetli  duilich, 
O'  n  a  bhriseadh  an  cuid  uinneag  ; 
Bhuail  i  clacli  air  Baldaidh  Burraidh, 
'S  chaidh  e  'burralaich  troimh  'n  t-sràid. 

'N  uair  a  fhuair  iad  i  'n  a  sineadh, 
Air  a  ceangal  laidir,  cinnteach, 
Dh'  òrduicli  uachdaran  na  tire, 
Do  na  daoine,  dinneir  's  bàl. 

'N  uair  thoisich  deiseachadh  na  cuirme, 
Gur  a  mor  a  bh'  ann  a  dh'  iorguill. 

Cha  robh  ni  'bha  riauih  air  iomradh, 

Nach  do  chruinnicheadh  dh'  ionnsuidh  'n  àit'. 

Bha  sithionn  fhiadh  o  shliabh  nam  mòr-bheann, 
Earbachan,  'us  buic  gu  leòir  ann, 
Cearcan,  turcaich  agus  geoidh, 
'Us  muilt  g'  an  ròsdadh  iomlàn. 

'S  mòr  a  bh'  ann  a  dh'  fhearas-chuideachd, 
An  daorach  air  a  h-uile  duine, 
'S  thug  iad  seachduinn  mu  'n  do  sguir  iad, 
Gus  an  robh  na  buideil  tràight'. 

'N  uair  a  chualas  an  Dun-eideann, 
Gu  'n  do  cheannsaicheadh  a'  bhèisd  ud, 
Bha  iad  g'  a  h  iarraidli  do  'n  mhuseum, 
'S  cha  soradh  iad  fhein  a  pàigh'dh. 

ORAN  DO  NIALL  MAG 'ILLEATHAIN. 

Air  Fonn: — "  0,  's  a7in  tha  mo  ghaol-sa  thall, 

Fo  dhubhar  nan  craobh  's  nam  beann." 

Seisd. — 'S  tim  a'  chruit  a  chuir  air  doigh, 

Bhriichd  a'  choill  'us  sheinn  na  h-eòin, 
Slàn  gu  ruig  's  gu  'n  till  an  t-og, 

Chaidh  do  Cheap  an  Dòchais  thairis. 

Guidheam  slàint'  'us  soirbheas  reidh, 
'Sgiobadh  cruaidh  'us  bàta  treun, 
Cuideachd  shunndach  aii'  dheadh  ghleus, 
'S  mòr  am  beud  gu  'm  biodh  ort  sraalan. 

'N  uair  theid  na  Gàidheil  cruinn  as  ùr, 
'Sheinn  nan  rann  's  nam  fonn  le  sunnd, 
'S  iomadh  fear  's  a'  choinneamh-chiùil, 
Bhios  ag  ionndrainn  Mhic  'Illeathain. 

'S  ioma  oidhche  fhada  reidh, 
Rinn  sinn  còmhlachadh  r'  a  chèil', 
Chur  nan  dan  's  nam  fonn  air  ghleus, 
'S  sinn  air  chèilidh  còmhl'  ri  Cailein. 

Tha  seachd  bliadbna  's  cor  o  'n  uair 
Rinn  mi  t-eolas  air  cheudchuairt,* 

*  First-footing  on  New  Year's-morning. 

Ort  cha  'n  fhacam  fearg  no  gruaim, 

Sprochd,  no  stuaic,  no  druaib  na  braiche. 

Do  cheuni  gu  'n  aithnichinn  air  an  t-sràid, 
Aotrora,  uallach  air  bheag  stràic, 
'S  onagar,  liighar  thu  air  bhlàr, 

'S  trie  a  chaidh  am  bar  le  d'  chaman, 

'S  ioma  oidhchc  bha  tliu  's  mi 
'N  cuideacbd  aotrora,  aoigheal,  ghrinn, 
'G  eisdeachd  òran  's  coisir  bhinn, 
'S  ceol  na  piob  bu  rioghail  langan. 

'N  viair  rachadh  an  òigridh  cruinn, 
Anns  an  talk  'm  biodh  na  suinn, 
Co  bu  lùghar  dhol  troimh  'n  ruidhl', 

"N  am  nam  fiodhlan  'bhi  'n  an  deannaibh. 

Cha  b'  e  toit  'us  uisge  Chluaidli, 
Thug  dhuit  t-àilleachd  'us  do  shnuadh, 
Dh'  àraicheadh  thu  'n  tir  nan  stuagh, 
"S  fhuair  thu  anail  fhuar  na  mara. 

Bho  'n  a  dh'  fhalbh  thu  tbar  an  t-sàil, 
Bidh  mi  'g  ionndarainn  do  dhàn, 
'S  mo  dhiirachd  gu  'n  till  thu  slàn, 

Gu  d'  dhiithaich  's  gu  d'  chàirdean  fhathasd. 


•-^®-^<s- 

REISEAMAID  NAN  GORDANACH. 

Air  Fonn. — ''Am  fails  lyyeasach  tlachd  mo  run.' 

Seisd. — Fair  am  botul,  lion  a'  chuach, 

Cuir  an  cleoch  so  Ian  mu  'n  cuairt, 
Slàint'  nan  gaisgeach  'choisinn  buaidh, 
Luchd  bhreacan-ghuailne  's  bhoineidean. 

'S  mi  gu  'n  oladh  i  le  fonn 
A  dh'fhion  a  bhrandie,  leann,  na  rum 
De  'n  fhior-uaisge  'o  chich  nam  beann 
Gur  coingeis  learn  cha'n  obain  i. 

'Se  morair  Huntly  'thog  air  tiis, 

Feadh  nam  beann,  nan  gleann,  's  am  stiic, 

Gordanaich,  fir  og  mo  run, — 

A  choisinn  cliù  'sna  cogaidhean. 

Bhaoisg  an  reul  as  ur  an  dràsd 
Fo  chomand  Mhic-'IUebhàin, 
Aig  Cabul  chaidh  dhuibli  mar  b'àbh'st 
Thug  an  nàmh  na  bonnaibh  di. 

Bha  fir-stiidan  cur  an  ceill 
Moid  'us  connsachadh  gun  f  heum 
Ged  's  geur  na  pinn  cha  d'  rinn  iad  rèite 
Gus  'n  d'  rainig  luchd-nam-boineidean. 

Sud  na  laoich  nach  geill  's  an  strlth, 

Na  leorahain  cbalm'  's  an  earb  an  Rioghachd. 

Co  e  'n  nàmh  nach  creanaich  cridh, 

Riomh  luchd  nam  pioc  's  nam  boineidean. 

Co  choisinn  cliii  do  thir  nam  beann, 
'S  a  striochd  an  nàmh  'san  Eipliit  thall, 
Co  thug  buaidh  ma  bhruaich  na  Nile, 

'N  uair  thug  na  Frangaich  coinneamh  dhuibh. 

Cha  d'  nochd  sibh  sgàth  air  la  Chorùnna, 
'Dhol  ri  aodan  sluagh  gun  chunntas, 
Mu  'n  d'  fhàg  an  anail  "General  Moore," 
B'e  mian  's  a  dhurachd  seallaibh  dhuibh. 

'S  lionar  blàr  'san  d'  fhuair  sibh  cliii  ann, 
'S  gann  mo  chainnt  an  rannt'  gan  cunntas. 
"'Fontenoy,"  "Peninsula," 
"Waterloo,"  's  "Victoria." 

Soraidh  bhuan  gu  sluagh  mo  ghràidh, 
'S  balla-dion  do'n  tir  a  dh'  fhàg, 
'S  trie  air  chuimhne  'n  seirm  nan  bard, 
A  phàirc  ga'm  fàl  na  boineidean. 


^^^-ì^ 

LOCH     LEAMHAIN.* 

Seisd. — Air  fall  ill  6  as^us  ho  x'6  ho  hi, 

Leis  na  bheil  £o'  m'  shùilean  cha  dCith  domh  bhi  caoidh, 
Loch  Leamhain's  boidheach  sealladh  dhiot  am  fasgath 

do  bheann, 
'S  ged  dh'  fheuchas  mi  gu  'm   fairlsich  orm  do  mhaise 

chuir  an  cainiit. 


Chi  mi  bhar  na  gualainn  so  mu'n  cuaivt  'o  d'  cheann  gu 

d'  bhial 
Tha  'n  t-eidheann  uaine  glasadh  mu  Dhun-aitreabh  nam 

Fiann ; 
Is  tha  na  lointibh  billereach  'san  rochd  ris  mar  bu  nos, 
Far  am  Ijiodh  an  t-iasg  's  a'  bhrinnagaich  a'  mireag  ris  na 

snòid. 


Tha  Dun  Bhuirg  gun  charachadh  mar  chunna  mi  o  thus, 
Ged  's  ioma  linn  o  'n  lasadh  e  's  a  thug  fir  Lochluinn  dùil, 
Tha  nead   na  h-iolair  fhiadhaich   mar  bha  i  riamh  'san 

stiichd, 
'San  crouian  ruadh  breac  spògach  a  gorcail  os  a  chionn. 

Tha  fanna  phlub  bho'n  fhairge  air  Carraigein  gun  tàmh, 
'S  tha  bogha  Airde-goilleagain  a'g  iomairt  mar  a  bha, 

*  Also  known  as  Loch  Screedan,  ou  the  west  coast  of  Mull. 

Tha  eilean  cruinn  nan  caorach  lù  aodan  an  t-sàil' 
'Se  thog  air  m' inntinn-'s  ann-thlachd  gur  gann  na  siùil 
bhàn. 


Am  fior-uisg  thig  a  mhire  riut  'o  bhiollaire  nam  beann, 
'O  easaibh  bras  nam  firichean  's  o  linnachaibh  nan  gleann, 
Thar  bliac  'us  stac',  's  cha  tillear  iad  ro  iomadh  char  nan 

alld 
Gu  Kibach  ciibhraidh  crònanach  ga  d'  comhlachadh  na'n 

deann. 

'Nam  eiridh  grian  na  maduinne  learn  b'aite  bhi  ga  d'  choir, 
'i*fuair  bhiodh  an  spreidh  'san  langanaich  an  camhanaich 

an  1Ò, 
An  lach  le  h-àl  's  a  h-aire  oirre  measg  ainar  agns  ob, 
'S  a'  choisir  bhinn  'san  t-shoilleireachd  'an  doireachan  nan 

cno. 

Chriinadh  aim  an  àilleachd  thu,  thug  nàdur  dhuit  gach 

buaidh, 
Gur  solas  leis  gach  tarruingeadair  f  bhi  cuir  air  clàr  do 

'shnuadh 
Thig  eoin  na  mara  cheilireadh  gu  'd  eileanaii  o  'n  chuan, 
'S  do  bheanntan  gleanntach  preasanach  a  freiceadan  mu  'n 

cuairt 

3Iu  chompairean-sa  dhiobair  so,  cha  tig,  's  'cha    till  na 

dh'fhalbh, 
Tha  cuid  a  dh'fhàg  an  tir  so  gu  rioghachdan  fad  air  falbh, 

t^Vrtist. 

'Si  'n  smiiaint  a  throraaich  m'inntinn  's  thug  mi-ghean  iia 

lorg, 
A  mheud  'sa  tha  nan  sineadh  dhiu  aig  iochdar  Lag-ghorm. 

Ged  theid  a  bhall  na  dheannailjh  chuir  troirah  'n  f haichidh 

mar  bu  gnàth, 
'S  ged  fhreagaradh  Mac  Talla  fuaim  nan  caman  fo'n  Tigh- 

bliàn, 
An  dream  a  chuir  's  a  chaiseamachd  le  caithream  leam  am 

bar, 
Cha  duisg  guth  ciiiil  nan  cai'aid  iad  à  cadal  trom  a'  bhàis. 

Do  laganaibb  'sdo  lointeigibh  fo  chonaich  'us  fo  fhraoch, 
Tha  luachair  ghlas  air  t-achaidhean  chaidh  an  crann-arain 

aog, 
Tha'r  leam  gur  coltas  tiamhaidh  tha  bhar  do  shliabh  gach 

taobh, 
Gur  bochd  bhi  fògaradh  chiadan  air  son  annamiannan  aon. 

DUANAG  AN  T-SEOLADAIR. 
Air  Fonn: — "Guidlieam  sUiinte  do'n  fihhmn  mhcilda." 

Gu'n  dean  mi  'n  duan  so  do  'n  mhaighdinn  shuairce 
Gu'n  d'  thug  mi  luaidh  dhuit  bho  'n  fhuaii'  mi  d'  eolas, 

Gur  trie  mi  bruadar  ort  air  mo  chluasaig, 

'S  ann  dòmhsa  's  suaimhueas  bhi  cluaineis  comhl'  riut. 

Tha  mi  fo  smuairean  's  mi  siubhal  chuantan, 

'S  nach  fhaic  mi  'ghruagach  a  bhuair  cho  mor  mi, 

'S  ann  leam  a  b'  eibhinn  bhi  comM'  ri  m'  fheudail, 
Fo  sgail  nan  geugan  ag  èisdeadid  lòn-duibh. 

'N  uair  gheibh  mi  nunn  leis  a'  bhàta  lùghmhor, 
'S  a  ni  sinn  tionndadli  gu  dùtbaich  m'  eolais, 

Gu'm  bi  mi  cunntas  gach  uair  d'  an  ùine, 

Gu  'm  faigh  mi  dlùth  air  mo  run  an  og-bhean. 

'N  uair  gheibh  an  iarach*  a  cùl  's  an  iarmilt, 
'S  a  toiseach,  's  giar  e  gu  stialladh  bhoc-thonn, 

'S  a  h-innleaehd  iaruinn  ga  cur  na  dian-ruitli, 
'S  ni  'n  fhairge  liath-ghlas  ri  'cliathaich  crònau. 

Air  madainn  Sàbaid  'n  uair  bhios  mi  làmh  riut, 
'S  mi  dol  le  m'  mhàldaig  gu  Sràid  an  Dòchais, 

■'  lùbhrach. 

Do  'n  fhear  th'  air  ànradh  'us  fad  o  chàirdean, 
Bheir  briathran  Shunt'  amis  a'  Ghàidhlig  solas. 

Tha  d'  iomhaigh  snaidlite  air  aodanii  m'aigne, 
'Sgach  ait'  am  fan  mi  no'n  gabh  mi  comhnuidh; 

Do  ghaol  an  tasgaidh  am  chridhe  glaiste, 

Mar  lochran  laiste  chum  math  ga  m'  sheoladh. 

Mo  cheist  an  ribhinn  a's  deise  chi  mi; 

Gur  fallain,  finealta  chinn  thu  'm  foghlum, 
'S  a  dhealbh  do  ghniomhan  a  reir  a'  Bhiobuill, 

'S  thug  spèis  do  'n  Fhirinn  mar  dh'  innseas  Pol  i. 

Do  mhuineal  min-gheal  mar  shneachda  fior-ghlan, 
Mu  'n  iadh  an  sioda  's  a'  ghniogag  òmbair ; 

'San  t-or  a' boillsgeadh  'san  deàrrs  an  daoimean, 
'Cur  barrachd  loinn  air  mo  mhaighdinn  bhòidhich. 

Troidh  chuimir,  chumta,  am  botainn  iiir  ort; 

Co  bheir  d'  am  riin-s'  e  air  iirlar  bhòrda  ! 
'S  ann  leams'  a  b'  annsa  bhi  leat  's  an  dannsa, 

'S  a'  chruit  na  deann  a'  cur  fonn  air  oigridh. 

Tha  anail  m'  annsachd  na  's  cubhraidh  leamsa, 

'N  uair  thig  thu  teann  domli  's  mi  'n  geall  do  phogadh 

Ka  'n  t-sobhrach  ghreannar,  's  subh-craoibh  nan  alldan, 
No  oiteag  shamhraidh  bhàr  thorn  nan  rosan. 

Beul  cuimir,  guaniacli,  deud  mheachair,  shnuadh-mhor, 
Gur  binn  bho  m'  chuachaig-sa  duanag  orain ; 

'S  e  thogadh  m'  fharmad  bhar  nithean  talmhaidh 

Bhi  seinn  nan  Salm  leat  's  an  t-seirm  Di-dòmhnaich. 

Tha'r  learn,  mar  bhruadar,  gum  faic  mi  bhuam  e, 
An  tir  nam  fuar-bheann  gun  gabh  sinn  comlmuidh, 

An  crodh  's  an  luachair,  's  na  laoigh  m'  an  cuairt  orr', 
'S  tu  tigh'n  bho  'n  bhuailidh  's  a'  chuacli  fo  chroic  leat. 

Theid  mise  'n  chriathraich  air  toir  nan  liath-chearc, 
M'  am  pòg  a'  ghrian  bàvr  nan  sliabh  's  a'  ghlomaich  ; 

'S  fear  beo  nan  dearg-bliall,  bho  eas  nan  garbh  leac, 
Le'gheilltreadh  airgid,  an  ceavb  mo  chro-lion. 

ORAN  DO'N  BHAN-RIGH. 

Chaidh  an  t-òran  so  a  sgi'iobhaclh  ann  an  Glasachu  air  latha  na 
h-Iubile,  1887. 

Air  Fonn. — '•'■Slainte  Cìiòirneil  Osgamull." 

Seisd. — Cuir  mu'n  cuairt  an  t-slàinte  so, 
Brist  a'  chuach  'n  uair  thràghai'  i, 
Ged  tha  mi  bochd  gu  'm  pàighinn  i, 
'S  cha  Ghàidheal  fear  nach  ol  i. 

Dh'  òlainn  fhèin  's  gu  'n  traoghainn  i 
Do  fhior-uaisge  nan  aonaichean, 
Do  bharra-ghucag  a'  chaochain  i 
'S  cha  'n  e  mo  gliaol  do  'n  phoite. 

Dh'  eirich  fonn  le  sunnd  oirnn, 
Tha  mullach  bheann  'us  smuid  asda, 
Tha  leth-chiad  bliadhna  dh'  ùin'  an  diugh, 
O  'n  chaidh  an  criin  gle  og  ort. 

Tha  rifeid  eun  ga  ghleusadh 
Anns  an  athai',  's  cuid  air  gheugaibh  dhiu, 
Tha  grian  nam  buadh  o  'n  dh'  eirich  i 
A  lasadh  speur  ro  òirdhearc. 

Tha  gair  fo  theis  gach  ionnsramaid, 
Tha  coisir  dhos  'us  srannd  aca 
Tha  sgal  fo  chiadan  seannsair  ann, 
Is  dh'  eirich  m'  fbonn  an  bran. 

Gur  measail  air  an  dùthaich  thu, 

'S  a  bhi  'n  ar  measg  gii'r  mùirneach  leat, 

Gu  'm  fag  thu  pàlais  lìichairteach 

A  shealltainn  stiichd  nam  mor-bheann. 

Bu  mhaighdean  bheusach,  bhanail  thu, 
Bu  cheile  ghaolacb  cheanalt'  thu, 
Bu  mhàthair  mhalda  's  banaltrum, 
Le  iùl  'us  reachd  'us  ordugh. 

Tha  soirbheachadh  'us  gniomharachd, 
A  cur  do  shealbh  an  lionmhorachd, 
Tha  beannachd  bhochd  na  milltean  ann — 
'S  e  chuir  gu'n  d'  chinn  thu  'n  stòras. 

Do  mhorachd  toinnte  'n  siobhaltachd, 
Gu'r  h-or  ann  am  measg  Kighrean  thu, 
'S  tu  'n  diamond  a  'measg  Impairean 
'An  ciiirtibh  grinn  na  h-Eorpa. 

Do  luingeas  air  na  stuadh-thonnaibh, 
An  domhnann  mor  ga  chuartachadh, 
'S  ag  aiseag  saorsa  thruaghanaibh 
'N  uair  chuirear  suas  do  shròl-bhrat. 

Guidheam  sine  hiithean  dhuit, 
'Us  do  'n  mhac  a  dh'  àraich  thu, 
E  fein  'bhi  Hath  mu'm  fag  thu  sinn 
Is  crùn  a's  àirde  'n  Glòir  dhuit. 

MRS.  GORDON  BAILIE. 

Air  Fonn. — '•'Sud  mar  hhuilich  7ni'n  t-each  odhai\" 

Seisd. — C'aite  an  deachaidh,  C'àite  am  bheil  thu  Ì 
Chuala  mi  gur  aim  a  theich  thu  ; 
'S  ma  chaidli  thu  Lunnain  cha  'n  eagal, 
Gu  'n  teid  thu  air  chall  oirun. 

Am  faca  tu  bhean  uasal  eibhimi, 
Sud  dhuit  Mrs,  Gordon  Bailie, 
'S  ma  dheisdeas  tu,  bheir  mise  sgeul  duit ; 
Mar  do  leugh  thu  'm  paipear. 

Bha  thu  measail  aig  na  h-uaislean, 
Sean  'us  og  a  measg  an  t-sluaigh ; 
'S  gur  a  h-ulaidh  fhior  a  bhuanaich, 
Fear  a  fhuair  air  laimh  thu. 

'S  an  agad  fein  a  tha  na  buadhan, 
Thoirt  an  storais  bho  no  h-uaibhrich  ; 
Cha  'n  fheil  sporan  dhuit  nach  f uasgail, 
Ged  bu  chruaidh  an  t  snaim  air. 

Bha  thu  tacan  ann  's  a'  Ghaidhealtachd, 
'S  do  chuid  làoch  a  sealg  nan  làn-damh ; 
Ach  chuir  fear  an  fhearrain  bàillidh, 
Dh'  iarraidh  màl  na  Bealtuinn. 

Shaoil  leis  'n  uair  ghlac  e  do  bhathar, 
Gun  robli  aig  air  ghiob  an  lacha, 
Ach  'nuair  sheall  e,  cha  robh  aige, 
Ach  clachan  agus  connlacli, 

'S  tu  cho  eireachdail  's  cho  ionnsaicht, 
Gu  oraideach,  ceolmhor,  sunndach; 
'S  'n  uair  a  rachadh  tu  ri  iirnaigh 
'Dh  "lompaicheadh  tu  crannchdain  f 

Dh'  fhosgail  gach  caisteal  's  a'  mliionaid, 
'S  anns  a'  bhothan  bha  thu  cridheil ; 
'S  tu  air  bhordaibh  mor  s'  air  bhileid. 
Aig  an  t-siorram  Ibliri. 

'S  iomadh  fear  a  thug  thu  'n  car  as, 
'S  tha  cuid  dhiubh  a  theab  an  chreachadh, 
Ach  tha  chomhfhurtachd  aig  Blackie, 
Gu  mealladh  tu  'n  t-aibhistear. 

Dh'fhaoite  gu'n  tigeadh  tu  fhathasd, 
An  uair  a  mhiosaicheas  an  t-eai'rach, 
A  dhol  gu  ti  le  Mac-a'-Phearsoin 
An  Gleanndail  's  an  t-shamhradh. 

Ach  ma  dh'  fhalbh  thu  bhuainn  gu  buileach 
Mar  tha  each,  cha  'n  'eil  mi  duilich, 
'S  cha  chreid  mi  gu'n  dean  mi  tilleadh, 
G'ad  chumail  air  chuimhne. 

+  Old  crooked  sticks. 

AM  PARCEL  POST. 

Air  Fonn. — "Mar  hhith  an  crodh  cha  ghabhainn  thu. 

Seisd. — Hi  ri,  ho  ro,  hil  ar-ra-ran, 
Hi  ri  ho  hil  iu  o 
Hi  ri  ho  ro  's  e  m  Parcel  Post, 
Nach  leig  dhomh  foisga  ghiiilan, 

'S  mise  Murcha  Ruadh  am  Posta, 
'Us  coisiche  na  duthcha  : 
'Se'n  cudfchrom  tha  's  a' mhàileid  so 
A  dh'  fhàg  mo  chnàmhan  brùite. 

An  dream  a  chuir  roimh  'n  Pharlamaid 
An  fc-Achd,  ma 's  fheàirrd  an  diithaich  e, 
Is  daor  a  chrean  mo  ghuaillean  air 
'S  mi  direadh  bhruach  'us  sfcùchdan. 

Ma  rinn  e  each  a  thoileachadh 
Mo  mhallachd-sa  co  dhiu  leis, 
Cha  tug  iad  ceart  no  cothrom  dhomh 
'N  am  socrachadh  na  cùise. 

Bithidh  iasg  a'  dol  do  Ghlasachu, 
Bithidh  partain  ann  'us  crubain, 
Bithidh  siùcar,  tì,  's  tombaca 
A'  tighin  dachaidh  ann  am  bùchd  learn. 

Bithidh  bata  Dhomonuill  ic  Eachainn  aim 
'Us  ad  do  Nial  Mhic  XJisdein, 
Bithidh  ^;rt?"a5o/  's  vmbre/la  ann 
Do  Ladi/  Thom-a'-Bhiiiridh. 

'Us  speuclairean  gu  Calum,  'thig 
Bho  Lachunn  's  an  t-sraid  chùil  ann  ; 
Tombaca  pronn  do  ISIhac-a-Phi 
'Us  dòrlach  phìob  'us  spliùcan. 

Thig  cuxTachd  dubh  le  ribeanan 
Gu  Iseabal  's  bidh  pùnnd  ann ; 
'Us  buideal  's  am  bi  treacle 
Gu  cailleach  Iain  a'  bhuth  ann, 

Bithidh  pige  's  am  bi  dileag  an 
'S  gheibh  am  ministeai'  a  nùnn  e, 
Bithidh  snaoisean  ann  do'n  mhaighstir-sgoil, 
'Us  osain  Iain  'ic  DhùghaiU. 

Thig  cearc  nan  ian  leam  anns  a'  chliabh 
Bho  thaobh  Chnuic  Chiair  do'n  Lùb-alld, 
'S  bithidh  gàtan  iaruinn  air  mo  chliathaich 
'S  da  shlait  deug  de  chiirainn. 

Thig  Anna  thugam  le  uibhean  gheadh, 
"So  eudail,  feuch  's  na  plùch  iad;" 
'S  theid  earail  dhian  thoirt  orm  le  Nial 
Nach  spliachd  mi  'm  bonnach  gruthain  * 

*  A  cake  made  of  the  livers  of  fish. 

'S  anil  bha  Ruairidh  'farraid  dhiom 
Mar  charaid  ami  an  diubhrais  f 
An  tugainn  dachaidh  curraiii-shacaich 
Le  srathair  agus  siigain. 

Na'n  tigeadh  a  Bhan-righ  do'n  tir 
Gu'n  innsinn  fhehi  mo  run  dhi, 
'S  mur  toir  i  each  dhomh  theid  mi  dhith 
'S  cha  till  mi  Lag-an-stùchdain. 

+  A  secret. 

COMHRADH  EADAR  AN  T-UGHDAR  AGUS 
OALMAN-COILLE. 

Air  feasgar  sàmhraidli  dhomh  's  mi  'm  shuidhe, 

Ann  an  uinneag  seomair, 
Bha  'n  loabhar  fosgailt'  air  mo  bheul-thaobh, 

A  bha  mi  feucliainn  fhoghlum, 
Bha  cujDal  sreath  aig  ceann  gach  sgriob, 

A'  mineachadh  a  thuigse, 
Ach  chosd  e  dhomhsa  moran  tim, 

Am  mineachadh  a  thuigsinn, 
'S  e  sin  gu  ceart. 

Dhealaich  gean  rium  's  thàinig  fadal, 

'S  rahaoidh  an  cadal  clò  orm, 
'N  iiair  a  thug  an  gloine  f  uaim  as, 

Mur  gu  'm  buailt'  air  pònair, 
Thionndaidh  mi  le  seòrsa  geillt, 

A  dh'  fhaicinn  ciod  bha  còmhl'  rium, 
'S  bha  calman-coille  'n  sud  gun  cheisd, 

'Us  rinn  e  beic  cho  boiclheach, 
Air  an  taobh  mach. 

AN  T-UGIIDAR. 

Am  bheil  thu  'n  sin,  mo  ghille  grinn, 
Ach  's  cinnteach  chaidh  thu  iomahi, 

Tlia  thu  fad  o  d'  àite  còmhnuidh, 
Còrsaichean  a'  gharbhlaich, 

Tha  ghrian  air  siaradh  thar  nan  stùchd, 
'Us  dhlùthaich  ruinn  an  t-anmoch, 

Tha  iteag  liathghorm  a'd'  sgeith, 
'S  bu  mhòr  am  beud  a  shalachadh, 
An  so  's  an  toit. 


AN  CALMAN. 

Cha  'n  fhuiricli  mise  'measg  na  toit, 

Ach  bidh  mi  'n  nochd  's  an  fhàsach, 
Cha  'n  e  mo  mhiann  bhi  spioladh  coirc, 

A  loitreadh  feadh  na  sràide, 
Gu  'm  b'  annsa  leam  'thoirt  as  an  deis, 

Air  achadh  rèidh  an  ailein, 
Ged  robh  an  tuathanach  am  dheigh, 

'S  gur  trie  ri  m'  sgeith  chaidh  smàladh, 
Ach  fhuair  mi  as. 


Bha  mi  dol  seachad  air  mo  thuras, 

'S  chunnaic  mi  thu  leughadh, 
'S  e  sin  CO  dhiu  mu  b'  fhior  gu  'n  robh, 

'S  bu  bheag  do  thogar  fhein  ris, 
A  nis  o  'n  dh'  fhalbh  do  thiachd  dheth  buileach, 

Le  tromadas  'us  gruaman, 
Ciod  e  math  a  thig  à  shealbh, 

'S  c'  arson  nach  tilg  thu  bh'  uait  e, 
'S  nach  tig  thu  mach. 

Tiugainn  leams'  air  sgiathan  smaoint', 

Do  ghleann  an  fhraoich  's  nam  fuaran, 
Tha  'n  t-seamrag  gheal  aig  bonn  gach  cnoic, 

Mu  'm  fas  an  void  's  an  luachair, 
Chuir  nàdur  uimpe  cleòca  snas, 

Gur  ioma  dath  'n  a  cota, 
'S  gur  beatha  fàileadh  anail  phlannd, 

Air  oiteig  anns  a'  ghlomain, 

'S  a'  cboill  fo  'n  dealt. 

Tha  fòghlnm  anns  gach  billeag  fheoir, 

'S  gach  faillein  moran  eifeachd, 
Nach  cuir  an  A  B  C  gu  bràth, 

An  Gàidhlig  air  neo  'm  Beurla, 
Bho  bhàrr  nan  dos  gu  freumh  nan  stoc, 

An  cleachdadh  's  cor  gach  creutaii-, 
Tha  dealbh  an  Ughdair  air  gach  duilleig. 

Do  gach  duine  'leughas. 

'S  gur  dull  nach  faic. 

AX  T-UGHDAR. 

Ged  'chuir  nàdur  maise  's  àilleachd 

Air  na  blàthaibh  maoth, 
'Us  fàileadh  cìibhraidh  bhar  nan  stiic, 

G'  a  ghiiilan  leis  a'  ghaoith, 
Cha  'n  fhaic  mi  gàradh,  coslas  àiteach, 

No  tigh,  ach  liirach  fhaoin, 
Tha  tosd  mi  nàdurra  ro-chràiteach, — 

C'  àite  'm  bheil  na  daoine  ? 

Cha  'n  fhaic  mi  gin. 

AN  CALMAN. 

Tha  ioma  bliadhn'  an  cleigli  dol  seacliad 

O'n  blia  neach  's  a'  Chorg-hleann, 
Cha  robh  e  riamh  as  ionais  sluaigh, 

Bha  uair  'us  bha  gu  leoir  ann, 
Ach  fhuaras  innleachd,  seadli  le  duine, 

A  bheireadh  tiiilliclh  oir  as, 
'Us  sguab  e  each  a  iiuiin  thar  cuain, 

'S  chaidh  cuid  do  'n  uaigh  a  chùmhnnidh. 
Be  'n  crannchnr  sud. 

AN  T-UGHDAR. 

Ach  innis  dhomli  mar  thachair  sud, 

An  robh  buidseachas  g'a  chomhnadh, 
An  do  theich  na  laoich  bha  treun^'s  a  chath, 

Troiiiih  'n  do  chreanaich  feachd  na  Ròimhe, 
An  dream  ud  bho  chionn  ioma  linn, 

Bhiodh  cinnteach  'n  tim  a'  chruaidhchàs, 
'Us  bh'  uaithe  sin  an  diithaich  chein, 

Co  dhiu,  a  rèir  mar  chualas, 

Cha  robh  iad  tais. 

AN  CALMAN. 

'S  cinnteach  leugh  thu  fhein  mu  'n  chàraid, 

A  bh'  ann  an  gàradh  Eden, 
'Us  mar  a  sheall>haich  iad  gun  solar, 

Gach  sonas  fo  na  speuran, 
An  d'  fhuair  an  nathair  riamh  £o  'n  duilleach, 

Na  'n  robh  a  turns  aithnichte, 

Nach  coinnicheadh  Adhamh  i  's  a  bhealach, 
'Us  chuir  e  aisde  'n  t-eanchainn, 

Mu  'n  d'  fhuair  i  stigh. 

'S  ann  car  mar  sud  a  thachair  so, 

Fhuair  droch-bheart  làmh  an  uachdav, 
Thug  iad  nathair  'stigh  mar  pheata, 

'Us  rinn  i  cleas  thug  truaighe, 
Bu  sheolta  thàinig  i  na  'ra  uieasg, 

'S  i  ann  an  riochd  duin'  uasail, 
Gu  'bhi  'n  a  bheannachd  mhòr  do  'n  dùthaich, 

Ach  's  ann  sgiiirs  e  'n  sluagh  as, 
Mu  'n  d'  rinn  e  stad. 

Chite  air  maduinn  anns  a'  ghleannan, 

Na  seachd  seallaidh  àigh, 
A'  ghrian  ag  eiridh,  'n  coirc  's  an  deis, 

'Us  leum  a'  bhradain  shàil', 
An  spreidh  mu  'n  mhainnir,  'n  doir  o  'n  driuchd 

'Us  fraoch  nan  stiic  fo  bhlàth, 
'S  cuir  aodan  leanabh  as  an  cionn, 

A'  dol  mar  chrùn  air  each, 

'S  b'  e  sin  an  t-seachd. 

'S  ioma  braid,  'us  bleid,  'us  breug, 

A  dh'  fheuchadh  chum  an  teumadh, 
Chuireadh  foill  air  fealla-dhà, 

'S  gacli  dath  a  b'  fheàrr  na  cheile, 
Mheall  iad  leo  air  tiis  na  seoid, 

A  sheasadh  coir  na  rioghachd, 

I 

G'  an  cuir  a  nunn  taobli  thall  an  t-sàil', 
'S  gecl  chaidh  gach  nàmh  a  striochdadh, 
Cha  d'  fhuair  iad  as. 


Shèid  an  dùdach  feadh  nan  gleann, 

A  chruinneachadh  clann  nan  Gàidheal, 
Chuala  iad  'us  dh'  eisd,  mo  chreach, 

Ei  gealladli  math,  's  droch  phàigheadh, 
Sheòl  na  laoich  a  dhol  do  'n  stri, 

Gu  diithaich  's  righ  a  theàrnadh, 
'S  air  son  gach  cniridh  neartmhor,  treun, 

Gun  ach  diol-dèirce  cràiteach, 
A'  tigh'n  air  ais. 

AN  DARA  EARANN. 

Thig  gu  Stùc-na-sìil  air  ais, 

Tha  'raach  os  cionn  na  cruaich  ud, 
Far  am  faic  's  an  cluinn  thu  'n  cath — 

Ach  fuirich  tacan  bh'  uaithe, 
Chi  thu  feachd  ri  aodan  feachd, 

Gun  fhios  CO  neai't  'us  buaine, 
Mar  chudtrom  air  gach  ceann  do  'n  mheigh, 

'S  gun  chinnt  de  'n  car  gu  'n  gluais  i, 
'N  uair  leigear  as. 

Tha  sùil  na  riogh'chd  taobh  thall  do  'n  mhuir. 

'S  a  beachd  air  cluich  nan  àrmunn, 
Oir  faodaidh  beairteach  an  la  diugh, 

A  bhi  gun  chuid  am  màireach, 

Tha  neo-chinnt  's  ioma-cheist  air  luchd-maoin, 

Tha  claoine  'n  iomaguin  chràiteach, 
Tha  'n  iompaireaclid  air  chritli  gu  leir, 

'S  a  stèigh  air  roinn  na  stàilinn, 
Uu  'cumail  ceart. 

Ach  seall  a  nis  an  grunnau  bòidheach, 

Na  fir  oga  shiinndach, 
A'  dol  air  ghleus  ri  fuaim  nan  dos, 

'Us  pong  nam  port  tha  siùbhlach, 
Tha  fèileadh  beag  nam  ball  's  nam  preas, 

A  dauns  air  leis  tha  lùghar, 
Ach  tha  mu  'n  coinneamh  obair  bhorb, 

'Us  tha  'n  stàilinn  ghorm  g'  a  rùsgadh, 
'S  g'  a  toirt  a  mach. 

Ach  tha  'r  leam  fhein  gur  beag  an  t-ioghnadh, 

An  inntinn  a  bhi  tiamhaidh, 
A'  dol  do  'n  strith  air  duals  cho  crion, 

'S  an  cunnart  cinnteacli,  pianail, 
Gacb  ionnsramaid  g'  a  chuir  air  dòigh, 

Gu  full  'us  feòl  a  stialladh, 
'Us  iomadh  iunleachd  nach  d'  rinn  cinntinn, 

Ann  an  inntinn  diabhuil, 

Gu  liodairt  dhaoin', 

Seall,  nochd  an  nàmh  'us  ghluais  na  sàir, 

'S  bu  chruaidh  a'  ghàir  a  chualas, 
Tha  luchd  Beurla,  ged  is  trcun  iad, 

A'  fulang  eucail  fhuathasacli, 

Os  cionn  gach  sreath  rinn  fiiii-neis  sgeath, 
'S  bu  bhrùite  'teas  'n  uair  sgàìn  i, 

'S  mac-talla  'scread  a  glaic  nan  creag, 
A'  freagairfc  fead  na  clàidli  'ean, 

'S  na  laoich  a'  gleachd. 

Bheuchd  na  canain,  bhrùclid  na  dealain, 

Sheid  na  meallaibh  luaidh, 
Mar  gharbh  chloich  mlieallain, 

'S  sin  g'  a  stealladh  troi  na  bealaich  fhuara, 
An  leòinte  cnead  fo  chorp  nan  each, 

Gun  seòl  aig  neach  air  fhuasgladh, 
'Us  dùin  nam  marbh  a  diinladh  garbh, 

Mar  arbhar  anns  na  sguaban, 
A  suas  air  dais. 

Faic  na  Gàidlieil  fada  bh'  uait, 

Tha  'n  suaicheantas  'n  an  sròl-bhrat, 
'S  gann  gu  'n  d'  rinn  iad  fhathast  gluasad, 

Chionn  cha  d'  fhuair  iad  ordugh, 
So  teachdaire  bho  'n  clieannard-feachd, 

'N  a  leutn  air  each  nan  luath-chas, 
'Us  sgal  a  thrombaid,  's  cruaidh  a  gaoir, 

A'  glaodhaich  ri  uchd  bualaidh, 
Gu  teas  a'  chath. 

Seall,  laoich  nan  gleann  à  Albainn  thall, 
A'  dol  nan  deann  do  'n  chomh-stri, 

Sin  siol  nan  sonn  an  sin  an  diugh, 
A  chuir  le  Bruce  gach  còmhrag, 

Cha  'n  eiricli  fear  bho  bhoiin  nan  tieun, 

Tha  guineach,  cèireach,  ceannsgal, 
"lis  'n  uair  chas  iad  greann  air  cliiil  nan  lann, 

Cha  chluinn  thu  pong  bho  'n  t-seannsair, 
Ged  's  cruaidh  a  sgal, 

Seall  balla  h'lidir  arm  an  nàmh 

A'  dol  'n  a  bhearnaibh  cearbach, 
Oir  's  aingeal  bàis  dba  mac  a'  Ghàidheil, 

A  theachd  'n  a  dhcàil  'us  fearg  air, 
Tha  ceiim  gu  ciil  orra  co  dhiu, 

A  tionndadh  air  gach  taobh  dhiubh, 
'S  na  laoich  a  chleachd  mu  'n  cuairt  dhiubh  sgàth, 

'S  an  fhuil  ro  bhras  g'  a  taomadb, 
Mu  bhonn  an  cas. 

Ach  cha  do  dh'  fhalbh  air  fad  a'  rahisneach, 

'TJs  arm  gu  brisde  beàrnach, 
Sud  eachraidh  eil'  air  ciil  an  stac, 

'S  na  marcaichean  a'  deàiTsadh, 
An  eideadh  iir  gu  'n  d'  nochd  a'  bhrùid, 

'TJs  cùirnichte  le  stàilinn, 
'S  e  miann  an  fheachd  ud  laoich  nam  breacan 

'Thoirt  fo  smachd  fo  'n  sailtean, 
'S  e  sinn  am  beachd. 

Uamhasach,  ged  's  briagh  an  sealladh, 

'TJs  iad  togan-ach  gu  gluasad, 
Mar  choin  ri  saothan  's  iad  air  lothain, 

'Faicinn  faothaid  uapa, 

Am  fonn  air  chrith  fo  'm  bonn  iia  'm  ruith, 
'S  an  fhuaira  a  bhriscl  'n  uair  bhuail  iad, 

'Sgeur  lann  gu  sgath  da  shlait  air  fad, 
'S  a  cheann  an  taic  ri  'chruachau, 
Gu  sàthadh  thall. 

Geal-bliarach  mar  thonnaibh  cuain, 

Ri  cladach  criiaidh  ag  èiridli, 
A'  bualadh  borb  le  onfhadh  stotb, 

A  plod  an  deigh  a  clieile, 
Aon  ma  seach  a'  call  an  neart, 

Mu  cheann  na  carraig  's  treun  i, 
Ach  thill  na  tninn  'n  uair  dh'  fhalbh  an  gal, 

'Us  dh'  fhàg  iad  pàirt  dhiubh  fhèin  ann, 
Mu  'n  cuairt  nan  leac. 

Stàilinn  cliruaidh  ri  aodan  stàilinn, 

Fo  neart  a'  ghàirdein  bhuadhaich, 
'Us  teinne  mar  an  spor  fo  bar, 

'S  a  h-uile  àite  'm  buail  i, 
Am  marcaiche  a'  tigh'n  gu  làr, 

'S  an  t-each  air  sgànradh  fiata, 
A'  falbh  air  saud  air  feadh  a'  bhlair, 

'S  gun  neach  a  thairngeas  srian  air, 
Chaidh  a  chur  dheth. 

Seall,  theich  an  nàmh  's  gu  dearbh  cha  nàr  dha, 

Sheas  e  tàir  bha  fuathasach, 
Ach  thug  e  as  le  luaths'  a  chas, 

'S  gur  teann  a  lean  an  ruaig  air. 

Gu  sgiathach,  stiallach,  srachdach,  sgiabacli, 

Stroicluleach,  fiamhach,  lùghar, 
Mar  cheò  nan  cruach  a  sgaoil  gu  luatli, 

'S  a  ghaoth  bho  'n  tuath  g'  a  sgiùrsadh. 
Feadh  stùchd  'us  ghlac. 

Ach  mu  'n  togar  d-inninn  saas  le  moit, 

Thoir  sùil  mar  so  air  truaighe, 
'Us  smaointich  mionaid  air  an  cor, 

'S  ciod  e  na  chosd  a'  bhuaidh  dhuit, 
Clio  lionmhor  sàr  tha  'n  suain  a'  bhàis, 

'S  an  leointe  'n  cràdh  g'  a  ghualadh, 
'Us  aodach  urlair  do  na  fiùrain, 

Air  a  ghrunnd  mu  'n  cuairt  ort, 
Fo  chasan  each. 

AN  TREAS  EARANN. 
Nis  seall  a  nunn  gu  tir  nan  cnoc, 

Dh'  fheuch  de  's  cor  do  'n  t-sluagh  ann, 
Tha  pàrantan  nan  sonn  tha  'n  so, 

G'  an  claoidh  le  droch-bheart  fhuathasacb, 
Tha  maoir  'us  madaidh  air  gach  bealach, 

A'  cuir  a  mach  na  tuath  as, 
'S  ged  bhiodh  an  sneachd  g'  a  chuir  's  an  t-srath, 

'S  tor  deataich  agus  luaithre, 

Na  bha  'n  a  thigh. 

Til  a  'n  corra  h-aon  a  fhuair  ann  tànih 

'G  an  sàvachadh  gu  deisd'neach, 
Air  obair  la  gur  cruaidh  an  càradh, 

'S  mòr  gu  'm  b'  fheàrr  an  deirce, 

'N  uair  chriochnaich  maighstir  Gall  gach  ni, 
A'  spioc'reaclid  cha  do  shàsaich, 

Fàgaidh  tusa  nis  an  tir, 

Rach  do  'n  cliill  ma  's  àill  leat, 
Cha  bhi  tliu  'n  so. 

Seall  a  nis  an  coiteir  bochd, 

Gun  nihaoin,  gun  sgoil,  gun  Bheurla, 
Gun  seòl  aig  air  an  dean  e  bheo-shlaint', 

Air  aon  dòigh  mar  dh'  fheumadh, 
Tha  'falbh  bho  'n  dorus,  bean  's  i  torrach, 

'S  cruaidh  a  cor,  's  a  h-eigheach, 
'Us  leanabaibh  lag  le  leineag  bhig, 

A'  falach  'leas  air  eigin. 

A'  dol  a  mach. 

Acli  seall  a  nis  air  cor  nan  ài-munn, 

An  deigh  gach  càs  'us  cruadal, 
A  tigh'n  dachaidh  air  na  trosdain, 

Briste,  breòite,  truagh,  dheth, 
Gun  mhaoin  a  cliumas  e  bho  'n  bhleid, 

Gun  neart,  gun  neach,  gun  cliàirdean, 
Le  jiension  mar  a  their  iad  ris, 

Nach  ceannaicheadh  min  do  phàisde, 
'S  nach  biadhadh  cearc, 

Tha  'n  deur  'n  a  shùil  's  e  sealltainn  bh'uaith 
Air  glacan  's  bruachan  bòidheach, 

Gach  coin  'us  cluan  a  toirt  an  uachdar, 
Làithean  uallach  òige, 

Nach  beag  an  t-ioghnadh  e  ri  innscadh, 

D'  inntinn  a  blii  brònach, 
Cha  d'  rinn  an  nàmh  ri  'n  robh  thu  'strith, 

A  leith'd  do  dhiol  's  a'  Chòr-ghleann, 
Na  'n  d'  fhuair  e  stigh. 


AN  T-UGHDAR. 

Ach  innis  dhomhs'  's  cha  'n  iarr  mi  'n  còiT, 

An  tug  ceartas  a  choir  fein  dha, 
Rinn  e  leith'd  do  dhiol  air  fuil  'us  feoil, 

'S  a  shònraich  anns  gach  eucoir, 
Mu  dh'fhàg  e  'n  saoghal-s'  ann  an  sith, 

Gur  ioghnadh  e  r'  a  leughadh, 
An  deigh  gach  olc  a  chuir  e  'n  gniomb, 

'S  mar  mhill  e  a  choinh-chreutair, 
Le  sanut  'us  braid. 


AN  CALMAN. 

Na  chruinnich  e  rinn  each  a  sgapadh, 

Eadar  chairt'  'us  stopa, 
'N  uair  sheid  an  stoirm  gur  ioma  àit', 

An  robh  a  bhàrr  's  a  chònnlach, 
Ged  a  dh'  ith  e  cha  do  chnàmh, 

Ged  dh'  fhàs  e  cha  do  dhiinlaich 
Ach  dh'  fhàg  e  tim, — 'us  co  cho  dan, 

'S  a  dh'  innseas  c'  àite  'n  do  dhiiisg  e. 
'N  uair  chaidh  e  steach. 

Ach  chuir  iad  leac  do  'n  deagh-chlachghràin,* 

Os  cionn  na  tràill  le  mòrchuis, 
'Us  ge  b'e  'n  gniomh  a  thoill  an  carradh, 

Cha  d'  fhuair  mi  mach  ged  dh'  fheòraich, 
Mur  e  bhi  sguabadh  leis  gach  ni, 

Le  spiocaireachd  'us  farm  ad, 
Ach  's  tim  an  còmhradh  s'  thoirt  gu  crich, 

Bho  'n  tha  e  cinntinn  anmoch — 
Tha  mise  falbh. 


*  Granite. 

DEALBH  NA  MAIGHDINN. 

Chunna  mi  do  dhealbhsa, 

'S  aobhar  farmaid  thu  air  a'  bhalla, 
An  robh  e  umad  eòlach 

An  t-oganach  rinn  do  tharruing, 
An  robh  e  ann  a  d'  chaoimhneas, 

'S  tu  foillseaehadh  dha  do  charan, 
No  'n  do  chum  thu  oidhch'  e, 

'Sgun  loinn  air  le  cion  a'  chadail, 
Mar  's  trie  tha  mis'. 

Tha  mi  air  an  uair  so, 

Ga  m'  bhuaireadh  leat  air  mo  leabaidh, 
Gun  phriobadh  air  mo  shùilean, 

'S  mi  tionndadh  's  a  car  nan  car  dhiom, 
'S  mi  g'  an  cumail  dùinte, 

'S  mi  an  dùil  ris  gu  'n  tig  an  cadal, 
Ach  nochdaidh  tu  cleas  iir  dhomh, 

'S  bidh  diumb  ort  mar  d'  thoir  mi  'n  aire, 
Do  'n  h-uile  dad. 

'N  uair  bhios  each  na'n  suainn, 

Air  mo  chluasaig  tha  mis'  am  chaithris, 

'S  do  chagair-s'  ann  am  chluais, 

C  uim  am  buaireadh  nach  dean  thu  stad  dheth 

Tha  fear  a  mach  's  e  glaodhaich, 
'S  an  daorach  is  i  g'  a  dhalladh, 

'S  ma  gheibh  e  neach  gu  caoiiag, 

Math  dh'  fhaoidte  gu  'n  teid  e  'thabaid, 
'S  tha  mis'  a'  so. 

Tha  mis'  a'  so  is  mi  air  m'  uilinn, 

Ag  eisdeachd  iorguil  nan  radan, 
Gun  fuaim  is  binne  'tigh'n  a  m'  chuideachd, 

No  na  luchaidh  'dol  troimh  'n  bhalla, 
Tha  cuid  dhiubh  air  an  iirlar, 

'S  a  bùrach  mu  'n  chorrachagailt, 
'Us  tha  cuid  eile  dannsadh, 

Mu  'n  phaipeir  a  tha  mu  'n  aran, 
A  btigh  's  a'  phress. 

Cha  'n  'eil  laigoe  chualas, 

Bhi  fuaighte  ri  mac  an  duine, 
Nach  meudaich  thu  seachd  uairean, 

'S  a  bhuadhan  g'  an  cuir  an  lughad, 
Neo  dh'  fhaoidte  gu  'm  bi  sunnd  ort, 

'S  gu  'n  tionndaidh  thu  'n  rath'd  eile, 
'S  bidh  gach  maise  'fas  air, 

'Us  ailleachd  c'  arson  a  cheileadh, 
'Us  e  cho  math. 

'S  ioma  fear  's  an  àite, 

Bhiodh  càirdeil  rium  mar  a  bhith  thu, 
A  sheachnas  mar  a'  i)hlàigh  mi 

Cha  'n  àiU  leis  gu  seas  e  'bhruidhinn, 
E  'sealltainn  fo  na  mùgan, 

'S  a  ghnùis  ri  taobh  eile  bhaile, 

Ma  's  f  hior  nacli  'eil  a  shùil  orm, 

'S  bidh  stùic  air  'n  uair  theid  e  seachad, 
'S  cha  lèir  dha  neach. 

'S  an  eaglais  gu  sònraichte, 

Di-dònihnuich  cha  bhi  thu  niodhail, 
Cha  suidh  thu  mar  bu  choir  dhuit, 

Ach  toisichidh  tu  air  d'  obair, 
Cocaidh  tu  do  mheòir, 

E.ÌS  an  òganach  tha  mu  'm  choinneamli, 
'S  ri  Màiri  Nic-a'-Chombaicli, 

'S  cho  nior  's  tha  i  as  a  boineid, 
'S  an  ribein  geal, 

Cha  'n  fhuirich  thu  gu  h-iosal, 

Ach  diridh  tu  ris  a'  chrannag, 
'S  tu  'g  ràdh  gu  'n  teid  cuid  innte, 

'S  neo  bhngliar  na  bheir  iad  seachad, 
An  àite  plàsd  do  'n  chluan  lus, 

A  fuar  bheinn  nam  feadan  falain, 
Kach  bi  ac'  ach  fuar-lìt', 

Bh'  air  truadhan  bho  chionn  a  fada, 
'S  nach  f reagair  ort. 

'N  uair  ni  'n  coithional  sgaoileadh, 

Thu  daoniian  a  toirt  an  aire, 
Dh'  fheuch  ciod  e  th'  aig  daoine, 

G'  a  fhaochnadh  a  del  dachaidh, 
Ciod  e  tha  'dol  's  a'  ghàradii, 

'S  na  bàtaichean  tha  mu  'n  abhaiun 

'S  cia  mar  tha  'm  buntàta, 

'S  a  Ghàidhealtachd  am  bheil  e  math  ann, 
'S  an  t-skl  cho  flinch. 

Thoisicheadh  an  seanachas, 

'S  cha  dearbh  mi  gu  'm  bi  e  dona, 
Seasaidh  iad  a  dhearbhadh, 

Na  dli'  ainmich  iad  aig  an  oisein, 
Thèid  croitearan  na  Learagaig, 

Is  cearbaiche  fir  na  sohxis,* 
Banais  Iain  'Ic  Fhearachair, 

'S  an  t  searmain,  's  an  t-slige  thomhais, 
Aig  fear  ma  seach. 

Am  fear  a  shaoil  gur  briagh  thu, 

Bhi  fuaighte  ris  anns  gach  cuideachd, 
'S  e  mo  bheachd  mu  'n  òigear, 

Nach  eolach  e  air  da  chluicheachd, 
Dh'  fhaoidt'  nan  robh  thu  himh  ris, 

A'  meudachadh  air  na  chunnaic, 
Gu  'n  aidicheadh  an  t-armunn, 

Gu  'm  b'  fheàrr  dha  blii  's  a  ghriobhach, 
Na  bhi  leat. 

C  ùim  nach  leig  thu  tàmh  dhomh, 
Bi  sàmhach  's  gu  faigh  mi  cadal, 

Cha  dean  e  feum  am  màireach, 

A  dh'  radhtuinn  gu  robh  thu  mar  rium, 

Cudthrom  air  mo  shiiilean, 

Us  dùinidh  iad  orm  a  dh'  aindeoin, 

*  Eailway  Signalmen. 

'S  na  bi  aig  cuid  air  dearbhadh, 

Clia  'n  earbiidh  iad  rium  na  wagain. 
'N  uair  tlièid  mi  mach. 

C  uim  nach  stad  tliu  d'  clmàmhan, 

Bi  sàmhach  'us  tog  de  d'  chabail, 
Ged  tha  mise  làmh  riut, 

Gu  'm  b'  fheàrr  dhuit  a  bhi  'd  chadal, 
Air  son  na  bheil  do  bhrigh 

Ann  an  ni  do  na  tha  thu  cantuinn, 
Ged  a  chuirte  sios  e 

'S  a  sgriobhadh  le  neach  d'  am  b'  aithne, 
Clia  bhi  e  ceart. 


C  uim  nach  tog  thu  d'  bhòilich, 

'S  gu  leòir  dhi  air  feadh  a'  bhaile, 
Do  chainnt  gun  rian  gun  òi-dugh, 

Ach  ròpa  do  rannaibh  prabach, 
'S  tu  air  bheagan  ionnsachaidh, 

Umpaidh  gun  mhòran  rath  air, 
'S  tu  cho  tiugh  's  a'  cheann, 

Ri  cnuachdan  do  mhaide  daraich. 
Mur  bithinn  leat. 

Chreiceadh  iad  air  grod  thu, 

'S  air  feòirlinn  gu  'n  teid  do  cheannacli, 
Mur  \A  mise  a'd'  buachailleachd, 

Bhuaireadh  iad  thu  gu  mearachd, 

Mu  dh'  fhàgas  mi  leat  fhein  thu, 
'S  ann  clh'  èisdeas  tu  ris  gach  cagar, 

Cha  'n  fhaiceadli  tu,  cha  leir  dhuit, 
Na  seiidan  ged  robli  mvT  d'  chasan, 
Cha  tog  thu  h-aon. 

B'  e  mo  mhiann  a  thoiit  a'  d'  chuimhne, 

Am  bard  a  sheinn  's  a'  Bheurla, 
'S  eòlach  thu  air  pàirt  d'  a  rainn, 

Oir  bha  thu  'n  raoir  g'  an  leughadh, 
Bidh  cuimhn'  agad  mar  chaidh  do  'n  luch 

'N  uair  thainig  sochd  a'  chroinn  oirr', 
'S  mar  ghabh  e  duilichiun  rau  'u  rud 

Le  tuiteamas  a  rimi  e ; 

Air  creutair  bochd. 

Na  caill  sealladh  air  an  ni  so, 

Ach  cuir  si  OS  air  chir  e, 
Oir  's  ioma  firinn  tha  ann  fillte, 

Na  di-chuimhnich  gu  bràth  e, 
Gur  ann  a  bha  e  'g  iarraidh  rochd 

Air  cladach  crosd  le  'bhàta, 
S  gach  bogha  air  an  deach  e  fodha, 

Dh'  fhàg  e  boll'  air  snàmh  ann, 
Gu  d'  clmmail-s'  as. 

'S  leith-sgeul  gasda  leis  a'  ghealtair, 
Chionn  nach  cleachd  e  'n  fhirinn, 

Nach  robh  e  ceart  's  a  h-uile  car, 
An  neach  a  rinn  e  innseadh, 

Gu  faod  an  t-iibhal  a  blii  blasda 

Agus  math  da  nrcadb, 
Ged  's  tiorarn  cruaidh  ri  'chaganadh, 

Am  meangan  air  'n  do  chinn  i, 
Air  bàrr  an  dos. 


Teichidh  ceilg  troimh  ainm  gach  ni 

A  chili r  e  'n  gniomh  gu  foilleil, 
Mu  theid  a  luaidh  ris,  suas  tha  'shron, 

'Us  chuir  e  mòran  oillt  air, 
Ach  coma  leat-sa  ciod  is  ainm 

Do  'n  arm  le  'm  marbh  thu  famhaii', 
"N  uair  a  chi  thu  e  'm  a  shineadh, 

Dh'  fhdg  e  d-inntinn  toilichte, 

'S  cha  'n  ioghnadh  learn. 


Chunna  tu  's  a'  bhaile  so, 

'S  tha  iad  air  fad  'n  an  criosduidhean, 
A'  bhanntrach  g'  a  cuir  a  mach, 

Le  pàisdean  lag  'us  ciocharain, 
Le  duin'-uasal  ann  'n  a  choslas, 

'S  brosgalacb  'n  a  sheanachas, 
Chuir  e  mach  i  air  an  t-sràid, 

A  chionn  nach  pàigh  i  'n  t-airgiod  dha, 
Nach  'eil  aic'. 


Gur  flathail,  sultmhor,  morail  e, 
Di-domhnaich  aig  an  tiiunnsear. 

Tha  'shùil  le  aoibh  air  fear  na  slaim, 
'S  air  an  fhear  tha  gann  le  mi-chiat, 

Ni  e  ùrnuigh  bhios  gun  lochd, 

Anns  nach  bi  'm  bochd  air  di-chuimhn' 

'S  e  guidhe  beannachd  air  bho  shuas, 
Ged  bheir  e  bh'  uaith'  gach  mir  dlieth, 
Cho  luath  's  a  glieibh. 

Chunna  tusa  cuilein  coin, 

G'  a  phroiteadh  aig  mnaoi-uasail, 
A  dhiiilt  an  t-aran  do  na  leanaibh, 

'S  a  thug  a  dhachaidh  bh'  uaithe, 
'S  ged  thàinig  seòrsa  taisealachd, 

Chaidh  seachad  aig  an  uair  ort, 
'Us  iomadh  rud  a  chunnaic  thusa, 

'S  mur  do  chunuaic,  chuala, 

'S  cha  d'  thuirt  thu  dad. 


'S  trie  an  crim  air  ceann  nach  fhiii, 

'Us  cliii  air  fear  nach  toill  e, 
'S  trie  chaidh  onair  thoirt  do  'n  bhurraidh, 

'S  urram  thoirt  do  'n  t-slaoighdir', 
Ach  mo  phaidrean-sa  cha  'n  fhacaig  sùil, 

Gus  na  ehuir  ùine  soills'  orr', 
An  aghaidh  cleacaidh  labhradh  flrinn, 

Anns  an  robh  inntinn  saighdear, 
'S  a  h-uile  car. 

Na  leig  le  leisg  do  ehuir  fo  smàig, 
'S  na  ceil  air  sgàth  na  duaise, 

Na  can  na  chuireas  air  neach  mi-thlachd, 

Air  son  spid  no  buaireas, 
Na  tog  sgeul-sgeig  air  neach  gu  bràth, 

'S  air  laigse  chàich  na  buanaic, 
'S  na  tiodhlaic  ami  an  eagal  tràill, 

Na  tàlandan  a  fhuair  thu, 

Thus;  mise  dhuit. 

NA  H-OIGHEAN. 

Air  feasgar  ciiiin  's  a'  ghrian  a*  siaradh, 

'Us  mi  air  sliabh  nan  sriithan  sèamli, 
Am  shuidhe  air  an  toman  chiar, 

'S  a'  choisir  ian  a'  seinn  nan  dan, 
Chunnaic  mi  's  cha  b'  fhada  bh'  uam, 

Oighean  teachd  a  nuas  am  dhàil, 
Tè  na  h-aghaidh  fliada  chruaidh, 

'S  te  nan  gorm-shùl  buadhar,  blàth. 

Thàinig  iad  'tigh'n  far  an  robh  mi, 

'S  cha  robh  comunn  ac'  ri  'chèil, 
Cha  robh  diiirais  chiiiin  no  cagar, 

Air  a  h-aithris  leis  gach  te. 
'S  beag  nach  robh  iad  gual  ri  guala, 

De  cha  chluinninn  fuaim  an  guth, 
lad  ag  iomachd  air  an  raon, 

'S  a  h-aon  dhiubh  air  gach  taobh  do  'n  t-sruth. 

Thàinig  te  dhiubh  's  shuidh  i  lamh  rium, 

Air  an  tullaich  braigh  an  tuim, 
Is  ged  nach  robh  a  mais  r'  a  leirsinn, 

Ghabh  mi  seorsa  speis  do  'cainnt, 
Ciod  e  bu  choskxs  do  na  chruiinieig, 

Cha  b'  urrainn  mise  chuir  an  dan, 
Fallt  a  cinn  cha  robh  e  buidhe, 

Cha  robh  e  dnbh,  's  cha  robh  e  ban. 

Sheall  i  orni  's  hha  coslas  fuar  oirr', 

Thog  i  gualainn  ciil  a  cinn, 
Agus  thòisich  i  air  seanachas, 

Is  gu  deai-bh  cha  robh  e  binn, 
Thuirt  i  gu  'm  bu  chruaidh  an  saoghal, 

'S  cor  nan  daoine  'bh'  ann  a  tàmh, 
Gur  h-e  bhi  cùimichte  fo  'n  fhoid, 

Do  gach  neach  gu  mòr  a  b'  fheavr. 

An  saoghal  so,  thubhairt  i,  mo  chreach, 

Tlia  gach  neach  ann  ann  an  truaigh, 
Am  beag  's  am  mòr  am  bochd  's  am  beairteach, 

Bho  'n  a  chreathall  gus  an  uaigh, 
Anns  gach  lios  tha  'n  dris  's  am  fonntan, 

Fàsaidh  feanntag  reachdail  àrd, 
Rinn  cnoimheag  dhall  am  plannd  a  lothadh, 

Thac  a'  chopagach  am  bar. 

Ciod  am  feum  a  bhi  ri  dichioll, 

'S  a  bhi  stri  ris  gus  an  liath, 
Sguabadh  oiteag  as  do  shealladb, 

Cor  'us  obair  ioma  bliadhn', 
Gheibh  thu  mach,  us  sin  gu  deurach, 

'N  uair  a  ni  do  spiorad  triall, 
Gu  robh  moran  tuilidh  euchd, 

An  eiridh  leis  an  neach  nach  d'  fhiach. 


Air  son  chàirdean  b'  fheàrr  dhuit  bh'  uait  iad, 
Tha  dragh  'us  truaighe  as  an  dèigh, 

Bhiodh  dhuit  's  an  t-saoghal  tuilidh  buanachd, 
Gun  neach  air  uachdar  ach  thu  fhein ; 

Ciod  e  cuideachd?  tuilidh  buaireis, 
'S  beag  a  fhuair  thu  innte  dh'  fheuni, 

Fiamh  a  ghàir'  a'  falach  farmaid, 
Tnii  a  cuir  a  h-earbsa  'm  beud. 

Dh'  fhalbh  i  'n  uair  a  bha  mo  chul  ri, 

'S  cha  robh  mi  tiirsach  as  a  dèigh, 
'S  a  cheart  cho  luath  's  a  rinn  i  m'  fhàgail, 

Thàinig  màldag  an  fhuilt  rèidh, 
Stòr  nan  camag  òrbhuidh,  clannach, 

'S  boidheach  lainnir  dheth  ri  grèin, 
Beul  na  h-òighe  iùil  na  còisir, 

A'  toirt  bàiT  air  ceol  nan  teud. 

Malla  chiiiin  os  cionn  na  sul, 

Nach  seall  le  mùig  a  nunn  no  nail, 
A  thogadh  sunnd  's  a  thàrladh  mìiirn, 

'S  a  chumadh  diumb  's  a  chùil  gun  taing, 
Ainnir  òirdhearc,  reul  nan  og  bhean, 

A  bheireadh  solas  aig  gach  am, 
Seilbh  'us  dòchas  toinnte  còrahla. 

Air  nach  faicte  borr  no  greann. 

Aillidh,  gasda,  bàigheil,  taitneach, 
Cairdeil,  macanta,  gun  mheang, 

Sunndach,  aoibheil,  briathrach,  caoimhneil, 
Rianail,  boilsgeanta,  gun  taing, 

Com  ail  t-suairceis,  aoidli  gun  ghruaman, 

A  cliuireadh  fuadach  fo  gach  sannt, 
Dh'  fhalbhadh  breiiie  'us  nochdadh  reite, 

'N  uair  a  dh'  eireadh  i  air  fonn. 


Shuidh  i  làmli  rium  's  fiamh  a'  ghàir'  oirr , 

'S  briathran  blàth  a'  tigh'n  bho  bial, 
Blasda  binn  air  fonn  na  fir  inn, 

Noclidaidh  i  gach  ni  gu  mhiann, 
Bòidlichead  nàduir  feasgar  sànihach, 

Ceòl  'us  àilleachd  's  àireamh  ian, 
Meal  nan  uan  bho  ghrimnd  nan  cluan, 

'8  a'  direadh  suas  ri  bruachan  ciar. 


Ach  thuirt  i  ged  bu  bhriadh  an  saoghal, 

Air  gach  taobh  dhinn  raoin  'us  loin, 
Mar  bhith  comunn  agus  gaol  ann, 

Nach  biodh  clann  nan  daoin'  air  dòigh, 
Cha  'n  e  mhàin  an  sealladh  sùl, 

Na  'n  t-aran  theid  a  chum  do  bheoil, 
Ach  cridhe  plosgartaich  ri  each, 

Bheir  sonas  asfus  a^h  a'  d'  choir. 


Rinn  i  m'  fhàgail  air  an  tulaich, 

Mo  'n  robh  mi  d'  a  cuideachd  sgith, 

'S  theirinn  raise  leis  a'  bhruthach, 
'S  mi  car  muladach  g'  a  dith, 

Chunnaic  mi  gu  losal  duine 

Liath  'n  a  shuidhe  taobh  an  ròid, 

'S  dh'  f  heòraich  ini  dheth  'm  beul  an  anmoich, 
An  tugadh  e  dhomh  ainm  nan  òigh. 

Sheall  e  orm  le  seorsa  mi-chiat', 

Mar  gu  'm  b'  ioghuadh  leis  mo  cheisd, 
'S  gu  'n  do  shaoil  e  gu  'm  bu  choir  dhomh, 

A  bhi  eòlach  oiri''  air  leth, 
'Us  thuirt  e,  tè  na  h-aghaidh  cruaidh', 

Na'm  briathran  fuar  'us  truaige  beachd, 
Mar  thuigeas  tu  's  e  li-ainm-se  Gruaim, 

Ach  's  ainm  do  'n  ghrua2:ach  eile,  Gean. 

A  MHAIGHDEAN  MHARA. 

Bha  'n  latha  bailiceach,  ciuragach, 

Le  smùdan  niaoth  o  'n  iar, 
Bha  blàths  'us  tlus  r'  a  fhaireachdainn, 

Ged  nacli  fliaicte  'ghrian, 
Bu  trom  an  driùchd  na  chùirneinean, 

A  chrom  's  a  liib  am  fiar, 
'Us  dh'  fhalbh  mi  's  thug  mi  'charraig  orra, 

Gus  far  am  faighte  'n  t-iasg. 

Air  m'  athais  dh'  fhuasgail  mi  a'  bheairt, 

'N  uair  chuir  mi  mach  an  sonn, 
Gach  geodha  's  slochd,  'us  bodha  's  rochd, 

A'  dùsgadh  sprochd  'san  am, 
Tha  leara  nach  b'  ann  le  coimheachas 

A  sheall  gach  cnap  'us  meall, 
'Us  fichead  bliadhna  's  beagan  cor, 

O  'n  bha  mi  roimhid  ann. 

Bha  mhàthair-mhaoraich,  crimeineach,  caraigeach, 

Mar  nach  d'  fhalbh  i  dheth, 
Bha  'n  gille-geal  's  am  bàirneach, 

'S  iad  air  sàsachadh  's  a'  chreig, 
Bha  duileasg  donn  nam  badan  mills, 

'S  cinneas  air  mar  bha, 
'S  an  dream  is  trie  a  spion  leam  e, 

Cha  tig  's  cha  till  gu  bràth. 

Ged  chuir  mi  air  an  dubhan  biadh, 

'S  a  shiab  mi  nunn  's  a  nail, 
Creutair  beo  cha  d'  fhairich  mi, 

No  spiolladh  grad  no  fann. 
Ma  bha  iad  ann  cha  ghabhadh  iad, 

Cha  'n  f haca  mise  lann, 
Chuir  ana-cleachdadh  charaig  seasg, 

'S  cho  fad  o  'n  sheas  neacli  ann. 


Bha  ooinein  mara  anns  an  t-sàil', 

An  sàs  an  duileag  ruichd, 
Gu  'm  b'  e  mo  mhiann  gu  'n  robh  a  m'  làimh 

Mar  ghràineag  e  le  stuib, 
'Us  thug  mi  greis  a  fiachainn, 

Dh'  fheuch  an  siabainn  e  gu  tir, 
'S  chaidh  car-a'-mhoiltein  dheth  gu  grunnd, 

'N  deigh  dhomh  bhi  iiine  stri. 


Ghrad  thàinig  ann  am  aire-sa, 

A  h-uile  dad  mar  bha, 
Gu  'n  robh  mi  air  sgeiv  mhara, 

'S  thigeadh  thairis  oirre  'n  Ian, 
Bha  'n  fheamainn  ronuach,  churracagach, 

'S  a  builigeinean  air  snàmh, 
'S  an  sàile  mall  ach  cinnteach, 

A'  direadh  suas  r'  a  bàrr. 


A'm  chabhaig  dh'  iarr  mi  'n  aoghal 

Mar  gu  'n  robh  faothaid  as  mo  dheigh, 


AN    T-EILEANACH.  155 

Dli'  fhaoidt'  gu  bheil  mi  fada  choana, 
'S  an  caol  ro  fharsuixm  dhomh  r'  a  leimi, 

'N  uaii-  a  ràinig  niise  'n  clacban, 
'S  chaidh  mi  thairis  air  gle  thi'ic, 

Cha  'n  fhaict'  acli  crioraan  beag  do  'n  mhiilach, 
Aig  a'  chloich  bu  mliociha  'n  sud. 


Bha  'm  muir-làn  gun  tàmh  ag  eiridh, 

Moille  cha  dean  feum  sam  bith, 
'S  clach  mu  seach  gus  an  tè  mheadhii>in, 

Gu  'n  deach  mise  ann  am  ruith, 
'S  an  Slid  eadar  mi  's  an  ath  tè, 

An  leum  a  b'  fhaide  'bh'  ann  am  cliùrs', 
Dh'  eirich  maighdean  ann  am  shealladh, 

'S  a  leithid  cha  'n  fhaca  mi  le  m'  shùil. 


Anns  gach  gluasad  tigh'n  mu  'm  thuairmeas, 

I  mar  ealla  cuain  air  snàmh, 
Dreach  a  cuaihnn  dùmhlad  sguaibe, 

Thar  a'  guaillean  mar  a  dh'  fhas, 
Cha  robh  an  stira  g'  a  chumail  shios, 

'S  cha  robh  a  chir  g'  a  chumail  àrd, 
Gu  diialach  sleamhuinn  mar  a  chinn  e, 

Bu  mhisd  a  nomhadh  'us  cha  b'  fheàirrd. 


Bha  cùirnein  braoin  air  taobh  gach  camag, 
Troma  bhuidhe  bachlach  gun  mheang, 

'S  ghluaiseadh  iad  a  sios  na  'm  meallan, 
Mar  a  charaicheadh  i  'ceann, 

Le  soillse  diamond  chit'  an  lainnir, 
'N  uair  a  theirinn  iad  gii  mall, 

Fo  dhualaibh  oir  bu  bòidhche  cneas, 

Bu  srhile  dreach  na  sneachd  nam  beann. 


Bha  cobbrag  shàil'  mu  h-uchd  air  snàmh, 

'Sa  muineal  ban  a  b'  àillidh  leam, 
Gun  bhann  do  'n  t-siod'  gun  cluieap,  gun  ghniogag, 

Mar  thèid  na  ribliinnean  do  'n  danns, 
Ach  dh'  eirich  smallan  trom  air  m'  inntinn, 

'S  thionndaidh  m'  ioghnadh  a  chum  fiamh, 
'N  uair  a  chunnaic  mi  gu  cinnteach, 

Na  bha  fo  'da  chich  'n  a  iass;. 


A  mhaighdean  mhara,  leig  mi  seachad, 

Chionn  tha  cabhag  orm  an  dràsd, 
Dhomhsa  tha  gach  mionaid  priseal, 

Faic  mar  dhireas  rium  an  Ian, 
Chual  'us  dh'  èisd  mi  sgeul  a'  mharaich', 

Mu  dhèinnibh  do  char  's  do  chleachd, 
'N  uair  a  chite  air  an  t-sàil  thu, 

Gur  e  bàthadh  a  bha  'd  bheachd. 


a'  mhaighdean  mhara. 

Ma  bhàthàdh  iad  cha  b'  e  mo  reachd-sa, 
No  mu  thlachd  a  rinn  an  gniomh, 

Ann  am  milleadh  creutair  beò, 

Cha  d'  fhuair  mi  solas  riamh  dhomh  fhin, 

Dhiu  bu  duin'  e  no  bu  chuileag, 

Air  neo  'm  burach  's  e  air  snàmh, 
'Us  tha  'n  sin  dhuit  beagan  tuillidh, 

Air  na  's  urrainn  dhuitsa  ràdh. 

Ach  o  'n  fhuaras  ann  am  lios  thu, 

larram  ort  a  nis  mo  chain, 
Cha  'n  e  t-òr  a  tha  mi  sireadh, 

Ach  briathran  innich  ann  an  dan, 
Thoir  dhomh  seachd  seachdanan  an  òrdugli, 

Air  neo  'n  cor  ma  's  toileach  leat, 
Do  na  bheil  's  a'  chuan  's  mu  thràigb, 

'S  f'u  feuni  an  àireamh  a  bhi  seachd. 


AN    T-UGIIDAR. 

Dh'  fhaodainn  sin  aig  am  na  Calhiinn, 

Rann  le  sodan  a  chuir  suas, 
'S  mi  aig  starsnaich  an  doruis, 

Ged  a  robh  an  reothadh  cruaidh, 
Ach  air  cloich  's  nach  fhaod  mi  tionndadh 

Gus  na  gliiinean  anns  an  uisg', 
'S  am  bliadhna  fhathasd  cha  do  rugadh, 

An  duine  ris  am  fuirich  sruth. 


A    MIIAIGHDEAN  MIIARA. 

Mur  fuirich  sruth  gu  snàmhar  e, 
Gu  'n  deach  an  radh  gun  cheisd, 

'S  na  caoirich  ciirsa  nàduir, 

A  chuir  sgàileadh  air  do  gheilt, 

All  àite  bhi  ri  sniadaireachd, 

'S  do  shùil  tiamhaidh  air  a'  phort, 

Gu  'm  b'  fhasa  dhuit  's  bu  chiataiche 
Na  dh'  iarr  mi  a  thoirt  dhomh. 


AN  T-UGHDAR. 

Cha  'n  ann  an  uair  tha  'n  cath  'n  a  theas, 

A  sheinnear  cliii  nan  laoch, 
Na  'n  cuideachd  chaomh  nan  og  bhean, 

A  nithear  òrain  ghaoil, 
Ach  ged  tha  mi  's  a'  chaiseil  so, 

Fo  amharus  's  fo  phian, 
Gu  'n  cuir  mi  'n  òrdugh  caigean  shreath, 

Mu  chaisgeas  sin  do  mhiann. 

Seachd  amhsain,  seachd  learg, 

Seachd  sgairbli,  seachd  boin, 
Seachd  steàrnail,  seachd  faoilinn, 

Seachd  adharcain,  seachd  coirn, 
Seachd  bradain,  seachd  sgadain, 

Seachd  canna,  seachd  ròin, 
Agus  seachd  maighdean  nihara, 

Abair  mu  tha  sin  gu  leòir. 

a'  mhaighdean  mhara. 

Ni  sin  feum,  gu  'n  d'  phàigh  thu  'n  t-aiseag, 
Gheibh  thu  thairis  's  cha  'n  ann  mall, 

Seall  thu  'n  cnap  ud,  cuir  do  chas  air, 
'S  air  an  ath  leum  bidh  tu  thall, 

Sin  tliu'  fhaic  thu,  fein  a  nis, 

'Us  talamh  tiorani  fo  do  bhonn, 
Mar  am  bradan  leum  thu  'n  linne, 

'Us  thu  gu  sgiobalta  air  fonn. 

AN  T-UGIIDAR. 

An  uair  a  fhuair  mi  air  a'  ghrunnd, 

'S  a  sheall  mi  nunn  oirr'  as  mo  dheigh, 
Dh'  fhàs  mi  dalma  mar  an  cù, 

No  'n  coileach  air  a  dhùnan  fhèin, 
Beagan  taing  a  bhean  mo  ghràidh, 

Ged  tha  mi  sàbhailt'  air  a'  phort, 
Cha  b'  e  'n  cnap  a  bha  fo  m'  shàil, 

Ach  crioman  àrcan  's  e  air  phlod. 

a'  mhaighdean  mhara. 
'S  ioma  gniomh  'us  's  ioma  obair, 

A  ni  feadhainn  chuir  air  ghleus, 
Na  'n  robh  gach  deuchainn  anns  an  t-sealladh, 

A  bhiodh  eu-comasach  do  'n  treun, 
Na  'n  robh  fios  agad  gur  h-àrcan 

A  bh'  agad  ann  an  àite  leac, 
Cha  leumadh  tusa,  's  tu  nach  leumadh, 

Chionn  cha  leigeadh  t-eagal  leat. 

an  t-ughdar. 
Fhuair  mi  iomadh  sgeul  mud'  dheinibli, 

Ach  thoir  fhein  dliomh  te  a  nis, 
Am  bheil  do  choimpirean  's  an  t-sàile, 

Bheil  thu  gun  phàrantan,  gun  sliochd, 

'S  cluilich  leam  thu  bhi  mu  'n  chaol, 

Math  dh'  fhaoidte  air  faontràigh  'us  air  chion, 

'Us  tu  ann  ar  cruth  's  'n  ar  n-aogasg, 
Ged  nach  f  haod  thu  tigh'n  'n  ar  measg. 

B'  e  mo  luaidh-sa  bean  do  chuailein 

Fhaicinn  'del  mu  'n  cuairt  's  an  danns, 
Urlar  bhord  fo  'n  bhvòig  a'  diosgan, 

Fuaim  no  fiodhla  's  i  'n  a  deann, 
'S  iomadh  oigear  bhiodh  an  tòir  ort, 

'S  iomadh  òg-bhean  bhiodh  fo  phràmh, 
A'  ghniiis  a's  àiUidh  rinn  mi  fhaicinn. 

Ged  nach  do  lasadh  i  ]e  gàir. 

a'  mhaighdean  mhara. 
'S  ann  mar  's  dealraiche  tha  chuileag, 

Is  trice  'm  breac  a  phib  'n  a  deigh, 
Tha  siol  an  sgadain  mar  an  t  airgiod, 

'S  aig  a  charrachan  ann  an  speis, 
'S  taitneach  leis  a'  mhuic  *  a  leoir, 

Do  'n  iasg  a's  bòidhche  tha  's  a'  cliuan, 
'S  gu  bheil  sionnach  ruadh  an  aonaich, 

'S  mòran  gaoil  aig  air  an  uaii. 

'N  uair  a  chruinnicheas  clann  nan  daoine, 

An  cuideachd  gu  aoidh  'us  ceol, 
Nach  bi  "B' fhearr-leam"  agus  "  Dh' fhaoidte," 

A  caogadh  i-i  "  Mac-gu  'm-bu-clioir," 
An  neach  tha  anns  a  ghlaic  an  tnù, 

Ris  an  fhear  th'  air  stiichd  an  stac, 

*  Mac-mhara. 

'S  e  dhomlisa  dìouìhaireachd  gach  sonais, 
A  bhi  toilichte  le  m'  staid. 


AX    T-UGHDAR. 

Ach  cha  do  fhreagair  thu  mo  cheisd-sa, 

'S  a  nis  thoir  dbomh  mar  a  dh'  iarr, 
Thionndaidh  i  gu  dol  a  labhairt, 

'S  mi  'n  diiil  gu  'm  faighinn  mar  mo  mliiann, 
'N  uair  riun  mi  dusgadh  as  mo  chadal, 

Suas  gu  grad  le  seorsa  fiamh, 
S  clag  an  stiopail  a  toirt  greadan, 

Bha  e  mar  cheathramh  do  shia. 

STOIRM  AIR  DROCHAID  A'  BHROOMIELAW 

Air  feasgar  Dòmhiìach  amis  a'  gheamhradh — 

'S  gann  gu  'n  robh  an  turadh  aim, 
Thog  mi  orui  sios  thun  na  drochaid, 

Dh'  fheuch  de  bu  chor  do  'n  chuideachd  aim, 
Bha  ]i-uile  fear  's  a  làmh  'n  a  aid', 

Mu  'n  rachadh  dheth  a  sèideadh, 
Bha  cuid  's  na  clousaichean  'n  an  cròlain, 

'S  moran  dhiubh  mu  'n  Station, 
Am  fasgadh  'n  sud. 

Bho  bhruaich  gu  bruaich  bha  Cluaidh  fo  cisean, 

'Tigh'n  'n  a  mill,  's  cha  robh  iad  glan, 
Sheid  gaoth  tuath  le  neart  bha  fuath'sach, 

'S  fadadh  cruaidh  's  an  àird  an  ear, 
Bha  'n  crog  a  bh'  air  an  t-simealair, 

'N  a  chroimagan  air  cabhsair, 
Bha  cunnart  dliòmhsa  'bhi  'n  a  measg, 

'S  gun  fhios  gu  de  thug  ann  mi, 
Ach  bha  mi  'n  sud. 

Ciod  e  tha  so  a  tighin  a  nail, 

'S  cha  'n  'eil  iad  mall  a  cur  na  reis, 
Adaichean  a  falbh  na  'n  deann, 

'Us  daoine  ceann-rìiist'  as  an  deigh, 
Chaidh  sia  no  seachd  dhiubh  helter  skelter, 

Seachad  orm  'us  iad  na  'n  leum. 


AN    T-EILKANACII.  Id'-i 


'8  fear  le  croruag  fhada  c-hallclaiiin, 
'S  e  feucbainn  teann  ri  'cur  an  greuai, 
'S  cba  robh  sin  soirbh. 

Sin  fear  eile,  's  e  tha  lùghar, 

Faic  a  nunn  's  a  nail  e, 
'S  an  uair  a  shaoileas  e  bin  aice, 

Sud  a  mach  'n  a  deann  i, 
Gu  'm  b'  fhasa  cuir  ri  gudabochd, 

Air  feadh  nan  lub  's  nan  alldan, 
Ach  's  diorasach  a  lean  e  curs', 

'Toirt  smùid  air  post'  an  lanntair, 
'S  gu  'n  d'  rinn  e  cnead. 

Ach  CO  i  sud  a  tha  'tigh'n  thairis — 

Thuirt  Lachann  gur  h-i  Bell  bh'  ann, 
'Us  i  gun  stroic  do  dh'  alapaca, 

Ach  aisnean  umbrella, 
Chuir  i  bhoineid  stigh  fo  'n  chleòca, 

Gus  a  cumail  tioram  ann, 
'S  gu  'n  robh  a  gruag  a  nunn  's  a  nail, 

A'  dol  niu  'ceann  'n  a  ribeagan, 
Le  meud  na  stoirm. 

Seal!  thu  'm  fear  ud  air  an  t-sràid, 
'S  e  gàireachdain  's  ri  beadaradli, 

An  tubaisd,  dh'  fhalbh  dheth  an  ad  àrd, 
Troimh  'n  Bhroomielaw  'n  a  leumanan, 

Thug  e  roid  a  nunn  g'  a  ionnsaidh, 
'S  diiil  aige  nach  b'  eagal  dhitli, 

Ach  's  ann  a  thuit  e  anns  a'  pholl, 
An  uair  a  chrom  e  'bhreith  oirre, 
S  cha  robli  e  glan. 

Dh'  èirich  e  'n  sin  as  a'  pholl, 

'Us  sheall  e  air  a  chrògan, 
'S  an  ada  direadh  ris  an  stuaidh, 

'Us  clachan  cruaidh  g'  a  stroiceadh, 
'S  beag  nach  do  bhuail  e  chompauach, 

A  chionn  gu  'n  d'  rinn  e  gàire, 
A  nuas  bha  'n  ad'  ach  's  ann  a  thuit  i, 

Anns  an  lub  air  snàmh  ann, 
'S  i  dol  mu  'n  cuairt. 

Am  faic  thvi  'n  te  so  tigh'n  a  nail, 

O  dhaoin',  nach  seall  sibh  Seonaid, 
Lion  an  umbrella' rv  ghaoith, 

'S  i  g'  a  slaodadh  còmhl'  rithe, 
Bha  gartan  dearg  air  a'  chois  chli, 

Gu  riomhach  ann  an  ordugh, 
'S  bha  stocaidh  na  cois  dheis  gun  ni, 

'S  i  shios  am  beul  na  broige, 
Na  colaichean  glas. 

'N  uair  fhuair  an  umbrella  Ian, 
'S  e  dol  an  àird  bu  deoin  le, 

'S  i  g'  a  togail  bhar  an  lair, 
Mur  fàilnicheadli  a  meòir-se, 

Thionndaidh  a  mach  an  taobh  ceàrr, 
Nach  ann  tha  'n  tàir  aig  Seonaid, 

'Si  air  a  slaodadh  feadh  na  sràid, 
A'  glaodliaich  cà  'il  thu  Dhòinhnuill, 
Nach  tig  thii  'n  so  ? 

Nach  seall  sibh  Alasdair  Iain  Bhàin, 

A  nail,  'us  Màiri  comhl'  ris, 
Bha  e'm  a  bheachd  dol  gu  Strathhungo, 

Tha  e  'n  trim  gu  seMadh, 
Ach  thàinig  oiteag  ghrad  mu  'n  cuairt, 

Agus  sgnab  i  'n  ada  dheth, 
'Us  dh'  fhàg  e  mhàldag  mar  a  bha  i, 

'S  e  nunn  an  t-sràid  'n  a  shradaichean, 
As  deigh  na  h-aid. 

Ach  bha  Tearlach  anns  a'  chlous, 

A  measg  na  bh'  ann  's  an  fhasgadh, 
A'  gabhail  beachd  air  na  bha  'dol, 

'S  a  faotainn  spuirt  air  Alasdair, 
Sgnoc  e  'bhoineid  nuas  gu  shililean, 

Sunndach,  's  fiamh  a'  ghàir'  air, 
Sud  e  nunn  'us  e  'n  a  leum, 

'Us  chlink  e  fein  ri  Màiri, 
'Us  thàr  iad  as. 


Nach  faic  sibh  Flòraidh  nail  'n  a  leum, 
'Us  breid  mu  'n  bhoineid  àluinn, 

Tha  'n  ribinn  ùr  aice  fo  'n  chlut, 
'Us  iomadh  fliir,  's  cha  d'  fhàs  iad, 

Gu  bheil  an  crentair  fada  muigh, 
'Us  tha  i  fliuch  'n  a  brogan. 

A  laparan  'us  i  'n  a  trotan, 
'Us  stocaidh  do  gach  seòrsa, 
Mil  chaol  a  cas. 

Co  tha  sud  a'  dol  a  nunn, 

Tha  Diighall  'us  e  ceann-rùist', 
A  sheachdaid  putanaicht'  gu  shùilean, 

Giùig  air  agus  greann  air, 
Fait  a  chinn  's  a'  ghaoth  g'  a  smùideadh, 

A  ghnùis  's  i  ris  na  speuran, 
'S  an  ad  iir  's  na  chuir  e  ùigh, 

Gu  'n  d'  leag  i  'cùrs'  air  Venus, 
'S  clia  tig  i  as. 

A  leith'd  do  smiiid  cha  seas  a  mhiùil  ris, 

Faic  na  brùidean  truagha, 
A'  cur  an  cinn  am  fasgadh  'cheile, 

Mu  'n  seidear  dhiubh  na  cluasan, 
An  ti  amway  Ian  's  i  air  a  pacadli, 

Cha  'n  fhaigh  thu  steach,  mo  thruaige. 
'S  cia  mar  ni  iad  siid  a  shlaodadh, 

An  aodan  na  gaoth  tuatlia, 

Le  leith'd  do  rannt. 


&\^-i<B 

AIR  AN  FHEILL. 

Las  gatlian  soills  o  ghrein  na  Bealltainn, 

Bar  nam  beann  's  a'  mhaduinn  inhoich, 
'S  na  speuran  àrd  gun  neul  r'  a  fhaicinn, 

Thrèig  an  ceo  gach  glac  'us  cnoc, 
Eoin  na  mara  cuir  i-i  cluich, 

'S  am  faileas  ann  an  uchcl  an  t-sàil, 
"S  a  cumail  fad  na  làimhe  bh'  uainn, 

An  uair  a  clnial  iad  fuaim  nan  ràmh. 

Ged  uacli  do  sheid  an  t-adhar  deò, 

A  bheireadh  seol  o  chrann, 
Chuir  spionnadli  dhorn  's  na  gillean  deonach, 

Astar  mòr  o  ceann, 
Cha  robh  air  fear  greasaid  feum, 

'S  ann  air  an  fhèill  bba  'miann, 
Rinn  claudain  clag  air  àbarainn, 

'S  bha  steall  o  bbarr  nan  liadh. 

C!lduinnte  geum  o  'n  spreidb  air  aineol, 

'S  iad  a'  tional  air  gach  taobb, 
Buachaillean  gu  luath  ga  'n  grabadh, 

'O  dhol  dachaidh  leis  na  laoigh, 
Cliit'  fad  mhiltean  taobh  na  mara, 

Marcaichean  a'  tigh'n  na  'n  deann, 
"8  grunnan  dhaoine  'n  sud  's  an  so, 

'S  moran  dhiubh  gun  ijhnothach  ann. 

Bhi-uchd  iad  'stigh  air  h-uile  taobh, 

A'  tighin  gu  raon  nan  tulman  uain', 
Tathunn  chon  'us  mòran  èigheach, 

'Cuir  an  treud  gu  leuni  nam  bruach, 
Furan  fàilte,  's  crathadh  làmh, 

Aig  càirdean  a  bha  fad  o  chèil', 
An  sean  's  an  t-og  's  iad  comhla  measgadh, 

A'  faraid  's  a  toirt  seachad  sijeul. 


Nach  seall  sibli  Uilleam — duine  cràbhach, 

'S  an  lair  bhàn  aige  g'  a  reic, 
'S  ris  a'  clioigreach  tlia  e  'g  ràdh, 

Nach  ann  gach  la  a  gbeibli  e  leithid, 
Ach  cha  'n  'eil  neach  's  an  ait'  d'  a  aithne, 

A  gbabhadh  a  nasgaidli  i, 
'S  nach  tog  i  'ghreallag  latha  'n  treabhaidh, 

Gun  neach  bhi  roimhp'  le  measair  sbil. 

Thoisich  na  bodaich  air  bargain, 

Cuid  dliiubh  ag  iomlaid  nan  each, 
Gu  bheil  a'  bhriiid  ro  àrd  am  buadhan, 

G'  a  chuir  suas  aig  fear  niu  seach, 
An  dara  h-aon  an  geall  air  cordadh, 

'S  am  fear  eile  'n  tòir  air  buthd, 
Buthd  no  buthd  cha  'n  fhaigh  thu  bh'  uaniK', 

Ach  direach  buail  iad  rnnnt  ri  runnt. 


Chunna  mise  dithis  dhaoine, 

'Us  leis  an  aois  gu  'n  d'  fhàs  iad  liatli, 

Shuidh  iad  còmhla  air  a  phlocan. 

'S  dh'  eisd  mi  ciod  mu  'n  robh  an  sgial, 
Agus  thuirt  Eachunn  ri  Dùghall, 

'S  geàrr  an  ùin'  gu  'm  feum  mi  triall, 
'S  e  so  mo  thri  fichead  fòiU', 

'S  mo  cbuimhne  clia  do  threig  mi  riamh. 

Ach  thuii-t  Dùghall — fhiv  mo  ghràidli, 

Ged  nach  àireamh  mi  tri  fichead, 
0  'n  cheud  la  sheas  mi  'n  so  am  bhalach, 

'S  fhada,  's  fhada  bh'  uaidhe  sud,^ 
C  àite  nis  am  bheil  na  càirdean, 

Sgapta  anns  gach  ait'  fo  'n  ghrèin, 
'S  gun  triùir  an  diugh  air  an  lài-aich, 

Bh'  ann  an  la  ud,  ach  sinn  fhèin. 

Chruinnich  cuid  mu  'n  cuairt  nan  seann-laoch, 

'S  iad  an  geall  air  faotainn  sgeul, 
'S  dh'  fheoraicheadh  cuid  dhiubh  do  dh'  Eaehunn, 

Ciod  e  'bharail  air  an  sprèidh, 
Thàinig  fear  a  stigh  do  'n  ghi'unnan, 

Chain  e  'n  duine,  's  chain  e  'n  drobh, 
'S  chain  e  'n  t-uisge-beatha  cuideachd, 

A  bh'  aig  Lachunn  dubh  nan  stop. 

DUGHALL. 

Bho  'n  a  chunnaic  mis'  e  'n  toiseach, 

Cha  do  mhol  e  neach  no  ni, 
Mur  biodh  dad  aige  r'  a  chàineadh. 

Bhàsaicheadh  e  as  an  dith, 

'S  neonach  leam  ged  chain  thu  'n  diugh, 
An  stuth  a  tli'  aig  an  duin'  ud  shios, 

Mur  tèid  steall  dheth  thar  do  shluigein, 
'S  direach  mar  a  thubhairt,  V  fhior. 


'Sin  dh'  aom  an  sluadh  a  nuas  'n  a  maoim, 

'Us  roinn  dhiubh  dol  a  nunn  's  a  nail, 
An  t-oigeach  Gallda  'gabliail  sgaoim, 

Leis  gach  straoighlich  a  blia  ann, 
Riasg  'na  mhill  a  falbh  fo  chasan, 

'S  o  chuinnein  bu  neartmhor  srann, 
'S  ma  's  or  a  h-uile  rud  buidhe, 

"S  daor  na  bucail  'tha  'n  a  clieann. 


Blia  gille  sgairteil,  ceannsgalach, 

'N  a  cheann  g'  a  tboirt  a  steach, 
'Us  rinn  e  'bhrùid  a  cheannsachadh, 

'S  a  thoirt  gu  teann  fo  smachd, 
Ach  ghabb  e  triiiir  do  dh'  fhearaibb  gleusda, 

'S  feum  ac'  air  an  uile  nearfc, 
Mu  'n  do  chum  iad  Domhnull  Mac  Sheumais, 

O  bhi  'n  greim  an  Niall  Mac  Rath. 


Nach  faic  thu  Domhnull,  arsa  Dùghalb 
Dè  's  f eàrr  e  na  brùid  an  t  slèibh, 

Ghabh  an  t-oigeach  seorsa  stiiiiridh, — 
'Bhi  stri  ri  iimpaidh,  cha  'n  'eil  feum, 

B'  aithne  dhomhs'  e  riamh  o  òige, 

'S  cha  'n  fhiosrach  mi  'n  cor  do  euchd, 

Mur  a  h-e  gu  'n  bhrist  e  'n  t-sron, 
Aig  neach  bu  bhòidhche  na  e  fhein. 

EACHUNN. 

Ach  air  d'  athais  ort  a  Dhùghaill, 

'S  cuimhnicli  nacli  bi  'thiir  aig  neach. 
'N  uair  a  shuidh  e  mu  na  buird, 

'S  a  dh'  Ò1  e  smùid  do  Mhac-na-braich , 
A  chuireas  an  siirdan  'n  a  cheann, 

A  tbogas  greann  'us  nàdur  borb, 
An  t-uisge-beatha  rinn  a  uihilleadh, 

'S  iomadh  trioblaid  'thig  "n  a  lorg. 

Ach  thuirt  Dùghall,  mo  dheadh  charaid, 

'S  mi  nach  grabadh  dhuit  mo  bheachd, 
Ach  air  a  shon  sin  's  gu  lèir, 

Cha  toir  mi  geill  dha  mar  mo  reachd, 
'S  e  mo  bharail,  's  tha  mi  dearbhta, 

Dhiu  's  buirb  no  ceilg  a  nochdas  neach, 
Nach  do  rinn  's  nach  dean  an  dram, 

Acli  direach  na  bha  ann  'thoirt  as. 

'Us  mar  dhearbhadh  air  mo  bheachd-sa, 

Seall  thu  Lachunn,  sud  e  thall, 
'S  fada  chluinnear  fuaim  a  ghàire, 

'N  uair  tha  each  a'  casadh  greann, 
'S  cha  'n  e  geilt  a  dh'  fhag  e  sìobhalt', 

"S  cha  'n  e  spiochdaireachd  na  ceilg, 
Oir  cha  bu  mhiarachd  learn  a  sgornan, 

Mu  'n  lùbadh  a  mheuir  am  feirg. 

Tachair  air  mu  'n  d'  ol  e  cliar, 

'Us  roinneadh  e  riut  biadh  na  cno, 
lar  air  'n  uair  a  dh'  ol  e  dileag, 

'S  leat  gach  sgillinn  tha  'n  a  phòc', 
Fiamh  a'  ghàire  'dol  am  mend, 

'S  cha  bhi  ach  àbhacbdas  mu  'n  bhòrd, 
An  stuth  a  chuir  Domhnull  a  tliabaid, 

Cuiridh  e  Lachunn  gu  ceol. 

Dh'  aom  an  t-anmoch  's  am  dol  dachaidh, 

'S  chluinnte  langanaich  nam  bo, 
Daoine  coiseachd,  's  cuid  dhiu  marcachd, 

'S  pàirt  dhiu  'n  claisean  an  rathaid-mhoir, 
Ach  t^^ha  e  ro  f  had  r'  a  chuir  air  duilleig, 

'S  ro  dhuilich  r'  a  chuir  air  ghleus, 
Seadh  na  chuala  'us  na  chunnaic, 

Mise  'n  dhiugh,  's  mi  air  an  fheill. 


SGEOIL-AITHRIS 


GAELIC    READINGS. 


SGEOIL-AITHBIS. 


COMA  LEIBH  CO  ! 

Dh'  fhag  mi  baile  mor  na  toite,  agus  na  straiglilich, 
as  mo  dheigh  air  an  naoidbeamh  latha  do  chiad  mhios 
an  fhoghair,  ann  an  carbad  na  smùid ;  tbug  e  aghaidh 
anns  an  àirde  tuath  'us  cha  bu  mball  a  cheum.  Cha 
robh  mi  anns  a'  Ghàidhealtachd  o  chionn  ioma  bliadb- 
na  roimhe,  ach  cbuir  mi  romham  gu  'n  rachainn  am 
bliadhn'  ann,  agus  o  'n  a  chuir  mi  romham  e  rinn  mi  e. 
Bu  ghoirid  an  ùine  gus  an  d'  thug  sinteagan  an  eich-iarr- 
uinn  mullach  nam  beann,  'us  coill'  nan  coireachan,  anns 
an  t-sealladh,  agus  mar  a  bha  Eachunn  Tiristeach  ag 
ràdb  mu  na  tighean  a  bha  e  faicinn  'n  uair  a  bha  e  dol 
do  Pliaisley, — "  Ma  b'  fhada  bh'  uainn  iad  cha  b'  fhada 
g' an  ruigheachd;"  ach  coma  co  dhiubh,  cha  b' fhada 
gus  an  d'  ràinig  mi  mo  cheann-uidhc,  agus  na  'n  abradh 
neach  ri  m'  shean  athair  gu  'n  tigeadh  duin'  à  baile 
Ghlaschu  gu  Tigh  a'  Ghnopain  ann  an  ochd  uairean 
do  thim,  theireadh  e  gu  'n  robh  'n  t-àm  cùram  a 
ghabhail  dheth.  Ach  bha  mis'  aig  Tigh  a'  Ghnopain, 
agus  leis  nach  robh  mòran  do  shoillse  latha  agam  an 
deigh  ruigheachd,  cha  d'  fhuair  mi  mòran  seallaidh  air 
an  duthaich  mu  'n  cuairt  air  an  fheasgar  ud,  ach  bha 
mi  gle  thràtb  's  a'  mhaduinn  air  feadh  nan  cnoc  's  na 
rudhachan,  agus  an  uair  a  thill  mi  a  dh'  ionnsaidh  an 
tighe  mu  naoi  uairean,  bha  mi  faireachdainn  mar  gu  'm 

bu  mliath  learn  rucl-eigin  fhaotainn  r'  a  itheadh,  agus 
an  uair  a  fhuair  mi  sin,  agus  mi  fein  a  chuir  air  cloigh, 
's  e  tbàinig  ann  am  cheann  gu  'n  coisichinn  gus  an  ruig- 
inn  Tigh  Charraig-a'-Chaorainn,  a  bha  ochd  mile  bh' 
uam,  agus  gu  'm  fuirichinn  ann  car  oidhche,  no  math 
dh'  fhaoidte  a  dhà  dhiu,  na  'n  còrdadh  mo  thurus  rium. 
Fhuair  mi  gach  seòladh  a  bha  bh  'uam  'o  fhear  an  tighe 
agus  dh'  fharraid  mi  dheth,  am  biodh  e  coltach  gu  'n 
tachairean  air  sean  duine  no  seana  bhean  a  bheireadh 
dhomh  seann  sgevilachd,  no  seann  òran,  agus  's  e  thuirt 
e  rium  "  Bithidh  e  coltach  gu  leòir  gu  'n  tachair  thu 
air  Pàruig  Ban  nan  rann,  agus  m'  a  bheir  e  dhuit '  Oran 
an  Ridire,'  'their  thu  nach  robh  do  shaothair  a  nasgaidh 
an  uair  a  thilleas  tu."  Dh'  innis  e  dhomh  far  am  bitli- 
eadh  e  coltach  gu  'm  faicinn  e,  "ach,"  ars'  esan,  "leig 
ort  nach  d'  rinn  tu  ach  tachairt  air  le  tuiteamas,  agus 
na  h-iarr  air  ach  an  rud  a  thogaras  e  fhein  a  thoirt 
duit.  Ma  shaoileas  e  gu  'n  deachaidh  tu  a  dh'  aon  obair 
d'  a  ionnsuidh  bidh  e  cho  balbh  ri  f  oid  mòine.  Dh' 
innis  6  dhomh  coltas  Phàruig — gu  'm  biodh  e  buach- 
ailleachd  nan  caorach,  gu  'n  robh  cii  dubh  aig,  aige  an 
robh  a  chluas  dheas  agus  a  chas  thoisich  chli,  geal. 

A  mach  ghabh  mi,  agus  an  deigh  dhomh  dhà  no 
trl  do  mhiltean  do  'n  astar  a  choiseachd,  thàinig  cìi 
dubh  na  cluaise  gile  agus  rinn  e  comhart  air  cnocan 
crioman  beag  an  taobh  thall  dhiom.  Chunna  mi  duine 
beag  Hath  ag  eiridh  a  pill  fhroinnich  os  mo  chionn,  'us 
e  'gabhail  a  nuas  ann  am  choinneamh,  agus  an  uair  a 
thàinig  e  ann  an  astar  bruidhne  dhomh,  thubhairt  e, 
gu  'n  rol^h  latha  math  ann.  Fhreagair  mi  fein  e.  An 
sin  thubhairc  e  o'n  a  bu  choisrreach  mi  gu  'm  b'e  modh 


AN   T-EILEANACH.  179 

dhasan  iarraidh  onu  suidlio,  agiis  vinu  sinn  siul  lo  cheile 
air  torn  fraoich. 

"C  àite,"  ars'  csan,  "an  d'  ionnsuicli  tliu  'Gliàiligf 

"Cha  d'  ionnsuich  mi  idir  i,"  arsa  mise,  "dh'  fhàs  i 
annam." 

"  Ach  c'  ait'  an  d'  rugadli  's  an  do  thogadh  thu  T  ars' 
esan. 

"  Ann  am  baile  Ghlaschu,"  arsa  mise. 

"  Fhir  mo  chridhe  !"  ars'  esan,  's  e  bretli  air  làimh 
orm,  "  cha  'n  nrrainn  mòran  sin  a  riklli  a  rugadh  's  a 
thogadh  ann  am  bail'  lonarnis." 

Thug  mi  fèin  h'lmh  air  adharc  a  bh'  ann  am  phòca, 
cha  'n  e  adharc  fhùdair,  ach  adharc  anns  an  robh  deur 
beag  do  Mhac-an-tòisich. 

"An  Ò1  sibh  deur  uisge-bheathal"  arsa  mise. 

"  Mata,  's  mi  dh'  òlas,"  ars'  esan — agus  an  uair  a  dh' 
ol  sinn  air  a  cheile,  thuirt  e  rium  gu  'n  robh  e  smaoin- 
tinn  gu  'n  robh  an  da  chuid  deadh  uisge-beatha  agus 
deadh  Ghàilig  againn  ann  an  Glaschu.  Cha  d'  innis 
mi  dha  nach  d'  rinn  mi  ach  fhaotainn  ann  an  Tigh-a' 
Ghnopain  air  a'  mhaduinn  ud  fhein. 

"  An  seinn  sibh  dhonih  seann  òran  T  arsa  mise. 

"  Nach  deanadh  fear  ùr  an  gnothach  T  ars'  esan. 

"  Gasda !"  arsa  mise. 

"Mata,  bheir  mi  dhuit  'Oran  an  llidire  mhòir.'" 

"  Co  e  an  Ridire  mor  1"  arsa  mise. 

"  An  rud  nach  buin  duit  na  buin  da,"  arsa  Pàruig, 
"ach  bha  sinn-sean-athair  aig  sean-athair  an  Ridire 
mhòir,  nach  I'obh  'n  a  ridire  idir,  ris  an  abradh  iad 
'  DòmhnuU  dubh  nan  cath,'  agus  dh'  eirich  Dòmhnull 
as  an  uaigh  o  chionn  glioiiid,  agus  so  agad  mar  a  labh- 

air  e  ris  an  Ridire.  Thachair  air  oidhche  shonraichte 
gu  'n  robh  an  Ridire  'n  a  shuidhe  'n  a  sheomar,  far  an 
robh  leabhraichean,  as  dealbhan,  agus  armachd  a  shinn- 
searachd  an  crochadh  air  a'  bhalla.  Cha  robh  duin'  aig 
ach  e  fhein  agus  botul  hranndaidh.  Bha  e  'fas  gn  math 
anmoch  's  an  oidhche,  no  gu  math  tràth  's  a'  mhaduinn, 
dh'  fhaoidte  gur  a  h-e  a's  fhaisg'  air  an  fhirinn,  agus 
leis  a  bhi  feuchainn  gu  math  trie  gu  de  am  bias  a  bh' 
air  a'  hhrcmndaidh,  's  e  thachair  gu  'n  do  chaidil  e,  agus 
chunnaic  e  an  dorus  a'  fosgladh  agus  co  a  thàinig  a 
stigh  ach  Dòmhnull  dubh  nan  cath.  Shin  e  suas  a 
làmh  agus  thug  e  nuas  an  lùireach-mhàilleach  a  bh' 
aige  fhein  bhar  na  taruinn  air  an  robh  i  an  crochadh, 
'us  e  'n  a  sheasamh  air  an  ùrlar,  ged  nach  b'  urrainn  an 
Ridire  mòr  ruigheachd  oirra  gun  a  bhi  'n  a  sheasamh  air 
a'  bhòrd.  Chuir  e  uinie  an  lùireach  agus  thug  e  nuas 
an  claidheamh  mor.  Shlaod  e  mach  as  an  truaill  e 
agus  sheas  e  mu  choinneamh an  Ridire;  agus  so  agad," 
arsa  Pàruig,  "  na  briathran  anns  an  do  labhair  e  ris": — 

GRAN   AN    RIDIRE    MHOIR. 

Air  Fonn. — "£■  Ao  ro,  mo  Mhàiri  lurach, 

G'  an  twj  mi  mo  ghaol  cho  huileach." 

Bha  mi  'm  chadal,  's  tim  dhomh  dùsgadh, 
lorguill  mhòr  air  feadh  na  dùthcha, 
Sluagh  g'  au  ruagadh  'us  g'  an  sgiiirsadh, 
Anns  gach  cùileag  agus  frog. 

An  gleann  's  an  robh  mi  fhein  'n  uair  dh'  fhàg  mi, 
Bha  ceòl  fidhl'  ann,  bha  ceòl  gàir'  ann, 

'N  diugh  cha  ghluais  ach  uamhas  sàmhchair, 
Shaol  mi  gu  'm  bu  bliàs  gach  beò. 

Sheas  mi  feiu  air  cuoc  a'  Chàrnaiu, 
Ghlaodh  mi,  C  ait'  am  blieil  na  Gàidlieil? 
Fhreagair,  's  thuirt  Mac  Talla,   C  àite  ? 
Aileis  fhàs  air  cainnt  mo  bheòil. 

Tionndaidli  riumsa,  cum  fo  d'  shùil  mi, 
Innis  dhomli  mu  chor  na  dùthcha, 
Freagair  mi  oir  's  leamsa  t-ùmiilachd, 
Faic  tha  'n  claidheamh  ri\isgfc'  am  dhòrn. 

An  d'  thàinig  creachadair  do  'n  dùthaich, 
Le  airmailtean  lionmhor,  siiibhlach, 
An  d'  riuu  plàigli  an  sluagh  a  mhùchadh — 
Cia  mar  fhuair  a'  bhriiid  ann  coir  ? 

Seall  damh  cabarach  na  ciabhaig, 
A  dh'  fhàg  mi  beò  am  mòrachd  fiadhta, 
Ttia  e  'n  diugh  mar  chaora  phiatain, 
A  dh'itlieas  am  biadli  a'  d'  dhòrn. 

Ged  a  chi  mi  air  an  stùchd  e, 
Cha  chosdainn  ris  gràinnean  fùdair, 
Bu  choltaiche  core  a'  bhiiidsear, 
'S  e  càllta  mur  bhrùid  a'  chrò. 

Am  bheil  thu  'm  barail  gur  h-uaillse, 
Bhi  'direadh  nan  beann  le  h-uabhar, 
A'  losgadh  fùdar  agus  luaidhe, 
Chum  an  ruadhag  thruagh  a  leòn. 

C  ait'  a  nis  'bheil  siol  nan  gaisgeach, 
A  chòmhraig  ri  m'  thaohh  's  na  batailt , 
Sliochd  nan  sonu  a  dhion  mo  bhratach, — 
An  deach  an  sgapadh  air  son  oir? 

Bho  nach  miann  leat  do  chomh-chreutair, 
Seacli  ainmhidhean  balbh  an  t-sldibhe, 
Mar  a  bha  Nebuchadnaser, 

Thèid  do  chuir  le  trend  an  fheoir. 

So  mo  chlaidheamh-s' — chaill  e  fhaobhar, 
Cha  gheàrr  e  dhomh  beum  air  taobh  dheth, 
'S  ann  ni  mi  dheth  slachdan-druigheachd, 
A  ni 's  an  aonach  dhiot  tom-eòin'. 


An  uair  a  labhair  e  iia  facail  mu  dheireadh  do  'n 
òran,  thog  e  an  claidheamh  mor  os  cionn  a  chinn  mar 
gu  'm  biodh  e  dol  g'  a  bhualadh  air  an  Ridire.  Ghearr 
esan  cruinn-leum  bhar  na  cathrach  agus  bhuail  e  mliala 
le  'leithid  do  smùid  air  taobh  eile  an  t-seomair,  'us  gu'n 
do  thuit  an  lùireach-mhàilleach  aig  Dònihnull  dubh  bhar 
na  tàiruinne  air  an  robh  i  'n  crochadh  a  nuas  mu  mhull- 
ach  a  chinn.  Ghlaodh  e  '*  mort,"  's  e  air  a  mhàgan  air 
anùrlar;  ach  an  uair  a  thàinig  a  sheirbhiseach  's  a 
bhuail  e  aig  an  dorus,  cha  b'  e  'm  buidheachas  a  b' 
f hearr  a  flniair  e.  Thuirt  e  ris  e  ghabhail  do  leabaidh, 
nach  robh  ann  ach  am  burraidh.  Chaidh  e  'n  sin  far  an 
robh  a  charaid,  am  botal  branndaidli,  ach  cha  robh  deur 
air  a  mhàs.  "Ach,"  arsa  Pàruig,  "tha  mi  cinnteach 
gu  bheil  mi  ga  d'  chumail  tuillidh  a's  fada."  "  Sibh  fein 
nach  'eil,"  arsa  mise  ;  "  ach  o  'n  a  tha  fiuthair  agam  'ur 
faicinn  an  uair  a  thilleas  mi,  gabhaidh  mi  nios  an  rathad 
mor.    Tha  mi  'dol  gu  ruig  Tigh  Charraig-a'-Ohaorainn." 

"Tha  gnothuichean  mi-nàdurra  g'  am  faicinn  's  g'  an 
cluinntinn  's  an  tigh  sin  an  dràsd." 

"  Gnothaichean  mì-nàdurra,"  arsa  mise.  "  'S  fheàrr 
dhuibh  gun  toirt  orm  tilleadh  an  rathad  a  thàinig  mi. 

Gu  de  na  gnothaichean  a  th'  anni" 

"  0,  tlia  'n  ci-Qclh  a'  geumnaicli,  na  mucan  a'  sgianih- 
ail,  's  na  coilich  a'  glaodhaich." 

"  Ach  nacli  'eil  sin  'n  a  glmothach  nàdurra  gu  leòir'2" 

"iStad  ort,  a  charaid,"  ars'  esan,  "  na  tog  thusa  mise 
gus  an  tuit  mi,  tha  e  nudurra  gu  leòir  air  a'  mheadhon- 
latha,  ach  cha  'u  'eil  air  a'  mheadhon  oidhche.  Ach  cha 
bhi  mi  ga  d'  chumail  ni  's  fhaide.  Latha  math  leat, 
agus  ma  chi  mi  thu  an  uair  a  thilleas  tu,  bheir  thu 
dhomh  sgeul  air  na  bochdain." 

"  Beannachd  leibh,"  arsa  mise,  "  's  gu  dearbh  is  mi 
fhein  nach  'eil  sgith  d'  ar  cuideachd.  Bheir  mi  oidhirp 
air  'ur  faicinn  an  uair  a  thilleas  mi ;  's  e  sin  ma  leigeas 
na  bochdain  leam  tilleadh;"  'us  leis  a  sud  a  ràdh  ghabh 
mi  air  m'  aghaidh,  gus  an  d'  ràinig  mi  Tigh  Charraig-a'- 
Chaorainn,  agus  rainig  mi  e  an  uair  a  bha  iad  a'  dol  a 
shuidhe  gu  'n  dinneir. 

"  Nach  math  an  t-àm  an  d'  thàinig  mi,"  arsa  mise. 

"  Molaidh  tu  sin  'n  uair  a  dh'  fhalbhas  tu,"  arsa  fear 
an  tighe,  "  ach  suidh  suas."  Bha  ceathrar  no  choignear 
do  luchd-cuairt  mar  a  bha  mi  fein  a  stigh — Gaill  'us 
Sasunnaich  agus  aon  ghill'  òg  Gàidhealach,  a  bha  air 
fòlach  dhachaidh  a  Sasunn,  ris  an  abradh  iad  Maighstir 
Mac-a'-Chiibair,  agus  's  e  an  teisdeanas  a  bh'  aig  fear  an 
tighe  air,  gu  'n  robh  e  cho  carach  ris  a'  mhadadh  ruadh. 
"  Tha,"  ars'  esan,  "  fichead  car  anns  an  t-sionnach,  ach 
tha  car-'ar-fhichead  ann  am  Mac-a'-Chùbair."  Bha  na 
Sasunnaich  gle  ghaolach  air  a  bhi  'n  ar  cuideachd  a  dh' 
fhaodainn  ainmeanan  nam  beann  's  nan  gleann,  ach  bha 
Mac-a'-Chùbair  ag  ràdh  gu  'n  robh  an  spuaic-theang' 
orra,  'us  nach  b'  urrainn  iad  an  ainmeachadh  gu  ceart. 

Ghabh  mi  feiu  'us  Mac-a'-Chùbair  sràid  mu  'n  cuairt  an 
àite.  Dh'  fheòraich  ini  clheth  an  robh  fada  o  'n  a 
thàinig  e  do  Charraig-a'-Chaorainn.  Thuirt  e  gu  'n 
robh  còig-là-deug  o  'n  a  thàinig  e  ann. 

"  Am  faca  tu,  no  'n  cuala  tu  ni  mì-nàdurra  sam  bith 
o  'n  a  thàinig  tu  ann  Ì "  arsa  mise. 

"  Cha  chuala,"  ars'  esan — "  cha  'n  fhaod  e  bhi  gu  bheil 
eagal  nam  bòcbdan  ort." 

Dh'  innis  mi  dha  an  rud  a  bha  Pàruig  Ban  ag  ràdh 
rium.  Einn  e  gàire,  ach  ann  am  priobadh  na  siil, 
chlap  an  coileach  a  sgiathan  agus  thug  e  'n  glaodh  ud 
as  ann  am  phoc'-achlais  fèin  !  — thug,  a  cheart  cho  soili- 
eir  's  a  thug  e  riamh  air  an  diinan,  's  e  'n  deigh  ruaig  a 
chuir  air  a  choimhearsnach.  Sheas  mi  ann  an  làrach 
nam  bonn,  'us  mo  làmh  ann  am  phòc'-achlais  mur  gu'm 
bithinn  air  mu  thàthadh  ris  an  talarah  'us  mi  am 
sheasamh  cho  direach  ri  aon  do  charrachan  nam  Fiann. 
Ohoisich  Mac-a'-Chùbair  mu  thuairmeas  dusan  slat  bh' 
uam  agus  an  sin  sheas  e  'us  sheall  e  thar  a  ghualainn  an 
rathad  a  bha  mi,  mur  gu  'm  biodh  iongantas  air  gu  de 
bha  ga  m'  chumail ;  ach,  coma  co  dhiu,  thòisich  mi  fein 
air  tuigsinn  mar  a  bha  gnothaichean  gu  math,  agus 
thuirt  mi  ris  'us  mi  gàireachdaich,  'us  a  gabhail  a  null 
far  an  robh  e,  e  leigeil  bun-alaich  an  tairbh  a  chluinnt- 
inn  dhomh,  agus  gu  'm  biodh  agam  ri  'i-àdh  gu  'n  robh 
an  fhirinn  aig  Pàruig  Ban  an  deigh  a  h-uile  rud  a  bh' 
ann.  Ach  mu  'n  do  leig  mi  am  facal  as  mo  bheul, 
chuala  mi  rnar  gu 'n  cuireadh  an  tarbh  "pudh"  as  a 
shròin,  agus  thug  e  'n  langan  ud  as  air  mo  chul-thaobh. 
Shaoil  mi  gu  'n  d'  aithrich  mi  'anail  g'  a  seideadh  orm. 
Gheàrr  mi   cruinn-leum  o  'n  talamh — thàinig  e  cho  clis 

orm,  agus  ge  b'  e  co  chitlieadh  m'  aodan  'n  uair  a  thionn- 
daidh  rai  niu  'n  cuairt,  tha  eagal  orm  nach  robh  fiamh 
DQO  ghàir'  orm.  Bha  mi  a'  faireachadh  coltach  ris  an 
duiue  choir  chràbhacli  air  an  cuala  mi  iomradh  uair- 
eigin.  Bha  e  'n  a  thnathanach,  agus  bha  e  latha  ag 
iirnuigh  air  ciil  gàraidli  agus  ghuidh  e  gu  'm  biodh  cog- 
adli  ann,  lus  gu  'n  cumadh  e  suas  prisean  an  treud. 
Ach  bha  droch  bhalaich  air  taobh  eile  a'  ghàraidh  g'  a 
èisdeachd,  agus  's  e  rinn  iad  meall  do  'n  bhalla  a  thilg- 
eadh  a  sios  air  a  mhuin,  agus  thug  iad  fein  an  casan  as. 
Ach  's  e  thubhairt  e  's  e  'g  eiridh — "  A  Thi  bheann- 
aichte,  cha  robli  mi  'ciallachadh  gu 'm  biodh  an  cogadh 
cho  dluth  laimh."  Ach  a  chum  sgeul  fhada  a  ghiorr- 
achadli,  's  e  bh'  ann  gu  'n  robh  a'  bhuaidh  shonruicbte  sin 
aig  Mac-a'-Chùpair  ris  an  abair  iad  anns  a'  Bheurla,  no 
ann  an  cainnt  air  chor-eigin  "  ventriloquism"  agus  bha  i 
gu  math  aige  cuideachd,  Tha  eagal  orm  gu  bheil  iom- 
adh  bodach  'us  cailleach  mu  Charraig-a'-Chaorainn  a 
tha  anns  an  Ian  blieachd  nach  d'  fhàg  sinn  latha  nan 
sithichean  'us  nan  spiorad  cho  fad  as  ar  deigh 
as  a  bu  mhath  le  cuid  a  thoirt  oirnn  a  chreidsinn. 
Ach  ghabh  mi  fein  'us  Mac-a'-Chùpair  air  ar  n-aghaidh. 
Bha  e  air  son  gu  'n  rachadh-maid  gu  ruige  tigh 
Ruaiaidh  Bhàin  a  chum  's  gu  'm  falbhadh  e  leinn  leis  a 
bhtita  a  dh'iasgach.  Bha  Buaraidh  'na  iasgair,  'n  a  fhear 
aiseig,  *s  'n  a  cliroitear.  'S  e  duine  bh'  ann  aig  an  robh 
mòran  do  bhriathran  a'  chreidich,  ach  gle  bheag  d'  a 
spiorad.  Cha  nigheadh  e  aodan  ach  fior  chor-uair,  's 
theireadh  cuid  nach  do  nigheadh  ach  an  da  uair  e,  an 
latha  rugadh  e,  agus  an  latha  phos  e.  'N  uair  a  bha 
sinn  a  null  a  dh'  ionnsuidh  an  tighe,  chunnaic  sinn  an 

giir  aig  Ruaraidh  'us  e  prabagachadh  feoir  ri  taobh  a' 
cheum-rathaid  a  bh'  anns  an  àite.  Dh'  innis  Mac-a'- 
Chiibaii-  dhomh  gu  'n  robli  am  fleasgach  so  a  blia  eadar 
a  bhi  'n  a  bhalach  's  na  ghille,  air  f  asdadh  aig  Ruaraidh. 
Bhiodh  e  ri  sgalagacbas  's  ri  buachailleaclid,  's  ri 
aiseag,  'us  ris  a  h-uile  rud  a  thigeadh  'n  a  rathad;  agus 
's  e  am  "  brogach  "  an  t-ainm  a  bh'  aca  air.  'S  e  mar 
thugadh  am  brogacli  air,  latha  thàinig  fear  a  mhuinntir 
Pheairt  a  dh'  iarraidh  an  aiseig,  agus  an  neach  ris  an 
abair  na  h-Earraghàidhealaich  "balach,"  their  na 
Peairtich  "brogach."  'Sea  thachair  air  an  latha 
bha  'n  so,  gu  'n  robh  Ruaraidh  ti'ang  a'  spealladh  feoir, 
agus  bha  e  air  son  a'  bhalaich  a  chur  air  falbh  leis  a 
Pheairteach,  ach  cha  'n  fhalbhadh  am  Peairteach  leis  a 
bhalach  air  a  shon ;  agus  'sea  bh'  ann  gu  'n  deachaidh 
Ruaraidh  agus  am  Peairteach  thar  a  chèile  gu  searbh, 
salach.  Theireadh  esan,  an  dràsd  's  a  rithisd :  "a 
dhuine,  chaill  thu  do  riaghailt !  am  bheil  thu  smaoint- 
inn  gu  bheil  mise  'dol  a  dh'  fhalbh  a  mach  air  a'  chuan 
comhla  ris  a  "  bhrogach  T 

"  Cha  chreid  mi  fein,"  arsa  Ruaraidh,  "  na'm  faic- 
eadh  tu  cuan  nach  foghnadh  e  dhuit,  gun  tighinn  air 
falbh  air.    An  e  an  cuan  a  their  thu  ri  lub  nan  tunnag?' 

Ach  b'  fheudar  do  Ruaraidh  falbh  leis  a'  Pheairteach, 
bho  'n  nach  earbadh  e  'bheatha  ris  a'  "  bhrogach."  Sin 
mar  a  thugadh  am  brogach  air,  agus  lean  e  ris,  agus 
tha  mi  a  creidsinn  gu  'n  lean. 

An  uair  a  ràinig  sinn  e  thug  Mac-a'-Chùbair  greis  a' 
cogadh  air.  Dh'  fheoraich  mi  fein  dheth  an  seinneadh 
e  oran  dhomh.  Thuirt  Mac-a'-Chùbair  gu  'n  deanadh 
e  dhomh  e  cuideachd,  na  'n  togairinn. 

"  Seinn  dhiiinn  am  fear  mu  dheireadh  a  rinn  thu," 
arsa  Mac-a'-Chiibair. 

Sheall  am  brogach  mu  'n  cuairt  air,  mur  nach  biodh 
e  cinnteach  co  dhiu  slieasadh  c  fad  's  a  bhiodh  e  gabh- 
ail  an  orain,  no  nach  seasadh. 

"C  ait'  am  bheil  do  mhaighstir?'  arsa  Maca'-Chiipair. 

"  Tha  e  thall  's  a'  phort  a'  càradh  lion,"  ars'  am  brog- 
ach. 

"  O,  ma  tha,  cha  'n  fLaic  e  thu." 

"Tha  sinn  ceart  gu  leòir,"  ars'  esan,  "ach  feumaidh 
sinn  ar  siiil  a  chumail  air  a'  chunnart  nach  'eil  sinn  a' 
faicinn  cho  math  ris  a'  chunnart  a  tha  sinn  a'  faicinn. 
Ged  a  tha  fios  agam  c'  àit'  am  bheil  am  bodach,  cha  'n 
'eil  fhios  agam  c'  ait'  am  bheil  a'  chailleach."  Ach  co 
dhiubh  thoisich  e  'us  thug  e  dhuinn  an  t-oran  so : — 


A  BHUACHAILLEACHD. 

Am  FoNN : — Mo  mhile  mallachd  ort  Eirig, 

Nach  twjadh  tu  dhachaidh  a'  mhòine. 

Seisd. — 'S  i  ohair  na  dunach  a'  bhuachailleachd, 
Seach  obair  a  chunna  no  chuala  mi, 
Gur  mòr  a  ghabh  mise  do  dh'  fhuath  oirre, 
'S  mi  fuar  am  fasgadh  cruaich  mhòine. 

Tha  "  Crodhain"  'us  "  Cnagan,  "  's  giir  mi-mhodhail  iad, 
Gu  'n  leum  iad  am  beallach,  's  cha  till  e  iad, 
'S  ma  bhuaileas  mi  slat  air  an  drium  aca, 
Bidh  a'  chailleacli  g'  an  caoidh  le  deòiribh. 

'N  uair  bhitheas  mi  mach  air  na  stfichdanaibh, 
'S  an  t-uisg'  as  an  adhar  'cuir  smùid  asam, 

Ma  tlièid  mi  gu  fasgadh,  's  mo  shùil  'thoirfc  dhiu, 
'Bhò  chaisioon  an  cùl  an  eòrna. 

■    'N  uair  thèid  mi  na  'm  chabhaig,  's  e  'n  t-3earbhag  iad, 
An  gamhaiti  cha  chumar  o  'n  arbhar  e, 
Cho  fad  's  a  bhios  mise  le  srann-bholg, 
A'  cumail  air  falbh  nan  ròcais. 

A'  chailleach  a'  casaid  's  a  cuir  iomchoir  orm, 
'S  ag  riidh  gu  'm  bheil  mise  ro  dlioirbh  riutha, 
'S  am  bodach  a'  maoidheadh  gu  marbh  e  mi, 
Ma  dh'  ith  iad  do  'n  arbhar  ròinean. 

'N  uair  bhoillsgeas  a'  ghrian  a  nuas  orm, 
'.S  a  dh'  iarrainn  an  dubhar  g'  am  fhuarachadb, 
'S  ann  theannas  a'  chailleach  ri  buachailleachd, 
Bidh  mise  's  mi  buaiu  na  mùine. 

'N  uair  thogas  mi  mach  as  an  Linne-phort  leatha, 
Gur  trie  bhios  mi  'gaiseag  gle  iomaguineach, 
'S  an  aghaidh  na  gaillinn  g'  a  h-iomram  mi, 
'S  mo  bhasaibh  na  'm  builg  le  dòi-naig. 

'N  uair  thilleas  mi  dhachaidh  am  bheubaineach, 
'S  mo  dhinnear  cho  fhad  aig  na  h-eibhleagan, 
Na  "Skerries,"  gur  coltach  ri  "Eaisins"  iad, 
'Bha  'chailleach  a'  grèidheadh  dhòmhsa. 

Ma  thig  an  "Commission"  do  'n  àite  so, 
'Stha  fiuthair  gu  'n  tig,  mur  do  bhàthadh  iad, 
Theid  mise  le  m'  chasaid  do  'n  Phàrlamaid, 
Mur  toir  am  fear  ban  mu  choir  dhomh. 

Ghabh  sinn  an  siii  a  null  do  'n  phort,  fai*  an   robh 
Ruaraiclh,  agus  dh'  iarr  sinn  air  am  bàta  chuir  a  mach, 

gu  'n  robh  sinn  air  son  dol  a  dh'  iasgach.  "  A  dh'  iasg- 
ach  ris  a'  nihuir-làn,"  ars'  esan,  "stadaibh  gus  an  till 
e  air  a  thràthadh  'us  gu  'm  bi  beagan  do  sheol-sruth 
againn." 

"  Ma  ta  's  ann  agaibh  fèin  a's  fheàrr  a  bhios  fios," 
arsa  mise^  "ni  sinn  mar  a  tha  sibh  ag  iarraidh  oimn." 
Dh'  eirich  e  agus  ghabli  e  suas  gu  mullach  a'  chnoic, 
'us  bha  e  sealltainn  mu  'n  cuairt  air,  ach  bha  Mac-a'- 
Chùbair  ag  ràdh  nacli  b'  ann  ris  an  t-sruth  a  bha  e 
a  fuireach,  ach  gus  am  biodh  am  feur  cruinn  aig  a' 
bhrogach,  agus  tha  mi  creidsinn  gu  'n  robh  moran  do  'n 
fhirinn  aige,  a  chionn  an  uair  a  bha  'm  brogach  ullamh 
do  'n  obair  a  bh'  aige,  ghlaodh  e  nail  e  agus  dh'  fhalbh 
sinn. 

An  uair  a  chaidh  sinn  mu  thuairmeas  leth-mhile  a 
mach  o  'n  chladach  thòisich  sima  air  fuasgahxdh  nam 
heart.  "Ciod  an  seòrs'  èisg  a  bhios  e  coltach  sinn  a 
dh'  fhaotainn  an  soV  arsa  mise.  "  Seòrsa  no  dha,"  arsa 
Ruaraidh.  "  Cnodain  mar  is  bitheanta  mu  'n  am  so 
bhliadhna."  "Nach  cuala  sibh  riamh  an  cnodan  a' 
bruithinnT'  ars'  am  brogach. 

"  Cha  bhiodh  iad  fad'  a'  d'  chuideachd-sa  'n  uair  a 
chluinneadh  iad  a'  bruithinn  thu,"  arsa  Ruaraidh.  "Cha 
chuala  iadsan  no  duin'  eile  an  onodan  a'  bruithinn." 
"Gle  cheart  ma  ta,  feumaidh  sinn  tigh'n  a  dh'  ionn- 
suidh  a  chomhdhunadh  gur  e  balbhan  a  th'  ann,"  ars' 
am  brogach. 

"  Ciod  a  bhios  e  'g  radh  'n  uair  a  bhios  e  bruithinn]" 
arsa  Mac-a'-Chubair, 

"  Bidh  e  'g  radh  "  Na  bvùth  mi,"  ars'  am  brogach. 
Ach  thòisich   Ruaraidh   air  slaodadh  a  stigh,    agus 

tliilg  e  cnodan  beo  air  iirlai-  a'  bhàta.  "  Cha  d'  thuirt 
am  fear  ud  smid  fhathast,"  arsa  raise. 

"Dean  air  do  shocair,"  ars'  am  brogach,  "gus  am  bi 
tòrr  air  muin  a  cheile  dhiubli,  agus  cluinnidh  tu  ceòl 
eil'  aca."  A'  cheud  fhear  a  thug  mi  fein  a  stigh,  rug 
mi  ann  am  làimh  air,  ach  ma  rug,  cha  robh  mi  fada  g'a 
leigeal  as ;  bha  cho  math  dhomh  bi-eth  air  a'  ghràineag,* 
cha  robh  bior  a  bh'  ann  nach  robh  tri  orlaich  air  fad, 
agus  cho  biorach  ri  snàthaid  mhòir.  Ach  thòisich  a 
mhire-chath  ann  an  da-rireadh.  Bha  Ruaraidli  's  am 
brogach  a'  slaodadh  a  stigh  air  gach  làimh  dhiubh. 
Bha  briogais  olla  air  gach  fear  aca,  'us  bheireadh  iad 
air  a'  chnodan  eadar  an  da  ghliin,  'us  ann  am  prioba 
nan  sùl  bha  'n  dubhan  as,  's  air  a  thilgeil  a  mach  a  dh' 
ian*aidh  fir  eile,  ach  cha  robh  mise  's  Mac-a'-Chiibair 
ach  glè  mhàirnealach  's  a'  ghnothach  a  bh'  ann. 

Bha  sinn  am  feum  an  cnodan  a  chuir  air  ùrlar  a'  ohàta 
's  ar  cas  a  chur  air  a  mhuin,  gus  am  faigheamaid  an 
dubhan  as.  Chuala  mi  iomradh  air  feadhain  a  bhiodh 
tapaid,  gus  am  biodh  am  fuil  mu  'n  sùilean,  ach  mur  a 
robh  i  mu  m'  shùilean-sa  bha  gu  leoir  mu  m'  mheoir 
dhi.  Ach  an  uair  a  thoisich  iad  air  fas  na  bu  ghainne 
's  nach  robh  a'  tighinn  ach  fear  an  dràsd  's  a  rithist, 
bha  fear  aig  Ruaraidh  eadar  a  dhà  ghlùn  an  uair  a 
thug  e  am  mothar  ud  as,  agus,  ars'  esan,  ann  an 
deadh  Ghàilig  'na  briith  mi.'  'S  ioma  rud  a  thèid  a 
chuir  air  neach  anns  nach  bi  e  cionntach,  'us  tha  eagal 
orm  nach  robh  an  cnodan  ciontach  ann  a  bhi  bruithinn 
Gàilig  cho  math  ri  sud. 

*  Hedgehog. 

Cha  d'  thuirt  Ruaraidh  diog,  ach  bha  e  'cumail  a 
shiiil  gu  math  amharusach  air  an  iasg,  Bha  so  am 
brogach  a'  tabaid  ri  fear  's  a  toirt  an  dubhain  as  'n  uair 
a  thuirt  an  cnòdan,  "  na  briith  mi,  'bhrogaich."  Thug 
am  brogach  an  urchair  ud  dha  gu  ceann  eile  'bhàta. 
"  Na  dean,  a  shlaoightire,"  ars'  an  t-iasg.  Bha  Ruaraidh 
'us  e  'n  deigh  fear  a  thilgeil  a  stigh  a  bha  g'a  aornagaich 
fein  ann  am  measg  chàich,  'us  Ruaraidh  a'  cumail  a  shùil 
dh'  fheuch  an  robh  cainnt  aig  an  fhear  so.  Is  ann  aige- 
san  a  bha  sin.  "  A  Ruaraidh,"  ars'  an  cnodan,  "nach 
minig  a  bha  fuil  mo  chinnich  air  do  rùdain  ]"  Dh'  eir- 
ich  Ruaraidh  'n  a  sheasamh,  "dhachaidh  sinn,"  ars' 
esan.  Rug  e  air  an  da  shreang  cearta  comhla,  shlaod 
e  a  stigh  do  'n  bhàt'  iad,  'us  b'  e  sin  am  bàta  nach  robh 
fada  'dol  'n  a  h-uidheam,  gun  smid  a'  tighin  as  an  ceann. 
Ruaraidh  's  am  brogach,  fear  aig  gach  ràmh  dhiubh,  'us 
mur  an  robh  spionnadli  ghàirdean  g'  a  cur  bu  neònach 
leamsa.  Thoisich  cnodan  ann  an  toiseach  a  bhàta  air 
seiun — 

"Ciil  ri  m'leannan  thug  mis'  an  diugh, 
Eiin  nan  cailin  bha  mi  'n  deigh  oirr'." 

Cha  robh  roineag  fuilt  a  bh'  air  ceann  Ruaraidh 
nach  giidaineadh  ubhal  air  a  bàrr,  'us  cha  robh^m 
brogach  fein  fuathasach  cinnteach  as  na  cùisean  a  bh' 
ann. 
Thoisich  dha  no  tri  do  na  cnodain  a  bh'  anns  an  deir- 
eadh  air  seinn  leis  an  fhear  a  bha  's  an  toiseach. 
Ghlaodh  fear  's  e  'cur  nan  car  dheth  aig  casan  Ruaraidh, 
"  C  uin  a  ghlan  thu  t-aodan,  a  Ruavaidhi"  Chrom 
Ruaraidh  sios  agus  rug  e  air,  agus  thilg  e  mach  air  a 
mhuir  e.     "A  shlaoightire,"  aisa  fear  eile,  "  bhàth  thu 

mo  dheadh  charaid.  Cha  do  chuir  tliusa  boiseag  do  'n 
uisg'  air  t-aodan  o  'n  latha  rugadh  thu !"  Thug  Ruar- 
aidh  a  leithid  do  shlaodadh  air  an  ràmh  'us  gu  'n  do 
bhrist  a'  phutag,  'us  dh'  fhalbh  e  an  comhair  a  cMil, 
mullach  a  chinn  a  sios  eadar  an  da  thothta  ann  am 
measg  an  eisg.  Ach  cha  robh  e  fada  'g  èiridh  's  a  cur 
putag  eile  ann  an  àite  'n  aoin  a  bhrist  e.  Thug  mi  fein 
sùil  mhi-chiatach  air  Mac-a'-Chiibair,  feuch  an  stadadh 
e  d'  a  ioradhaltan  mu  'n  cuireadh  e  'n  duine  as  a 
bheachd.  Ach  bha  sinn  a'  teannadh  ris  a'  phort,  'us 
mu  'n  gann  a  thug  a  sròn  crònan  air  a'  ghainmheach 
bha  Ruaraidh  a  mach  aisde,  'us  cha  do  sheall  e  as  a 
dheigh,  gus  an  d'  ràinig  e  dorus  an  tighe,  ach  bha  na 
coimhearsnaich  ag  ràdh  gu  'n  do  nigh  e  aodan  an  oidh- 
che  sin  mu  'n  deach  e  'luidhe.  Mu  'n  d'  fhàg  sinn  am 
port,  thug  mi  fhein  air  Mac-a'-Chiibair  dol  troimh 
phàirt  do  na  h-innleachdan  aige  a  chionn  cha  robh  toil 
agam  am  brogach  fhàgail  ann  an  ioma-cheist  mu  'n 
chùis.  Agus  an  uair  a  thòisich  e  air  seorsa  tuigsinn  a 
dheanamh  air  a'  ghnothacb,  ars'  esan — "  C  ainm  so  a 
th' agaibh  air."  "  Tha,"  arsa  mise,  ""ventriloquism" 
"B'  e  bhi  droll  e  gu  dearbh,"  ars'  am  brogach,  "tha  e 
air  a  dheadh  bhaisteadh  "  Chaidh  innseadh  dhuinn 
gu  'n  deachaidh  an  gnothach  a  mhineachadh  do  Ruar- 
aidh le  cuid-eigin  a  chunnaic  barrachd  do  'n  t-saoghal 
ris  fein ;  ach  biodh  sin  mar  a  thogras  e,  cha  robh  do 
dh'  or  no  do  dh'  airgiod  'n  ar  cuideachd-ne  na  bheireadh 
air  a  chas  a  chur  ann  am  bàta  leinn  gus  an  latha  dh' 
fhàg  sinn  Carraig-a'-Chaorainn,  ged  a  bha  e  gaolach  gu 
leòir  air  an  da  chuid.  Bha  amhuras  agam  fein  gu  'n 
cuireadh  am  brogach  iasgach  a'  chnodain  ann  an  rannt- 

uchd,  agus  làithean  as  a  dheigh  so  ghabh  mi  null  far  an 
robh  e,  agus  arsa  mise,  "  am  blieil  an  t-oran  sin  agad 
deas  fhathasf?" 

"  Cia  mav  a  bha  fios  agaibh  gu'n  robh  mi  deanamh 
òrain  ?"  ars'  esan. 

"Bha  leth-bharail  agam  air,"  arsa  mise. 

"  Ma  ta,"  ars'  esan,  "  mar  a  bhios  a'  chailleach  ag 
ràdh  mu 'n  bhuntàta,  'cha'n'eil  e  cho  bruich 's  a  b' 
fheàirrd  e,  ach  ni  e  'n  gnothach  an  dràsd'."  An  sin 
thòisich  e  agus  thug  e  dhomh  na  rannan  so : — 

ORAN    a'  CHNÒDAIN. 
Air  Fonn. — "An  cluinn  thu  \Shhie,  mo  mhlle  heannachd  leat." 

Seisd. — Air  faill  ill  o  ro  liillo  hill  o  lioro, 
Air  faill  ill  o  ro  hillo  hill  o  horo, 
Bho  'n  tha  mi  'fàgail  so  aig  Fheill-martainn, 
Gu  'n  dean  mi  dan  duit,  air  faill  ill  o  ro. 

Gu  'n  cuir  mi  'n  t-òran  air  dòigh  do  chuid-eigin, 
A  dh'  iompaidh  'n  cnòdan  gu  seòrsa  duinealas, 
'Us  o  'n  chaochail  do  bheachd  bha  aosmhor, 
Gu  'n  d'  uigh  thu  t-aodan,  's  tha  aogas  lurach  ort. 

'N  uair  thàinig  briathi-an  o  iasg  na  mar'  thugad, 

Gur  hann  a  nialaicheadh  t-fhiamh,  's  bha  cabhag  ort, 

Ged  thigeadh  fàidh  a  Tir  Chanàin, 
A  labhradh  Gàilig,  cha  b'  fheàrr  a  ghabh  thu  ris. 

Air  an  oidlich'  ud  chaidh  sgaoim  's  na  tunnagan, 

'N  uair  thug  thu  'n  t-alld  ort  's  do  clieann  a  thumadh  ann, 

Bha  'chailleach  fiadhaich — na  chosd  thu  'shiabunn, 
A  thoirt  do  chiabhaig  gu  rian,  's  cha  b'  urrainn  duit. 

Gur  e  their  Seònaid,  gur  gòraicli  eagallach, 

Thu  'dh'fhàs  cho  spòrsail,  nach  mòi-  nach  creach  thu  i, 

Gur  cosilas  mòr  'bhi  ga  d'  chuir  an  òrdugh, 
A  dhol  Di-dòmhnuich  mar  's  coir  do  'n  eaglais. 

Tlia  ada  chòmhlaich  'us  còta  dubh  agad, 

'Us  briogais  chiibliraimi,  's  bidh  lùb  mu  'n  bhun  aice, 

Le  brògau  ùr  ris  'n  do  chuir  thu  ùiUeadh, 
'S  bho  thaobh  do  chùil,  gur  tu  'm  fiùrau  cumachdail. 

Tha  'u  t-seaiin  ad'  ài'd  air  an  spar  'us  dubhain  innt', 
'Us  maodhair  bhàna  gu  tàladh  chudainnean, 

Ged  's  iomadh  linn  thug  i  na  ball  sinnsearachd, 
I  'n  diugh  fo  dhi-meas,  's  cha  till  thu  tuillidh  rith'. 

Bu  mhòr  an  diùbhail,  bha  'chi\is  neo-fhreagarrach, 
An  sal  bhi  miichadh  na  gniiis  tha  eireachdail, 

Gu  'n  d'  thuirt  an  cnùdan,  am  briathran  ciiiin  riut, 
Gur  i  'bhean-ghlùin  'chuir  am  burn  mu  dheireadh  ort. 

Thàinig  an  turadli  'us  bhoillsg  a'  ghrian — tilgidh  mi 
bh'  uam  am  peann,  'us  bidh  mi  mach.  Ach  dh'  fhaoidte 
gu  'n  cluinu  sibh  bh'  uam  fathast  mu  'n  till  mi  mur  am 
bi  an  t-sid'  fliuch. 

MAC  FIR  A'  CHOIRE. 


Tha  ann  an  aon  de  na  h-eileanan  Earraghaidhealach 
àite  ris  an  abair  iad  an  Coire  Gorm,  agus  b'e  Eachann 
a  b'  ainm  do  'n  mhac  a  b'  òige  bli'  aig  Niall,  fear  a' 
Choire. 

Theireadh  cuid  gu  'n  robh  Eachann  air  a  mhilleadh 
le  'pharantan  agns  le  daoine  eile,  agus  nach  ruigeadh  a 
leas  fiughair  a  bhi  aig  neach  gu  'n  tigeadh  tiirn  maith 
uaith  air  aghaidh  an  t-saoghail  so.  Ach  biodh  sin  mar 
a  tliogras  e  tha  aon  ni  cinnteach  agus  'se  so  e,  gu  'n 
robh  Eachann  cho  Ian  innleachdan — agus  de  droch 
innleachdan  cuideachd — 's  a  bha  'n  t-ubh  de  'n  bhiadh. 
Cha  rachadh  tàmh  no  fois  air  ach  a'  cluich  chleas  air 
cuid-eigin,  agus  bha  e  cho  dòcha  gur  ann  air  'athair  a 
thòisicheadh  e  ris  a'  bhalachan  bhuachaille.  Ach  's  e 
deireadh  gach  comunn  sgaoileadh,  agus  thàinig  an  t-am 
's  am  feumadh  Eachann  falbh  agus  rud-eigin  ionnsach- 
adh  leis  an  coisneadh  e  a  Ion  saoghalta  coltach  ri  daoine 
eile,  chionn  cha  b'  urrainn  da  bhi  daonnan  an  Tigh 
a'  Choire.  Chualas  gu  'n  robh  Eachann  a'  falbh  do  'n 
àirde  deas,  agus  gur  ann  a  dh'  ionnsachadh  na 
doctaireachd  a  bha  e  'dol. 

"O  eudail!  b'e  sin  doctaireachd  na  dunach,"  arsa 
Màiri  Mhòr,  "marbhaidh  e  daoine."  Mharbh  e  coileach 
air  Màiri  beagan  roimh  so  le  bhi  'ga  thuraadh  'san 
stuth  anns  am  biodh  iad  a'  tumadh  nan  caorach. 

Bha  seann  duine  coir  anns  a'  bhaile  ris  an  abradh  iad 

Oalum  Tàillear,  na  Calum  Peanseanair  's  e  bu  bhith- 
eanta  theii-eadh  iad  ris.  Bha  e  bliadhna  thar  fhichead 
ann  an  arm  an  Righ,  agus  ge  b'e  'sam  bitli  eile  a  dh' 
ionnsaich  e  ann,  dh'  ionnsaich  e  an  tàillearachd,  agus 
thàinig  e  dhachaidh  gu  duthaich  'òige  agus  bha  e  'na 
thàillear  anns  a'  Choire  Ghorm. 

Bhitheadh  Eachann  a'  Choire  gu  math  trie  air 
cheilidh  air  Calum.  Bha  mòran  sgeulachdan  aige, 
agus  bu  mhath  a  rachadh  aige  fein  air  an  innseadh, 
agus,  neo-ar-thaing,  ranndachd — agus  bha  Eachann 
glè  ghaolach  air  na  gnothaichean  sin  air  £ad.  Thàinig 
e  air  feasgar  sònraichte  a  dh'  fhàgail  beannachd  aig 
Calum  mu'm  fàgadh  e  an  diithaich.  "Am  bheil  an 
ceum  so  gu  Galldachd,  Eachainn  Ì "  arsa  Calum. 

"Mur  am  bheil,  cha'n  fhada  gus  an  uair  a  bhith- 
eas!"  arsa  Eachann. 

"Ma  ta,"  arsa  Calum,  "is  iomadh  rann-sgeul  faoin 
gun  bhrigh  ris  an  d'  eisd  sibh  uamsa  bho  cheann 
iomadh  bliadhna,  ach  tha  rann  no  dha  an  so  agus  bu 
mhath  leam  sibh  g'  an  ionnsachadh  agus  gu  'm  bi  iad 
agaibh  nan  cuimhneachan  orm.  Cha  bhi  mise  daonnan 
'sa'  Choire  Ghorm  na  'smo  na  sibh  fhèin." 

"  Cha  chi'eid  mi  gu  'n  di-chuimhnich  mi  iad  aon  uair 
'sgu'm  faigh  mi  greim  orra ! "  arsa  Eachann;  agus 
sheinn    Calum    dha    na    rannan    a  leanas : — 

DOIRE    NAN    DOS    UAINE. 
Air  Foxn. —  " Cuachag  nan  craobh." 
Leum  mi  gu  bith,  car  mar  gun  fliios 
Sheall  mi  aii-  lios  àillidh, 
Togar  na  h-òig,  sona  gu  leòir ; 
'S  2un  a<?am  do  blirun  àite. 

An  glacanaibh  chluan,  's  air  cnocanaibli  chruach, 

'S  m'  inntinn  a'  luaidh  àirde ; 

'S  maise  nan  cluau  bhi  daonnan  am  chlnais, 

'S  mi'g  imeachd  nam  bruach  blàthmhor. 

Thigeadh  air  lom,  plathadh  aig  am, 

Priobadb  taobh  thall  sgàileadh  ; 

Aite  bbi  ana,  maiseaeh  gun  taing, 

Sgàthan  air  seanu  Phàras. 

Thog  mi  mo  cheann  mach  ris  a'  ghleann, 

Gu  mullach  nam  beann  gruamach ; 

'S  taobh  thall  do  gach  cnoc  creagan  'us  slochd 

Bha  doire  nan  dos  uaine. 

Dh'  eirich  mi  grad,  ri  uchdanaibh  cas, 

Mar  mharcaich  air  each  srianach ; 

Toil  air  a  mhuin,  Diiil  's  i  'ga  chur, 

Spèis  ann  an  tichd  diollaid. 

Luasgan  a  chas,  gu  sinteagach  mear, 

Mar  ghreiste  le  slait  Miann  e  ; 

'8  cha  tilleadh  e  dhuit  roimh  theine  na  uisg', 

"G  a  spai-radh  le  spuir  m'  iarrtuis. 

Gur  mireag  'us  miiirn,  gle  thaitneach  do  'n  t-siiil 

Greidh  uallach  nan  stùc  foirmeil ; 

Eùin  fhiadhain  a  chàthair,  ruiteas  air  l;ir, 

Na  falach  fo  sgàil,  bronagail, 

Feadain  an  àigh,  burn  beatha  gach  ail, 

Fo  rumaich  nan  àrd  ghorm-bhileach 

Gu  lochanaibh  sèimh,  aig  iochdar  nam  miim 

'San  eala  'ga  shn;\mh  lorgail. 

Chunnaic  mi'n  t-ian,  bu  luraiche  fiamh, 
'Na  shuidhe  air  geug  phailme  ; 
It'  de  gach  dath,  glòirmhor  an  snas, 
'Sleum  e  air  bachd  tuilmein. 

Or  laui  air'  a  sgeitli,  baoisgeadh  ri  grein, 
Bha  'n  sealladh  leam  fheiu  àiseil ; 
'S  gu  'n  tugainn  gun  eud,    n  cruinue  gu  leir, 
Na'm  faighimi  dlieth  greim  lùimhe. 

Thug  mi  ga  leum,  gu  grad  as  a  dhèigh, 
'S  mo  chridhe  arm  am  f6in-gheall  air  ; 
Ach  fhuair  e  mo  char,  'a  seol  air  dol  as, 
An  dreathann  nan  stac  mealltach. 
Eòdadh  mo  chas,  's  mi  leòinte  air  fad, 
Le  eu-sgainn  nan  clach  foilleil, 
'S  thill  mi  bho'n  rèis,  gu  luideagach  reubt', 
Mar  leomann  fo  dheàrrs  coinnle. 

Am  meas  a  bha  bhuam,  air  meangauaibh  shuas, 

Froiste  le  cruaidh  ioma-ghaoith 

Mil  ged  a  fhuair,  an  coinneag  nam  bruach, 

Bha  'n  nathair  'na  cuaich  timch'Ut'  air. 

Thuit  mi  le  slad,  claoidhte  's  mi  lag, 

Breuite  fo  neart  iomagain, 

Chluinnte  mo  chnead,  's  mi  sealltuinn  air  ais 

Brùite  fo  shac  imcheist. 

Gach  saibhreas  a  gheall  mi  mo  chridh'  aig  gach  am 

Tiodhlaichte  'n  dall  oidhche, 

'S  gach  sonas  a  fhuair,  plathadh  cor  uair 

Bàitht'  anu  an  cuan  cuimhne, 

Gach  caraid  'us  treun,  'thagh  mi  dhomh  ihèin 

Cha  robh  iad  gu  leir  caoimhneil, 

'S  gach  baoisgeadh  fo  'n  ghrein,  chuir  neart  anus  an  treud 

A  biorgadh  mo  chreuchd  oillteil. 


Fhir  a  tha  thall,  na  dean  cabhag  a  nail, 
Thar  mullach  nam  beann  gi-uamach ; 
Ruigidh  each  mall  muillionn  aig  am, 
S  glieibh  e  fo  'n  làimh  sguab  ann. 

End  na  biodh  ort,  ri  beartach  no  bochd 
Caiag  d'  iota  aig  loch  fuarain, 
Gur  lionmhor  an  t-olc,  's  tha  moran  lO  sprochd 
An  doire  nan  doa  uaine. 

Ach  CO  dhiubh,  dh'fhalbli  Eachann  agus  dh' fhag  e 
dachaidh  'òige.  Bhiodh  e  tighinn  dhachaidh  sgriob 
aims  an  fhoghar  daonnan,  agus  tha  iad  ag  ràdh  gu  'n 
caidich  an  t-ionnsachadh  an  t-olc  cho  math  's  a  chuidich- 
eas  e  am  math,  agus  tha  eagal  orm  gu'n  robh  sin 
soilleir  gu  leòir  do  neach  's  am  bith  a  bhiodh  a'  gabhail 
beachd  air  Eachann.  Ciod  's  am  bith  a  bha  e  'deanamh 
an  uaii'  a  bha  e  air  falbh'  cha  robh  a  chluich  agus 
'innleachdan  dad  na  b'  fheàrr  an  uair  a  bha  e  aig  an 
tigh.  Bhiodh  e  toirt  ionnsramaidean  iongantach  mi- 
nàdurra  dhachaidh  leis,  agus  bha  daoine  gle  ghlic  anns 
a'  Choire  ag  ràdh  nach  buinneadh  iad  do  ni  math  's  am 
bith. 

Cha  'n  'eil  neach  's  an  àite  air  an  cuireadh  iad  moran 
iongantais  an  diugh,  ach  thàinig  iomadh  car  agus 
caochladh  air  an  t-saoghal  bho  cheann  deich  bliadhna 
fichead,  agus  cha 'n 'eil  an  Coire  Gorm  saor  bho  na 
caochlaidhean  sin  na  's  mo  na  àiteachean  eile.  B'  e 
aon  de  na  h-innleachdan  sin  an  rud  ris  an  abair  sinn 
anns  a' Bheurla,  "Galvanic  Battery,"  agus  cha  robh 
neach  a  f huair  deuchainn  de  'n  rud  a  bha  'n  so  nach 
robh  cinnteach  gur  ann  do  chumhachd  an  dorchadais  a 
bhuineadh  e. 

Bha  boirioniiach  's  an  àite  ris  an  abradh  iad  Mairi 
an  Uillt,  agus  ged  nach  robh  innte  ach  boirionnach 
bochd  a  bha  trusadh   a  codach   feadh  na  diithcha,  cha 

robh  neach  's  an  àite  clio  neo-eismeileacli  rithe.  CLa 
robh  te  no  fear  's  an  sgireachd  d'  am  b'  fheàrr  a  b' 
aitline  neach  a  mholadh  na  Màiri,  agus  cha  lobli  anns 
an  t-siorramachd  d'  am  b'  f heàrr  a  b'  aithne  neach  a 
chàineadh  na  i,  agus  cha  robh  e  'gu  muthadh  co-dhiubh 
a  bhiodh  ann  an  t-uachdaran  no  am  ministeir,  an  righ 
no'n  ridire,  ma  thoill  e  a  chàineadh  air  Màiri  'sise  an 
te  nach  caomhnadh  e.  Ach  air  latha  de  na  làithean 
chunnaic  Eachann  Màiri  tighinn  a  nuas  a  dh'  ionnsuidh 
an  tighe,  agus  thug  e  leis  an  ionnsramaid  air  an  d'  thug 
mi  iomradh  cheana,  agus  da  chathair,  agus  dh'  fhalbh 
e  mach  agus  chaidh  e  crioman  beag  bho  'n  tigh,  leig  e 
na  cathraichean  sios  agus  chuir  e  an  ionnsramaid  'n  a 
suidhe  air  aon  dhiubhagus  bha  ròpaichean  aige  aisde  a 
bha  e  ceangal  ri  aon  de  na  cathraichean.  Bha  e  fuas- 
ach  trang  ma  b'  fhior  e  fèin,  's  cha  do  leig  e  air  gu  'm  fac 
6  Màiri  gus  an  do  bhruidhinn  i  ris. 

"O,  m' eudail  air  do  cheann  dualach  donn  !"  ars'ise, 
"'smòr  an  toilinntinn  d' f haicinn  aon  uair  eile  !" 

"An  sibh  a  tli'  ann  a  Mhàiril"  ars'  Eacbann,  "Cia  mar 
a  tha  sibh  1     Nach  math  a  tha  sibh  a'  cumail  ris  !" 

"Mise  a'  cumail  ris,  eudail  nam  fear,  's  ann  a  theab 
mo  mharbhadh  bho  cheann  mhios  ;  cha  robh  mi  mach 
air  an  dorus  fo  cheann  coig  seachdainean." 

"Tha  mi  duilich  sin  a  chluinntinn"  ars'  Eachann ; 
"Ciod  e  'bha  'cur  oirbh  Ì" 

"O,  ciod  6  ach  an  lòinidh  !  An  rud  a  bhios  a'  cur 
orm  gus  an  cuir  e  as  mo  chiall  mi,  air  neo  as  an 
t-saoghal,  ach  ciod  e'n  gnothach  iongantach  a  th' 
agaibh  an  so  f 

"Tha  an  so,"  ars'  Eachann,  "acfhuinn-iasgaich.     Am 

beir  sibh  air  a  Mhàiri  gus   am   faigli   mi  a   chur  air 
doigh  T 

"Ni  mi  sin/  'arsa  jSIàiin,  "agus  cuiridh  mi  geall  nach 
misde  a  bhuaidh  e" — agus  e  a  breith  air  na  cnagain 
ud  'n  a  làmhan,  's  i  gabhail  a  chrònain  so  dha  : — 

'  •  Buaidh  le  m'  cheist  air  eas  na  eathar 
Lannaibh  t-eisg  air  tiiir  's  air  lie ; 
Mogul  teann  mu  cheann  an  sgadain 
'S  mordlia  an  giùir  a'  bhradain  bhric. 

Ach  ghearradh  an  cronan  aig  Màiri  goirid,  agus  cha 
robh  glaodh  a  bheireadh  i  aisde  nacb  cluinnte  far  nach 
faicte  i.  Cha  robh  duine  beag  no  mòr  an  Tigh  a' 
Choire  nach  robh  a  mach  mar  gu  'm  biodh  an  tigh  ri 
theine  mu  na  cinn  aca.  Ach  mu'n  d' f huair  iad  guth 
a  ràdh  leig  Eachann  Màiri  a  sàs,  agus  bha  ise  'na 
seasamh  's  i  suathadh  a  basan,  agus  an  uair  a  fhuair  i 
a  h-anail  thionndaidh  i  ri  Eachann  's  e  pasgadh  nan 
gnothaichean  ud  gus  a  chasan  a  thoirt  as  cho  luath  's  a 
b'  urrainn  da,  agus  thubhairt  ise,  "Mata  gu  'm  bu 
droch  coinneamh  'g  ad  amas  a  spadaire  spuachdaich 
gun  tùr  !  Cha  b'  iongantach  an  ainm  an  àigh  ach  iad 
'gad  chur  air  falbh  gu  ionnsachadh.  Cha  ruigeadli  iad 
a  leas  cha  'n  'eil  am  fear  a  tha  'gad  ionnsachadh  fada 
uait  uair  's  am  bith.  Ach  cha  chuireadh  òrd  mòr  a' 
ghobhainn  caomhalachd  no  cneasdach  ann  ad  spolachd- 
cheann  carrach,  glog-shuileach,  craosach,  gun  tuigse, 
inisg  air  a  h-uile  duine  bho  'n  d'  thàinig  thu  agus  air  an 
dùthaich  a  dh'  àraich  thu  !" 

"Coma  leibh,  a  Mhairi,"  arsa  te  de  na  searbhantan, 
"cha  dean  e  coire  'sam  bith  oirbh." 

"Cha    dean  e  coire   'sam    bith  orm  !"    arsa    Màiri, 

"cha  robh  orm  ach  gu  'n  robh  mi  ag  euladh  mar  a 
bha,  ach  tha  mi  nis  mar  gu  'm  bithinn  air  mo  shlugadh 
's  air  mo  cbagnadh  aig  muic  mhara  agus  air  mo  sgeith 
air  an  tràigli  as  a  dheaghaidh  sin  !" 

"Ach  's  ann  a  ni  e  feum  dhiubh,"  arsa  te  eile  de  na 
searbhantan,  "tha  e  math  air  an  lòinidh." 

"Dh' fhaoidte  gu 'm  bheil,"  arsa  Màiri,  "ach 's  e  mo 
bharail-sa  gu  'n  cuireadh  e  an  loinidh  ann  an  spàgan 
a'  chroinn-threabhaidh,  no  an  lorg  sùiste  !"  Ach  fhuair 
iad  Màiri  a  thoirt  a  stigh  agus  saod  a  chur  oirre,  agus 
thionndaidh  Eachann  aire  air  gnothaichean  eile. 

Dh'  fhalbh  e  nunn  gu  cùl  Doire-nan-smeur  an  uair  a 
dhorchaich  an  oidhche,  agus  rudan  aige  air  am  bheil 
sinne  glè  eolach  'an  Glascho  am  bliadhna,  ged  nach 
facas,  'sa'  Choire  Ghorm  riamh  roimhe  iad,  'se  sin 
Baloons  de  phaipeir  glas.  Leig  e  fear  dhiubh  sin  a 
suas  anns  na  speuran  agus  driamlach  de  theine  slaodadh 
ris.  Bha  cho  math  ri  seachd  no  h-ochd  de  thighean 
'an  Doire-nan-smeur,  agus  gun  a  h-aon  dhiubh  fad  bho 
chèile,  agus  an  uair  a  chunnaic  na  daoine  an  t-uamhas 
ud  a'  snàmh  a  nail  os  an  cionn  gun  teagamh  cha 
b'  urrainn  dad  eile  'bhi  ann  ach  dreag. 

Bha  Fionnladh  a'  chùbair  cho  Ian  de  na  gisreagan 
's  a  bha  'shean  mhathair,  agus  bha  sin  Ian  gu  leòir ;  an 
uair  a  fhuair  e  aon  sealladh  dheth  dh'  fhalbh  e  a  stigh, 
agus  cha  robh  's  a'  bhaile  na  bheireadh  a  mach  a  rithist 
e.  "Cha'n'eil  gnothach  aige  rium,  agus  cha'n'eil 
gnothach  agam  ris  ; "  ars'  esan. 

"Cha'n'eil  fhios  co  dha  bhuineas  sol"  ars' Alasdair 
Mòr. 

"  Cha  'n  'eil    dreag   ach    aig    fear    fearainn    saor," 

ars'  Dhòmlinull  Ban,  "  agus  clia  'n  'eil  mu  'n  cuairt  so 
dhiubh  ach  Fear  a'  Choire  !  " 

"  Ud,  ud  !  "  ars'  Alasdair,  "  cha  bu  mhath  leinn  sin; 
mar  a  bha  am  fear  eile  'g  ràdh  ri  Murcha  Mor,  '  Ma  's 
tu  a's  raiosa  'chunnaic  sinn,  is  tu  a's  fearr  a  chi  sinn.' " 

Blia  bean  Chaluim  thaillear  a  mach  am  measg  na 
cuideachd  a'  gabliail  seallaidh  air  an  dreag,  agus  bho  'n 
a  bu  ni  e  nach  robh  ri  fhaicinn  a  h-uile  latha  ghabh  i 
a  stigh  g'a  innseadh  do  Chalum,  los  gu'm  faiglieadh  e 
Ian  a  shiil  dheth  clio  math  ri  feadhainn  eile,  agus 
thubbairt  i  'si  dol  a  stigh,  "Thig  a  mach  's  gu'm  faic 
thu  an  dreag  !  " 

"  Cluinnidh  mi  sin  's  fuaighidh  mi  so,  mar  a  thubh- 
airfc  am  fear  a  bha  ris  an  fhaire-chhiidh,"  arsa  C:ilum ; 
"  C  aite  am  bheil  e  Ì " 

"Tha  6  nunn  os  cionn  Bealach  nan  sgolb  !  " 

"  Ciod  e  an  taobh  a  tha  'ghaoth  Ì " 

"Tha  am  beagan  a  th'  ann  dhith  bho'n  iar  thuath." 

"  Cha  chreid  mi  f  hein  gu  'm  bheil  ann  ach  dreag  a 
tha  falbh  air  saut,  cha  'n  'eil  e  ach  a'  falbh  leis  a' 
ghaoith  "  arsa  Calum. 

"  Nach  'eil  eagal  ort  a  bhi  bruidhinn  air  an  dòigh 
sin  1 "  ars'  a  bhean,  ''  Thig  a  mach 's  gu  'm  faic  thu  e  ! " 

Dh'  eirich  Calum  agus  ehaidh  e  mach  air  ceannaibh 
a  stocainean,  's  bha  e  gabhail  beachd  air  an  rud  a  bh' 
ann.  Bha  a  bhean  'n  a  seasamh  làimh  ris  agus  a  làmh 
air  a  ghualainn,  agus  thubhairt  i  an  cagar  'n  a  chluais, 
"  Tha  iad  ag  ràdh  gur  e  dreag  Fir  a'  Choire  th'  ann  !  " 

"'Se"  arsa  Calum,  "air  neo  pàirt  a  dh' innleachdan 
Eachainn  a  mhic  ! " 

"  An  uair  a  bheir  iad  Fear  a'  Choire  air  falbh  air  na 

ionnan  clia  'n  ann  a  nunn  thar  Bealach  nan  sgolb  a 
bheir  iad  e  ! "  agus  le  sin  a  ràdh  dh'  falbh  e  a  stigli 
agus  thòisich  e  air  f  uaghal  osan  na  briogaise  ciibhrainne 
ri  solus  coinnle,  mar  a  bha  e  roimhe. 

An  la  'r  na  mhàireacli  bha  an  luchd-oibre  aig  Fear  a' 
Choire  mach  air  achadh  bliuana  agus  an  t-airean  air  an 
ceann.  An  uair  a  thòisich  am  feasgar  air  dliithachadh 
riutha,  bha  an  t-airean,  agus  e  air  sanas  fhaotainn 
roimh  làimh  bho  Eachann,  a'  cumail  a  shùil  's  an 
t-soirbheas  a  bha  tighinn  air  o  bhàrr  na  coille.  Bha 
Eachann  thall  an  sud  agus  builg  de  phaipeir  glas  aige, 
agus  an  uair  a  sheideadh  e  na  builg  ud  leis  an  stuth  a 
bha  e  'cur  annta,  ghabhadh  iad  cumadh  duine  no 
cumadh  beathaich  mar  a  mhiannaicheadh  e;  ach'se 
cumadh  mairt  a  chuir  e  suas  air  an  fheasgar  so. 

An  uair  a  chunnaic  an  t-airean  an  rud  a  bha  siiil 
aige  ris,  thubhairt  e  ris  an  f headhainn  a  bha  mu  'n 
cuairt  air,  "  Ciod  e  an  t-eun  niòr  a  tha  thall  os  ceann 
na  Coille-bige  an  sud  Ì " 

"B'e  an  t-eun  mor  gu  dearbh  e,"  arsa  cuid-eigin. 

"Mata,"  ars'Alasdair  mor,  "Co  dhiubh  'sann  a 
thaobh  an  t-saoghail  so  na  nach  ann,  's  e  mart  odhar  a 
tha  'n  sin." 

Bha  Eionnladh  a'  chiibair  'n  a  sheasamh  agus  sguab 
anns  gach  achlais  aige,  agus  e  sealltuinu  gu  geur  air  an 
I'ud  a  bh'  ann  agus  a  chruth  ag  atharrachadh  mar  bu 
tinne  bha  sud  a  tighinn  air.  "  Tha  an  sin,"  ars'  esan, 
"  am  mart  odhar  agamsa." 

"  Ma  ta  ma  'si,"  ars'  an  t-airean,  "  's  e  Colasadh  tha 
'n  a  beachd  an  nochd  !  " 

"O,  nach  ann  as  a  thàinig  e  seana-mhathair ! "  arsa 

Fionnladh  's  e  tilgeadh  bhuaith  nan  sguab  's  a'  toirt  an 
tighe  aire. 

A  nis  bha  gu  leoir  air  an  achadh  nach  robh  cho  deas 
ri  Fionnladh  gus  a  h-uile  rud  a  chitheadh  iad  nach 
tuigeadh  iad  a  chur  air  gnothach  mi-nadurra,  a  dh' 
aidicheadh  an  deigh  làimh  gu  'n  robh  iad  'an  inicheist 
mu  'n  gnothach  a  bh'  ann.  Dh'  fhaodadh  tu  sealltuinn 
air  a  chùlthaobh  no  air  a  bheulthaobh,  cha  b'  urrainn 
duit  a  ràdh  nach  robh  e  fior  choltach  ri  mart  odhar  's  i 
falbh  anns  na  speuran  gun  sgiathan ;  agus  mur  an  robh 
sin  neonach,  b'  iongantach  an  gnothach  e.  An  uair  a 
rainig  Fionnladh  an  tigh,  thubhairt  a  bhean,  "  Stad 
sibh  tràth  an  nochd  1 " 

"  Cha  do  stad  each  ged  a  stad  raise,"  avsa  Fionnladh. 
"Tha,"  ars' esan,  "am  mart  air  falbh  anns  na  speuran 
air  sgiathan ! " 

"  Chunnaic  mise  da  rud  dheug  cho  ionngantach 
'sged  a  dh'fhalbhadh  tu  fhein  air  sgiathan  lath'- 
eigin  mur  a  stad  thu  dheth  'd  ghisreagan  !  " 

"  Falbh  a  nunn  a  dli'  ionnsaidh  an  achaidh  ud  thall," 
ars'  esan,  "  agus  chi  thu  gu  'm  bheil  daoine  eile  cho 
gisreagach  riumsa.  Cha  chreid  mi  gu  'm  bheil  an  da 
shealladh  agamsa  na  's  mo  na  aca  fhein  !  " 

Bha  fios  aig  a' bhoirionnach  choir  gle  mhathgu'n 
robh  a  fear-posda  rud  beag  lag-inntinneach  mu  na 
gnothaichean  sin,  agus  a  bhar  air  sin  bha  fios  aice 
gu  'm  biodh  daoine  eile  a'  cluich  air  an  laigse  so  a  bha 
an  ceangal  ris.  Ach  bha  fios  aice  nach  deanadh  i 
gnothaichean  dad  na  b'  fhearr  le  dol  a  thoirt  an 
aghaidh  orra  air  a  shon.  Dh'  fhalbh  i  mach,  cha  b' 
ann  far  ann  robh  an   fheadhainn   a   bh'  air  an  achadh, 

ach  a  dh'  fheucliainn  am  faiceadh  i  am  mart.  Dliirich 
i  ris  a'  bhruthach  agus  chunnaic  i  an  crodh  eile  tighinn 
dachaidh  gu  socvach  ach  cha  robli  am  mart  aice  fein  ri 
f haicinn.  Dh'  fharraid  i  de  'n  bhuachaille  am  fac  e  i. 
"  Cha'u  fhac,"  ars'  an  dearg  shlaoightear,  agus  e  fein  a 
reir  ordugh  Eachainn  an  deigh  a  saodachadh  air  falbh 
comhla  ris  a'  chrodh  sheasg.  Dh'  fhalbh  a  bhean  ris 
a'  mhonadh  ach  dh'  fhuirich  Fionnladh  a  stigh  a'  gur 
na  griosaich ;  agus  an  uair  a  thàinig  a  choimhearsnaich 
dhachaidh,  b'  fiadhaich  na  h-ursgeulan  a  bha  dol  an 
sin;  a  h-uile  fear  a'  toirt  barr  air  an  fhear  eile  ag  inn- 
seadh  nan  nithean  iongantach  a  chunnaic  e  fein,  agus  bu 
shuarach  na  chunnaic  e  fein  seach  na  chunnaic  'athair 
agus  a  sheanathair. 

Cha  b'  fhada  'dh'  fhuirich  am  mart  odhar  aig  Fionn- 
ladh conihla  ris  a'  chrodh  sheasg ;  's  math  a  b'  aithne 
dhi  fhein  an  rathad  dhachaidh,  agus  cha  d'  thug  duine 
an  aire  dhith  gus  an  d'  thug  i  langan  aisde  aig  bealach 
a'  gharaidh.  'S  math  a  dh'  aithnich  Fionnladh  geum  a 
mhairt  's  a  mach  ghabh  e,  's  a  h-uile  duine  a  bha  stigh 
as  a  dheigh. 

"Fuirich  thusa  mar  a  th'agad"  ars'  esan  ris  a' 
mhart,  agus  thug  e  earail  làidir  air  na  daoine  gun  iad 
a  dh'  fhosgladh  na  cachlaidh  gus  an  tigeadh  esan  air 
ais,  agus  thug  e  fein  a  chasan  as  cho  luatli  'sa  b' 
urrainn  da,  gu  Tigh  a'  Choire,  gu  Eachann  a  thoirt  a 
nuas  leis  a  ghunna  's  gu  'n  cuireadh  e  urchair  rithe ; 
agus  'n  uair  a  bha  e  suas  gu  Tigh  a'  Choire,  co  bha 
nuas  'na  choinneamh  ach  Fear  a' Choire  e  fhein! 
Thug  Fionnladh  oidhirp  air  a  lamh  a  chur  'n  a  bhoineid 
■do  'n  duin'  uasal,  ach  fhuair  e   mach  an  sin  air  son  na 

ceud  uaire  nach  robh  boineid  idir  air,  agus  cha  d'  rinn 
o  ach  slaodadh  a  thoirt  air  an  dosan. 

"  Ciod  e  so  1  Ciod  e  so,  Fhionnlaidh  ?  "  arsa  Fear  a' 
Choire.  "  Am  bheil  dad  ceàrr  air  duine  no  air 
beathach    agad  Ì " 

"  Oil  uach  do  thill  am  mart !  "  arsa  Fionnladh. 

"  Ciod  e  'mart  ? "  arsa  Fear  a'  Choire. 

Thoisich  Fionnladh  agus  dh'  innis  e  a  h  uile  car  mar 
a  thachair. 

"Oh  Fhionnlaidh,  Fhionnlaidh!"  arsa  Fear  a'  Choire, 
"  nach  'eil  an  t-àm  agad  fas  glic  1  Nach  'eil  fios  agad 
nacli  b'  urrainn  ni  a  bhi  an  sin  ach  pàirt  a  dh' 
innleachdan  Eachainn  Ì " 

"  Ma  ta,  Fhir  a'  Choire,"  arsa  Fionnladh,  •'  tha  mi 
cinnteach  gur  ann  a  bhios  mi  fas  gòrach  gu  bràth 
tuilleadh,  ach  cha  'n  fhaca  mi  riamh  duine  a  chuireadh 
a  nunn  no  nail  mi  mu  'n  rud  a  chunnaic  mi  le'  m  shùilean 
fhein.  Agus  a'  bharrachd  air  sin,  is  dona  an  rud 
dhuibhse  a  bhi  gabhail  oirbh  gu'm  bheil  sibh  a' 
creidsinn  gu  'm  bheil  Eachann  cho  fad  air  adhart  ann 
an  seirbhis  an  donais  's  gu  'n  cuireadh  e  am  mart  odhar 
agamsa  air  falbh  anns  na  speuran  gus  an  deachaidh  i 
as  mo  shealladh  thar  na  linne  glaise,  agus  an  sin  a'  toirt 
air  a  h-ais  agus  a' cur  a  geumnaich  aig  bealach  a' 
ghàraidh,  cho  nadurra  's  a  rinn  i  riamh  anns  a'  bheatha 
so  ! "  Agus  le  sud  a  ràdh,  dh'  fhalbh  e  air  aghaidh ; 
ach  sheas  Fear  a'  Choire  air  meadhon  an  rathaid  nihòir 
mar  gu'm  biodh  e  feuchainn  ri  dheanamh  a  mach 
co-dhiubh  bha  Fionnladh  air  dol  thar  a  bheachd  no 
nach  robh;  ach  cha  b'fhada  gus  am  fac  e  Fionnladh 
a'tilleadh,  agus  Eachann  còmhla  ris  agus  a  ghunna  air 

a  ghualainn.  Chaidh  an  dithis  seachad  air  's  iad  na'u 
ruith,  gun  uiread  agiis  bruidhinn  ris. 

Cha  b'  urrainn  do  'n  t-seann  duine  choir  ruith,  ach 
dh'  fhalbh  e  na'n  deigh  cho  luath  's  a  b'  urrainn  dha. 

An  uair  a  rainig  na  fir  far  an  robh  am  mart  'n  a 
seasamh,  thubhairt  Eachann  ri  Fionnladh  nach  robh 
aige  ach  luaidhe  chaol  amis  a'  ghunna  's  gu  'm  feumadh 
e  peileir  a  chur  innte.  Leig  e  an  urchair  a  bha  innte 
anns  an  adhar  agus  thug  e  peileir  as  a  phòca  agus 
shuain  e  an  crioman  paipeir  e,  a'  toirt  an  aire  aig  a' 
cheart  am  nach  b'e  an  crioman  paipeir  's  an  robh  am 
peileir  a  chaidh  's  a'  ghunna  ach  crioman  paipeir  gun 
pheileir  idir.  Thog  e  an  sin  an  gunna  ri  'shùil,  ach 
'am  priobadh  na  sùla  tliuit  a  lamh  's  an  gunna  ri 
'chliathaich.  Thionndaidh  e  ri  Fionnladh  agus  thubh- 
airt e,  "  Tha  mi  faicinn  seaohd  adhaircean  oirre." 

"  Ged  a  bhiodh  seachd  deug  oirre,"  arsa  Fionnladh, 
"  càirich  rithe  a  h-uile  srad  !  " 

Thog  Eachann  an  gunna  ri  'shùil  a  rithist  agus  loisg 
e  air  a'  mhart.  Cha  d'  rinn  am  beathach  bochd  ach  a 
ceann  a  chrathadh. 

Thàinig  Fear  a'  Choire  'fhein  an  sin  am  measg  na 
cuideachd  agus  thubhairt  esan,  "Is  fada  bho  'n  a  chuala 
mi  mu  chothrom  Lachuinn  air  an  reithe,  ach  tha  'n  so 
againn  cothrom  Eachainn  air  a'  mhart !  Leig  a  stigh 
am  mart,  Fhionnlaidh,  agus  tog  d'  ad  sheann  amaid- 
eachd ! " 

"  Rachadh  i  stigh  no  mach,"  arsa  Fionnladh,  "  tha 
mise  ciiidhte  's  i.  Cha  teid  deur  de  bhainne  na  bèiste 
'am  bheul-sa,  no  'am  beul  aon  de  'm  chuideachd  air  an 
t-saoghal  so  !" 

"Ni  mi  fhein  suaip  riut,"  arsa  Fear  a'  Choii'e,  'se  a' 
deanauih  gàire. 

"Cha  robh  sibh  riamh  'n  ar  n-èiginn,"  arsa  Fionnladh, 
" deanaibh  sill  fhein,  ach  reamhraichibh  a' bheist — 'se 
sin  ma  ghabhas  i  reamliracliadh — agus  cuiribh  do 
Ghlasclio  aig  an  t-Samhuinn  i;  itliidh  muinntir 
Ghlascho  rud  'sam  bith." 

Tliilg  Fear  a'  Choire  an  geata  fosgailte  do  'n  mhart 
agus  a  stigh  dh'  fhalbh  i  agus  thug  i  am  bà-thigh  oirre. 

"C  ait  am  bheil  a' bhean 'Fhionnlaidhl"  arsa  Fear 
a'  Choire. 

"  O,  nach  'eil  air  falbh  ag  iarraidh  a'  mhairt,"  arsa 
Fionnladh. 

"  Ma  ta,  ma  tha,"  arsa  Fear  a'  Choire,  "  tha  'n  t-àm 
agadsa  bhi  air  falbh  g'a  h-iarraidh-se.  Ma  theid  ise  gu 
speuradaireachd  ort,  's  i  a's  duilghe  dhuit  na  'm  mart." 

"Cha  chualas  riamh  a  leithid !"  arsa  Fionnladh, 
"  cha  d'  thàinig  tubaist  riamh  'n  a  h-aonar  air  neach  : 
a'  bhean  air  chall  's  an  oidhche  a'  tighinn  !  ' — 's  ri 
bhruthach  thug  e. 

Cha  robh  e  fad  air  falbh  an  uair  a  thill  a  bhean 
dhachaidh.  Dh' fhalbh  an  sin  ceathrar  no  coignear 
de'n  oigridh  as  deigh  Fhionnlaidh,  a  dh'innseadh  dha 
(ma  b'  fhior  iad  fhein)  gu  'n  d'  thàinig  a  bhean  dhach- 
aidh. Ach  ma  's  e  sin  beachd  a  bh'  aca  an  uair  a  dh' 
fhalbh  iad,  's  luath  dh' atharraich  iad  e.  An  uair  a 
fhuair  iad  sealladh  air  an  duine,  an  àite  glaodhaich  ris 
's  ann  a  thoisich  iad  air  a  leantuinn  agus  air  gabhail 
beachd  air,  a'  cur  nan  car  dheth  air  feadh  a'  mhonaidh. 
Bha  creag  mhor  ghruamach  'an  taobh  thall  dheth  ris 
an  abradh  iad  Creag-na-h-ùruisg.     Theireadli  iad  au  'n 

robh  na  sithicliean  a  gabhail  còmhnuidh  iniite  uaireigin, 
agus  tha  mi  creidsinn  gu  'n  robh  Fionnladh  's  an  Ian 
bheachd  gu  'n  robh  iad  ann  fhathast ;  ach  co-dhiù  bha 
no  nach  i-obh  na  sithichean  innte,  bha  Mac-talla  innte, 
agus  a  h-uile  uair  a  ghlaodadh  Fionnladh,  "Ho  Iseabal ! " 
theireadh  Mac-talla  a  bha'n  Creag-na-h-uruisg,  "Ho 
Iseabal !  "  cho  math  ris  fhein.  Chaidh  e  bho  choiseachd 
gu  ruith  air,  gus  an  robh  gu  leoir  ri  dheanamh  aig  na 
balaich  sealladh  a  chumail  air.  Cha  robh  boinne  falluis 
a  bha  tuiteam  dheth  nach  bàthadh  cuileag;  agus  anns 
a  h-uile  ruith  agus  leum  a  bh'  ann  's  e  'thachair  gu  'n 
deach  e  fodha  ann  am  poll  mòna  gu  ruig  an  da 
chruachain,  agus  an  uair  a  rug  aon  de  na  li-oganaich 
air  ghualainn  air,  cha  robh  mac-talla  mu'n  cuairt  a' 
ghlinne  nach  do  fhreagair  do  'n  ran  a  thug  e  as,  Ach 
so  mar  a  chuir  Calum  tàillear  air  dòigh  speuradalr- 
eachd  a  'mhairt  odhair  aig  Fionnladh. 

AM    MART    ODHAR. 

Am  FoNN : — "  Fadte  's  furan  duit  'fheannaig." 

B'e  sud  an  latha  bha  searbh  dhomh, 
'Nuair  a  dh'  fhalbh  am  mart  odhar, 
'S  'nuair  a  chaidh  i  air  sgiathan 
Dh'  fhàg  i  'n  sliabh  as  a  deaghaidh  ; 
Mi  'ga  f  aicinn  's  na  speuran 
'S  i  cur  rèis  ris  na  cromain, 
'8  a  h-uile  feannag  'us  ròcais 
A'  tighinn  'na  còdhail  le  othail 

'S  ag  ràdh,  Co  as  ?     'S  ag  ràdh,  Co  as  ? 

Bha  i  siubhal  cho  sitlieil, 

Os  cionu  na  roinu  leis  an  t-soirbheas, 

Dh'  fhag  i  mis'  air  a  culthaobh 
'S  ann  a  thioiindaidli  1  'h-carbuU; 
Chain  mi  sealladh  mo  sliiil  dhith 
'Nuair  a  dlilùth'  oii-nn  an  t-anmoch, 
Gu  'n  robh  buidseach  'ga  stitiradh 
A  nuim  gu  dùthaich  a  sean-mhàthar 
'S  cha  till  i  as,  '«  cha  till  i  as. 

Gur  iomadh  car  agus  caochladh 
Tighiun  air  au  t-eaoghal  an  còmhnuidh 
Clia'n  'eil  neach  air  an  taobh  so 
A  bheireadh  aoidheachd  do  'eòlas* 
Chnàmh  gach  ionga  'us  crothan 
Blia  fo  'n  bhrod  aig  Nighean  Dhomhnuill 
Dh'  fhalbh  Laoragt  'san  Doideagt, 
'SCas-a"-mhogain+  cha  bheo  iad 

'S  cha  till  iad  mart,  's  cha  till  iad  mart. 

Ach  bho  'n  a  dh'  f  h;\g  thu  'n  laogh  deoghail 

As  do  dheaghaidh  cha  till  thu 

Ged  robh  Gorm-shùilt  m'ad  choinneamh 

A's  Ball-odhart  's  an  t-Siolagt ; 

Mur  a  biodh  iad  air  sgiathan 

Anns  an  iarmailt  taobh  shios  dhiot 

Feuch  an  cuireadh  iad  srian  riut, 

Agus  feuchainn  ri  d'  striochdadh 

'S  ri  d'  thoirt  air  ais,  's  ri  d'  thoirt  air  ais. 

'S  bho  'n  dh'  fhag  thu  an  tir  so 

'Se  their  mi  fhein  gu  ma  slàn  dhuit, 

Chionn  cha  'n  f  huiliginn  do  leigeil 

Ged  a  thigheadh  tu  'm  mi\ireach; 

Cha  'n  òlainn  do  bhainne 

'S  cha  tugainn  dad  dheth  do  'm  phàisdean, 

*  Charm.  +  Famous  Witches. 

'S  gecl  a  bheirinn  do  'n  chù  e 
'S  ann  a  dhiiiltadh  e  fhàileadli  : 

Tha  'shròn  ro  ghlan,  tha  'shròn  ro  ghlan. 

'Nuair  a  tliàinig  an  t-anmoch, 
'S  'nuair  a  chruinnich  an  t-àlach, 
Bha  gach  neach  aig  a  dhachaidh 
Chum  gabhail  mu  thlimh  ann : 
Ged  nach  robh  mi  'nam  aonar, 
Bha  mi  smaointinn  a  ghnàth  ort 
Gus  an  cual'  mi  do  langau 
Cùl  cachlaidh  a  ghàraidh, 

'S  bha  mis'  a  mach,  's  bha  mis'  a  mach. 

'Nuair  a  thàinig  thu  dhachaidh 
Rinn  thu  largan  na  dh;\  rium, 
Gur  ann  ort  a  bha  'chabhag 
A  chum  faighinn  do  'n  bhà-thigh, 
'S  tu  feuchainn  am  maide 
'Chur  a  bealach  a'  ghàraidh ; 
Ach  fuirich  thusa  mar  th'  agad, 
'S  gheibh  mis'  Eachann  'chuir  fàilt  ort 
Le  luaidhe  ghlais,  le  luaidhe  ghlais. 

Thàinig  Eachann  a'  Choire 

Le  'ghunna  coc-te  air  a  ghualainn, 

'S  'nuair  a  lasadh  leis  ffidar 

Leig  e  smùid  dheth  mu  tuairmeas ; 

Ach  air  seiche  na  briiide 

Cha  driiigheadh  an  luaidhe, 

'S  bha  mi  sealltuinn  ad  aodann 

'S  'nuair  shaoil  mi  thu  buailte 

'S  ann  fhuair  mi  nod,  's  ann  fhuair  mi  nod. 

An  uair  a  dh'  fhosgladh  a'  chachlaith 
Chaidh  thu  seachad  'ad  stàtaig, 

'S  cha  do  sheall  tliu  mu  'n  cuairt  dhiot 
Gus  an  d'  f huaii-  thu  do  'n  bh;\-thigh : 
Ach  bho  'n  thairg  an  duiu'  uasal 
Rium  do  shuaip  air  son  Cràgaig, 
Gheibh  thu  fuireach  's  a'  bliuathal 
Gu  sè  uairean  am  màireach 

Mur  bris  thu  nasg,  mur  bria  thu  nasg. 

'S  iomanh  ni  thig  gun  fhios  oirrn, 
'S  cha  tig  trioblaid  'u  a  h-aonar ; 
'Nuair  a  smaointich  mi  Iseabal 
Bhi  siubhal  fireach  an  aouaich 
Gu  'n  d'  oilltich  mo  chridhe 
Gu  'n  eireadh  dridfhort  'ga  taobh-sa 
Ghabh  mi  mach  ris  a'  ghualainn 
'S  mi  cho  luath  ris  a'  ghaoith 

An  treine  a  neart,  an  trèine  a  neart. 

Bha  mi  feumach  air  cuideachd 

Del  seacliad  uirigh  Creag-ghruamach, 

Bha  mi  glaodhaich  a  h-ainm 

Ach  bheireadli  Seanugaire  bhuam  e; 

'S  mi  gun  chù  'us  gun  chuilean 

'S  gun  aou  duine  mu  'n  cuairt  domh, 

'S  gu  'm  biodh  mo  chri  aig  mo  mhuineal 

Na  'n  deaiiadh  gudabochd  gluasad 

An  torn  na'm  bac,  an  tom  na'm  bac. 

Bha  mi  falbh  feadh  an  aonaich 
Mar  a'  chaora  's  an  sdiirdan 
'S  mi  cho  luath  air  a'  mhonaidh 
Eis  a'  mhaigheacli  'us  cii  rithe ; 
Bha  na  sithichean  a'  roideis, 
'S  iad  a'  mireag  m'  am  chulthaobh, 
Gus  'n  do  chàirich  iad  mise 
'An  suil-chrithich  gu  m'  shuilean, 

'S  iad  'g  am  thoirt  as,  's  iad  'g  am  thoirt  as. 

AN    GLUGAIRE, 

Bha  ami  an  àite  ris  an  abair  siun  an  dràsd  Tom-a'- 
chuilinn,  duine  coir  ris  an  abradh  iad  Eacliunn  Mor, 
agus  bha  buachaille  aig  Eachunn  ris  an  abradh  iad  an 
Glugaire,  's  e  sin  a  chionn  e  bhi  glugach  'n  a  bhruidhinn 
agus  gu  'n  robh  dragh  fuasach  aige  anns  na  facail  f haot- 
ainn  a  mach.  Ach  bheireadh  e  rann  òrain  dhuit  cho 
binn  rèidh  ri  neach  a  bh'  anns  an  diithaich,  agus  cha 
mhòr  a  bha  's  an  diithaich  a  theireadh  cho  reidh  ris  e. 
Chuir  Eachunn  air  falbh  do  'n  mhonadh  e  air  latha 
àraidh  a  shealltainn  an  treud  a  bha  mach  ris  an  tsliabh 
ach  cha  d'  fhuair  e  'n  treud  mar  bu  mhath  leis  iad  a 
bhith,  ach  cha  b'  urrainn  dha  dad  a  dheanamh  ach  till- 
eadh  dhachaidh  agus  innseadh  do  na  daoine  mar  a  bha, 
agus  an  uair  a  chunnaic  iad  e  'tighinn  leis  a'  bhruthach, 
's  e  'n  a  leum,  thuig  iad  gu  'n  robh  rud-eigin  ceàrr.  Dh' 
fhalbh  a  dha  na  trl  dhiubh  'n  a  choinneamh,  ach  cha  b' 
urrainn  dhasan  facal  fhaotainn  a  mach;  e  a'  breabadh 
a  choise  air  an  h'lr  's  a'  bualadh  a  làmh  air  a  ghlùn,  's  a 
shùilean  air  seasamh  'n  a  cheann,  's  gun  smid  a  sios  no 
nios  aige.  "Seinn  e,"  ars'  Eachunn,  "seinn  e."  Agus  cho 
reidh  ris  an  ribean,  dh'  fhalbh  e  leis  mar  a  leanas : — 

"  Gu  'u  d'  èiricli  an  dunaidh  's  a'  mhonadh  ud  thall, 
Tha  gamhainn  's  an  uirigh  aig  bun  chreag  nam  meann, 
'N  uair  ràinig  mi  'm  fireach,  bha  'm  biorach  air  chall, 
'S  tha  'n  t  each  ann  an  toll,  gu  'shùilean. " 

Chi  sibli  leis  a  sin  gur  i  'bhardachd  a  b'  fhasa  do  'n 
Ghlugaire  na  ròidh  slieanachas.  Bha  duine  'fuireachd 
air  taobh  eile  'mhonaidh  'o  Thom-a'-chuilinn  ris  an  ab- 
radh  ian  Doinlmull-nan-greallag,  agus  's  e  'thàinig  ann 
an  ceann  Dhòuihnuill  air  a'  bhliadlina  bh'  ann  a  sud 
gu  'm  pòsadh  e,  agus  smaoinich  e  gu  'n  iarradh  e  nigh- 
eau  Eachainn  mlioir,  a  di-chuimhneachadh  nach  robh  e 
ach  bliadlma  no  dhà  na  b'  òige  na  'h-athair,  ach  o'  n  a 
bha  coig  na  sia  mhairt,  grainnean  chaorach  agus  each 
math  ban  aige,  bha  e  smaoineachadh  gu  'm  faodadh  e 
del  a  dh'  iarraidh  tè  chuiniseach  sam  bith.  Fhuair  an 
Glugaire  sanas  gu  'n  robh  sùil  aig  Dòmhnull-nan-greall- 
ag  air  Morag,  's  ma  fhuair,  cha  bu  chlos  do  Mhor  sin. 
Bithidh  e  'g  ràdh  rithe  gu  'n  robh  'h-athair  's  a  màthair 
air  an  inntinn  a  dheanamh  suas  air  son  's  gu  feumadh 
i  Dòmhnull  a  phosadh,  agus  mur  a  h-aontaicheadh  i  'g  a 
deoin  gu  'n  rachadh  a  cur  a  mach  air  sgeir-mhara  air  an 
tigeadh  an  h'm  thairis,  gus  an  aontaicheadh  i  a  ghabhail. 
Cha  robh  Morag  cho  og  na  oho  gorach  's  gu  'n  robh  i 
g'  a  chreidsinn  sud,  ach  bhitheadh  an  Glugaire  cuir  mi- 
thlachd  oirre  cor  uair,  agus  cha  d'  iarr  esan  spors  a  b' 
fhearr. 

Air  oidhche  do  na  h-oidhcheannan  thainig  Dòmhnull 
air  aoidheachd  gu  tigh  Eachuinn  mhòir,  ach  cha  robh 
Morag  idir  caoimhneil  ris,  agus  cha  do  ghabh  e  do 
mhisneach  na  dh'  iarr  i,  an  deigh  tighinn  air  an  astar. 
Cha  leigeadh  Eachunn  air  falbh  's  an  oidlich'  e  chionn 
bha  i  dorcha,  agus  droch  rathad  aige  ri  dhol  dhachaidh. 
Dh'aontaich  Dòmhnull  f uireach,  ach  gu'm  feumadh  e  bhi 
air  falbh  mu  'ra  blaiseadh  an  t-eun  an  t-uisge  an  lath'r- 
na-mhàireach.     Thachair  air  a'  bhliadhna   roimhe  sud 

gu  'n  d'  fliuair  Eachunn  mor  nead  tunnag  fhiadhaich, 
's  e  sin  fhuair  e  na  h-eoin  ann  an  amar  na  h-aimhne. 
Thug  e  dhachaidh  iad  agus  fhuair  e  tunnag  chàllda  a 
thug  an  aire  orra  gus  an  d'  f  has  iad  mor. 

Air  latha  do  na  làithean  dh'  fhalhh  na  tunnagan 
fiadhaich  air  snàmh  a  mach  air  a'  mhuir  comhla  ri  each, 
thill  each  dhachaidh  ach  cha  do  thill  na  tunnagan  fiadh- 
aich riamh  tuille.  Dh'  fhalbh  iad  gun  uiread  agus 
beannachd  fhàgail  aig  Eachunn  mor — a  h-uilegin  dhiu 
aeh  an  t-aon  a  bha  erùbach,  agus  nach  bitheadli  a'  falbh 
bho  na  dorsan  uair  sam  bith.  Gu  matli  tràth  anns  an 
Earrach,  rug  an  tunnag  chriibach  ubh,  agus  mu  'n  d' 
fhuair  i  ùine  air  fear  eile  bhi  aice,  shaltair  an  t-each 
oirre  's  bha  i  marbh.  Dh' iarr  Eachunn  an  t-ubh  a 
ghleidheadh  gu  eiiramach  gus  am  biodh  aon  do  na 
tunnagan  air  ghur,  gus  an  rachadh  a  chuir  foipe,  ach 
air  a'  mhaduinn  shonraichte  so  air  am  feumadh  Dòmh- 
null-nan-greallag  tigh  Eachuinn  mhòir  f  hàgail  mu  'n 
tugadh  an  coileaeh  sgriach  as,  bha  bean  Eachuinn  air  a 
cois  gu  math  tràth  a'  deanamh  biadh  dha  mu  'm  falbh- 
adh  e,  aeh  's  e  rinn  Mòrag  ubh  na  tunnaig  fhiadhaich  a 
chuir  anns  a'  phoit  comhla  ri  each,  agus  cha  do  nihotli- 
aicli  a  màthair  dha  gus  an  robh  e  bruich,  agus  bha  sin 
tuillidh  's  anmoch,  ach  'se  thuirt  Eachunn  mor  gu'n  robh 
6  cho  math  leis  iad  a  bhruich  fear  do  na  gamhna  ri  ubh 
na  tunnaig,  ach  thubhairt  a  nighean  fhein  ris  an  ath 
uair  a  thigeadh  Dhmhnull-na-greallaig  gu  'm  bruich- 
eadh  iad  gamhainn  dha.  So  mar  a  chuir  an  Glugaire  ri 
suiridh  Dhomhnuill.  Tha  sèisd  an  òrain  air  a  dean- 
amh do  Dhomhnull-na-greallaig. 

DOMHNULL-NAN-GREALLAG, 

Air  Fonn. — "Drochaid  Pheairt," 

air  neo  " Bheirìnn  dram  do  dK  AUean  Clachair." 

Seisd. — Thòid  do  chur  air  eilean  mara, 

Thfid  tliu  mach  air  an  Sgeir  mhòir, 
Thèid  do  ehur  air  eilean  mara, 
Mur  an  gabh  thu  fear  nam  bo. 

'S  gllle  coir  thu  'Dhòmhnuill-nan-greallag, 
Gheibh  thu  bean  mur  faigh  thu  Mòr, 

Cha  'n  'eil  caileag  ghlic  's  an  dùthaich, 
A  dhiùltas  tu  fhir  nam  bù. 

Thàinig  thu  do  Thorn -a'-ehuilinn, 

'S  bii  tu  fein  an  curaidh  mòr, 
'S  gu  robh  botul  Ian  a'  d'  chuideachd, 

As  a'  bhriuthas  aig  Lag-chrò. 

Ach  cha  do  ghlac  thu  de  mhisnich, 

Na  dh'  iarr,  no  na  shireadh  Mòr, 
Ghabh  thu  'Mam  gle  thràth  'sa'  mhaduinn, 

'S  leig  thu  t-auail  aig  Diin-chòis. 

'S  ann  a  thug  thu  dhiot  an  fhiasag, 

Dh'  fhàs  i  liath,  ged  bha  i  mur, 
'S  ghleidh  thu  'bhoineid  ort  ri  d'  bhraiceas, 

'S  tu  falachadh  na  sgailc  air  ]\lòr. 

Tha  do  chaoirich  air  an  fhireach, 

'S  an  t-each  bi'in  air  Drium-nam-bò, 
Tha  bo  ruadh  agus  bo  dhruimionn, 

'S  iad  a'  cromadh  air  an  lùn. 

Tha  do  bhàt'  am  bràigh'  an  Liath.phuirt, 
Mu  thug  i  'bhliadhn'  ann,  thug  i  còig, 

Thèid  a  tearradh  'sbidh  i  dionach, 
A  dhol  a  dh'  iasgach  'n  linne  Leòdhais. 

Ach  mu  'n  dh'  fhalbh  thu  riiin  thu  'n  dunaidh, 

Na  h-iunsibh  do  dhuine  c6, 
Dh'ith  thu  'n  t-ubh  a  rug  an  tunnag, 

Anus  an  lub,  air  Eachunn  mòr 

Ach  coma  co  dhiubh,  fhuair  DòmhnuU-nan-greallag 
bean,  ged  nach  d'  fhuair  e  Morag,  agus  bu  mliath  an 
airidh  oirre  e  cuideachd.  Chaidh  iomadh  bliadhna 
seachad  bh'  uaithe  sud,  gus  an  d'  thàinig  a'  bhliadhna 
bha  'n  Exhibition  ann  an  Glaschu.  Thachair  gu  'n  robh 
bean  Dhòmhnuill-nan-greallag  a  mach  air  cheilidh  feasg- 
ar  agus  's  e  an  naigheachd  a  bh'  aice  do  DhòmhnuU 
'n  uair  a  thàinig  i  'stigh,  gu  robh  a  h-uile  duine  's  a' 
bhaile.  agus  gach  neach  anns  a'  bhaile  a  b'  fhaisge 
dha,  a  falbh  do  Ghlaschu  nam  bùth,  air  Dir- 
daoin  so  tighinn.  "  Cia  mar  tha  iad  a'  del  a  dh'  fhaot- 
ainn  anni"  arsa  Dòmhnull.  "Tha'm  bàta  tigh'n  gu 
ceithe  Clioircinnis  air  oidhche  Di-ciadainn,"  ars'  a' 
bhean;  "fàgaidh  i  sin  moch  Dir-daoin,  agus  taghlaidh 
i  aig  Rudha-nan-dòirneag,  agus  tha  na  bàtaichean  ri 
dbol  na  'n  coinneamh  leis  na  daoine.  Bheir  i  air  bòrd 
iad  agus  bheir  e  air  an  ais  iad  gu  slàn  sàbhailt  feasgar, 
agus  fàgaidh  i  far  an  d'  fhuair  i  iad."  "'S  ann  a  tha  na 
daoine  air  a'  chuthach,"  arsa  Dòmhnull.  "  Nach  aotrom 
an  galar  dhoibh  e,"  ars'  a'  bhean,  "  agus  gabhaidh  sinne 
an  cuthach  agus  falbhaidh  sinn  còmhla  riu."  "An  e 
mise,"  arsa  Dòmhnull,  "a  dh'  fhalbh  do  Ghlaschu  agus 
cun  facal  Beurla   ann  am  cheann,   's  ann  a  tha  thu  'n 


AN    T-EILEANACH.  219 

dèigh  do  riaghailt  a  chall ;  gu  de  bheir  mise  do  Ghlas- 
chu,  no  gu  de  clù  mi  ann^"  "Isioma  rud  a  chi  thu 
ann,"  arsa  a' bhean,  "nach  fac  thu  riamh  agus  nach 
faic  thu  gu  bràth  tuille,  chi  thu  'm  feileadh  Ijeag  's  an 
sporan  a  bh'  aig  Prionns'  Teàdach,  agus  gheibh  thu  do 
thi  gu  nàdura  mar  a  thugadh  bhar  an  tuiui  i,  bho  làimh 
an  duine  dhuibh."  "  Falbh,  falbh!  coma  leat  i  'Anna," 
arsa  Dòmhnull'  "b'  fheàrr  leam  a  faotainn  bho  d'  làimh 
fhèin  na  bho  làimh  an  duine  dhuibh — cha  chreid  mi 
gu  'n  tigeadh  i  ri  m'  stamaig."  "  Gheibh  thu  dol  a 
mharcachd  air  a'  bhnidsich,  's  e  sin  an  rud  ris  an  abair 
iad  an  Switchhach  Railway"  "Tha  mise  a'  cuir  Ni 
Math  eadar  mi  's  iad  fhein  's  am  buidsichean — cha  teid 
mi  idir  ann,  cha  ghabhainn  na  chunna  mi  riamh,  's  na 
cluinneam  an  cor  dheth," 

Co  thàinig  a  stigh  ach  Iain  Mac  Alastair,  coimhears- 
nach  agus  caraid  do  Dhomhnull,  agus  eadar  e  fèin  's  a 
bhean,  le  mòran  bleideireachd,  thug  iad  air  Domhnull 
nan-greallag  gu  'n  d'  aontaich  e  gu  'm  falbhadh  e  agus 
gu  faiceadh  e  ioghnadh  na  bliadhna.  Bha  an  Glugaire 
aig  an  am  so  a'  fuireachd  ann  an  aite  ris  an  abair  iad  a' 
Chiiil,  agus  bho  'n  a  fhuair  e  cothram  nacli  robh  ri 
fhaotainn  a  h-uile  latha  dh'  fhalbh  e  leis  a'  mhor  chuid- 
eachd  agus  ghabh  e  latha  feille. 

'N  uair  a  ràinig  muinntir  Thom-a'-chuilinn  an  lùch- 
airt  àluinn  cha  robh  neach  's  a'  chnideachd  leis  am  b' 
aithreach  a  shaothaii",  leis  na  bha  ri  fhaicinn  ri  chluinn- 
tinn  's  ri  'bhlasad.  Dh'  aidich  Domhnull  gu  cinnteach 
nach  fac'  e  fhein  riamh  a  leithid. 

Air  chuairt  trwimh  'n  aite  thàinig  iad  trasd  air  coire 
mor  's  e  letheach   le  carabhaidh   's  e   'dol  mu  'n  cuairt 

gun  stad.  "  0,  nach  e  dheanadh  a'  phoite-dhubh,"  arsa 
Dbmhnull,  "  an  uair  a  bha  daoine  cleachdadh  a  bhi 
deanadh  deur  beag  ann  an  Coire-nam-boc."  Bha  e  air 
a  thoirt  suas  cho  mor  leis  a'  choire  agus  nach  do  mhoth- 
aich  e  gu  'n  do  dh'  fhalbh  each  as  an  t-sealladh,  's  an 
uair  a  sheall  e  cha  robh  neach  dhiubh  ri  fhaicinn  ach 
an  Glugaire. 

"  C  ait'  am  bheil  each,"  arsa  Dòmhnull.  "  Ma  ta,  cha 
'n  'eil  fhios  agam,"  ars'  an  Glugaire.  "  Agus  cia  mar  a 
chain  thu  iadi"  arsa  Dòmhnull.  "  Ciamar  a  ehaill  sibh 
fèin  iadi"  ars'  an  Glugaire,  "Nach  robh  niise  seallt- 
ainn  air  a  sid,"  arsa  Dòmhnull.  "  Agus  nach  robh  mis' 
a'  sealltainn  air  a  so,"  ars'  an  Glugaire.  "  Ma  ta  gu  'n 
robh  'm  Fortan  mor  g'  ar  dion,"  arsa  Dbmhnull,  "agus 
gun  do  Bheurla  ann  an  ceann  na  dithist  againn  urrad 
's  a  bhiodh  an  ceann  truisg  a  bhiodh  seachdainn  bhar 
na  collainn  's  e  g'a  roladh  anns  an  tiiirr.  Bi  falbh  a  sios 
an  taobh  sin  agus  thèid  mise  sios  air  an  taobh  so  eile, 
agus  ma  thachras  iad  ort  glaoidh  riumsa  agus  ni  mise 
an  tomhas  ceudna  riutsa,  agus  mur  am  faic  sinn  iad 
coinnichidh  sinn  aig  ceann  shios  an  àite." 

Dh'  fhalbh  an  Glugaire,  ach  an  àite  deanamh  mar  a 
dh'  iarradh  air  's  ann  a  thill  e  air  a  shall  agus  thòisich 
e  air  gabhail  beachd  air  Dòmhnull  'us  e  falbh  air  feadh 
an  t-sluaigh.  An  uair  a  ràinig  Dòmhnull  ceann  shios 
na  h-aitreabh  agus  nach  robh  dol  na  b'  f  haid'  aige,  cha 
robh  mir  do  'n  Ghlugaire  ri  'fhaicinn,  ach  bha  'n  Glug- 
aire g'  a  fhaicinn-san  gle  mhath.  Chaill  Dòmhnull  an 
so  a  h-uile  duine  'bh'  aige,  agus  's  beag  nach  deach  e  tur 
as  a  riaghailt.  Ghabh  e  suas  air  taobh  eile  'n  àite  agus 
e  'froiseadh  Gailis  mu  'n  cuairt  air  mur  a  bha  e  fein  ag 

ràdh  a  rithist  ris  a  h-uile  Jieacb  air  a  robh  coslas  car 
coir.  Thachair  boirionnach  dùthchail  coltais  air,  agus 
ars'  esan  rithe,  "  am  fac  thu  Iain  Mac  Alasdair,  am  fac 
thu  Galium  ruadli,  no'm  faca  tu  'n  Glugaire  fhein,  no 
duin'  idir  dhiubhl"  Cha  do  sheall  am  boirionnach  an 
rathad  a  bha  e.  A  rèir  coltais  cha  d'  thug  i  'n  aire  dha. 
Rug  e  air  ghualainn  oirre  agus  thug  e  crathadh  oirre. 
Thug  ise  glaodh  aisde.  Bha  gille  caol,  glas,  ann  an 
cuideachd  a'  bhoirionnaich.  Bhuail  e  slatag  a  bha  'n  a 
làimh  air  Dòmhnull  anns  an  uilinn.  Thionndaidh 
Dòmhnull  ris  agus  ars'  esan,  "  cha  dean  a'  jjheasanachd 
sin  feum,"  agus  thug  e  smùid  do  'n  bhata  air  a'  ghille  a 
chuir  tolg  anns  an  aid'  agus  dh'  fhaoidte  cnap  air  a 
cheann  a  bha  'n  a  broinn,  ach  chuir  sud  stad  air  cluich 
Dhòmhnuill  bhòchd.  Bha  iad  mu  'n  cuairt  air  cho 
lionmhor  ris  na  meanbh-chuileagan  g'  a  chuir  ann  an 
làmhan  luchd  nan  cotaichean  gorma  a  thug  air  falbh  e 
's  a  ghabh  cùram  dheth.  Ach  ged  a  dh'  eirich  an 
tubaistdo  Dhòmhnull 's  ioma  rud  cho  cud-thromach  ris 
a  chaidh  a  chuir  air  fealla-dha,  agus  chaidh  tubaist 
DhòmhnuiU  a  chuir  air  fealla-dha  cuideachd.  So  mar 
a  chuir  an  Glugaire  e — 

GRAN    a'    GHLUGAIRE. 

Seisd. — Am  fac'  thu  Iain  Mac  Alasdair, 

Am  fac'  thu  Calum  ruadh, 
Dh'  fhiig  iad  XDÌa'  am  amadan, 

Am  shrataichean  troimh  'n  t-sluagh, 
Am  fac'  thu  Dòmhnull  Mac  Uilleam. 

Air  neo  'u  Glugair'  as  a'  Chùil, — 
Tha  f^ghannan  anns  a'  bhoineid  aige. 

'Us  foinn'  OS  cionn  ua  siiil, 
Am  fac'  thu  Iain  Mac  Alasdair. 

Gu  'n  robh  an  Kichairt  àlainn  ucl, 

'S  i  Ian  bho  cheann  gu  ceann, 
Na  ceudan  bha  gun  àireamh  ami, 

'Thig  thar  an  t-sàil'  a  nail, 
'S  e  fuaim  nan  cuibhlean  praise 

A'  gàirich  's  iad  na  'la  deann, 
Chuir  m'  eanchainn-sa  gu  sgàineadh, 

Leis  an  stàirn  a  bh'  ann  am  cheann. 

Gur  ioina  gnothach  iongantach, 

A  chunna  mi  co  dhiubh. 
A'  "chai'bhaidh"  'si  air  ghlagaman, 

'S  e  sud  a  thug  mo  shiiil, 
'N  uair  shaoil  mi  gu  'n  robh  'chuideachd  learn, 

'N  a  ghrunnan  air  mo  chùl, 
'N  uair  sheall  mi  cha  robh  duine  ann, 

Ach  an  Glugair'  as  a'  Chuil. 

'S  mise  'bh  anns  an  trioblaid, 

'S  mise  'chaidh  air  chall, 
Gun  duine  'ghabhadh  umhail  dhiom, 

'S  ann  bha  iad  bodhar,  dall. 
Gun  neach  a  gheibhinn  smid  thoirt  as, 

No  'thuigeadh  diog  do  m'  chainut, 
'S  a  h-uile  fear  ri  'n  d'  bhruidhinn  mi, 

'S  anil  thàinig  crith  'n  a  cheann. 

Thàinig  ann  am  chòmhail-sa, 
'N  te  mhòr  bu  bhòidhche  gun, 

'S  gu  'n  d'  rinn  mo  chridhe  solas  rith', 
Bha  coltas  coir  'n  a  gnùis. 

Ach  fhuair  mi  mach  an  cabhaig, 
Gu  'n  do  mhealladh  mi  's  an  dùil. 

'S  nach  robh  auus  a'  cliaillich  ud, 

Ach  amalait  gun  tùr. 
An  uair  a  rhin'  mi  fharraid  dlii, 

Am  fac  i  Calum  ruadli? 
Cha  d'  riun  i  'ceann  a  cbarachadh, 

Na  amharc  orm  mu  'u  cuairt, 
'S  'n  uair  chuir  mi  hkrr  mo  mheòir  oirre, 

'S  mi  feòraich  dhi  gu  dian, 
An  àite  freagairt  deòuach  rium, 

'S  ann  thug  an  òiuseach  sgiamh. 

Thàinig  seòrsa  duine, 

'6  bioran  buidhe  aig  'n  a  làimh, 
Gu  'n  bhuail  e  aii-  an  uilinn  mi, 

'S  gu  'n  d'  eirich  m'  fhuil  a'  m'  cheann, 
'Us  thuirt  mi  fein  's  mi  tionndadh  ris, 

'S  mi  glacadh  teann  a  bhat', 
"  SaoU  an  d'  fhuair  thu  glabhachdaire," 

'S  dh'  fheuch  mi  'n  calldainu  air  an  aid'. 

Ach  sud  a  rinn  an  duuaidh, 

'S  a  thug  tubaisd  orm  fèin, 
Gu  robh  mi  air  an  t-sràid  aca, 

'S  mi  'n  sàs  aig  da  fhear  dheug, 
Ga  m'  shlaodadh  aig  na  gàrlaich  ud, 

Mar  shean  each  ban  air  deinn^ 
'S  bu  shuarach  leam  an  tàir  ud, 

Seach  a'  ghràisg  a  bh'  as  mo  dhèigh. 

Bodach  mòr  nan  speuclair, 

Cha  b'  e  fein  a  b'  fhearr, 
Cha  mhòr  a  bha  do  dh'  aoidh  air, 

'X  uair  shlaodadh  mi  'n  a  liithair, 
Mu  'n  gann  a  labhradh  facal  ris, 

'S  ann  thuirt  e  "  What's  the  charge?" 
Ach  sheall  mi  air  le  neònachas, 

'Us  thòisich  mi  ri  'ràdh — 
Am  fac'  thu  Iain  Mac  Alasdair  ', 


Ma  shoirbhicheas  am  fortan  leam, 

'S  nach  crocli  iad  mi  le  foil], 
Gu  'n  caidil  mi  gu  socarach 

A  nochd  far  'n  ròbh  mi  'n  raoir, 
Gu  'n  robh  am  bàta  bòidheach, 

'Dol  an  òrdugh  taobh  ua  h-aibhn', 
'S  'n  uair  fhuair  mi  fhein  air  bùrd  oirre, 

'S  ann  thòisich  mi  air  seinn, 
"Am  fac  thu  Iain  Mac  Alasdair?" 

BARDACHD  DHUGHAILL  OIG. 

Bha  ann  am  baile  Ghlaschu  bho  cliionn  bliadhna  no 
dhà  duine  ris  an  abradh  iad  Lachunn-nan-ramasgall, 
agus  duin' eile  ris  an  abradh  iad  Calum-nanrann,  agiis 
am  bitheantas,  car  mar  thachair  do  'n  amlisan  agus  do  'n 
sgadan,  an  uair  a  cliitheadh  tu  an  darna  fear  thiiigeadh 
tu  nach  robh  am  fear  eile  fad'  air  falbh, 

Bba  bana-charaid  aig  a'  bhoirionnach  aig  an  I'obh 
Lachami  nan  ramasgall  a'  fuireach'  ris  an  abradh  iad 
Anabladh  ruadh,  agus  bha  Anabladh  an  deigh  tlachd 
mor  a  ghabhail  do  shearmonachadh  duine  dubh  a  bh'  air 
tighinn  do  'n  bhaile,  agus  dh'  fheuch  i  uair  'us  uair  ri  a 
bhana-charaid  a  thoirt  g'  a  eisdeachd,  ach  cha  deach- 
aidh  sin  leatha.  Thainig  i  air  feasgar  sònraichte  a 
thoirt  aon  oidhirp  eile,  dh'  fheuch  an  rachadh  aice  air 
a  toirt  a  dh'  eisdeachd  an  duine  ainmeil,  agus  bha  iad 
a  seanachus  mu  'n  chùis  a  stigh,  's  gun  chuimhn'  aca  gu 
robh  Lachann  ann  an  ceann  eile  an  tighe  ag  eisdeachd 
riutha. 

"Tha  mi  'g  radh  riut,"  ars'  Anabladh,  "gu  'm  bheil 
e  'falbh  an  ceann  seachduinn  agus  mur  cluinn  thu  e 
gu  'm  bi  an  t-aithreachas  ort  fad  uile  làithean  do 
bheatha."  "Coma  leam  e,"  ars'  an  te  eile,  "cha  robh 
mi  cho  deas  's  a  dh'  fhaodainn  a  bhi  a  dhol  a  dh'  eisd- 
eachd na  feadhainn  gheal  a  th'  againn  's  gu  ruig  mi  leas 
rnith  g'  a  eisdeachd-san  direach  a  chionn  's  gu  'm  bheil 
e  dubh,  acrus  a   bharrachd  air  a  sin  tha  mi  cluinntinn 

gnotliaichean  mu  dlièinnibh  nach  'eil  idir  a'  oòrdadh 
riuni."  "  Coma  leat  de  tlia  thu  cluinntinn  mu  dheinn- 
ibh,"  ars'  Anabladh,  "  na  creid  facal  dheth  a  chionn  tha 
mis'  ag  innse  dliuit  gur  fior  dhuine  beannaiclite  a  th' 
aim."  "  Cha  'ii  'eil  fhios  agad  co  dhiu,"  ars'  a  bana- 
charaid,  "dh'fhaoidte  nach  e  duine  a  th' ann  idir." 
"  Tog  do  d'  oinsealachd,  ciod  e  'n  rud  eile  a  b'  urrainn  a 
bbi  ann  f  "  Cha  'n  'eil  fhios'am.  Dh'  fhaoidte  gur  e 
th'  ann  an  Cokrado  beetle." 

Rinn  Lachann  glag  gàire  ann  an  ceann  eil'  an  tighe. 
Rinn  bean  an  tighe  gàire  cuideachd.  Cha  robh  fios  aig 
Anabladh  gus  a  so  gu  'n  robh  Lachann  a  stigh,  "ach, 
ars'  ise  'us  i  tionndadh  ris  an  te  eile,  "  cha  'n  'eil  thu 
mòran  air  do  chuir  mu  'n  cuairt  air  son  daoine  bhi 
'gàireachdain-mhagaidh  ort."  "Ciamar  'tha  fios  agad 
gur  ann  ormsa  a  tha  Lachunn  a'  gàireachdain  1"  arsa 
bean  an  tighe. 

Ach  cha  do  labhair  Anabladh  smid  tuillidh  mu  'n 
mhinisteir  dhubh.  Goirid  as  a  dheigh  sud  bha  Lach- 
ann-nan-ramasgall  agus  Calum-nan-rann  feasgar  a'  dol 
thairis  air  drochaid  a'  Bhroomielaw,  agus  co  thachair 
orra  ach  Dùghall  òg,  agus  rinn  Dùghall  mòran  furain 
riu,  "  Cia  mar  tha  thu  'Lachainn'"'"  ars'  esan,  "  's  fhada, 
's  fhada  bho  'n  a  chunnaic  mi  roimhe  thu."  "'S  ann  a 
shaoil  mi  gur  h  ann  a  bha  thu  'dol  a  ràdh  nach  faca  tu 
mi  o  'n  bhliadhna  dh'  fhalbh  am  buntàta."  "  Cha  'n  'eil 
e  uile  gu  lèir  cho  fa  da  'us  sin,"  arsa  Dùghall,  "  ach  tha 
greis  mhor  ann.  Cha  'n  'eil  mi  fhein  ag  ol  deur  do  'n 
stuth  làidir  o  chionn  fada,  ach  thèid  sinn  a  nunn  do  'n 
tigh-osda  so  thall,  far  am  faigh  mi  bruidhinn  ruibh  air 
mo  shocair,  gun  a  bhi  air  nio  thilgeil  a  nunn  's  a  nail 

mar  gu  'm  biodh  ball  camanaclid  ami  air  an  dòigh  so." 
Chaidh  iad  a  stigh  agus  an  uair  a  dh'  ol  Lachann 
agus  Calum  gloinne  do  'n  stuth  is  feàrr  a  thig  à  baile 
Cheannloeli,  ngus  a  dh'  ol  Dùghall  botul  do  stuth  ris  an 
d'  thubhairt  Lachann  leann  caothaich,  thuirt  Dughall 
gu  'm  feuniadlj  Lachann  oran  a  thoirt  dhoibh,  agus  rinn 
am  fear  iid  sin  mar  a  leanas  : — 


ORAN    A     MIIINISTEIR    DHUIBH, 

Air  Fonn.  "  Tojaidh  mi  mo  bhriogais  orm, 

Falbhaidh  mi  le  ?«•'  bhviogais  ghoirid." 

Air  neo — "Bha  nil  'n  ranir  air  banais  Choinnich.' 

Seisd.  — Sud  a  thug  gach  neach  air  falbh, 

So  a  chuir  gach  neach  air  mhire, 
Sud  a  thug  gach  neach  air  falbh, 
Searmoin  a  th'  aig  a  'Bheetle. 

Thàinig  e  a  dùthaich  chèin. 

'S  beag  nach  gèiU  a  h-uile  ginn  dha, 
'S  cha  bu  mhinisteir  a'  bheisd, 

Ach  an  Colerado  Beetle. 

Mhaothaich  iad  mar  shneachd  nam  bruach, 

Ri  aiteamh  a  nuas  a'  sileadh, 
Sporain  air  an  robh  snaoim  chiniaidh, 

Gus  an  d'  fliuasgail  iad  do  'n  Bheetle. 

Tha  na  mnathan  air  a  thaobh, 
Ged  nach  aomadh  e  na  fir  leis, 

Th^id  Anabladh  againne  faoin 
Leis  a'  ghaol  a  thug  i  'n  Bheetle. 

Ged  a  dh'  innsear  do  gach  tè 

Gu  'n  d'  fhuair  thu  droch  sgeula  ioma, 

'S  ann  a  dh'  fhàsas  i  riut  breuu, 

Chionn  thu  'bhi  toirt  beum  do  'u  Bheetle. 

Their  bean  Eachainn  anns  an  tranns, 
Gur  8  'n  diùlnach  e  tha  innich, 

'S  loisg  an  f  heòil  a  bha  's  a'  phan, 

'S  is'  a'  cuimhneachadh  mu  'n  Bheetle, 


Tha  bean  Iain  shios  an  t-sràid, 

Dh'  iompaich  bean  mo  ghràidh  's  a'  mhionaid, 
'S  chuir  i  'n  t-uaireadair  's  a'  "phawn," 

Los  a  chain  a  thoirt  do  'n  Bheetle. 


Thèid  na  h-ighueagan  mu  'n  cuairt, 

'S  tha  'u  t-airgiod  gu  luath  g'  a  thional, 

'S  fiamh  an  gàir'  orra  'n  an  suain, 
'S  iad  a'  bruadar  air  a'  Bheetle. 

Ged  a  robh  an  obair  gann, 

'S  pàisdean  fann  le  cion  a'  bhithidh, 
Cha  tig  as  an  sporan  bonn, 

Chaidh  na  bh'  ann  a  thoirt  do  'n  Bheetle. 

Cha  'n  'eil  ministeir  's  an  tir, 

Air  an  fhiach  dhuit  a  bhi  bruidhinn, 

An  Soisgeul  fhdin  cha  bhi  e  fior, 
Mur  teid  iimseadh  leis  a'  Bheetle. 

Piinn  e  diùbhail  air  a'  chlèir, 

Cha  'n  innis  iad  fein  am  milleadh, 

'S  thugadh  car  a  ioma  te, 
Leis  a'  Cholerado  Beetle. 

'N  uair  a  bha  Lacliann  rèidh  do  'n  òran  thubhairt 
Dughall  òg,  "  Ma  ta,  's  ann  agad  fèin  a  tha  'n  toil-innt- 
inn  anns  an  t-saoghal  a  th'  aim,  b'  flieàrr  learn  no  na 
chunnaic  mi  riaiuli  gu  'n  rachadh  agam  air  rannan  a 
chuir  ann  an  eagaibh  a  cbeile  air  an  doigh  sin." 

'•'S  ann  agad  a  theid,  ina  dh' fheuchas  tu  ris,"  ai\sa 
Lachann. 

"  Ma  ta,"  arsa  Dughall,  "Siioil  nach  robh  mi  fhein 
anns  a'  bheachd  sin  cuideaclid." 

"  Gu  dearbh,  's  tu  fhein  a  dh'  fhaodadb,"  ars'  am  fear 
eile,  "  's  fhada  o  'n  a  bha  fios  agamsa  ga  'n  rachadh 
agad  air," 

"  Ach,"  arsa  Dughall,  "tha  'u  t-àite  's  am  bheil  mise 
ag  obair  cho  Ian  do  straighlich  òrd  'us  chuibhlean  's 
nach  cluinn  mi  fuaim  nam  fonn  a  bhios  mi  fein  a  cann- 
taireachd." 

"  Cha  ruig  thu  leas  feuchainn  ri  dad  a  dheanamh  an 
sin,"  arsa  Lachann,  "  ach  cuiridh  mise  air  doigh  thu  air 
an  teid  agad  air.  Seall  thu  so,  an  uair  a  thig  thu 
dhachaidh  feasgar,  agus  a  gheibh  thu  thii  fein  a  chuir 
air  doigh,  tarruing  do  chathair  a  stigh  gu  taobh  a' 
bhiiird  agus  cuir  do  dhà  uilinn  air  a'  bhord  agus  cuir 
do  dhà  bhois  a  suas  ri  taobh  do  chinn  agus  t-ordagan 
ann  an  cùl  do  chluas.  Mar  so  nach  'eil  thu  nis  a  tuig- 
sinn  ciod  is  ciall  do  'n  t-suidheachadh  so  anns  am  bheil 
rai  gad'  chuir." 

"  Ma  ta,  cha  'n  'eil,"  arsa  Dughall. 
"  Minichidh  mi  dhuit  e,"   ars'  am  lear  eile.     "  Seall 
thu  so,  an  uair  a  thòisichoas  fuaim   sam  bith  air  feadh 
an  tighe  nach  bi  'còrdadh  riut,  cha  bid  dhuit  ach  t-òrd- 

agan  a  sparradh  ann  an  cùl  do  chluas  agus  an  fhuaim  a 
chumail  a  mach." 

"  Tha  mi  ga  d'  thuigsinn  gu  gasda  a  nis,"  arsa  Diigh- 
all ;  "  's  ann  agad  fhein  a  tha  'n  ceann,  ach  saoil  thu  gu 
de  'n  cusbair  a  ghabhas  mi  T' 

"  Dh'  fhaodadh  tu  cor  na  diithcha  a  ghabhail  mar 
chusbair,"  ars'  am  fear  eile. 

"  Cha  b'  urrainn  a  bhi  na  b'  flieàrr,"  arsa  Diighall. 

Ach  dh'  èirich  na  fir  's  ghabh  iad  a  mach.  Thug 
Lachann-nan-ramasgall  agus  Calum-nan-rann  an  rath- 
ad  fèin  orra  agus  chaidh  Dùghall  dhachaidh  agus  gun 
an  tuillidh  dàlach,  cho  fad  's  a  bha  'n  gnothach  teth  'na 
inntinn,  thoisich  e  air  an  oran  a  chuir  air  dòigh. 

Shuidh  e  anns  an  t-suidheachadh  anns  an  d'  iarr 
Lachann  air,  ach  mu  'n  gann  a  fhuair  e  suidhe  bha  'n 
t-each-iaruinn  a'  del  seachad  gu  math  dlùth  air  cùl  an 
tighe  aige,  agus  mar  gu  'm  b'  ann  le  muUach  maUach- 
aidh,  sheid  am  fear  a  bha  g'  a  stiiiireadh,  an  fhideag  a 
cheart  cho  luath  's  a  thàinig  e  ann  an  èisdeachd 
Dhiighaill,  agus  cha  do  leig  e  as  e  gus  an  robh  e 
seachad.  Dh'  eirich  Dughall  agus  leag  e  an  uinneag, 
agus  an  sin  shuidh  e  sios  mar  a  bha  e  roimhe  agus 
thug  e  oidhirp  eile  air  an  oran,  mar  so — 

Tha  mi  fo  chiiram  mu  chor  na  dùthcha — 

"Thèid  agam  air,"  ars'  esan  ris  fein. 

Tha  mi  fo  chiiram  mu  chor  na  diithcha, 
'S  na  daoine  cliùiteach  a-a-a — 

"  Tha  mi  'tighin  air,"  ars'  esan. 
Tha  mi  fo  chù-r-r — 

Ghlaodh  boirionnach  "  mort "  a  mach  air  an  t-sràid 
chùil.     Dh'  èirich  bean  Dhiighaill  agus  dh'  fhosgail  i  'n 

uinneag  agus  chuir  i  'mach  a  ceann,  'us  bha  'n  iorghnill 
an  sucl  cla-rireadh.  Mnathan  a  glaodhaicli  gus  an  saoil- 
eaclh  tu  gu  'm  bi  h-uile  mionaicl  a'  mhionaid  mu  dlieir- 
eadh  aca.      "Marbhaidh  iad  a  cheile,"  ars'  a  bhean. 

'"Sioma  call  bu  nihodha  bha 'n  Cuilfhodair,"  arsa 
Dùghall. 

"  Tha  'n  t-Eirionnach  mor  air  an  daoraich  an  nochd 
a  rithist  'us  marbhaidh  e  a  bhean.  Tha  i  glaodhaich 
mort  aige."  arsa  bean  Dhiigaill. 

"  'S  iomadh  uair  a  ghlaodh  i  sin  o  Nollaig  so  chaidhe  's 
cha'n'eili  morta  fhathasd,"  arsa  Dùghall.  "Thiga 
stigh  's  dùin  an  uinneag  sin — na  caomhaineadh  iad  a 
cheile,  ged  a  mhorta  leth-chiad  dhiubh  cha  'n  ionndrainn 
thu  as  an  t-sràid  iad  air  oidhche  Di-sathuirne  ged  is 
math  a  thigeadh  am  bail'  as  an  ioghnais.  Diiin  an 
uinneag  air  a  mhionaid — 's  ann  a  tha  iad  a'  cuir  sgreat- 
achd  orm,  an  darna  tè  ag  glaodhaich  air  Ni  Math  's  an 
te  eile  ag  glaodhich  air  a'  p/iolicemari."  Dhùin  a  bhean 
an  uinneag,  'us  thòisich  Dìighall  a  rithist. 

Tha  mi  lb  chiiram  mu  chor  na  dù-u-u — 

"  Chuala  mi  gu  'n  d'  thàinig  Niall  Mac  Eoghainn  a 
mach  leis  a'  "Chlaidheamh  mhor  "*  an  la  roimhid,"  ars' 
a  bhean.     Cha  d'  thubhairt  esan  diog. 
Tha  mi  fo  chù-r-r-r — 

"  Tha  iad  a  f aotainn  moran  sgadan  aig  an  tigh  an 
dràsd,"  ars'  a  bhean. 

"  Nach  math  sin,"  ars'  esan. 

Tha  mi  fo  chiiram  mu  chor  na  diithcha, 

'S  na  daoine  cliùiteach  a  bh'  innte  riamh — 

*  Steamer  "Claymore." 

"  Sin  agad  e,"  ai's'  esan  ris  fèin. 
Tha  mi  fo-o-o-o — 

"  Fhuaii"  mi  stigh  paipeir  a  pìiolice  tax  an  diugh,"  ars' 
a  bhean,  "  's  bidh  am  màl  air  an  ath  sheachdain.  Clia 
chualas  a  leithid.  Mu  'n  gann  a  tha  'n  darna  rud 
pàighte,  tlia  iad  air  tliòir  an  rud  eile.  'S  ann  a  chuir- 
eadh  a  h-uile  rud  a  tli'  ann  ceann  neach  'n  a  bhreislich," 
ars'  ise. 

"  O,  nach  truagh  duine  nacli  fhaigh  clos  mionaid  a 
stigh  no  muigh,"  ars  esan. 

Tha  mi  fo  chùram  mu  chor  na  dùthcha, 
'S  na  daoine  cliùiteach  a-a-a — 

"  Ciod  e  th'  ort,"  ara'  ise. 

"  O,  'bhean,  na  'n  cumadh  tu  do  theanga  's  mi  bhiodh 
ann  ad'  chomainn,"  ars'  esan. 

"  Tha  leam  gu  'm  b'  aotrom  an  obair  sin  dhomh,"  ars' 
ise,  'us  i  'g  eiridh  's  a  dol  a  nunn  far  an  robh  e  's  i  breth 
air  làmhan  air  's  g'  an  slaodadh  a  nuas  o  'cheann. 
"  Ciod  a  tha  ceàrr  ort  1" 

"Cha'n  'eil  dad." 

"  Tha  da  dhad." 

"Bi  'falbh  's  leig  leam." 

"  C  arson  a  leigeas  mi  leat  T 

"  Leig  leam  a  bhi  smaointeachadh." 

"  Ma  ta  gu  deai'bh  bidh  obair  agad  a  bhi  smaointeach- 
adh a'  d'  shuidhe  'n  sin  's  do  làmhan  mu  d'  cheann  mar 
gu  'm  b'  ann  ort  fein  a  bha  cùram  na  rioghachd.  Tha 
thu  Ian  do  'n  fhuachd.  Cuiridh  tu  uisge  blàth  air  do 
chasan  's  thèid  thu  'luidbe."  ars'  ise. 

"  Cha  chuir,"  ars'  esan,  "no  ui.sge  fuar.  Gabh  rorahad 
's  tog  do  d'  oinsealachd." 

" Tha. pi llicheaii  a  stigh  ann  am  bocsa,"  ars'  ise,  "'us 
gabhaidh  tu  dhà  no  tri  dhiubh." 

"  Cha  gliabli  no  purgaid,"  ars'  esan. 

"  Gabbaidh  tu  làu  a'  ghloiue  niliòir  do  dh'  uisge- 
beatha,"  ars'  ise. 

"  Nach  luath  a  tha  fios  agad  nach  'eil  raise  a  gabhail 
uisge-beatha  uair  sam  bith,"  ars'  esan. 

"  Ach  tha  na  dotairean  fhein  g'  a  ordacbadh  do 
dhaoine  bhios  gun  a  bhi  gu  math,"  ars'  ise. 

"  Tha,  's  do  dhaoine  nach  bi  gun  a  bhi  gu  math  idir, 
ach  cha  d'  ordaich  iad  dhomhs'  e,   's  cha  ghabh  mi  e." 

"  Bheir  mi  dhuit  ann  an  uisge  teth  's  an  siùcar  e." 

"  Am  fear  a  dh'  itheas  a  sheana-mhàthair  faodaidh 
e  a  h-eanaraich  ol,"  ars'  esan,  "coma  leat  e." 

Chunnaic  a  bhean  nach  robh  math  a  bhi  bruidhinn 
ris  agus  dh'  fhalbh  i  nunn  gu  taobh  eile  na  sràide  far 
an  robh  Eachunn  ruadh  agus  thug  i  nail  comhl'  rith'  e, 
ag  innseadh  dha  cho  neònach  's  a  bha  Dughall  air  fas. 
"  Mur  a  bheil  dad  ceàrr  air  gu  corpora,"  ars'  ise,  "  tha 
na  's  miosa  air." 

'N  uair  a  chunnaic  Dùgliall  mar  a  thionndaidh  na 
cuisean  smaointich  e  gu  feumadh  e  leth-sgeul  air  chor- 
eigin  a  ghabhail  agus  thuirt  e  gu  robh  a  cheann  goirt. 
Ach  cha  bhlaiseadh  e  sion  air  an  àilleas,  ach  chaidh 
uisge  blàth  'chuir  air  a  chasan  gun  taing  dha  's  a  chuir 
a  luidhe.  Thachair  gu  'n  robh  Eachunn  so  agus  Calum 
nan-rann  ag  obair  còmhla — 's  e  saoir  a  bh'  annta  le 
cheile — agus  anns  a'  mhaduinn  an  la  'r-na-mhàireach 
thòisich  Eachunn  air  innseadh  do  Chalum  cho  bochd 
's  a  bha  Dùghall  og  an  raoir,  agus  cho  danarra  's  a  bha  e, 
nach  òladh  e  gloine  uisge-bheatha  ged  a  bheireadh  e  o'n 
bhàs  e. 

Ach  mu  'n  robh  Eachumi  reiclh  do  'n  naighesclul  bha 
Calum  g'  a  aornagaich  fhèin  air  an  ùrlar  ann  am  measg 
nan  sliseag,  agus  bho  'n  a  chunnaic  e  nach  deacli  aig 
Dùghall  air  cor  na  dùthcha  a  chuir  air  doigh,  chuir  e 
fein  cor  DhùghaiU  a  sios  mar  a  leanas  : — 

ORAN    CHALUIM    NAX    RANN. 

Selsd. — Air  fair  a  thai  o,  ho  ro,  ho  ro  hii  o, 

An  cual  thu  mar  thachair  do  m'  charaid-aa  Diighall, 
Chaidh  e  gu  rannan  's  bha  Lachann  g'  a  stiùireadh, 
Los  a  chluas-chiùil  a  chumail  air  doigh. 

'Nuair  fhuair  thu  tighin  dachaidh  's  do  chaiseart  chur  dhiot, 
'Us  t-aodan  a  gldanadh  's  a  ghabh  thu  do  thi, 
Na  'm  b'  urrainn  tliu  'sheachanadh  cabaireachd  Iric, 
Dheanadh  tu  raiiin  cho  fada  ri  ròp'. 

An  deighinn  gach  earail  'o  Lachann  a  fhuair  thu, 
D'  òrdagan  daingean  a  sparradh  a'  d'  chluasan, 
Iric  ri  starum  's  ri  caithreani  mu  'n  cuairt  ort, 
'S  chluinneadh  tu  fuaim  a  dh'  aindeoin  no  'dheòin. 

Na  fuinn  gu  'n  do  theich  iad  ort 's  theirig  do  bhriathran, 
Le  tartar  na  sràide  's  na  pàisdean  a  sgiamhail, 
Mnathan  a  sgreadail,  'us  fead  an  eich-iariiinn, 
Thug  iad  do  chiall  bh'  uait,  cuide  ri  d'  cheòl. 

Bha  Iric  a  ghnàth  's  gun  tàmh  a'  bruidhinn, 

Mu  sgadan,  's  mu  mhàl,  mu  chain,  's  mu  ioma  rud, 

Thusa  gad'  chràdh  's  do  dhàn  cha  tigeadh  e, 

'S  chain  thu  do  mhisneach  's  tu  'n  trioblaid  gu  leòir. 

'S  e  'n  t-eagal  a  ghabh  i  gu  'n  d'  chaill  thu  do  riaghailt, 
Le  smaointeanan  troma  ga  d'  chromadh  's  ga  d'  phianadh. 

'S  chaidh  i  gii  Eachunn  'n  a  cabhaig  a  dhiachaiim, 
An  dianadh  e  rian  ga  d'  chumail  air  dòigh. 

Cha  ghabhadh  tu  pillichean  idir  na  purgaid, 
Thuirt  thu  le  coraich,  's  an  "  toddy  "  g'  a  tairgsiuu, 
Am  fear  tha  cho  gionach  's  gu  'n  itheadh  e  'sheana-mhàtliair, 
Cionuus  nach  dianadh  e  'h-eanaraicli  51. 

Chaidh  thu  's  au  tuba  's  am  faoidte  do  bhàthadh, 
An  t-uisge  cho  teth,  's  gu  'n  go  theabadh  do  sgaladh, 
'S  beag  nach  do  mhionnaich  thu  leis  an  droch  nadur, 
'S  bhriseadh  tu  'clàir  le  d'  chasan,  's  gun  òrd. 

Mar  bhonnach  air  greideal  gu  'n  d'  theasaich  iad  uil'  thu, 
Bha  plaideachan  geala  agus  sac  air  do  mhuin  dhiubh, 
Tha  'n  sean-fhacal  freagarrach  's  theagaisg  iad  dhxiibhs'  e, 
Gar  miosa  na  'n  uireasbhidh  tuillidh  's  a  choir- 

Na  'ni  biodh  tu  's  a'  Ghàidhealtachd  àluiou,  eireachdail, 
Dheanadh  tu  dàin  gach  la  na  'u  leth-dusain, 
Far  am  bheil  beanntau  gleanutach,  preasauach, 
Tomanaibh  seilich  'us  ceileireadh  coin. 

TROD  NAM  BAN  MU'N  SGARBH. 

Is  iomadh  m  gle  fhaoin,  agus  gle  shuarach,  mu  'n  do 
throid  mnathan.  Is  iomadh,  agus  mu'n  do  throid  fir 
cuideachd  ;  ach  da  mhnaoi  choir,  chiieasda  a  bha  na  'm 
màthraichean  teaghlaich  a  dhol  a  chàineadh  agns  a 
sinàdadh  a  cheile  mu  sgarbh,  agus  an  sgarbh  a  mach 
air  a'  mhuir,  feumar  aideachadh  gun  robh  e  na  ni  cho 
faoin  's  a'  chuala  sinn.  Tha  trod  nam  ban  mu  'n  sgarbh 
na  shean-fhacal  a  tha  gle  chiimanta,  anns  na  h-eileinean 
Gàidhealach,  agus  gu  sònruichte  air  taobh  na  h-àirde 
niar  do  dh'  eilean  Mhuile.  Rachadh  agam  air  innseadh 
dhuibh  ann  an  iiine  bhig  mar  a  dh'  eirich  an  sean-fhacal, 
ach  bheir  mi  mu  'n  cuairt  an  tuira  sibh,  a  dh'  ionnsaidh 
an  àite  anns  an  do  thachair  gnothach  neonach  no  dha 
cho  math  ri  trod  nam  ban  mu  'n  sgarbh. 

Thachair  ann  an  eilean,  ach  coma  leibh  co  an  t-eilean 
anns  an  do  thachair  e,  ach  thachair  e  ann  an  àlte  ris 
an  abair  mi  Druim  a'  Challtainn,  a  chionn  agus  nach 
b'e  sin  idir  ainm.  Bha  ann  an  Druinn  a'  Challtainn, 
duine  coir  ris  an  abradh  iad  Eachann  Dhruim  a' 
Challtainn,  a  chionn  bu  leis  fein  an  oighreachd,  a  bh' 
aig  a  shinnsireachd  roimhe,  fad  iomadh  linn.  Bha  e 
do  'n  t-seann  fhasan.  Bha  dara  leth  na  h-oighreachd 
na  làmhan  fhèin,  agus  an  leth  eile  aig  tuath  choth- 
romach,  cuid  aig  nach  robh  ach  cliteag  bheag,  agus 
cuid  eile  aig  an  robh  a  dha,  'sa  tri,  'us  cuid  a  she 
uidhir  sin.     Bha  Eachann   a'  togail  moran  trend,  agus 

le  chuid  treud  fhèin,  agus  na  bha  e  ceannach  feadh  na 
dùthcha  clia  nihor  dhrobli  a  ruigeadh  an  Eaglais  Bhreac, 
a  b'  ainineala  na  drobh  Dhruim  a'  Challtainn.  Oha 
robh  do  chloinn  aig  Eachann  ach  aona  mhac,  agus  an 
uair  a  thàinig  e  gu  aois  a  chur  do  'n  sgoil,  chaidh  a 
chur  gu  ruig  Duneidean  a  dh'  fhaotainn  oilein  duine- 
uasail,  far  an  d'  thug  e  aireamh  bhliadhnachan  agus  as 
an  do  thill  e  na  Ian  duine.  Agus  ged  a  bha  e  cho 
unihail  do  thoil  athar  'us  cho  caoimhneil,  cairdeil, 
abhachdach,  sunndach,  ris  gach  beag  'us  nior  'san 
duthaich  'sa  bha  e  riamh,  cha  robh  e  toilichte  gus  an 
d'  f halbh  e  san  d'  thug  e  an  t-arm  dearg  air.  Chuir  e 
eòlas  air  moran  do  oifigich  Ghàidhealach  fad  's  a  bha  e 
an  Duneidean,  agus  bha  daoine  smaointeachadh  gu  'm 
b'e  sin  bu  mhor  aobhar  air  inntinn  a  thogail  i-is  an 
arm.  An  uair  a  chunnaic  athair  nach  deanadh  an 
corr  feum,  chaidh  e  agus  cheaunaich  e  posta  dha  'san 
arm ,  An  sin  dh'  f halbh  Eachann  òg  Dhruim  a'  Chall- 
tainn agus  chuir  e  suas  an  còta  dearg,  agus  an  deigh 
dha  bhi  greis  ann  an  gearasdan  an  Sasunn,  sheòl  e  fo 
chulair  Bhreatunn  agus  fo  chomanda  Artair  Wellesley 
do  'n  Spainnt  agus  air  dha  bhi  bliadhnachan  's  an  arm, 
anns  an  do  dh'  eirich  e  posta  no  dha  ni  b'  àirde  na 
bh'  aige  an  toiseach,  fhuair  e  leon  a  thug  a  bhàs  dha  aig 
Quatre  Bras,  da  latha  mu  'n  tugadh  Waterloo,  agus  ged 
a  bha  athair  beo  re  iomadh  bliadhna  as  a  dheigh  sin,  cha 
deachaidh  e  riamh  os  a  chionn.  Thuit  gnothaichean 
mu  'n  cuairt  na  h-oighreachd  ann  a  mi-dhòigh  agus  an 
uair  a  chaochail  e,  cha  robh  gnothaichean  ach  gu  math 
fada  air  an  ais,  an  uair  a  thàinig  mac  a  bhràthar,  a 
bha    na   choirneal    'san    arm,    agus    nach    robh    'sa 

Ghàidhealtachtl  bho  'n  a  bha  e  da-bliliadhna-deug  a 
dhaois,  an  uair  a  thàinig  esan  gu  oighreachd  a  shinsir- 
eachd,  agus  a  thàinig  e  f  èin  s'a  bhean — ban-Sasunnach — 
dhachaidh  do  'n  Tigh-bhàn  a  dh'  fhuireach  aim,  mar  a 
bha  fiugbair  aig  daoine,  cha  do  dh'  fhuireach  iad  ach  sè 
seachduinean  an  uair  a  dh'  fhalbh  iad,  agus  mar  a  bha 
chailleach  a  bh'  aig  Fionnladh,  "  Cha  'n  fhacas  riamh 
tuilleadh  iad."  Dh'  fhàg  e  riaghladh  na  h-oighreachd 
aig  Pàruig  fad-chasach  mac  fir  Ghlaic  nan  Lùnn, 
oighreachd  bheag  a  bha  'n  crich  ri  Druim  a'  Challtainn. 
Bha  Pùruig  an  deigh  tighinn  dhachaidh  bhàr  na 
Galldachd,  far,  mar  a  theireadh  daoine,  an  do  dh' 
ionnsaich  e  beagan  lagha  agus  mòran  cealgaireachd. 
Fhuair  Pàruig  riaghladh  gach  gnothaich  a  bh'  ann  'n  a 
làmhan  fhèin,  agus  pàigheadh  math  air  a  shon. 
Thàinig  tuathanach  thar  tir-mor,  do'n  Tigh-bhàn,  a 
bha  na  dhuine  cruaidh,  firinneach.  Chaidh  cliteag  ri 
croit  agus  chaidh  croit  ri  cliteag,  agus  chaidh  tighean 
luchd-obair  a  thogail  aig  an  Fhaoilinn-bhig,  cho  teann 
air  an  loch  agus  na 'm  biodh  slat-iasgaich  fhada  agad 
gu  'm  faodadh  tu  bhi  ag  iasgach  as  tu  ad  sheasamh  'san 
dorus.  Agus,  ma  b'  fhior  Dùghall  Ban,  dh'  f heudadh 
tu  a  bhi  na  bu  chomhurtachaile  na  sud  cuideachd. 
B'  fheudar  dhasan  a'  chroit  a  bh'  aige  thoirt  suas  agus 
dol  sios  do  na  tighean  ùra.  Agus  anns  an  earrach 
mu  'n  d'  fhàg  e  'chroit  bha  e  ag  ràdh  mar  a  leanas. 

GRAN    DHUGHAILL    BHAIN. 
Air  Fonn  : — "£ ho  ro,  gu'n  cV fhalbh  an  othaisff." 

Seisd; — E  ho  ro,  'sann  orms'  tha'm  fadal, 
E  ho  ro,  's  ann  orms'  tha  'm  fadal, 

Tha  fadal  ornisa  da  rireamh 
Faotaiim  sios  gu  taobh  a'  chladaich. 

An^uair  a  theid  mi  sios  do  'n  Fhaolinn 
Gheibh  mi  drogha*  'm  Lùth  Mhic  Mhaoilean. 
Bidh  a  cheann  aig  Sgcir  nam  Faochag, 
'S  mi  ga  'n  slaodadh  's  mi  na  m'  leabaidh. 

Cluiimidh  mi  'ghàr  bhreact  "s  an  fhaoileaiin 
'Nuair  bhios  lad  mu  iasg  a'  caoiinag, 
Thig  an  t-teàrnal  's  bheir  e  glaodh  rium 
An  uair  a  dh'  aonias  ruinn  an  sgadan. 

'Niiair  a  bhitheas  each  flinch,  fuaraidh, 
Ruith  nan  coltas  feadh  nan  cuantan, 
Chi  mi  troimh'  n  ninneig  mu  'n  gluais  mi 
H-uile  àite  am  buail  an  t-amhsau.|i 

'Nuair  bhios  galar  's  a'  bhuntàta 

Aig  na  tuathanaich  's  a'  Bhràighe, 

Togaidh  mise  learn  mo  ghràpa 

'S  theid^mi'  n  tràigh  a  bbuain  nam  breallach. 

'Nuair  a  thig  an  geamhradh  searbh  oirnn 

'S  nach  faod  mi  togail  ri  fairge 

'S  ann  a  ni  mi  mòran  aiigid 

Leis  an  rib  's  mi  marbhadh  fhachach. J 

Fauaidh  mis'  an  cois  na  tràghad 
Cha  'n  fhaod  mi  togail  do  'n  Bhràighe, 
Mu  'm  fuadaich  mi  na  caoirich  bhàna 
'S  iad  an  dràsd  an  àird  an  fhasain. 

*  Hand-line.  -I"  Ducker. 

II  Solan  Goose.  X  Mole, 

Thug  Druim  a'  Challtuinn  naoi  bliadhna  fo  riagh- 
ladh  Phàruig  fhad-chasaich,  agus  chual  daoine  gun  robh 
an  oighreachd  ri  reic,  agus  an  ath  naigheachd  a  chuala 
iad  is  e  gu  'n  robh  i  air  a  ceannach  aig  Pàruig 
fad-chasach  fhèin,  agus  anns  an  t-suidheachadh  sin 
fàgaidh  mi  e  a  chionn  nach  urrainn  mi  an  còrr  a 
dheanamh.  Ach  thachair  bho  cheann  mu  thuairmeas 
fichead  bliadhna,  no  mar  sin,  gun  robh  air  achadh  a 
bhuineadh  do  bhodach  an  Tigh-bhain,  mar  a  theirte  ris, 
àireamh  do  luchd-obair,  seann  daoine  agus  seana 
mhnathan,  caileagan  oga  agus  sgonn-bhalaich  agus  iad 
ri  gart-ghlanadh  a'  bhuntàta,  agus  co  chunnacas  a' 
tighinn  a  nail  bhar  na  h-aimhne  ach  am  Buachaille 
Robach,  agus  dranndan  òrain  aige  ris  fhèin.  Bha  am 
Buachaille  Robach  na  bhuachaille  aig  an  tuath  air 
taobh  eile  na  h-aimhne.  Bha  deich-tastain-fhichead, 
anns  an  leth-bhliadhna  do  thuarasdal  aige  agus  paidhir 
bhrog.  Bhitheadh  e  seachduinn  ma  seach  's  a  h-uile 
tigh  a  bha  's  a'  bhaile,  ach  an  dithis.  B'  iad  sin  tigh 
Chailein  Ghallda  agus  tigh  Anna  Bhig.  Ach  do  aon 
do  na  tighean  so  cha  rachadh  e  ged  dh'  fheumadh  e 
bhi  tighinn  beo  air  na  braonain.  Ach  co  dhuibh,  cha 
ruigeadh  e  leas  sin  a  dheanamh;  bha  gu  leoir  do 
thighean  's  a'  bhaile  anns  nach  bu  bheag  orra  idir  a 
chnideachd.  'S  e  baoghal  ait  a  bh'  ann  's  a'  Bhuachaille 
Pv,obach.  Theireadh  cuid  gu  robh  spiorad  na  bàrdachd 
ann.  Ach  's  e  theireadh  Cailein  Gallda  agus  Anna 
Bheag,  gu'n  robh  droch-spiorad  ann.  B'i  Anna  Bheag 
bean  Lachuin  òig,  duine  coir,  socrach,  gun  chron  d'  a 
choimhearsnach,  ged  a  bha  Anna  fèin  olc,  ùpraideach, 
usaideach.     Theireadh  iad  gur-ann  oirre  fein  a  blia 

bhriogais,  ach  co  dhiubh  bha  sin  fior  no  nach  robh, 
cha  'n  'eil  lios  agara.  Bha  nighean  aig  Anna  bha 
g'a  cosnadh  ann  an  Glaschu,  agus  thàinig  fios  dhach- 
aidh  gun  robh  i  'dol  a  phòsadh,  agus  chaidh  Anna  gu 
inoran  spleadhraich.  Ged  a  phòs  an  nighean  ann  an 
Glaschu  rinneadh  banais  eile  aig  an  tigh.  Chuireadh 
mòran  do  chàirdean,  agus  do  luchd-eolais  mu  'n  cuaii-t 
na  dCithcha.  Chuir  i  Lachunn  air  falbh  a  dh'  iasgach 
gu  math  truth  's  a'  mhaduinn,  air  son  gum  biodh  iasg  ùr 
aig  na  daoine.  Acli  cha  robh  Lachunn  coir  na  iasgair 
fuathasach.  Cha  d'  fhuair  e  an  t-iasg  agus  cha  robh 
Anna  idir  toilichte.  Bha  i  ag  ràdh  na  'n  rachadh  i 
fhein  a  dh'  iasgach  nach  tigeadh  i  dhachaidh  gun  iasg 
ged  nach  biodh  aice  ach  carrachan.  Bhiodh  na 
mnathan  coire  a  bha  tighinn  a  dh'  ionnsaidh  an  tighe 
le  cearcan  agus  gnothaichean  do'n  t-seorsa  sin,  a' 
farraid  gu  de  bha  an  duine  òg  a  bha  an  nighean  a  dol 
a  phòsadh,  a  deanamh.  Agus  bha  Anna  ag  innseadh 
dhailjh  gun  robh  e  na  "  chashier  "  ann  an  Haberdashery 
agus  ann  an  Fancy  Goods  Warehouse.  Agus  leis  nach 
vobh  a  bheag  do  Bheurla  aig  na  mnathan,  na  's  mo  na 
bha  aig  Anna  fhein,  cha  robh  iad  a'  tuigsinn  gu  de  bha 
na  facail  fhada  so  a'  ciallachadh.  Ach  air  do  chuid 
dhiubh  tachairt  air  a'  Bhuachaille  Robach  'us  iad  an 
deigh  tilleadh  bho  bhi  ag  amharc  Anna,  dh'  fheoraich 
iad  dheth  gu  de  bha  an  dnine  deanamh.  Agus  's  e 
thuirt  esan  riutha,  gun  robh  e  na  ghille  bùth  ann  an 
Toy  Shop  far  aia  biodh  iad  a  reic  "dhollaichean"  agus 
daoine-maide,  feadeagan  tin,  cirean  croma,  tromannan 
agus  snàthadan,  agus  gnothaichean  mar  bhiodh  aig 
Paruig    Dolly    an    raf/mau    Eireannach    'sa'    cliliabh. 

Thàinig  so  gu  ckiasan  Anna,  agus  ma  thàinig  b'e  sin 
an  dunaidh  do  'n  Bhuachaille  E-obach  bhoclid.  A 
chiad  uair  a  fhuair  i  gi-eim  aii-  taobh  a  stigh  na  stairsnich 
aice,  gliabh  i  na  bhad,  thug  e  giùmanachadh  a  ghonaidh 
air,  agus  an  uair  a  fhuair  esan  e  fhein  as  a  làmhan  thug 
e  chasan  leis,  agus  cha  deachaidh  e  rianih  tuilleadh  a 
stigh  air  a  dorus.  Ach  bhiodh  i  cluinntinn  uathe  corr 
uair  ann  an  doigh  nach  biodh  idir  a  cordadh  rithe. 
Ach  air  an  latha  àraidh  so  air  an  d'  thug  mi  cheana 
iomradh  an  uair  a  thog  e  an  crodh  a  mach  ris  an 
Leth-ghleann  ghabh  e  nunn  far  an  robh  a'  chuideachd 
a  bha  a' gartghlanadh  a'bhuntàta;  agus  an  uair  a 
chunnaic  iad  a'  tighinn  e,  thubhairt  seann  Dughall 
Ban,  "so  agaibh  am  Bhuachaille  Robach  a' tighinn,  a 
a  chlann,  agus  glieibh  sinn  òran  Anna  Bhig  uaithe 
m'  am  falbh  e."  "  Ma  ta,  's  ann  agam  fhein  nach  'eil  an 
tlachd  dheth  fhein  no  da  chuid  òran,"  arsa  Mairearad 
Ruadh.  Feumar  a  chuimhneachadh  gun  robh  Mairearad 
do  'n  chuideachd  a  bh'  aig  a  chuirm  aig  Anna  Bheag. 
Agus  a  bharr  air  sin  bha  mac-peathar  dhi  ann  a  thug 
greis  an  Glaschu,  's  an  uair  a  thoisich  an  fhidhleireachd 
's  an  dannsadh,  anns  an  t-sabhal  aig  Lachunn  Og,  cha 
b'  fhiach  's  cha  b'  fhiii  leis  an  oig-f hear  sparasach  so  ach 
dannsaidhean  Gallda.  Dh'  èirich  e  fein  agus  nighean 
og  agus  thoisich  iad  air  dannsadh  nach  f  hac  a'  chuid  bu 
mho  do  na  bha  's  a'  chuideachd  riamh  roimhe.  Agus 
an  uair  a  bha  iad  reidh  dheth,  thubhairt  Donnachadli 
an  Ruic,  "Gu  de  an  t-ainm  a  thagad  air  an  ruidhle 
sin,  Eachainn?'    "Tha,"  fhreagair Eachann  'LàYà,'"* 

*  A  circle  dance  called  La  Varsovienna. 

"An  lath  a  bha"  thubhairt  Donnacha,   "cha  chreid 
mi  fhein  nach  e  a  b'  fliearr  a  fhreagradh  air,  '  An  latha 
nach  robh,'  co  dhiubh,  is  e   bheir  mise  air,    'Ruidhle 
bhog  seot.'  "     Bha  so   aig  a'  Bhuachaille  Robach  aims 
an  òran,  agus   's  ann   a  bha   eagal   air  Mairearad  gun 
robh  "Kuidhle  bhog  seot"  a'  dol  a  leanachd  ri  Eachunn 
mar  fhar-ainm.    Agus  is  ann  air  a'  Bhuachaille  Robach 
a  bha  i  cur  na  coire  uile  gu  lèir.     "'S  beag  tlachd  a 
th'  agam  da  chuid  oran  gu  dearbh"  thuirt  ise,  "agus  is 
neonacli    learn    fhein    seann    duine    mar    tha    sibhse, 
'Dhughaill,  aig  am  bu  choir  bhur  n-inntinn  a  bhi  air  a 
socrachadh  air  nithean  a  b'  fheumala  dhiubh  na  rama- 
sgail  dhrabasda  gun  loinn  gun   eireachdas  gun  fhacal 
firinn.     'S  neònach  leam   sibh   a  bhi  comhairleachadh 
gum  biodh  iad  air  an   seinn    ann  an  eisdeach  oirgridh 
mar  a  tlia  an  so."     Cha  robh  sùil    a  bh'  air  an  achadh 
nach  robh   socraichte   air   Diighall   Ban,  no  cluas  nach 
robh  a  biorachadh  a  chluintinn  gu  dè  am  freagradh  a 
bheireadh  e  air  an  sgeamhaichd  a  thug  Mairearad  dha. 
Cha  robh  Dùghall  na  dhuine  bha  mor-bhriathrach  agus 
bha  daoine  gu  math  deigheil  air  a  bheagan  a  bh'  aige  a 
chluinntinn.     Thog  e  a  cheann  agus  sheall  e  air  each, 
agus  ars'  esan,    "'S  ann  mu  'n  chuma  a  bha  am  fuagh- 
al."      "Cha  chreid   mi  fhein  nach  ann,"    arsa  Mor  na 
Cuinneige.      Cha    deachaidh    ise    iarraidh    idir   a    dh' 
ionnsaidh  na  cuirm  a  bh'  aig  Anna  bheag,  ged  a  chaidh 
Calum  a'  Chnotail  's  a  bhean  a  bha  'san  ath  dhorus  rithe 
a  chuireadh    ann.     "Cha  chreid  mi    nach    ann    mu'n 
chuma  bha  am   fuaghal  gu  dearbh"  ars  ise,    "  'se  mo 
bheachd  gun  deachaidh   na  ramasgail,  mar  a  their  thu 
riutha,  na  's  tinne  air  an  fhirinn   na   chaidh  daoine  a 

"bha  am  bocsa  na  miond."*  Bha  e  air  a  ràdh  gun  robh 
caraid  aig  Maireiread  bho  chionn  fada  a  thog  fianuis 
bhrèige  ann  an  aghaidh  a  choimhearsnaicli  aig  oùirt 
aig  an  robh  iad,  ach  co  dhiubh  thar  a  chèile  ghabli 
Maireiread  Ruadh  agus  Mor  na  Cuinneige,  agus  an 
i;air  a  thug  iad  smàdadh  do'n  teangaidh,  agus  do 
dhroch  theangaidh  cuideachd,  air  each  a  chèile,  dh' 
èirich  Diighall  Ban  na  sheasamh,  agus  ars'  esan,  "So 
agaibh,  a  chuideachd,  trod  nam  ban  mu  'n  sgarbh"  an 
dara  uair.  "Am  bheil  an  sgarbh  a  mach  air  a'  mhuir 
an  dràsda,"  ars'  am  Bhuachaille  Eobach,  agus  e  tighinn 
a  nuas  ann  an  clais  an  iomaire  as  an  deigh.  "Cha'n 
'eil"  arsa  Eoghan  og ;  "tha  e  'san  iomaire  bhuntàta  air 
an  t-siubhal  so,  ged  a's  dona  an  comharra  air  an  t-side 
e  bhi  ann  an  àite  cho  tiorail.  Bheil  saod  math  ort  an 
diughl"  "Ghabhadh  saod  cur  orni"  ars'  am  buchaille. 
''Gu  de  mar  a  dh'  f  hag  thu  daoine  air  taobh  eile  na 
h-aimhne"  ars'  Eoghan.  "Ma  ta  dh'  fhàg  a  chionn  nach 
b'urrainn  mi  an  toirt  leam"  arsa  am  buachaile. 
''Cuiridh  mi  geall  gun  tug  thu  Anna  bheag  leat"  arsa 
Diighall  ban.  Einn  am  buachaillegàire.  "Thug  agus 
Cailein  Gallda"  ars'  Eoghan  og,  "ach  's  fhearr  dhuit 
facal  na  dha  do  Anna  fhein  a  thoirt  dhuinn  an  toiseach. 
"Am  bheil  toil  agad  bodach  an  Tigh-bhàin  a  bhi  ann 
am  bhad,  a  chionn  a  bhi  cumail  nan  daoine  aige  bhar 
an  obrach"  ars'  am  buachaille.  "Tog  d'ad  leisgeulan" 
arsa  Diighall  ban,  "ged  nach  urrainn  sinn  a  mhin  a 
chagnadh  'san  teine  a  sheideadh  aig  an  aon  am,  is 
urrainn  sinn  am  buntàta  a  ghart-ghlanadh  agus  èisd- 

*  Witness-box. 

eachcl  ri  òran  aij^  an  aon  am."  An  dèigh  beagan 
pliotaireachd  thoisich  am  buachaille  air  an  òran  a  tha 
mar  a  leanas  : — 

ORAN    ANNA    BIIIG. 

Seisd. — 'S  coma  leam  Anna  bheag,  '3  beag  orm  fhèin  i; 
'S  coma  leam  Anna  bheag  's  beag  orm  fhein  i, 
'S  coma  leam  Anna  bheag,  's  beag  orm  fhein  i, 
Einn  i  mo  shadadh  's  mo  phabadh  gu  hole. 

An  cuala  sibh  'bhanais  bha'n  Glaschu  m'bliadhna 
An  nighean  aig  Anna  gn  'n  ghabh  i  'n  "cashier" 
'Sa  leithid  do  Ian  aighear'cha  'n  fhaca  sinn  riamh 
'S  bha  corr  agus  ciad  ga  cumail  an  so. 

'Nuair  thòisich  an  grèidheadh  's  i  fhein  bha  curr  loinn  air 

Bha  Miiiri  le  tubadh  a  tumadh  nan  coinnlean, 

'S  chàraich  i  Lachunn  a  mach  thun  na  Roinn-sgeir 

Le  dubhan  as  line  a  dhrobhach  nan  trosg. 

Ach  bha  e  gun  lann  aige  'n  am  tighinn  bho  'n  chladdch, 
'S  bha  Anna  ri  tàir  air  bho  'n  thàinig  e  falamh, 
Thu  mach  ris  a  mharbh-shruth  'sgun  dearga  ri  fhaighinn 
'S  gun  bhuilich  thu  'n  latha  's  tighinn  dachaidh  gun  ghnos . 

'Nuair  chruinnich  a  chuideachd  nach  tiochdadh  'san  t-seòmar 
Einn  iad  an  sabhal  a  chur  ann  an  òrdugh. 
A  chuirm  a  bha  ainmeil  'n  uair  chuir  iad  air  bòrd  i — 
Cearcan  'us  geòidh,  'us  bhreamain  a'  mhoilt. 

Bha  macDhiighaill  Ic'  Eacharn  'us  Anna  Nic-Ruaridh 
Màiri  Nigh  'nn  Ailein  'us  Calum  Mac  Guaire, 
Bodach  'us  cailleach  bho  chladach  a'  gruagain, 
Isabal  Ruadh  '3  am  Bojille-thomh. 

Bha  coire  air  an  t-sabhal,  bha  'sparan  ro  iòsal, 

Cha  b'  fhurasda  gluasad  's  tu  spuaiceadh  do  chinn  aiin, 

Thòisich  Mac-Griogair  air  briogadh  na  fidlile — 

'S  bha  Eachunn  's  Catrioiia  aig  Ruidhle  bhog  seot. 

Nuair  thòisich  sduirdein  air  maoidlieadh  'n  an  claiginn, 
Bha  Lachunn  cho  sunndach  's  e  g'  ionnsachadh  labhairt, 
Thubhairt  Anna  's  i  glaodhaich  bho  thaobh  eile  an  t-sabhail, 
Dean  suidhe  iia  d'  chathair,  a  bhladaire  bhochd. 


"Sin  agaibli  an  t-bran"  arsa  am  Buachaille  Robach 
's  e  cochdadh  a  chorrag  an  rathad  a  bha  Maireiread 
Ruadh,  's  i  an  deigh  letb  dusan  do  bharan  a'  bhuntàta 
'spìonadh  an  àite  ghavt-ghlanadh.  Cha  d'  thàinig  smid 
as  a  ceann,  bho  'n  a  thàinig  am  buachaille  ann  an  astar 
cluinntinn  dhi,  ach  bha  i  cho  mor  air  a  dalladh  leis  an 
droch  nàdur  'snach  bu  lèir  dhi  an  t-eadar-dhealachadh 
bha  eadar  bàrr  a'  bhuntàta  agus  an  luibheannach. 
Sheall  a  h-uile  neach  riamh  oirre,  ach  a  mach  bho 
ghàire  a  dheanamh  cha  dubhairt  duine  facal  rithe. 
"Ma  ta"  arsa  Dùghall  Ban  "ma  sheinneas  tu  nise  oran 
Chailein  Ghallda,  'smi  fhèìn  an  seana  bhodach  nach 
abbair  gu  'm  bu  dona  an  turns  a  thug  thu  an  diugh 
thar  na  h-aimhne."  "Ni  mi  sin  air  chiimhnant/'  ars' 
am  buachuille.  "Gu  de  an  ciirahnant  bliios  an  sin?" 
arsa  Dùghall.  "Cha  'n  innis  mi  sin  gus  an  gabh  mi  an 
t-òran,"  ars'  am  buachaille.  "Ach  feuch  nach  fag 
meud  t-iarrtuis  falamh  thu."  "Cha'n  ann  a  chionn  's 
gu'm  bi  e  eucomasach  dhuibh  co  dhiubh."  "So,  so 
smùid  air,  ma  ta."  Ach  mu  'n  toir  mi  dhuibh  oran 
Chailein  feumaidh  mi  leigeil  dhuibh  a  thuigsinn  gu  de 
an  seorsa  duine  a   bli'  ann  an  Cailein.     Gu  de  a  chuir 

Cailein  Gallda  air  cha  'n  'eil  fios  agam,  cha  'n  fhiosrach 
mi  gun  robh  e  riamh  air  a'  Ghalklachd.  Thugadh 
Cailein  Gallda  air  ann  an  toiseacb  a  làithean  agus  lean 
e  riamh  ris.  B'e  Cailein  Dòmhnullach  ainm  an  duine, 
do  na  fior  Dhòmbnullaicli  mar  theireadli  e  fein,  ni  as 
an  robh  e  deanamh  raor  uaill.  Shaoileadh  sibb  gun 
robh  e  tighinu  beò  air  euchdan  a  shinnsiribh,  a  nuas 
bho  'n  cheud  fhear  air  an  cualas  iomradh  dhiubh,  gus 
a  ruig  a  shean-athair,  agus  athair  flièin.  Na  'm  biodh 
daoine  a'  bruidhinn  air  eich  a  bha  math  's  a  bha  luath, 
bha  capull  ban  aig  sean-athair  Chailein  a  bheireadh 
bàrr  orra  gu  leir.  Na  'm  biodh  iad  a'  bruidhinn  air 
bàtaichean,  dheanadh  an  sgoth  dhubh  a  bh'  aig  athair, 
falach-cuain  orra  air  fad.  Cha  robh  e  gu  mùthadh  sam 
Inth  Ic  Cailein  gu  de  cho  fòghlumaichte  na  gu  de  cho 
iochdmhor,  truacanta,  maoth-chridheach,  'sa  bha  daoine 
sam  bith  na  's  lugha  na  bha  iad  an  cogaidhean  agus  am 
batail  agus  gu  'n  do  mharbh  iad  moran  dhaoine,  cha  b' 
fhiacli  iad  a  bhi  bruidhinn  orra.  Ach  cha  robh  an 
Cailein  fhèin  ach  an  gealtair  an  deigh  a  h-uile  rud  a 
bh'  ann.  Bha  e  na  sheana-ghiullan  a  bha  gu  math  os 
ceann  an  da  fhichead,  ach  cha  robh  a  chridhe  sin  a 
radh,  no  nighean  a  luaidh  ris  a  bha  os  ceann  fichead 
bliadhna  dh'  aois.  'S  minig  an  uair  a  gheibheadh 
gillean  òga  greim  air  mu  'n  tigh-òsda,  shèideadh  iad  a 
suas  e  gus  an  tugadh  iad  air  botul  uisge-bheatha  a 
cheannach,  agus  gu  'm  falbhadh  iad  fein  leis  a  dh' 
iarraidh  mnatha,  far  am  bitheadh  iad  cinnteach  am 
botal  M  an  toiseach,  agus  Cailein  a  bhi  air  a  dhiiiltadh 
a  rithis.  Cliomharlaich  pàirt  dhiubh  dha  air  latha 
sonruichte  falbli   le  sunna  a  fhuair  iad  dha  an  coin- 

gheall  a  shealg  air  bur-bliuachaille  *  mor,  eireachdail, 
a  bha  tighinn  gu  math  teann.  air  a'  chladach  gu 
h-iosal  fodhpa.  Dli'  fhalbh  Cailein  leis  a'  gliunna  's 
thòisich  e  air  feuchainn  ri  faotainn  a  stigli  dlùth  aii'  an 
eun.  'S  cha  b'e  sin  an  gniomh  f  urasda,  A.n  deigh  dha 
blii  màgaran  air  a  ghlùinean  's  air  a  mhàgan  faisg  air 
leth  uair  a  dh'  ùine,  chàirich  e  a  h-uile  srad  a  bh'  innte 
mu  thuairmeas  a'  bhur-bhuachaille,  ach  bha  cho  math 
dha  a  leigeil  mu  thuairmeas  Beinn  an  Aoinidh.  Is  i 
a  b'  usa  amas  oirre.  An  uair  a  dh'  fhalbh  an  toit  bho 
shùilean  Chailein  bha  e  sealltuin  am  faiceadh  e  an 
t-eun  na  bhoUa  ar  uachdar  an  uisge.  Ach  a  cheud 
tighinn  an  uachdar  a  rinn  i,  bha  e  cho  fada  mach  s' 
nach  cuireadh  sealgair  a  b'  fhearr  na  Cailein  mòran 
curam  air.  Dh'  eirich  guilbneach  *  briagh  a  clais 
seann  iomaire  ma  leth-cheud  slat  do  'n  aite  anu  's  an 
robh  e  an  uair  a  loisg  e  an  urchair.  Thug  e  siabadh 
a  dha  na  tri  do  uairean  as  a  cheanu  mar  gu  'm  biodh  e 
feuchainn  ri  faotainn  a  mach  co  dhiubh  a  bha  Cailein 
an  da-rireadh  's  nach  robh.  Thug  e  sin  an  guileag  ud 
as  agus  thug  e  taobh  eile  a'  chaoil  air.  Agus  an  uair  a 
thog  Cailein  a  shuilean  ris  a  bhruthach,  co  bha  na 
sheasamh  air  cnoc,  le  bhata  ri  chruachain  ach  am 
Buachaille  Robach,  agus  e  air  a  bhi  gabbail  beachd  air 
Cailein  fad  na  h-iiine.  Cha  robh  gnothaichean  gu 
math  mar  a  bha,  's  cha  d'  f hag  sud  dad  ni  b'  fhearr  iad. 
Ma  b'  fhiov  am  buachaille  gur  e  a  bha  an  guilbneach  ag 
ràdh  an  uair  a  thug  e  an  guileag  as,  "O,  ach  Cailein 
fhein!"  Cha  robh  sid  fada  gun  tighinn  gu  cluasau 
Chailein,  agus  rud  no  dha  bharrachd  air. 

*  Northern  diver.  *  Curlew. 

B'e  gille  òg  a  bha  's  a'  maighistir-sgoile  a  bh'  aims  an 
aite.  Bha  e  do  iiihuinntir  taobh  eile  na  dùthcha.  Is 
e  Dùghall  Dòmhiiullach  a  b'  ainm  dha.  Bha  Cailein 
f  uathasach  mòr  à  fhear-cinnidh.  Bha  e  ag  ràdh  gnr  e 
gille  fòghlumaichte  agas  fior  dhuine-uasal  a  bh'  anns  a' 
mhaigliistir-sgoil.  Ach  cha  robh  duine  'san  aite  leis 
am  b"  fheàrr  dibhearsain  fhaotainn  air  Cailein  na  am 
maighistir  sgoil  fhein.  Bha  e  feasgar  sònruichte  a' 
gabhiiil  sràid  a  mach  air  feadh  nan  cnoc  agus  e 
leughadh  a'  phaipeir  naigheachd.  Thàinig  e  trasda  air 
còmhratlh  a  bha  eadar  da  Ghaidheal  mu  'n  fhine  d'  am 
buineadh  iad  fa  leith.  Bha  fear  dhiubh  de  Chloinn 
Leathain,  agus  a  reir  fhianuis  fhein  dh'fheumadh 
gun  robh  iad  ann  fada  roimh  linn  Noah,  ach  ars'  am 
fear  eile.  "Cha  chuala  mi  riamh  iomradh  orra  bhi  'san 
Aire."  "Anns  an  Aircl"  arsa  Mac  'Illeathain.  "Am 
faca  no  'n  cuala  tu  riamh  iomradh  air  Mac  Illeathain 
aig  nach  robh  bàta  dha  fhein  1"  Thog  am  maighisteir 
sgoile  a  shiiil  agus  co  bha  nail  na  chòmhail  ach  Cailein 
Gallda,  agus  is  e  smaointich  e  gu  'n  cuireadh  e  an 
naigheachd  so  gu  buil  mhath  le  innseadh  do  Chailein, 
agus  an  DòmhnuUach  a  chur  an  aite  Mhic  Ghilleathain. 
A  nail  a  bha  Cailein,  's  an  deigh  fàilte  a  chur  air  a' 
mhaighistir-sgoil,  dh'  fheoraich  e  dheth  an  robh  dad  ùr 
's  a'  phaipeir  an  drasda,  an  robh  cogadh  an  aite  sam 
bith  no'n  robh  margaidhean  a' cumail  suas?  "Cha'n 
'eil  an  Rioghachd  againne  'cogadh  an  drasd,  's  tha  na 
margaidhean  car  mar  a  bha  iad,"  thuirt  am  maighistir- 
sgoil.  Ach  's  ann  a  bha  mi  an  drasd  a'  leughadh  mu  'n 
cuairt  air  an  fhine  againn  fhein.  "Sin  sibh  fhein" 
arsa   Cailein,    "tha  sibh  daonnan  a'  faotainn  a  mach 

gnothaicheann  mora  agus  urramach  mu  'n  cuairt 
orrasan.  Gu  de  in' an  deibhinn  an  drasda"?"  "Tha 
duine  mòr  fòghlumaichte  an  so,"  ars'  am  maigliistir 
sgoil,  "a  tha  deanadh  a  mach  gur  iad  a's  sine  de  na 
fineachan  Gàidhealach  air  fad.  Agus  a  bhàrr  air  sin 
gun  robh  iad  ann  fada  roimh  linn  Noah  fhein."  "Tha 
mi  creidsinn  a  h-uile  facal  dheth,"  arsa  Cailein,  a's 
neo-'r-thaing  mur  d'thug  am  maighstir-sgoil  naighneachd 
mhor  fhada  rèidh  dha  anns  nach  robh  facal  firinn,  ged 
bu  dona  an  obair  sin  do  mhaighstir-sgoile.  Ach  co 
dhuibh  cha  bu  leanabh  Cailein,  agus  dh'  fheudteadh 
gu  'n  robh  sin  ag  atharrachadh  na  ciiise.  Neo-'r-thaing 
mur  do  sgaoil  Cailein  na  naigheachdan  so  mu  a  luchd 
cinnidh  air  feadh  na  duthcha  agus  anns  gach  àite  san 
rachadh  e.  Goirid  an  dèigh  so  chaidh  Cailein  gu 
faidhir  nan  each,  agus  tha  an  seann  fhacal  ag  ràdh 
"Am  fear  neach  toir  gnothach  do'n  bhaile  mlibr,  gun 
toir  e  gnothach  as,"  agus  b'  ann  mar  sin  a  dh'  eirich 
dhasan.  An  uair  a  gbabh  an  dram  ris  gu  math  chuir 
an  oigridh  gu  seinn  e.  'S  b'  i  sin  an  t-seinn.  Bha  e 
deanamh  nan  rann  mar  a  bha  e  ga  'n  gabhail ;  cha  d' 
fhoghainn  sud  leò;  thug  iad  air  tòiseachadh  air  dannsa 
rud  nach  facas  e  deanamh  an  tiis  oige.  An  am  fàgail 
an  tigh-òsda  gu  tighinn  dachaidh  thug  e  leis  botul  Ian 
'na  phòca.  Chomhaii'lich  iad  dha  dol  do  thigh  duine 
coir  a  bha  'n  sin,  agus  a  nighean  iarraidh  gu  posadh. 
Cha  bu  ruith  ach  leum  le  Cailein  gu  sud  a  dheanamh, 
's  an  uair  a  choisich  e  fèin  agus  na  h-òganaich  a  bha 
leis  dòrlach  mhiltean  do  'n  astar  's  a  ràinig  iad  an  tigh, 
ghabh  fear  an  tighe  riutha  gu  suilbhearra.  Bha  e  cho 
eòlach   air  dòighean   Chailein  ri  aon   aca.      Cha  robh 

anns  an  nighiun  ach  caileag  òg,  nacli  i"ol)h  fichead 
bliadhna,  agus  thachair  gun  robh  i  mach  'san  tobar  an 
uair  a  thàinig  na  lleasgaich  a  stigh.  Cha  robh  Cailein 
fad  a  cur  a  gnothaich  an  cèill  d'  a  h-athair.  Thubhairt 
an  duine  nach  robh  ni  aige-san  na  aghaidh  'us  thug 
Cailein  air  lorn  am  botul  'us  thug  iad  smearsaichean  as 
mu  'n  d'  thàinig  an  nighean  a  stigh,  agus  an  uair  a 
thàinig  i  's  a  leig  i  air  làr  na  cuinneagan,  thubhairt  a 
h-athair  rithe  gun  robh  Cailein  an  sud  ga  h-iarraidh 
ri  phòsadh.  Sheall  an  nighean  air  a  h-athair;  sheall  i 
an  sin  air  Cailein ;  bhuail  i  a  da  bhois  air  a  cheile,  agus 
rinn  i  glag  mor  gàire,  agus  ars'  ise,  "O  ach  Cailein 
fhein!"  Dh'aithnich  Cailein  sgialachdan  a'Bhuach- 
aille  Robaich,  cha  d'  eisd  e  ann  corr,  rug  e  air  theis 
meadhoin  air  a  bhata,  agus  ghabh  e  mach  agus  cha  do 
sheall  e  cis  a  dheigh  gus  an  do  ràinig  e  a  thigh  fein. 
An  uair  a  chaidh  e  stigh  cha  robh  neach  roimhe.  Bha 
'phiuthar  a  mach  a'  bleoghan  a'  chruidh.  Ghabh  e 
mach  do  'n  bha-thigh,  agus  ars'  esan  agus  e  dol  a  stigh 
air  an  dorus,  "ISTach  ann  domhsa  dh'  èirich!"  Dh' 
eixich  a  phiuthar  na  seasamh  's  a'  chuach  a  bha  na 
làimh  air  chrith.  "Am  forstan  a  dh'  amharc  oirnn, 
gu  de  dh'  eirich  dhuit  a  nise?"  ars'  ise.  Dh'  innis  e  dhi 
mar  a  thachair  agus  shuidh  am  boireannach  coir  gu 
socrach  a  bhleoghan  a'  mhairt  mar  bha  i  roimhe ; 
agus  tha  eagal  orm  mur  biodh  am  bà-thigh  cho  dorcha 
gum  faiceadh  Cailein  gun  robh  a  phiuthar  fhein  a' 
gàireachdaich  mhagaidh  air;  ach  bha  Cailein  a  cur 
dheth,  greim  aig  air  ceann  caol  a  bhata,  's  e  ga  chur 
mu  'n  cuairt  a  chinn  agus  a  maoidheadh  mar  dheanadh 
e  air  an  fheadhainn  a  bha  miltean  uaithe.    Ruof  cromay 

a  bhata  air  faradh  nan  cearc  a  bha  os  ceann  clorus  a' 
bha-tliigh  's  a  nuas  a  bha  gach  faradh  'us  cearc  'us 
coileach  'us  rud  a  bh'  ann  mu  'cbluasan.  An  uair  a 
f  huair  e  e  f  ein  a  tharruing  as  a  chonnalaich  a  bha  sud  cha 
b'e  idir  làmh  a  thoirt  air  gnothaichean  a  chur  nan  àite 
a  rinn  e.  Bha  speuran  a  chinn  air  togail.  Ghabh  e 
mach,  thug  e  aghaidh  air  tigh  Dhònihnull  Mhic 
Eoghain,  far  an  robh  e  smaointeachadh  am  faigheadh  e 
greim  air  a'  Bhuachchaille  Robach  gus  a  h-uile  rud  a 
bh'  ann  a  dhioladh  air;  ach  bha  e  air  a  mhealladh  an 
uair  so;  cha  robh  am  buachaille  a  stigh  ach  bha 
Eoghan  Og  a  stigh,  agus  e  an  deigh  tighinn  dachaidh 
bhar  na  faidhreach.  Thug  Oailcin  buille  do  'n  bhata 
air  an  dorus  an  uair  a  ràinig  e.  "Tha  e  fosgailt  air  do 
chulthaobh,"  ars'  Eoghan  Og.  "Cha'n'eil  do  bhearra- 
daireachd  a  dhith  orm,"  arsa  Cailein,  "cuir  a  mach  an 
gàrlaoch  sin  à  tigh  d'  athar  gus  an  dean  mi  sonn 
chudainnean  dheth."  "B'fhearr  dhuit  togail  gad  'bhurr- 
aireachd,  a'  gabhail  eallaidh  ri  sgonna-bhalaich"  ars' 
Eoghan.  "Nam  biodh  tu  air  taobh  mach  an  tighe 
leiginn  faicinn  dhuit  ciod  e  burraireachd."  A  mach  a 
ghabh  Eoghan;  a  h-uile  ceuni  mar  a  chasadh  e  air 
Cailein,  bha  Cailein  a'  dol  ceum  air  ais.  Thog  e  aon 
uair  am  bata,  a  dol  ga  bhualadh  air  Eoghan.  Fhuair 
Eoghan  greim  air  a'  bhata  agus  spion  e  à  làmhan  e. 
Thug  e  ionnsaidh  mar  gum.  biodh  e  dol  a  bhualadh 
Chailein  mu  na  luirgnean  leis.  Thug  Cailein  a  dhà  na 
tri  do  cheumannan  an  comhair  a  chiiil,  agus  shuidh  e 
air  cliabh  a  bha  air  a  bheul  fuidhe  taobh  an  tighe, 
ach  cbaidh  car  do'n  chliabh  agus  chaidh  car  do 
Chaillein  leis  a'  chliabh.     An  uair  a  fhuair  e  air  a  chas- 

an  aon  uair  uile,  cha  cV  fhan  e  fada  an  lathair  Eòghain. 
Thug  e  dhachaiclh  air,  ach  fliuair  e  mach  gu'n  robh 
cnap  mòr  gorra  os  ceann  na  mala  aige,  a  chum  ochd 
làithean  gun  tighinn  a  mach  a  tigh  e,  agus  b'  ann  le 
ceann  gle  chrom  a  thàinig  e  mach.  Cha  robh  e  ach 
gann  air  tighinn  air  lorn  an  uair  a  thòisich  am  Buachaille 
Robach  a  rithis  air.  Bha  òran  Thighearna  Chluaidh 
gu  math  foirmeil  a  measg  an  t-sluaigh  's  an  am,  agus 
is  ann  air  an  fhonn  sin  a  chuir  e  bran  Chailein,  a  tha 
mar  a  lean  as : — 

CAILEIX    GALLDA, 

Tha  Cailein  C4allda  tighinu  a  nail, 

'S  gur  crom  a  cheann  bho  'n  fliuair  e  meall ; 

Tha  Cailein  Gallda  tighinn  a  nail, 

'S  cha  d'  fhiiair  e  banu  air  Seònaid. 

Tha  thu  caoimhneil,  aoibheil,  innich, 
Tha  thu  'm  miadh  am  measg  nan  gillean, 
'S  gur  a  niai-achd  a'  chlanu  nigliean, 

Bhiodh  a'  mireag  og  riut. 
Tha  thu  liiidir,  càirdeil,  fineil, 
Ged  a  rinn  an  cliabh  do  mhilleadh ; 
'S  'nuair  rugadh  thu  gun  d'  thàinig  piseach, 

Air  fine  Chlann-Dòmhnuill. 

Tha  thu  feuraail  anns  an  earrach, 
'N  am  an  inneir  chur  fo  thalamh, 
'S  CO  bheir  dhiot  an  cladach  feamuinn, 

Cur  a'  char  mu  'n  ropa. 
Air  gach  gniomh  gu  bheil  thu  ro  mhath, 
'S  tu  cho  làidir  ris  a'  ghearau : 

'S  an  ort  f  hein  tha  cuma  'n  eallaich, 
'Sro  mhath  tharraing  mòu'  thu. 

Tha  thu  'd  iasgair  aii'  an  sgaclan, 
'S  neo-ar-thaing  sud  air  a'  bhradan, 
'N  uair  a  thig  e  stigh  do  'n  abhainn, 

Cha  'n  f hada  bhios  an  deò  anu. 
Thig  an  carbhanach  leat  dhachaidh, 
Piocach,  liuthachan,  'san  adag; 
S  leis  an  sgrioban  's  riomhach  beairt, 

Gur  trie  a  ghlac  thu  cnòdan. 

Tha  thu  'd  shealgair  air  na  lachaibh, 
'N  uair  a  bitheadh  iad  's  a'  chaisil ; 
An  guilbeirneach  a  blia  'sa'  chlais, 

Fliuair  e  chasan  beò  leis. 
Am  bur-bhuachaill  aig  taobh  na  sgeire, 
Chairich  thusa  ris  am  peileir ; 
'S  ged  nach  d'  rinn  thu  'n  t-eun  a  leagail, 

Chuir  thu  eagal  mòr  air. 

Tha  eachdraidh  ag  innseadh  dhuinn, 
Cho  scan  'sa  tha  do  shinsireachd, 
Gun  robh  iad  thall  's  na  criochan  ud, 

Fad  iomadh  linn  roimh  Noah. 
Chaidh  fineachean  a  striochdadh  leo, 
'S  an  còraichean  tha  sgrlohht'  aca, 
Tha  sud  na  mhor  thoil-inntinn  duit, 

Cha  'n  iognadh  ged  bhiodh  pròis  ort. 

Ach  gur  e  'n  dràst  chuir  sunnd  oirnn. 
An  naigheachd  a  thug  Dùghall  dhuit, 
Gun  robh  iad  thall  'us  iùbhrach  ac', 

Na  laoich  a  dh'  ionnsaich  seòladh. 
Chuir  iad  croina  'us  siùil  innte, 
'S  bha  combaist  'us  eairt-iùil  aca, 

'Us  air  Beinu  Nibheis  stiùir  iad  i, 

'N  uair  ghabh  i  'n  gruiind  air  Noah. 

Air  an  dannsadh  tha  thii  ro  mhath, 
Casan  caol  air  cumadh  chaman, 
Dh'  ionnsaicheadh  tu  do  na  balaich, 

Steapaichean  Mòr  Oiniiseach. 
Air  an  ranntachd  tba  thii  loineil. 
'8  eagal  learn  gun  dean  thu  coire, 
Na  'n  seinnoadh  tu  ann  an  doire, 

Cha  ghoireadh  na  h-eòin  aun. 

An  uair  a  bha  thu  air  an  fhaidhir, 

Dh'  tiirich  fonn  ort  's  tu  tighinn  dachaidh, 

Thug  thu  botul  l;\n  ad  achlais, 

'N  chuid  bu  bhraise  'n  Tòiseach. 
'S  a'  dol  seachad  air  Druim  Diachair, 
Thug  thu  sriibag  bheag  do  Niall  as, 
'S  tu  sealltainn  eadar  thu  'us  lias  air, 

Feuch  an  robh  gu  leòir  ann. 

Bha  thu  'n  dùil  dol  thar  na  li-abhunn. 
Do  'n  Ghlaic  Bhàin  a  dh-iarriadh  mnatha, 
'S  thug  thu  'n  leum  ud  thar  a'  chlachain, 

'S  Niall  'us  Calum  conihl'  riut. 
'S  tu  cho  cridheil  's  tu  cho  sunndach, 
Ort  bha  coltas  an  diunlaoich ; 
Ach  an  uair  a  chaidii  do  dhiùltadh, 

Rinn  e  miithadh  mòr  ort. 

'N  uair  a  ràinig  thusa  dhachaidh, 

Chaidh  thu 'n  bha-thigh  far 'n  robh  Anna; 

Dh'  iunis  thu  dhi  mar  a  thachair, 

'S  crioman  math  de  chorr  leis. 
Bha  do  chuaille  fada  daraicb, 
Dol  tri  chuir  m'  an  cuairt  do  chlaiginn, 

'S  thug  thu  nuas  mu  d'  clieann  am  faradh, 
M'  an  do  stad  thu  'n  bhòilich. 

Bha  d'  athair  fèin  'us  bat'  aige, 

'S  do  sheanair  's  seann  lair  bhàn  aige, 

Bha  fearann  mòr  'us  àiteachas, 

Aig  h-uile  freumh  de  d'  sheòrsa. 
Cha  'n  ioghnadh  ged  is  àrmunn  thu, 
'S  liughad  sonn  bho  'n  d'  thàinig  thu — 
'S  tu  'n  dream  a  bhrist  an  tSàbaid. 

Anns  a'  bhlar  aig  lonai'-Lochaidh. 


All  tiair  a  bha  am  Lhuachaille  reidli  d'  an  òrau  thuirt 
e,  "A  nis,  a  Dùghaill  Bhàiii,  innsibh  dhuinn  ciod  is 
ciall  do  na  facail  iid,  'Trod  nam  ban  mu  'n  sgarbli.' " 

"  Clia  robh  thu  riamh  gun  hiach  do  pheighinn  agad 
na 'n  gabhadh  e  idir  faotainn,"  arsa  Dughall;  "ach  co 
dhiubh,  faodaidh  mise  sin  a  dheanamh.  Nach  faic  thu 
an  da  lài'aich  ghuirm  ud  thall  ann  an  Doire  nan- 
Sgeachag.  Tha  aon  diubh  air  gach  taobh  de  'n 
t-sruthan.  Sud  agad  far  an  robh  da  thigh  uair-eigin 
d'  an  t-saoghal  m'  an  do  rugadh  thusa.  Ri  linn  an 
t-seann  Uachdrain,  cadal  sàmhach  dha,  bha  duine  a' 
f  uireach  ann  an  aon  diubh  ris  an  abradh  iad  DomhnuU 
Mac  Phara  Bìiàin,  agus  anns  an  aon  eile  duine  ris  an 
abradh  iad  Eachann  Beag,  ach  dh'  atharraicheadh  ainm 
gus  an  Drobhair  Beag." 

"Bha,"   arsa  Anna  nighean  Dughaill,    "seanair  Fir 

"Coma  leat  co  d'  am  bu  sheanair  e,  no  d'  am  b'  athair 
e,  Anna,"  arsa  Dùghall ;  "bha  e  aig  an  am  mu  'm  bheil 
mi  dol  a  labhairt  agus  fearann  aige  ann  an  Doire  nan 

Sgeachag,  agus  e  gii  math  aim  cuideachd.  Clia  'u  'eil 
fios  agam  co  dhiubh  bha  e  cumail  sgalaig  no  nach  robh, 
ach  leigidh  mo  naigheachd  a  thuigsinn  duibh  gu'n  robh 
e  a  gleidhoadh  searbhanta;  agus  bha  Diighall  Mac 
Phara  Bhàin  a'  deanamh  a  leithid  eile.  Thacliair  air 
bliadhna  shònraichte  gu  'n  robh  eox-na  an  cur  aca  air 
an  lianaig  rainich  os  cionn  nan  tighean,  agus  is  e 
thachair  air  latha  àraidh  anns  an  fhoghar  gun  roh>h  iad 
le  cheile  mach  a'  buain  an  eoma.  Cha  robh  ach  clais 
an  ioniaire  de  chrich  eadar  riutha.  Bha  nighean  òg 
na  searbhanta  aig  Dùghall  Mac  Phara  Bhàin  ris  an 
abradh  iad  Iseabal  Sheumais.  Bha  searbhanta  aig 
Eachann  Beag  ris  an  abradh  iad  Mòr  Bheag,  na'n 
"Tuilmein."  Is  e  sin  a  bu  bhitheanta  gheobhadh  i — far- 
ainm  a  bha  aca  oirre  a  chionu  gun  robh  i  cho  leathan 
's  a  bha  i  fada.  Bha  hug  aig  a'  cheathrar  air  buain  an 
eòrna  agus  iad  a'  seanchas  ri  cheile,  an  uair  a  thuirt 
Dùghall  ris  an  t>-searbhanta  aige  fhein,  'Iseabal,'  ars' 
esan,  'falbh  suas  agus  bheir  thu  nuas  thugam  a'  chlach- 
gheurachaidh  a  dh'  fhàg  mi  air  a'  chàrn  aig  bhràighe  an 
iomaire.'  Dh'  fhalbh  i  suas  air  toir  na  cloiche.  An 
uair  a  ràinig  i  an  earn  chrom  i  a  thogail  na  cloich- 
gheurachaidh,  ach  am  priobadh  na  siil  bha  i  a'  teicheadh 
air  falbh  on  charn,  agus  cha  robh  sgriach  a  bheireadh 
i  aisde  nach  faodadh  tu  chluinntinn  air  taobh  eile  an 
loch.  Dh'  aithnich  na  daoine  eile  gu  math  de  bha 
ceàrr,  agus  ann  an  uine  na  's  lugha  na  ghabhas  e  ga 
innseadh  bha  iad  shuas  aig  a'  charn.  An  uair  a  ràinig 
Eachann  Beag — is  e  bha  air  thoiseach  agus  a  choran 
na  làìmh — bha  nathair  mhòr,  bhreac,  ruadh  a'  slaodadh 
a  h-earbuill  a  stigh  fo'n  chloich.     Rug  e  air  a' chloich 

agus  chuir  e  car  dhi,  ach  bha  earball  na  beisde  a'  dol 
as  an  t-sealladh  fo  chloich  eile.  Bha  each  a  nuas  aige 
's  a'  mhionaid  agus  an  uair  a  dh'  innis  Iseabal  dhaibh 
cho  mor  's  a  bha  an  nathair  agus  mar  theab  a  cridhe 
leum  roiinhpe,  leum  Diighall  Mac  Phàraig  a  nunn  do  'n 
iomaire  bhuntàta  agus  thug  e  nail  an  caibe.  Ghabh  e 
an  caraibh  a'  chuirn,  ach  a  h-uile  clach  a  thionndadh  e 
bhiodh  earball  bradaig  ga  fhàgail  fo  chloich  eile.  An 
deigh  a  bhi  tacain  as  a  deigh  mar  so,  thàinig  e  oirre 
agus  i  na  cuaich  air  lie  mhòir,  leathain,  a  bha  cho 
ordail  air  a  leagail  agus  ged  bhiodh  duine  an  tiodh- 
laeadh  foidhpe.  Cha  b'  fhada  bha  e  cur  as  do  'n 
nathair,  anns  an  robh  corr  agus  ceithir  troidhean  air 
fad.  'Tha  mi  cinnteach,'  ars'  esan,  ris  an  fheadhainn 
a  bha  m'  an  cuairt  air,  'nach  robh  i  leatha  fhein,  gun 
robh  companach  aice.'  Thoisich  e  air  biirach  m'an 
cuairt  air,  ach  cha  d'  fhuair  e  ni  de  choltas  nathrach. 
Thug  e  smùid  d'  an  chaibe  air  an  lie,  agus  ars'  esan, 
'Tha  mi  cinnteach  gu  bheil  gearasdan  aca  foidhpe  so.' 
'Ma  tha,'  thuirt  Eachann,  'cha  bhuain  thu  moran 
eòrna  an  diugh  m'  an  cuir  thu  as  iad.'  'Cha  'n  'eil 
fhios  agam  nach  'eil  ulaidh  foidhpe,'  arsa  Mòr  Bheag. 
'No  cnamhan  duine  mhairbh,  is  e  bu  docha  leam,'  ars' 
Iseabal;  'leigibh  leatha.'  Ach  thoisich  Dòmhnull  air 
bùrach  a  stigh  fo  'n  oir  aice  leis  a'  chaibe.  Dh'  fhalbh 
Eachann  a  nunn  do  bhealach  a'  ghàraidh  agus  thug  e 
nail  leis  maide-tarsuing  a  bha  'sa'  chachleith. 
Chàirich  e  ceann  a'mhaide  anns  an  toll  a  rinn 
Dòmhnull  leis  a' chaibe;  chuir  e  sorachan  fo  chiil;  leig 
e  a  chudrom  air  a'  cheann  eile  dhetli,  agus  thog  e  an  leac 
mu  thuaiream  troidh,  ach  air  sleamhnachadh  do  cheann 

a'  mhaide  thuit  i  air  a  h-ais  far  an  robh  i  roimhne. 
Sheas  iad  tacan  a'  sealltainn  oirre  dh'  f  heuch  an  robh 
biasta  snàgnch  no  creutair  ceithir-chasach  sa  bith  dol  a 
thighinn  a  niach,  ach  cha  robh  dad  d'  an  t-seòrsa  ri 
fhaicinn.  Ghabh  iad  'na  caraibh  a  rithist,  agus  an 
deigh  a  bhi  tacain  a'  gleachd  rithe  chaidh  aca  air  a  cur 
as  a  làrich.  Bha  an  ulaidh  an  sud  mu  choinneamh  an 
SÙ1 — an  t-òr  buidhe  a'  dearrsadh  anns  a'  ghrèin.  Bha 
e  ann  an  cnapaich  de  phoit  chreadha,  ach  bhrist  iad 
na  criomagan  i  a'  togail  na  cloiche.  Cha  b'  fhada  gus 
nach  robh  gach  boun  'us  braiste  a  bha  'n  sin  am  boineid 
Eachainn  Bhig.  Thuirt  e  giin  robh  e  fada  gu  leoir 
anns  a' phoit  chreadha;  agus  an  uair  a  fhuair  e  an 
i^òr  anns  a'  bhoineid,  ars'  esau  ri  Domhnull,  'Ciod  e  a 
ni  sinn  ris  a  so  V  'Ciod  ach  a  roinn,'  arsa  Domhnull. 
'B'  f heàrr  dhuinn  fios  a  bhi  againn  air  a  luach  an 
toiseach,' ars' Eachann;  'tha,  mar  tha  fios  agad,  mac 
mo  bhràthar-sa  aig  fear-lagha  ann  an  Glaschu,  agus 
cha  leig  thusa  no  mise  leis  an  fheur  fas  fo  ar  casan  gus 
an  ruig  sinn  e,  Ma  chluinneas  daoine  iomradh  air  so 
agus  gu  'n  tig  e  gu  cluasan  an  luchd-lagha  bidh  a  chuid 
fhèin  aig  an  Righ  dheth;  a  chuid  fhèin  aig  an  Uach- 
dran;  agus  cha 'n  fhàg  iad  againne  ach  sgriobadh  na 
poite,  agus,  bho  'n  bhrist  sinn  fhèin  i  cha  bhi  sinn  ro 
reamhar  air  na  gheobh  sinn  oirre.  Leis  a  sin  feumaidh 
sinn  a  bhi  balbh  air  a'  ghnothach  so,  eadhon  bho  ar 
mnathan  pòsda  fhèin.  Ma  dh'  innseas  tusa  do  Mhàiri 
e  cha  bhi  bean  'san  sgireachd  nach  faigh  uaipe  an 
diùbhrais  e,  le  earail  làidir  a  thoirt  orra  nach  innis  iad 
do  neach  eile  e;  ni  a  gheallas  iad  di,  ach  bidh  leth 
bharail  agad  fhein   mar  theid  an  gealladh  a  chumail.' 

'Ma  ta,  Eachainn,'  arsa  Dòmhnull,  is  tu  fhèin  is  fhaide 
's  a'  cheanii,  ged  nach  tu  is  fhaide  's  a'  cliom.  Tha  raise 
gun  sgoil,  gun  Bheurla,  agus  tha  prabartaich  de'n  da 
chuid  agasda;  gabhaidh  mi  do  chomhairle.'  Thionn- 
daidh  Eachann  an  sin  ris  na  h-igheanan  agus  tliuirt 
esan,  'An  uair  a  thilleas  sinne  a  Cllaschu,  gheobh  gach 
tè  agaibh  gun  ùr.  Fanaidh  tusa,  Mhor,  leamsa  gu 
latha  do  bhainnse.  Ni  Iseabal  an  tomhas  ceudna  le 
Dòmhnull.  Bidh  còig  tasdain  a  bharrachd  's  an  leth- 
bhliadhna  agaibh  air  seavbbanta  's  an  diithaich,  agus 
da  mhart-laoigh  an  tè  mar  thochar  an  la  a  phòsas  sibh. 
Ach  m'  am  fag  sibh  so  feumaidh  sibh  'ur  mionnan  a 
a  thoirt  nach  toir  sibh  facal  air  a  so  ri  each  a  chèile 
no  ri  neach  eile.'  Cha  robh  na  h-igheannan  fuathasach 
toileach  sud  a  dheanamh,  ach  co  dhiubh,  dh'  aontaich 
lad  mu  dheireadh.  Bha  duine  anns  an  àite  ris  an 
abradh  iad  Calum  Caog-shuileach.  Theireadh  cuid 
gu  'n  robh  an  da  shealladh  aig  Calum ;  rud  a  bha  fior 
gu  leoir,  a  chionn  an  uair  a  dhùineadh  e  an  dara  sùil 
chitheadh  e  leis  an  t-suil  eile ;  ni  a  bha  a'  dearbhadh 
gun  teagamh  gu  'n  robh  an  da  shealladh  aig  an  duine. 
Bha  e  air  an  la  shònraichte  so  a  mach  ann  am  bàta 
gun  duine  ach  e  fhein,  air  chùl  dà  ràimh.  An  uair  a 
thàinig  e  m'  an  cuairt  an  Ruglia,  am  fradhai-c  an  achaidh 
eorna  aig  Eachann  Beag  agus  Dòmlmall  Mac  Phàraig, 
is  e  a  chunnaic  e  an  da  nighinn  na  'n  seasamh  taobh  ri 
taobh  an  làmhan  togte  os  cionn  an  cinn  agus  Eachann 
mar  gu'm  biodh  e  a'searmonachadh  dhaibh — Dòmhnull, 
agus  a  dhà  làimh  paisge  os  cionn  na  cois-cliaibe  agus  a 
smig  oirre,  ri  taobh  Eachainn.  Leig  Cabim  Caog- 
shuileach  uchd  air  na  raimh;  dhiiin  e  a  leth-shiiil  agus 


AN    T-EILEANACH.  261 

thòisich  e  air  beachd  a  ghabhail  air  an  fheadhainn  a 
l)ha  air  tir.  Anns  a  cliiacl  ghluasacl  a  rinn  iad  chàirich 
Calum  na  rairah  a  rithisb  oirre,  agus  a  chiad  shealladh 
a  f  huair  iad  dhi  bha  e  a'  tigliinn  am  f  radharc  m'  an 
ounirt  an  Eiigha.  Is  beag  fhios  a  bha  aca  gun  robli  e 
clio  fad  ga  'm  feitheamh.  An  uair  a  thàinig  am  feasgar 
agus  a  chuala  gu  'n  do  mbarbhadh  a  bheithir  mhòr 
a  bha  an  Doire-nan-Sgeachag,  bha  moran  a'  dol  ga 
sealltainn,  agus  chaidh  Calum  Caog-shiiileach  ga  seall- 
tainn  cho  math  ri  each.  Tha  e  air  a  ràdh  gu  'm 
faighear  deireadh  gach  sgeoil  a  nasgaidh,  agus  an  rud 
a  bhios  ri  tighinn  gar  caol  an  snàthain  air  an  tig  e. 
Bu  chaol  gu  dearbh  an  snùthain  a  bha  aig  Calum  gu 
dearbhadh  fhaotainn  air  an  amharus  a  bhuail  na 
inntinn  an  uair  a  chunnaic  e  an  leac  fo  'n  d'  thugadh 
an  nathair  an  Doire-nan-Sgeachag  air  an  fheasgair  ud." 
"Chuir  e  iongantas  gu  leoir  air  daoine  ciod  a  thug 
Calum  Beag  agus  DòmhnuU  Mac-Phàraig  do  Glaschu 
cùmhla.  Ach  chuir  e  iongantas  bu  mho  an  ath 
bliliadhna  orra  iad  a  bhi  a'  ceannach  treud,  agus  an 
Eglais  Bhreac  a  thoirt  orra  le  drobh  mor  cruidh. 
Thàinig  Eachann  gu  bhi  air  aithneachadh  bho  'n  aimn 
an  Drobhair  Beag,  ach  cha  robh  Dòmhnull  bochd  fada 
ris  an  drobhaireachd.  Bha  e  oidhche  a'caithris  an 
treud  agus  e  sgith.  Chaidil  e  fo  'n  liath-reotha.  Cha 
deachaidh  e  ach  astar  thvi  làithean  leis  an  drobh  na 
dheigh  sin  an  uair  a  ghabh  e  a  leaba  ann  an  tigh-òsda 
air  an  rathad.  Ghabh  an  Drobhair  Beag  air  aghaidh 
leis  an  drobh  a  dh'ionnsaidh  a'  mhargaidh,  agus  an  uair 
a  thill  e  an  ceanii  deich  laithean,  bha  a  chompanach 
fuar  fo  'n  fhoid.      Rainig  naigheacliad  a  bhàis  a  chuid- 

eaclid  ceitheir  làithean  m'an  do  ràinig  an  Dròbhair 
Beag  iad.  Thug  e  a  cuid  fhèin  do  bhean  Dhòmhnuill 
Mhic-Phàraig  de  thighinn  a  mach  an  dròbh,  agus  bha  i 
am  beachd  gun  do  rinn  e  an  ceartas  rithe ;  agus  tha 
mi  a'  creidsinn  gun  do  rinn  e  ceart  gu  leoir  a  thaobh  an 
drobh,  ach  gu  'n  diog  a  ràdh  air  na  bha  anns  a'  phoit 
chreadha.  Ach  chaidh  gach  ni  a  bha  an  sin  seachad 
agus  cha  robh  cuimhne  orra.  Phòs  Mor  Bheag,  agus 
cas  na  dèigh,  phos  Iseabal  Sheumais.  Bha  an  Drobh- 
air  Beag  cho  math  agus  a  ghealladh  riutha,  agus 
beagan  na  b'  fheàrr.  Tha  e  air  a  radh  gun  robh 
'dealachadh  eadar  na  Coirneil'  agus  air  a'  cheart  doigh 
bha  dealachadh  eadar  am  fear  a  fhuair  Iseabal  agus  am 
fear  a  fhuair  Mor.  Bha  an  duine  aig  Mor  cruaidh, 
ciiramach,  gleusda  a  chothachadh  an  t-saoghail,  ach  cha 
robh  an  duine  aig  Iseabal  mar  sin ;  agus  bha  bhlàth 
's  a  bhuil.  Bha  Mor  a'  direadh  agus  Iseabal  a'  tearn- 
adh.  Thog  atharrachadh  staid  fuarachd  eadar  an 
dithis  bhan  a  bha  aon  uair  cho  blath-chridheach, 
caoimhneil  ri  chèile.  Bha  Iseabal  riamh  's  an  amharus 
gun  robh  Mor  a'  faotainn  cuideachaidh  bho  'n  Drobhair 
Bheag  gus  a  bhi  a'  cur  pios  an  dèigh  pios  ris  an  fhear- 
ann.  Bha  àite  shios  air  Cladach-a'-Bogha  far  an  robh 
cead  aig  daoine  tighean  a  thogail,  agus  an  sin  bha 
Iseabal  a'  comhnuidh  còmhla  r'  a  fear-posda  fhein. 
Bha  dorlach  de  thighean  eile  m'an  cuairt  orra, 
Thachair,  air  feasgar  bòidheach  sàmhraidh,  gu  'n  robh 
Iseabal  'n  a  shidhe  a  mach  aig  dorus  bana-choimhear- 
snaich  dhi  agus  a  dha  no  tri  de  mhnathan  eile  còmhla 
rithe.  Co  a  chunnacas  a  nuas  taobh  a'  chladaich  ach 
Mor  Bheas;.     Thàinitr    i    nuas    asfus    sheas  i  tacain  a' 

bruidhinn  riutha.  Bha  am  muir  Ian  mar  clhusan  slat 
do  na  casan  aca,  agus  ciod  sam  bith  a  thàinig  am 
beachd  an  sgairbh  thàinig  e  an  uachdar  ann  an  oir  na 
tuinne  làmh  riutha.  Clia  d'  fhuirich  e  fada  ag  amharc 
orra;  thug  e  a  cheann  fodha  agus  ghabhadh  e  sùil  gl6 
bhiorach  a  dheanamh  a  mach  co  dhiu  a  bu  sgarbh  no 
tunnag  e  an  uair  a  dh'  èiricli  e.  'O  nach  seall  sibh  an 
tunnag,'  ars'  Iseabal.  'Is  an  a  th'ann  sgarbh,'  arsa 
Mòr.  'Bu  tu  fhein  sin  an  sgarbh,'  ars'  Iseabal;  'is  ann 
a  th'  ann  tunnag';  agus  bho  'n  bheag  gus  a'  mhòr  gus  an 
robh  na  mnathan  am  mullach  nam  meall.  Oha  robh 
innisg  a  ghabhadh  faotainn  bho  linn  an  seanar  nach  robh 
iad  a'  tilgeadh  air  a  cheile,  ach  cha  deach  guth  a  thoirt 
air  a'  phoit  chreadha,  co  dhiu  air  dhoigh  agus  gun 
tuigeadh  na  mnathan  eile  e.  'A  chreutair  luidich, 
shuaraich,  bhochd,  'nuair  a  bhiodh  a'chridh  agad 
tunnag  a  radh  ri  m'  leithidse  de  bhoirionnach,'  arsa 
Mor  Bheag. 

'  A  Mhòr,'  arsa  Iseabal,  'na  'n  rachainn  a  thogail  mo 
mhàil-toisd  *  cho  bitheanta  's  a  chaidh  thusa  dh'  flieud- 
teadh  nach  bithinn  cho  luideach  no  cho  bochd.' 
Thionndaidh  Mor  air  falbh ;  dh'  f hag  i  an  sud  iad  gun 
fhacal  tuilleadh  a  labhairt.  Dh'  eirich  Iseabal  's  ghabh 
i  stigh  d'  a  tigh  fhein  agus  dhùin  i  an  dorus.  Sheas  na 
mnathan  eile  le  'n  suilean  agus  am  beoil  fosgailte  gun 
f hios  aca  de  a  theireadh  iad ;  ach  bha  Calum  Caog-shùil- 
each  gun  a  bhith  fada  air  falbh,  agus  an  uair  a  smaoint- 
ich  e  nach  robh  aig  Iseabal  ach  i  fhein,  ghabh  e  stigh 
tar  an  robh  i.  'Ciod  e  cho  fad  's  a  tha  thu  am  beachd 
a  bhi  a'  cumail  cuid  nan  dilleachdan  uapa,  Iseabal  %' 
*  Hush-money. 

ars'  esan.  'Tlia  iiiise  air  mo  mhionnan,  a  Chaluim,' 
ars'  ise.  'Tha  fios  agam  air  sin,'  ars'  esan,  'agns  na 
h-innis  dad  dhomlisa,  acli  innsidh  mise  dhuitse  n'  a 
chuireas  iongantas  ort,'  arsa  Calum.  Thoisich  e  agns 
dh'  iunis  e  dhitli  mar  a  chunnaic  e  iad  as  a'  bhàta  an 
iiair  a  bha  e  ga  'm  feitheamli  an  latha  bha  iad  a'  bnain 
an  eorna,  agus  a'  deanamh  sgeula  d'  a  bharail  air  a  chor. 
An  uair  a  bha  e  reidh,  '  Am  bheil  mi  ceart  a  nis  ? ' 
ars' esan.  *  Tha,  ceart  gu  leòir/  thuirt  Iseabal.  Cha 
d'  eisd  e  ris  a'  chòrr.  Bha  da  mhac  DhòmhnuiU  Mhic 
Phara  Bhàiii  nach  robh  ach  na  'm  pàisdean  an  iiair  a 
chaochail  an  athair,  a  nis  air  tighin  gu  inbhe  dhaoine. 
Oha  robh  d'an  t-saoghal  aca  ach  an  cosnadh.  Dh' 
fhalbh  Calum  Caog-shùileach  agus  thug  e  an  Dròbhair 
Beag  air,  agus  le  dha  no  tri  dh'  fhacail  thug  e  air  gu  'n 
d'  thug  e  ceithir  chiad  punnd  Sasunnach  am  fear  do  dbà 
mhac  Dlioralmuill  Mhic  Phàraig.  Goirid  an  dèigh  sin 
thug  iad  Canada  orra  agus  sin  agad  am  fear  a  b'  òige 
dhiubh  an  seann  duin'-uasal  ud  a  bha  fuireach  fad  da 
mhios  's  an  tigh-bhàn,  a  bhliadhna  an  t-samhraidh  so 
chaidh,  ris  an  abradh  iad  Maighstir  Mac-Ghuaire." 

"  Sin  am  fear,"  ars'  am  Buachaille  Eobach,  "a  shuidh 
a  mach  air  Sgeir-nan-cruban  mar  gu  'm  biodh  e  dol  'n  a 
chadal  gus  an  d'  thàinig  an  Ian  m'  an  cuairt  air,  agus 
tha  mi  'creidsinn  gu  'n  robh  e  bàithte  mur  bithinn  cho 
dlùth  air,  's  gu  'n  do  thilg  mi  taod  an  eich  ruaidh  air, 
's  gu  'n  do  shhiod  mi  a  stigh  e.  Ach  fhuair  mi  bonn 
bir  air  son  mo  shaoithreach." 

"  Dh'  fhàg  e  airgiod  aig  Eoghan  Chaluim,"  arsa 
Mairearad  Ruadh,  "  agus  bhiodh  e  thall  aige  a  h-uile 
latha." 

"Bu  cliòir  dha  fhèin  sin,"  arsa  Dùghall  Ban,  "a 
chionn  bha  Eòghan  Chaluim  glè  chàirdcach  dha.  Ach 
cha  robh  neach  beo  's  an  àite  air  an  rol)h  cuimhne  aige 
ach  seann  Anna  nighean  Eòghain," 

"  O,  nach  fhaca  mi  e  fhein  agus  i  fein  agus  a  làmh 
'n  a  achlais  agus  am  bata  aice  anns  an  làimh  eile,  agus 
iad  a'  sràideamachd  a  sios  gu  Creagan-a-Bheithe," 
arsa  jNIairearad ;  "  bha  iad  ag  ràdh  gu  'n  robh  iad  a' 
suiridh  an  uair  a  bha  iad  og." 

"Bidh  iad  ag  ràdh  uiòran,"  arsa  Dùghall  Ban,  "ach 
bheir  mi  dhuit,  a  Bhuachaiile,  òran  Iain  Mhic-Ghuaire, 
cha  clireid  mi  gu  'n  cuala  tu  roimhe  e." 

"  Oran  a  rinn  e  fhein,  no  bran  a  rinneadh  air  a  shonT' 
ars'  am  Buachaille,  agus  e  a'  caogadh  ri  Eòghan  Og. 

"  Coma  leat  cia  mar  tha  sin,  ma  chluinneas  tu  an 
t-oran,"  arsa  Dùghall,  agus  e  a'  toiseachadh  air  na  rann- 
an  a  leanas  mu  'n  t-seann  duin'-uasal  so  a  thàinig  aon 
uair  eile  a  shealltainn  tir  a  dhiithcbais  agus  diithaich 


ORAX    lAIX    MHIC-GHUAIRE. 
Am  FojTN. — "  Air faillirin,  illirinn,  Uillirmn,  o  ho  ro,  laoidh.' 

Mi  am  shuidhe  learn  fhein  air  a'  chreagan, 

Far  an  trie  robh  mi  beadradh  's  mi  og, 
Le  m'  choimpireau  fhein  's  sinn  a'  farpais, 

Measg  chiiirteag,  'us  leacag  'us  òb; 
Tha  gach  amar  'us  gaineatuh  'us  s;\ile, 

'S  a'  chaisle  a'  snàmh  mar  bu  nòs, 
Ach  cuideachd  mo  ghaoil  's  m.o  luchd-àbhachd, 

Cha  till  ris  an  làraich  ni  's  mo. 

Tha  cuid  amis  na  h-Innsean  an  lar  dhiubh, 

Cuid  eil'  thug  a'  ghi-ian  orra  tuath  ; 
Tha  cuid  dhiubh  na  'n  sineadh  's  an  tulaich, 

Cuid  eile  fo  thonnaibh  a'  chuain  ; 
Bha  cuid  dhiubh  a'  seòladh  na  fairge, 

'S  a'  chabuUaich  armailtean  luath, 
Blia  cuid  mar  tha  mise  rinn  stòras, 

Ach  chain  sinn  ar  n-òige  g'a  bhuain. 


Na  guamagan  guauagach,  beusach, 

Ris  an  trie  rinn  mi  leumuaich  gun  ghò, 
Anns  na  cluainteau  am  buainear  an  t-sòbhracli, 

An  t-eòinein,  am  maoth-lus  's  an  ròs. 
An  t-aon  diubh  bha  beò  'n  diugh  's  an  àite, 

Gun  mhaise,  gun  àilleachd,  gun  treòir, 
'Na  seana  chaillich  chrom-phearsach,  cham-bheoil, 

Ged  's  trie  bha  mi  'n  geall  air  a  pòig. 

Gu  moch  anns  a'  ghlòmanaich  Clièitein, 

'S  dealt  na  h-oidhche  ag  eirigh  bhar  loin, 
'S  binn  innealan  lùthmhor  nan  geug  leam, 

'Us  langan  an  fhèidh  anns  a'  cheò  ; 
An  uair  a  thig  gathan  na  greine, 

Le  feartan  a'  reubadh  nan  neòil, 
'N  sin  togaidh  an  sgàil-bhrat  mar  bhrèid  dhiubh, 

'Us  noehdar  na  slèibhtean  na  'n  glòir. 

'N  uair  bhithiun  ri  cualach  nan  caorach, 

Gu  mullach  an  aonaich  's  an  t-slèibh, 
'S  mi  tearnadh  gu  iochdar, 

'N  uair  dh'  aomadh  a'  ghrian  anns  an  speur, 
'S  mi  faieinn  nan  iasgair, 

'S  an  Linn'  ami  am  fiath  shleamhainn  reidh, 
Agus  astar  nan  iarrach, 

Le  currachdag  nan  liadh  as  an  deigh. 

Gur  trie  bhios  mo  smuaiutean  a'  tathaich, 

'S  a'  chladach  is  fallaine  tràigh, 
Far  an  trie  robh  mi  'n  caoimhneas  nan  caileag, 

Bha  ceanalta,  banalta,  màld'; 
An  t-uinseann,  an  calltuinn,  's  an  daracli, 

Gu  badanach,  meanganach,  ;\rd, 
'S  bu  chùbhraidh  leani  fàile  na  meala, 

Bho  chill  nan  tom  droighinn  fo  bhlàth. 

Bhiodh  còisridh  an  doire  fo  'n  duilleacb, 

Ged  bu  blunn  bhiodh  an  luinneag  's  an  lix, 
An  ribheidean  paisgte  fo  'n  sgeithe, 

Air  dosaibh  nan  geug  's  iad  a'  tàmh ; 
An  loch  's  e  gun  tonn  air  ag  eirigh, 

"N  a  sgàthan  do  reulta  nan  nèamh, 
'S  gu  m'  chluais  thig  an  t-iasgair  le  dhranndan, 

'San  fhuaim  thig  bho  chlaudan  nan  ràmh. 


Tha  sòlais  'us  sonais  gun  àireamh, 

Do  neach  a  fhuair  tàlant  no  smaoint, 
Tha  sgriobhadh  air  clàr  obair  nàduir, 

Mar  a  bha  air  na  clàir  a  bh'  aig  Maois. 
A  dhuin'  air  na  bhuilicheadh  reusan, 

Bhreithnich  ma  's  a  leur  co  a  rinn ; 
Tog  do  shùilean  a  suas  agus  leugh  e, 

'Nuair  lasas  an  speur  anns  an  oidhch'. 


Ach  so  dhuit  mo  dhàn,  a  Mhic  Chaluim, 

Dean  a  leughadh  'us  aithria  gu  d'  shannt, 
An  uair  a  thèid  mise  nunn  thairis, 

As  nach  till  mi  ri  m'  mhaireann  a  nail. 
Ged  bheirinnse  learn  thar  na  mar'  e, 

Do  dhuthaich  nan  crannaibh  ud  thall, 
Cha  tuigeadh  mo  sgalag,  mo  shearbhant, 

jMo  bhean  no  mo  Icanabh  mo  cliainnt. 

Tha  mo  chrodh-sa  gle  lionmhor  le  'n  àlach, 

Mo  dhaimh  anns  an  stàbull  ueo-ghann, 
Mo  chaorich  gur  trie  bhios  ga  'n  àireamh, 

Air  machraichean  àluinn  nach  lom ; 
Ach  cha  di-chuimhnich  mi  fhad  's  is  beò  mi, 

'N  uair  bha  mi  gun  or  is  gun  mheami, 
Na  bu  leam-sa  do  dh'  aighear  's  do  shòlas, 

Aig  bonn  leitir  bhòidheach  nan  crann. 


"  Sin  agaibh,  a  chuideachda,  toiseach  agus  brigli  nam 
facal  sin  a  tha  cho  trie  air  an  aithris  ri  muinntir  a 
bhios  a'  trod  mu  ghnothaichean  faoine  nach  'eil  a  chum 
buannachd  agus  nach  buin  daibh — "Trod  nam  ban  mu  'n 
sgarbh,  agus  an  sgarbh  a  mach  air  a'  mbuir." 

BAKER  CAM  AG  US  BUIDSEIR  BREAO. 

Bha  ann  am  bailie  Ghlaschu  bho  cheann  àireamh 
math  do  bhliadhnachan  da  ghille  òg  Ghàidhealach  ag 
ionnsachadh  an  oeirde.  Bha  fear  dhiu  d'  am  b'  ainm 
Uisdean,  agus  b'  e  ainm  an  fhir  eile  Calum  òg,  agus  air 
dhaibh  a  blii  gabhail  sràid  feadh  a'  bhaile  air  feasgar 
àraidh,  thachair  boirionnach  orra  agus  i  a'  caoineadh. 
Sheall  Calum  òg  as  a  dhèigh  an  uair  a  chaidh  i  seachad 
agus  ars'  esan,  "  ma  ta,  cha  chreid  mi  nach  i  boirionn- 
ach Gàidhealach  a  chaidh  seachad  oimn  an  sud." 

"  Cha  'n  'eil  a  h-uile  tè  air  am  bheil  currachd  geal 
Gàidhealach."     "Coma  leat  i,"  ars'  Uisdean. 

"  Cha  'n  'eil,"  arsa  Calum,  "  ach  tha  mi  meallta  am 
bharail  air  neo  tha  i  sud  ann ;  tiugainn  agus  theid  sinn 
ceum  seachad  oirre  'rithist."  Thill  iad  air  an  sail,  agus 
an  uair  a  bha  iad  a'  dol  seachad  oirre  thuirt  Calum, 
"  Ciod  e  tha  ceiirr  oirbh  a  bhean  ]"  "  Oh,  eudail  nan 
gillean,"  ars'  ise,  's  i  breith  air  bhroilleach  a'  chot'  aige 
mar  nach  biodh  a  mhiann  oirre  a  leigeil  as  tuilleadh, 
"  nach  'eil  mis'  air  chall."  "  Cia  mar  a  chaidh  sibh  air 
chall?'  arsa  Calum.  "  Ma  ta,"  thuirt  ise,  "chaidh  leis 
an  dalraachd.  Tha  mi  fuireach  le  m'  nighinn  an  Glas- 
chu  bho  cheann  bhliadhnachan  agus  thàinig  caileag 
bheag,  odha  dhomh,  agus  dh'  fhàg  i  ann  an  tigh  bean- 
eòlais  mi,  agus  bha  i  ri  tilleadh  air  mo  thòir  an  uair  a 
thigeadh  i  as  an  sgoil,  agus  an  uair  a  bha  mi  gabhail 
fadail  nach  robh  i  'tifdiinn,   thuirt  mi  ris  a'  bhoirionn- 

ach  gu  'n  rachadh  agam  fhein  air  mo  rathad  a  dheanadh 
dhachaidh,  agus  so  agad  is  deireadh  dha." 

"  Co  an  ceann  do  'n  bhaile  's  an  robh  sibli   a'  fuir- 
each  T  arsa  Calum.     "  Oha  'n  ann  'n  a  cheann  a  bha  mi 
f  uireacb  idir,  eudail,  ach  'n  a  theis-meadhoin,"  ars'  ise. 
"  Nach  'eil  ainm  na  sràide,  na  àireamh  a  chlous  agaibh?' 
ars'  Uisdein.      "  Cha  'n  'eil,   'ille  mo  ghaoil,"   ars'  ise, 
"  ainm  sraide  's  a'  bhaile  agam,  ach  tha  Baker  cam  agus 
biith  aige  air  an  dara  taobh  do  'n  chlous,  agus  Bùidseiv 
breac  agus  bùth  aige  air  an  taobh  eile."     Rinn  Calum 
gàire  's  thubhairt  e,   "  'siomadh  Baker  cam  agus  Biiid- 
seir  breac  a  dh'  fhaodadh  a  bhi  an  Glaschu,  ach  codhiii, 
feumaidh  sinn  oidhirp  air  chor-eigin  a  dheanamh  air  ar 
faicinn  dhachaidh."     Thoisich  an  iarraidh  agus  b'  e  sin 
an  iarraidh  gun  a  leithid,   feuch  am  faighte  Baker  cam 
agus  Bùidseir  breac  ;  ged  a  gheibhte  an  dara  fear  cha 
deanadh  sin  math  sam  bith  mar  biodh  am  fear  eile 
làimh  ris.     Fhuair  iad  aon  uair  Baker  cam,  ach  cha  b'e 
sud  an  duine  ceart.      Fhuair  iad  uair  eile   Biiidseir 
breac,  ach  thubhairt  am  boirionnach  nach  b'  e  sud  an 
duine  idir.     "  Cha 'n 'eil  an  sud  ach  duine  caol,   glas, 
ach  's  ann  a  tha  'm  fear  a  tha  sinne  ag  iarraidh   mòr 
reamhar ;  thogadh  e  an  triùir  againn  na  'm  biodh  e  air 
an  dara  ceann  do  'n  mheigh,  agus  sinne  air  a'  cheann 
eile."     Ach  thachair  gille  og  Gàidhealach  orra  air  an 
robh  Calum  eòlach  agus  thoisich  iad  as  ùr  air  iarraidh 
Baker  cam  agus  Biiidseir  breac,   agus  le  comhnadh  fir 
a'  chota  ghuirm,   agus   cuid   d'a  chompanaich   a  bha 
'tachairt  air,  fhuair  iad,   an  deigh   da  uair  do  thim  a 
chosd  g'  an  iarraidh,  am  Baker  cam  agus  am   Biiidseir 
breac ;  agus  an  uair  a  chunnaic  i  iad   cha  b'  urrainn  i 

tuilleadh  gàirdeachas  a  dheanadh  ged  a  chitheadh  i 
Goraastra.  Ach  bha  Uisdean  ag  ràdh  mar  bhith  an 
t-àm  do  'n  bhliadhiia  bh'  ann  gu  'n  abradh  daoine  gur 
ann  a  bha  iad  air  ghogaireachd. 

An  nair  a  chunnaic  na  gillean  gu  'n  robh  am  Ijoir- 
ionnach  aig  a  h-àite  còmhnuidh  bha  iad  air  son  beann- 
achd  fhàgail  aice,  ach  cha  deanadh  sud  feum.  'S  e  dh' 
fheumadh  iad  del  suas  thun  an  tighe;  's  an  uair  a  chaidh 
iad  a  stigh  rinn  muinntir  an  tighe  mòran  othail  riutha 
a  chionn  gu  'n  tug  iad  grannie  dhachaidh,  bho  'n  bha 
eagal  oi'ra  nach  faiceadh  iad  beò  tuilleadh  i.  Thubhairt 
bean-an-tighe  nach  do  dh'  fhàg  iad  Police  Office  an  Glas- 
chu  nach  robh  iad  ann.  "Ma  ta,"  thuirt  an  tseana- 
bhean,  "  cha  ruigeadh  sibh  a  leas  a  bhi  g'  am  iarraidh- 
sa  'sa'  Pholice  Office,  agus  triùir  Plioliceman  'n  am  freic- 
eadan  orm  a  falbh  na  sràide ;  ach  mar  bhiodh  na  gillean 
còire  so,  cha  'n  'eil  fhios  cia  mar  a  rachadh  dhomh  idir. 
Tha  uait,"  ars'  ise,  's  i  tionndadh  ri  'h-ighinn,  "  seallt- 
tainn  am  bheil  deur  a  stigh  agad  a's  soilleire  na  ti." 
Thug  bean  an  tighe  air  lorn  am  botul,  agus  an  uair  a 
chaidh  a  chuir  mu  'n  cuairt  thuirt  an  t-seana-bhean 
'si'na  suidhe  làmh  ri  Calum.  "Air  leam  gu 'n  d' 
thubhairt  thu  gur  saor  a  bh'  annad."  "  Thubhairt  mi 
sin,"  ars'  esan, 

"  An  cuala  tu,"  ars'  ise,  "iomradh  riamh  air  an  t-saor 
jMac-Pheidh  ?"  "Chuala  mi  an  t-ainm,  ach  's  e  sin 
uil'  c,"  ars'  esan. 

"  Bha  an  saor  Mac-Pheidh,"  ars'  ise,  "nalatha's 
na  linn  fuasach  ainmeil  ann  an  Albainn.  Chualas  a 
chliu  eadhon  an  Sasunn,  agus  thàinig  dà  shaor  Sas- 
unnach  a  dh'  aon  obair  g'  a  fhaicinn.     Chuala  'n  saor 

Mac-Pheidh  gu  'n  robh  iad  a'  tighinn  agus  's  e  rinn  e 
a  chuid  ghillean  a  chur  air  falbb  as  a'  bhiith  taobh- 
eigin  eile,  agus  chuir  e  fhein  dheth  a  chòta  agus  chuir 
e  air  an  t-aparan  agus  thòisich  e.  Thàinig  na  Sasunn- 
aich  a  stigh  agus  dh'  fheoraich  fear  dhiubh  am  b'  e  sud 
am  bùth  aig  an  t-saor  Mac-Pheidh  1  Thuirt  Mac- 
Pheidh  gu  'm  b'  e.  Am  bheil  e  aig  an  tigh  an  diugh  1 
thuirt  an  Sasunnach  ?  Cha  'n  'eil,  thuirt  Mac-a-Pheidh, 
tha  e  air  falbh  leis  na  gillean  a'  togail  caisteil,  cho  math 
ri  leth-cheud  mile  as  a  so.  An  tusa,  ars'  an  Sasunn- 
ach, a  tha  sealltainn  as  deigh  a  ghnothaich  fhad  's  a  tha 
e  air  falbh  Ì  Cha  mhi,  arsa  Mac-Pheidh,  tha  neach 
eile  ris  a  sin.  Cha 'n 'eil  mis' ach  ag  ionnsachadh  mo 
cheirde. 

"  Fad  "s  a  bha  'n  seanachas  so  dol  air  agharc,  bha  Mac- 
Pheidh  ag  obair  air  deanadh  cas  tail.  Bha  e  anns  an 
dara  ceann  do  'n  bhùth,  agus  bha  iarunn  an  tail  ann  an 
glamus  anns  a'  cheann  eile.  An  uair  a  bheireadh  e 
sgriob  no  dhà  do  'n  lochdair  air  cas  an  tail  chuireadh  e 
ri  'shùil  i  's  chaogadh  e  ris  an  iarunn  a  bha  cho  math  ri 
fichead  slat  uaithe.  Bha  na  Sasunnaich  's  am  beoil  's 
an  suilean  fosgailte  ag  amharc  an  duine,  ach  rug  Mac- 
Pheidh  air  cas  an  tail  air  theis-meadhoin  agus  bhuail 
e  gnogag  do  'n  ord  oirre  fo  chùl  a  làimhe  agus  dh'fhalbh 
i  mar  gu  'n  tilgte  a  gunn'  i,  agus  thug  i  glag  ann  an 
sùil  an  iaruinn  a  bha  's  a'  ghlamus  an  ceann  eile  a 
bhiith,  agus  an  uair  a  thug  e  as  i  bha  aji  tàl  deas,  glan, 
air  son  dol  a  dh'  obair  leatha.  Falbh,  falbh,  ars'  an 
Sasunnach,  dhachaidh  sinn  !  'N  uair  a  ni  am  fear  a  tha 
ag  ionnsachadh  a  cheirde  sud,  gu  'n  seachnadh  am  fort- 
an  nirnn  a  nihaighstir." 

"  Tha  eagal  orm,"  ars'  Uisdean,  "gu  'n  robh  tuilleadh 
's  a'  Chreucl  's  a'  Phaiclir  aig  Mac-Pheidh."  "  Tha  sin 
ngaibh  a  nis  sgeulachd,"  ars'  an  t-seana-bhean,  "  ach 
bheir  mi  dhuibli  naigheachd  fhior." 

"  Bha  anns  a'  bbaile  's  an  d'  rugadh  's  an  do  tbogadh 
mise,  duine  I'is  an  abradh  iad  an  "  Cartan,"  mar  fhar- 
ainm,  ged  nach  b'  urrainn  iad  ainm  eile  cho  mi-fhreag- 
arrach  a  thoirt  air,  a  chionn  's  e  's  cleachdadh  leis  a' 
chreutair  ris  an  abair  iad  an  "cartan"  greimeachadh  gu 
daingean,  anns  an  àite  's  am  faigh  e  greim  ;  acli  bha 
Murachadh  calg-dhireach  'n  a  aghaidh  sin — tha  mi  'm 
beachd  gur  e  an  gol)hlan-gaoithe  a  b'  fheàrr  a  fhreag- 
radh  air,  a  chionn  cha  robh  e  riamh  fada  's  an  aon  àite. 
Cha  do  phos  e  riamh  a  chionn  '  cha  ghabhadh  e  na  cois- 
ichean  's  cha  'n  fhaigheadh  e  na  marcaichean.'  Bha  tri 
eaglaisean  's  an  sgireachd  agns  bha  an  Cartan  greis  'na 
bhall  daingean  anns  a'  h-uile  aon  diubh.  'S  e  theireadh 
Iain  Mac  Ailein,  bard  na  sgireachd,  na  mar  theireadh 
an  Cartan  fhein  ris  '  ceàrd  na  sgireachd,'  co  dhiubh, 
's  e  theireadh  Iain  gu  'm  b'  e  an  t-aobhar  a  chuir  nach 
robh  an  Cartan  anns  a'  cheathramh  eaglais,  a  chionn 
nach  robh  i  ann.  Ach  air  latha  do  na  laithean,  ged 
nach  cualas  iomradh  riamh  roimhe  aig  air,  thug  an 
Cartan  an  togail  ud  air  fhein  bhar  an  àite  's  an  robh  e 
'n  a  shuidhe,  agus,  ars'  esan,  Co  bhiodh  a'  dol  bàs  's  a' 
bhaile  so,  agus  obair  gu  leoir  an  Glaschu  1  agus  gun  an 
còrr  mu  dheibhinn  a  mach  a  ghabh  e  's  thug  c  Glaschu 
air.  Bha  bràthair  aige  's  a'  bhaile  mhor  a  bha  pòsda 
agus  a  theaghlach  togta,  agus  b'  ann  an  tigh  a  bhràthar 
a  bha  'n  Cartan  a'  fuireach,  Bha  caraid  dhaibh  a  bha 
ag  obair  aig  feadhainn  aig  an  robh  stor  dibhe,  agus  b' 

aim  ris  an  duine  so  a  bha  'n  Cartan  ag  earbsa  obair 
fhaotainn  dha.  Thubhairt  am  fear  so  ris  nach  robli  na 
daoine  acasan  a  toirt  obair  do  neach  nach  robh  do  'n  aon 
clireideamh  riutlia  fhein.  Ciod  e  ancreideamh  a  tha'n 
sin?  ars'  an  Cartan,  'sann  dona  tha  e  air  neo  tha  e 
na  's  fearr  na  'n  fheadhainn  a  tha  dol. 

"  Thòisich  a  charaid  agus  thug  e  dha  ann  am  briathi-an 
snasmhor,  agus  's  ann  dha  b'  aithne,  mheudaich  agus 
leudaich  e  air  a  h-uile  beannachd  a  bha  sruthadh  bho'n 
chreideamh  so.     Bha  e  ùr  's  bha  e  eireachdail, 

"  A  nis  's  e  an  creideamh  a  bh'  ann,  beachd  a  bh'  aig 
àireamh  bheag  do  'n  t-skiagh  mu  dheibhinn  staid  an 
duine  an  deigh  a  bhàis.  Bha  a  bhuidheann  a  bha  sud 
a'  creidsinn  cho  luath  's  a  dh'  fhàgadh  an  anail  neach 
gu  'n  robh  e  tighinn  beo  an  atharrachadh  cruth.  Math 
dh'  fhaoidte  an  riochd  fèidh,  na  earba,  na  coileach  peuc- 
aig,  's  a  h-uile  creutair  eile  bu  bbòidhche  na  cheile.* 
Ach  CO  dhiubh,  cha  robh  an  Cartan  fada  faotainn  a 
a  stigh  anns  gach  diomhaireachd  a  bha  mu  'n  cuairt  air 
a  chreideamh  a  bha  'n  sud, 

"  Bha  e  ri  obair  fhaotainn  an  ceann  latha  no  dha 
bho  'n  duine  mhor  ud,  agus  thubhairt  a  charaid  ris  gu'n 
robh  duine  fuasach  fòghluimte  do  'n  chuideachd  aca  a 
dol  a  thoirt  seachad  òraid  gu  goirid  air  '  cruthachadh  an 
duine,  agus  co  a  dh'  ionnsaich  bruidhinn  do  Adhamh,' 
agus  gu  'm  feumadh  e  dol  g'  a  èisdeachd,  agus  gun  teag- 
amh  rachadh  an  Cartan  g'  a  eisdeachd  ged  nach  tuig- 
eadh  e  an  treasamh  trian  do  na  bhiodh  an  duine  ag 
ràdh.     An  uair  a  thàinig  e  dhachaidh  feasgar  's  a  thòis- 

*  Transmigrationists. 

ich  e  air  innseadh  mar  a  chaidh  dha  's  gu  'n  robh  e  dol 
an  ath-oidhche  a  dh'  eisdeaclid  an  duine  ainnieil  a  bha 
dol  a  dh'  innseadh  co  a  dh'  ionnsaich  bruidhinn  do 
Adhamh. 

"  Nach  'eil  fhios  aig  a  h-uile  duine  co  dh'  ionnsaich 
bruidhinn  do  Adhamh,  arsa  Ruairidh  òg,  mac  a  bhràth- 
ar.  Cha  'n  'eil,  ars'  an  Cartan,  fios  aig  neach  an  Glas- 
chu,  no  'n  Albainn  co  dh'  ionnsaich  bruidhinn  do  dh' 
Adhamh,  ach  aig  aon  fhear,  agus  's  e  sin  am  fear  a  dh' 
ainmich  mi.  So,  so,  arsa  Euaraidh,  na  bithibh  a  dean- 
amh  cuhì.idh-bhìiird  dhibh  fhein  air  an  doigh  sin,  nach 
'eil  fhios  aig  gach  balachan  beag  's  a'  bhaile  co  dh' ionn- 
saich bruidhinn  do  dh'  Adhamh.  Agus  co  dh'  ionnsaich 
dha  i  ma  tal  Nach  do  dh'  ionnsaich  a  bhean,"  arsa 
Euaraidh.  Tha  mi  creidsinn  mur  bristeadh  a  ghàir- 
eachdaich  air  a  h-uile  neach  a  bha  a  stigh,  gu  'm  fogh- 
nadh  an  fhreagairt  ud  fhein  leis  a'  Chartan.  Cha  'n  'eil 
fhios  agam,  ars'  esan,  nach  bi  mi  fhathasd  ann  am  uis- 
eig  's  mi  seinn  anns  a'  speur  os  ceann  a'  Choire  Bhàin. 
Cha  'n  'eil  fhios  agam,  arsa  Ruairidh,  nach  bi  thu  a'  d' 
chirc-fhraoich  's  an  Leabaidh-làthaich  agus  nach  cuir  an 
Sasunnach  caol  urchair  annad.  Cha  'n  'eil  fhios  agam 
nach  bi  mi  'm  bhradan  's  mi  leum  an  Eas  a'  Bhric,  ars' 
an  Cartan.  Cha  'n  'eil  fhios  agam,  arsa  Ruairidh,  nach 
bi  thu  annad  nathair  's  cha  bhi  duine  thachras  ort,  leis 
nach  bu  mhath  an  t-eanachainn  a  chur  asad.  Dh' 
fhaoidte  gur  ann  a  bhios  mi  am  fhiadh,  ars'  an  Cartan. 
Dh'  fhaoidte,  arsa  Ruairidh,  gur  ann  a  bhios  thu  a'  d' 
asail  's  tu  slaodadh  barra  guail  air  sràidean  Ghlaschu. 

"  Ach  CO  dhiubh,  fhuair  an  Cartan  obair.     Bha  aige 
ri  bhi  dol  a  mach   le   barra  air  uairibh.     Bha  balach 

beag  aige  gu  falbh  leis  gus  am  fàsadh  e  fhein  eolacli. 
Shin  fear  an  stoir  dha  botul,  agus  thuirt  e  ris  ol.  Aii- 
fad  'Ì  ars'  an  Cartan.  A.  h-uile  deur  dheth,  ars'  am  fear 
eile,  cha  teid  sin  a'  d'  cheann.  Ach  an  uair  a  dh' 
fhuasgail  e  an  t-sreang  dheth,  cha  do  dh'  fhuirich  deur 
dheth  nach  do  spread  'n  a  shùilean,  agus  an  uair  a  sheall 
e  mu  'n  cuairt  air,  ars'  esan,  nach  be  'm  fortan  a  shàbh- 
ail  mi  nach  do  dh'  òl  mi  stuth  an  uamhais.  Thugadh 
an  so  am  barra  air  lorn,  ach  cha  do  chord  e  idir  ris  a' 
Chartan.  Cha  b'  e  sud  an  seòrsa  barra  bh'  aca  's  a' 
Ghàidhealtachd.  'S  ann  a  bha  sud  ni  bu  choltaiche  ris 
a'  chairt  iiir  a  fhuair  Lachunn  nan  sgrath,  agus  dh' 
fheumadh  e  bhi  'dol  an  comhair  a  chùil  ann,  direach 
mar  a  chuireadh  Lachunn  an  lair  bhàn  anns  a'  chairt. 
An  uair  a  fhuair  e  a  bhuclachadh  anns  gach  crios  'us 
iall  a  bha  'n  crochadh  ris  a'  bharra,  sheall  e  mu'n  cuairt 
air  's  cha  robh  e  idir  toilichte.  'S  ann  a  bhuail  an 
t-eagal  e,  gu  'n  robh  e  dol  a  dh'  atharrachadh  cruth 
mu  'n  tigeadh  am  bàs  idir  air.  Agus  bha  an  asail  's  i  a' 
slaodadh  a'  bharra  gliuail,  mar  a  dh'  ainmich  Ruairidh, 
a  tighinn  tuilleadh  's  a  choir  teann  air  tachairt.  Nacli 
ann  air  an  t-saoghal  a  thàinig  e  'n  uair  a  bhiodh  mac 
mo  mhàthar  'us  m'  athar  air  a  chuir  ann  an  cairt  mar 
gu  'm  biodh  seann  each  odhar  ann,  ars'  esan,  agus  thilg 
e  uaithe  am  barra.  Dh'  fhàg  e  'n  stòr  's  na  bh'  ann  an 
sud,  's  thug  e  dhachaidh  air,  agus  cha  do  dh'  fhuirich  e 
an  Glaschu  ni  b'  fliaide  na  b'  eudar  dha.  Ach  so  mar 
a  chuir  Iain  Mac  Ailein  air  dòigh 

SGRIOB    a'    CUARTAIN    DO    OnLASCIIU. 
Aiii  FoNN. — "Oran  na  feannaig." 

'S  niise  Murachadh  an  Cartan, 

Air  tighiii  dhachaitlh  do  'u  àite, 
Bheir  mi  sgeul  dlmit  mu  Ghlaschu, 

0  'n  bha  mi  tacan  a'  tàmh  aan, 
Bha  mi  'g  obair  's  an  stòr, 

'S  an  robh  gach  seòrsa  deoch-làidir, 
A  bu  treise  na  'n  Tòiseachd, 

'S  nach  cumadh  rop'  agus  àrcan, 

Gun  tigh'n  a  mach,  gun  tigh'n  a  mach. 

Thairgeadh  botul  a'  m  foill  dhomh, 

Cha  b'  ann  an  caoimhneas  a  bha  e, 
'S  'n  uair  a  dh'  fhuasgail  mi  'n  t-sreang  dheth, 

'S  ann  chaidh  steall  ris  an  spàrr  as, 
Cha  d'  fhuii'ich  deur  anns  an  t-soitheach, 

Nach  deach  air  ghoil  mu  an  làr  orm, 
Ach  na  'n  deachaidh  e  'm  ghoile, 

Cha  bhiodh  a  choire  aig  a  ghàrlach, 
Nach  robh  mi  'm  sgnoc,  nach  robh  mi  'm  sgnoc. 

Chuir  iad  mise  's  a'  bhara, 

Le  chuid  acuinn  'us  shinntein, 
Ach  cha  deach  mi  air  sràid  leis, 

Chionn  bu  tàir  sud  do  m'  shinnsreachd, 
A  bhi  g'  a  chlodhadh  air  cabhsair, 

Cha  b'  e  m'  annsachd  mar  cheird  i, 
Mar  each  odhar  le  braichdeam, 

A'  slaodadh  cairt  feadh  nan  digean, 
A  chhiiuute  glag,  a  chUiinute  glag. 

'N  uair  a  chuir  iad  's  a'  chairt  mi, 
Ghabh  mi  athadh  'us  mi-thlachd, 

'S  mi  le  iomaguin  ga  m'  phianadli, 

A  dh'  fhiach  am  mi  fhin  bh'  ann, 
Ghabh  mi  eagal  bha  fuasach, 

Mu  'n  ni  bliuail  aim  am  inntiuu, 
'S  bha  mi  feuchainn  mu  'n  cuairt  orm, 

An  robh  mo  chluasan  a'  cinntinn, 

No  'n  d'  fhàs  mi  'm  ass,  no  'n  d'  fhàs  mi  'm  ass. 

Ghabh  mi  seòrsa  do  mhisneach, 

Ged  's  ann  an  trioblaid  a  bha  mi, 
'N  uair  a  dhùisg  ann  am  aithre, 

A  huile  gaisgeach  o  'n  d'  thainig  ; 
0  !  cha  'n  ass  mi  gu  cinnteach, 

0  'n  a  bhruidh'neas  mi  Gàilig, 
Gus  na  bhuail  ann  am  inntinn, 

Gu  faod  gur  mi  bh'  aig  Balaam, 

Mu  'n  champ  o  shean,  mu  'u  champ  o  shean. 

Ach  fhir  a  dh'  ionnsaich  dhomh  'n  ere  ideamh, 

Cha  b'  e  do  choire  nach  d'  fhùs  mi, 
Ann  am  each  dhianadh  sitir, 

Mu  'n  d'  thainig  fios  o  'n  a  bhàs  orm, 
Cha  robh  mi  idir  a'  gearan, 

Na  'm  b'  ann  a  m'  fheannaig  a  bha  mi, 
An  sin  cha  'n  fhuirichinn  's  a'  bhaile, 

Ach  rachainn  dhachaidh  do  'n  Ghàidhealtachd, 
A  spionadh  chearc,  a  spionadh  chearc. 

Rinn  an  dòchas  ud  m'  fhàgail, 

Gu  'n  deanainn  fas  ann  am  pheucaig. 
Air  feadh  na  flùr  anns  a'  ghàradh, 

'S  a  gabhail  tàmh  fo  chuid  gheugaibh, 
Chaidh  an  smaointinn  ud  seachad, 

'S  mòr  m'  airtneul  's  mo  ghruaman, 
'S  gun  fhios  nach  bi  mi  a'  m'  chartan, 

An  s;is  am  mart  Iain  'Ic  Ruairidh, 

Taobh  shuas  Dhruim  glas,  taobh  shuas  Dhruim  glas. 

AIR  CHEILIDH  LE  CAILLEACH-NAN-SOP. 

Air  oidhche  gheal  ghealaich  amis  a'  gheamhradh,  'se 
sin,  bha  'ghealach  air  an  speur,  'n  am  fuiricheadh  i  'san 
t-sealladh,  ach  sin  cha  deanadh  i,  ach  a  leum  a  stigh  'sa 
mach  ann  an  neòil  mhòra  dhubha,  mar  gu  'n  robh  i 
cluich  air  Bodach-a'-mhulain. 

Chruinnich  sgonna-bhalaich  'us  seana-bhalaicli  air 
faoilein  reidh  aig  cois  na  tuinne  a  dhol  a  thoirt  deannal 
leis  na  camain  air  a'  bhall,  ach  cha  robh  an  oidhche 
idir  freagarrach.  An  darna  uair  cho  soilleir  agus  gu'm 
faiceadh  tu  slige  bàivnich,  agus  an  uair  eile  cho  dorcha 
'n  nach  bu  leir  dhuit  each  ban.  Chailleadh  a'  bhall  tri 
uairean,  agus  fhuaradh  a  rithisd  i  ann  an  leth-uair  do 
thim.  Bha  bodach  na  gealaich  mar  gu  'm  bitheadh  e 
an  deigh  eisimpleir  a  ghabhail  o  bhodach  eile,  a'  dean- 
adh a  h-uile  rud  a  b'  urrainn  dha  gus  an  toil-inntinn  a 
chumail  o  'n  oigi-idh.  Ach  cha  robh  esan  daonnan  dona 
's  an  rathad  ud,  ciod  e  sam  bith  a  thàinig  air  an  oidhche 
bha  'n  sud.  Dh'  fhaoidte  gu  'n  robh  cion  an  tombaca 
air.  Cha  do  thaoghail  bàta  na  smiiid  air  a'  mhios  a 
chaidh  seachad  idir,  agus  's  iomadh  fear  a  rachadh  do'n 
spliùcan  nach  d'  thugadh  mòran  as. 

Ach,  CO  dhiu,  chunnaic  na  gillean  nach  robh  feum 
ann  a  bhi  feuchainn  ris  a'  chluich  ud.  Thubhairt  fear- 
eigin,  "Mur  a  dean  e  latha  buana  ni  e  latha  chnuap 
chno,"  mur  a  dean  i  oidhche  camanachd  ni  i  oidhche 
ceilidh.  "Gu  Cailleach-nan-sop,"  arsa  fear  eile,  agus 
mar  sru  'm  b'  ann  ir'  an  greasad  thug  a  chlach-niheallain 

fead  inu  na  cluasan  aca,  's  a  macli  a  ghabli  iad,  an  darna 
fear  a  deanadh  a  dhicheall  gus  a  bhi  air  thoiseach  air  an 
fhear  eile,  agus  am  fear  a  cliailleadh  a  chasan,  cha  robh 
dha  ach  a  bhi  g'  am  faotainn  mar  a  b'  fheàrr  a  b'  urr- 
ainn  dha.  Thàinig  triùir  no  cheathrar  dhiubh  dh' 
ionnsnidh  dorus  Cailleach-nan-sop  cearta  còmhla,  agus 
anns  an  strith  dh'  fheuch  iad  co  bhitheadh  a  stigh  an 
toiseach.  Ghreimich  iad  ann  an  each  a  cheile  agus  am 
fear  a  bha  air  thoiseach  's  ann  an  comhair  a  chiiil  a 
bha  e  dol  a  steach,  agus  anns  an  dòigh  sin  cha  mhòr 
nach  do  shaltair  e  air  ordagan  Chaluim  mhoir  is  e  'n  a 
shuidhe  g'  a  gharadh  ri  teinne  mor  mòna.  "  Air  d'  ath- 
ais,  a  chladhaire,"  arsa  Calum,  "  an  e  sin  an  dòigh  gu 
tighinn  a  steach  do  thigh  neach  sam  bith  1 "  'us  thug  e 
smùid  do  bhata  do  'n  bhalach  mu  na  luirgeinean. 
"  Tha,"  ars'  esan,  "  an  Grioglachan  *  a  call  a  chùrsa  aon 
oidhche  deug  roimh  Nollaig  Mhòr,  agus  's  e  sin  a  nochd, 
agus  tha  e  mar  àirde  na  gealaich  do  gach  amadan  's  an 
dùthaich.  Bha  Pàruig  amadan  a  stigh  'n  a  shuidhe  air 
furm  beag  agus  thug  e  an  cinniohdeadh  ud  air  fhèin 
agus  ars'  esan,  "  Chunnaic  sinn  tuilleadh  's  an  Griog- 
lachan a  call  an  cùrsa  roimh  Nollaig  Mhoir,  agus  gu 
seachd  sònraichte  roimh  Nollaig  bhig."  Thachair  gu'n 
deachaidh  Calum  Mor  uair-eigin  o  chionn  fhada  a  dh' 
iarraidh  uisgebeatha  na  Nollaig  do  Thigh  na  Tiùrr  a 
bha  sè  mile  bh'  uaithe.  Lion  e  am  pige,  agus  lion  e  a 
bhrù.  An  uair  a  thàinig  an  oidhche  's  a  dh'  fheuch  e 
ri  dol  dachaidh,  an  àite  aghaidh  a  thoirt  an  rathad  a  bu 
choir  dha  'sann  a  thiol mdaidh  e  calg  dhireach  an  rath- 
ad eile,  agus  fhuaradh  an  là-'r-na-mhàireach  e  ann  am 
*  The  seven  star  constellation. 

poll  mona,  còig  mile  deas  air  Tigh  'na  Tiùrr,  ged  a  bha 
dhachaidh  sè  mile  tuath  air  an  tigli  sin ;  agus  a  h-uile 
deuchainn  tioimh  an  d'  thàinig  e — 'us  feumaidh  gu  'n 
d'  thàinig  e  troimh  mhoran — lean  e  riamh  ris  a'  phige. 

Coma  CO  dliiu,  'n  iiair  a  ràinig  na  gillean  bha  moran 
eile  romhpa.  Fir  agus  mnatlian  air  chèilidli  le  Anna 
Nighean  Fhearchair — b'  e  sin  ainm  Cailleach-nan-sop 
'n  a  tigh  fhein.  Fhuair  na  gillean  snidhe  air  fad  ach  a 
h-aon,  agus  thuirt  bean  an  tighe  ris  falbh  a  sios  do  'n 
chìiil-mhòna  agus  ultach  do  na  foidean  a  thoirt  a  nuas 
agus  e  a  dheanamh  àite  suidhe  dha  fein  orra. 

"  Na  h-iarr  an  tràigh  ri  muir  Ian  agus  am  maorach 
a  stigh  agad,"  arsa  Pàruig  amadan.  "  Thoir  a  nuas  an 
cliabh  agus  cuir  a  bheul  fodha — ni  e  àite-suidhe  is 
fhearr  na  ni  na  foidean  mona." 

Thoisich  an  sin  na  sgeulachdan,  na  toimhseagain  agus 
na  h-òrain,  's  a  h-uile  fear  aig  nach  rachadh  air  aon 
dhiubh  sud  a  thoirt  seachad  rachadh  a  chur  a  mach  mur 
gealladh  e  cliabh  mona  a  thoirt  dhachaidh  do  Chaill- 
each-nan-sop  an  là-'r-na-mhàireach.  Chaidh  croinn  a 
chur  feuch  co  air  a  thigeadh  a  cheud  rud  a  thoirt  seach- 
ad. Agus  an  uair  a  bhitheadh  esan  reidh  dh'  fhaodadh 
e  glaodhaich  air  an  neach  a  thogradh  e.  Thàinig  an 
crann  air  a'  bhalach  a  thàinig  a  stigh  an  comhair  a  chiiil. 
"  Ciod  a  bheir  thu  seachad  1"  arsa  fear-eigin.  Toimh- 
seagan,  thuirt  esan.     A  mach  leis  mata. 


Chaidh  duine  mòr  ann  am  bogadh, 
Eadar  bhrògan  'us  bhoineid, 
Fhuair  iad  moran  g'  a  thogail 
A  bogalach  mona. 

Dh'  eirich  Galium  mor  'na  sheasamh  agus  greum  aig 
air  ceann  caol  a'  bhata,  agus  a  shùil  air  a'  blialach  a 
thug  an  toimhseagan  seachad,  agus  ars'  esan  "  cuiridh 
mi  na  fiaclan  a  sios  air  srath  do  ghoile." 

"  Suidh,  suidh,  a  Ohalum,"  arsa  Dòmhnull  Mac 
Eogliain,  na  cuir  a  mach  air  na  balaich  agus  d'  obair 
earraich  romhad."     Shuidh  Calum  mar  a  bh'  aige. 

"  Tich,  hicb,  hich,  hi,"  arsa  Pàruig  amadan,  "  's  e  sin 
toimhseagan  is  feàrr  a  chuala  mi  riamh."  "  'S  obair 
latha  toiseachadh,"  arsa  bean  an  tighe.  "  So  a  Dhomh- 
nuill  Mhic  Eòghain,  tha  sinn  a'  feitheamh  ort."  "  Tha 
mi  cinnteach,"  arsa  Dòmhnull,  "gu'n  cuala  sibh  an 
rann, 

'S  truagh  nach  faicinu  Caisteal  Dhubhairt, 

'S  e  'n  a  spruthan  anns  a'  ghrunnd, 
'S  truagh  nach  faicinu  Caisteal  Ai'ois, 

'S  e  g'  a  chàradh  suas  as  ùr." 

"  Bha  na  Dòmhnullaich  ann  an  Caisteal  Arois,  agus 
Olann'IUeathain  ann  an  Caisteal  Dhubhairt,  agus  'siom- 
adh  batailt  fada,  fuilteach  a  bha  eadar  an  da  chinneadh, 
mar  a  thubhairt  iad  e, — "Cha'n'eil  rudha  air  eilein 
Mhuile  nach  do  dh' òl  de  dli' fhuil  nan  Leathanach," 
Mu  theid  a  h-aon  agaibh  gu  bràth  thar  Mam  na  Croise 
agus  gu  'n  tearuinn  sibh  le  Dinseag,  's  a  nunn  fo  'n 
Ghearna,  na  'm  biodh  fios  agaibh  c'  ait'  an  rachadh  sibh 
a  shealltuinn  air  a  son,  chitheadh  sibh  an  sin  Leac-nan- 
arm,  agus  na  làraichean  innte  gus  an  latha  'n  diugh  far 
an  robh  na  DòmhnuUaich  a'  geurachadh  nan  lann  air  a' 
mhaduinn  ud  mu  'n  d'  tlmgadh  Blàr  Leac-a-lìth.  'S  e 
an  Ridire  ruadh  a  bha  air  ceann  nan  Dòmhnullach  an 

latha  bha  'n  sud.  Bha  feav  do  Chlann  'Illeatliain  ann 
an  camp  nan  Dòmhnnllach  a  bha  air  falbh  bho  chuid- 
eaclid  fheiu  air  son  aobhar  air  chor-eigin,  agus  mhoth- 
aich  an  Ridire  gu  'n  robh  e  glè  thvoni-inntinncach  air  a' 
mhaduinn  ud,  agus  thoisich  e  air  sgallais  air. 

"Tiia  duilichinn  ort,"  ars'  an  Ridire,  ''a  bhi  'dol  a 
dliortadh  fuil  do  luchd  cinnidh  an  diugh."  '•  'S  aotrom 
duilichinn  na  maduinn  seach  duilichinn  na  h-oidhche," 
arsa  Mac  'Illeathain.  "  Dhiii  do  bhruadar  's  bheir  sinn 
brigh  as,  's  cha  chuir  e  beul  sios  air  Clann  Dòmhnuill," 
ars'  an  Ridire.  Ach  cha  robh  am  fear  eile  air  son  sud 
a  dheanamh,  ach  cha  'n  fhaoidte  diùltadh. 

"  Chunnaic  mi  arsa  Mac  'Illeathain  gu  'n  robh  mi  'n 
am  shineadh  air  an  tulman  uaine  ud  shuas,  agus  thàinig 
seann  duine  Hath  agus  chuir  e  an  cagar  so  ann  am 
chluais — 

A  leaca  sin  's  a  Leac-a-litli, 

'S  ann  ort  a  bheirear  an  dith, 

Clann  'Illeathain  a  bheir  buaiclh, 

Air  an  t-sluagh  a  thig  o  thir. 

An  Gearna  sin  's  an  Gearna  diibh, 

'S  ann  ort  a  dliòirtear  an  fhuil, 

Thig  an  ceann  do  'n  Eidire  ruadh. 

Mu  'n  teid  an  claidheamh  's  an  truaill  an  diugh. 

Tha  cuid  a  their  riut  nach  fac'  e  'm  bruadar  idir,  ach 
CO  aige  is  urrainn  fios  a  bhi  air  a  sin.  Thachair  a  h-uile 
rud  air  a  rèir.  Cha  deach  an  latha  ud  le  Clann  Dòmh- 
miill,  ged  a  ehaidh  an  latha  air  am  bheil  Iain  Lorn  ag 
iomradh  leotha.  Sin  agaibh  mo  naigheachd-sa  a  chlann, 
agus  cuiridh  mi  scachad  Struileag  *  gu  Iric  Nic  Chal- 
uim.  "So  a  nis  Irig,  bheir  siljh  dhuinn  sgeulachd  air 
*  See  Note  end  of  Heading, 

Eòghan  a'  Chinn  Bhig."  B'  ann  do  shliochd  Eòghain  a 
bha  Iric  i  fhein  agus  thòisich  i  a  chearta  cho  soluimte 
's  ged  a  bhiodh  i  dol  a  sheiiin  Laoidh  Mhic  Eallair. 

"  Thachair,"  ars'  ise,  "  air  an  fheasgar  mu  'n  d'  thug- 
adh  Blài'  a'  Chnocain,  gu  'n  robh  an  ceann-cinnidh,  b'  e 
sin  Eòghan  a  mach  air  feadh  a  cliuid  dhaoine  agus  bha 
e  'tighinn  dliachaidh  gu  math  anamoch  gu  'Chaisteal  a 
bha  air  Loch-sguabain,  agus  'n  uair  a  ràinig  e  beul-àth 
uillt  air  am  feumadh  e  dol  thairis,  chunnaic  e  boirionn- 
ach  thall  mu  'choinneamh  air  an  taobh  eile  agus  i  posd- 
adh  agus  a  nigheadh  aodaich  le  slachdan,  Dh'  aithnich 
e  gu  math  gur  h-i  'bhean-shith  bh'  ann,  a  chionn  bha  a 
da  chich  thar  a  guaillean  air  a  ciilthaobh  'n  uair  a  chrom 
i  anns  an  allt,  Chuir  e  'n  spuir  ris  an  each  's  ghabh  e 
thairis,  's  an  uair  a  fhuair  e  air  an  taobh  thall  leum  e 
dheth.  A  nis  tha  mi  cinnteach  gu  'n  cuala  sibh  briath- 
ran  an  t-seanar  a  tha  'g  ràdh — 

Am  fear  a  dh'  òlas  bainue  a  broilleach  bean  shith, 
Is  sith  anns  gacli  cogadh  dha, 
Atliailt  a  chlaidheamh  ged  a  chi, 
'S  luath  a  lionas  an  lot. 

Dh'  iarr  Eòbhan  oirre  bainne  thoirt  dha  as  a  broill- 
each, ach  dhiùlt  i  sud  dha  agus  leum  e  'n  sin  a  rithist 
'n  a  dhiolaid  agus  chuir  e  'n  spuir  ris  an  each  ruadh, 
ach  stad  e  's  thionndaidh  e  mu  'n  cuairt,  agus  thubh- 
airt  e — 

Bho  'n  a  dhiidt  thu  dhomh  na  dh'  iarr, 
B'  aotrom  m'  iarrtas,  's  cha  bu  trom, 
Innis  dhomh  o  'n  's  aithne  dhuit, 
Cia  mar  theid  a'  chhiich  so  learn  ? 

Fhreagair  a'  bhean-shith  mar  so — 

Am  maireach,  mu  ghabhas  tu  beachd, 

'S  do  chuid  ghaisgeach  's  iad  ri  d'  thaobh, 
A'  suidhe  sios  a  gabhail  bidh, 

Bheirear  dhuit  gach  ni  le  aoidh, 
Aran  'us  sithionn  gun  dith, 

'S  gach  ni  'us  priseala  nad'  stòr, 
'S  mar  do  mhiann  theid  leat  gach  ni, 

Mu  'chuireas  i  'n  t-im  air  a'  bhòrd. 

Ach  cha  do  chuir  Nighean  Mhic  Dhùghaill  Dhuibh 
à  Dunolla  an  t-im  air  a'  bhòrd,  's  bha  bhlàth  's  a'  bhuil, 
chain  esan  a  cheann,  agus  eadar  sin  agus  so  tha  e  air 
fhaicinn  's  a'  cholunn  gun  cheann,  a  marcaclid  air  an 
each  uaine.  Tha  sin  cho  fior  's  a  tha  sibh  ann  an  sin. 
Chunnaic  mise  gu  leòir  a  chunnaic  e,  mo  slieanair 
fhein  air  a  h-aon.  Ach  cuiridh  mi  bh'  uam  Struileag 
an  dràsd  gu  Alasdair  Mac  Mhoirein. 

Thug  Alasdair  a  phiob  thombaca  as  a  blieul  agus  blia 
e  g'  a  dinneadh  ann  am  poca  na  peiteig,  agus  ars'  esan, 
"  Ma  ta,  cliuala  agus  chunnaic  mise  Eoghau  a'  Chinn 
Bhig."  "  Bidh  cuimhne  agaibh-se  Eachain"  ars'  esan. 
's  e  tionndadh  ri  seann  duine  bha  stigh,  "  bidh  cuimhne 
agaibh-se  air  Cailleach  a'  Ghoirtein."  "B'i  sin  màthair- 
chèile  CLaluim  Bhàin,"  ars'  Eachunn.  "  A  cheart  te," 
ars'  Alasdair,  "  agus  bha  càirdeas  fada  mach  aice  ri  m' 
athair.  'S  ann  an  tigh  Chaluim  Bhàin  a  chuir  i  seach- 
ad  a  làlthean  deireannach,  agus  an  uair  a  shiubhail  i, 
cha  robh  mi  ach  am  bhalach  j  ach  tha  cuimhne  agam  air 
cho  math  's  a  tha  agam  aii-  an  raoir.  Bha  sinn  a'  gabh- 
ail ar  dinneir  ri  solus  a'  chrùisgein  'n  uair  a  thàinig  fios 
air  m'  athair  e  a  dhol  a  sios  g'  a  eaithris.     Thubhairt 

mo  mhàthair,  (cadal  sàmbach  dhi)  car  aim  am  fealladha, 
"'sann  do  shiol  Lochbuidhe  a  bha  Mòr,  'stha  mi 
cinn teach  gu  'm  bi  Eòghan  a'  gabhail  sgriob  mii'n  cuairt 
a  nochd."  Thug  m' athair  sùil  mhi-chiadach  oirre  's 
thubhairt  e  nach  bu  choir  dhi  bhi  ri  'leithid  sud  do 
sheanchas  mu  choinneamh  na  cloinne.  Ach  'n  uair  bha 
e  deas  gu  falbh  thubhairt  e  rium-sa  gu  'm  feumainn 
falbh  comhla  ris,  cha  'n  'eil  mi  'cur  nam  breug  air  's  e 
'cnànih  's  an  ùir,  ach  tha  mi  Ian  chinnteach  mar  a  h- 
abradh  mo  mhàthair  na  facail  ud  a  thug  Eòghan  'n  a 
chuimhiie  nach  bitheadh  mo  chuideaclid  a  dhith  air, 
ach  CO  dhiu,  dh'  fhalbh  mise  comhla  ris  agus  cha  b'  ann 
am  dheoin,  acli  cha  robh  a  chridh'  agam  diiiltadh.  Bha 
Ian  an  tighe  do  dhaoine  stigh  'n  uair  a  ràinig  sinn  agus 
bha  'n  t-slige-chreachain  g'  a  cur  mu  'n  cuairt  gu  math 
ti-ic,  ged  nach  d'  thàinig  i  am  rathad-sa  ach  an  aon  uair, 
ach  cha  b'  ann  aig  an  fhear  a  bha  riarachadh  a  bha 
'choire  sin.  Cha  'n  fhuilgeadh  m'  athair  dha  deur  tuill- 
eadh  a  thoirt  dhomh.  B'  e  sud  a'  cheud  uair  a  bha  mi 
riamh  ann  an  aon  tigh  ri  neach  marbh,  agus  cha  robh 
m'  inntinn  idir  socrach.  Cha  robh  earbsa  mhòr  sam 
bith  agam  anns  a'  chaillich  nach  faodadh  i  tighinn  a 
nuas  bhar  a'  bhùird  a  bha  'n  sud,  agus  thug  mi  orm 
fhein  a  chreidsinn  uair  no  dha  gu  'n  d'  rinn  i  seòrsa 
gluasad.  Ach  mu  mheadhon  oidhche,  chuala  sinn  an 
aon  sgread  's  a  nuallanaich  a  b'  oillteile  a  chuala  duine 
riamh,  a  null  's  a  nail  air  beulthaobh  an  tighe,  agus  ge 
b'e  rud  a  bh'  ann  a'  slaodadh  slabhruidhean  iaruinn  a 
glingeaixlaich  as  a  dheigh.  Ma  bha  casan  an  eich  aig 
Eòghan  cho  trom  ri  sud  tha  eagal  orm  nach  seasadh  e 
air  bàrr  a'   jjhaoisein  fhraoich  gun   a  liibadh,   mar  a 

their  cuid  ruinu  a  ohunniiic  u  a  dlieanadh  e.  Chaidh 
raise  air  chrith.  Thug  mi  sùil  air  an  eislinn  agus  bheir- 
inn  mo  bhòid  gu  'n  d'  thug  a'  chailleach  aon  leum  aisde, 
agus  bha  mi  cinnteach  gu  'm  biodh  an  ath  leum  air  an 
ùrlar,  Ghabh  mi  nunn  air  cùlthaobh  m'  athar  agus 
thubhairt  e  's  e  breith  air  làimh  orm,  na  gabh  eagal 
idir,  ach  's  gann  a  chreideas  mi  gu  'n  robh  e  fhein  fal- 
amh  dheth.  Bha  Dòmhnull  dùbh,  bràthair  fir  an 
tighe,  'n  a  shuidha  taobh  an  teine  's  e  'dol  'n  a  chadal, 
dh'  eirich  e  agus  ghabh  e  sios  a  chatha.  "  A  Dhòmh- 
nuill,"  arsa  fear  do  na  bha  stigh,  "seachain  an  t-olcfad 
's  a  sheachnas  e  thu."  Ach  ghabh  Dòmhnull  a  mach  a 
toirt  leis  ceipe  o  chiil  an  dòruis,  agus  cha  robh  e  fada 
mach  an  uair  a  thill  e  agus  Eòghan  air  amhaich  aige. 
A  nis  mar  a  bhios  cuimhne  agaibh-se  Eachainn  bhiodh 
daonnan  gàradh  math  càil  aig  Galium  Ban,  agus  air  a' 
bhliadhna  bh'  ann  an  sud  bha  polag  bhuntata  aig  anns 
a'  ghàradh  agus  thòisich  na  radain  air  dol  do  'n  pholaig, 
agus  chaidh  Calum  gu  ruige  Tigh  na  coilie  a  dh'  iarr- 
aidh  coingheal  do  thrap,  feuch  am  beireadh  e  air  na 
radain.  Ach  thug  te  do  na  searbhantan  dha  trap  mhòr 
eun  ann  an  àite  trap  radan  agus  cha  robh  fios  aig 
Calum  fhein  air  na  b'  fheàrr,  ach  dh'  f haodadh  e  bhi 
cur  na  trap  gus  am  biodh  e  sgith  cha  rachadh  an  radan 
g'  a  coir.  Ach  air  an  oidhche  ud,  agus  tha  mi  cinnt- 
each nach  b'  e  'chiad  uair,  thàinig  maigheach  a  dh'  ith- 
eadh  a'  chàil  aig  Calum,  agus  a  rèir  coslais  'n  uair  a 
fhuair  i  a  leoir  thoisich  i  air  sealltuinn  mu  'n  cuairt 
oil-re  agus  chaidh  i  anns  an  trap  anns  nach  rachadh  an 
radan.  Thug  e  aon  smùid  do  'n  chaibe  bh'  aig  Domh- 
null  dubh  oirre  nach  itheadh  i  tuilleadh  càil  agus  mar 

a  biodh  do  mhisnich  aige  'na  chaidh  a  mach  agus  gu  'n 
d'  fhuair  e  a  mhaigheach  air  falbh  mu  'n  d'  thàinig  an 
latha,  cha  robh  duine  fo  na  sparraibh  ud  a  clireideadh 
nach  dial  iad  Eòghan  a'  Ohinn  Bhig.  Cuir  seachad 
Struileag.  Co  thuige  an  dràsd  ìì  So  a  Sheumas  thoir 
dhuinn  rudeigin. 

"  Cha  'n  'eil  rann  no  sgeulachd  agamsa,"  ars*  a 
Seumas.  "  Taobb  a  mach  an  tighe  air  neo  cliabh  mòna 
air  do  dhroll  am  màireach  "  "  Bheir  mise  dhachaidh 
cliabh  mòna  do  bhean  an  tighe,  's  mi  bheir  gu  dearbh." 
"  Ma  ta,  cha  b'  e  cheud  uair,"  arsa  bean  an  tighe.  Cha 
chreid  mi  nach  cuir  sinn  Struileag  air  a  h-ais  gu  Dòmh- 
null  Mac  Eoghain."  "  An  ann  a  rithist,"  arsa  Dòmh- 
null,  "togaidh  sinn  am  màl  a  chum 's  gu 'm  faigh  an 
neach  a  dh'  fheumas  da  naigheachd  innseadh  cliabh 
mona  cho  math  ri  bean  an  tighe  f'hèin.  Bha  uair-eigin 
de  'n  t-saoghal,  agus  feumaidh  gur  fada  bh'  uaithe, 
'n  uair  nach  robh  bàta  idir  no  ni  coltach  rithe  ann  an 
eilein  Mhuile,  agus  ged  a  bha  iad  a'  faicinn  saoghal  eile 
mar  a  thubhairt  iad  fhein,  air  gach  taobh  dhiubh,  cha 
robh  dòigh  ac'  air  dol  a  shealltuinn  gu  de  'bu  choslas 
dhoibh.  Ach  air  latha  do  na  làithean  chunnaic  iad  rud- 
eigin a  tighinn  a  stigh  gu  cladach  Chàrsaig.  Bha  e 
coltach  ri  each  air  snàmh  agus  craobh  air  a  stobadh  'na 
dhruim,  agus  an  uair  a  thàinig  an  rud  ud  gu  tir,  leum 
duine  mach  as  a  bhroinn.  Chruinnich  muinntir  an  àite 
mu  'n  cuairt  air  le  urrad  do  dh'  ioghnadh  's  ged  a  thig- 
eadh  e  o  na  rionnagan.  Agus  's  e  an  long  a  bh'  aig  a' 
mharaiche  a  bh'  ann  a  sud,  cliabh  air  fhigheadh  do 
shlatan  seilich  agus  seicheannan  mhart  air  am  fuaghal 
tiomchioll  air.     Bha  geug  leamhain  agus  luachair  air  a 

figheadli  mu  na  nieanglain  aice  a'  deanamh  àite  siùil 
dha.  Bha  bolg  do  nihin  eorna,  bolg  do  chnothan 
calltuiiin  agus  searrag  uisge  aige  anns  a'  bhàta  bha  sud, 
agus  thug  iad  am  Boicioimach  mar  ainm  air.  Goirid 
as  a  dheigh  sin  thàinig  a  bhràthair  car  anns  a'  cheart 
dòigh  air  tir  aig  Ceann  Lochspeilbh,  agus  thug  iad  an 
Craicionnach  mar  ainm  air  san,  agus  sin  agaibh  am  Boic- 
ionnach  's  an  Craicionnach.  Tha  mi  cinnteach  gu  'n 
cuala  sibh  iomradh  roimhe  orra.  B'  iad  sud  na  ceud 
dhaoine  a  dh'  ionnsaich  do  mhuinntir  an  àite  so  mar  a 
dheanadh  iad  càise.  Rachadh  aca  fhèin  air  im  a  dhean- 
adh,  ach  cha  'n  fhac  iad  càise  riamh  gus  a  sud.  Ach 
thug  am  Boicionnach  am  biuthan  *  a  rumaich  an  amair, 
*s  rinn  e  'm  bainne  'n  a  ghruth. 

Ach  's  iomadh  ni  feumail  eile  a  dh'  ionnsaich  na 
daoine  a  bh'  ann  a  sud  do  mhuinntir  an  àite.  B'e  aon 
dhiubh  sud  gu  sonraichte  togail  bhàtaichean.  Thog  iad 
aon  te  ris  an  abradh  iad  "  larach  na  sia  ràmh."  Fhuair 
iad  sgiobadh  's  thug  iad  gu  marachd  orra  letha  sud. 
Bha  iad  a'  faicinn  Dhiùra  thall  mu  'n  coinnearah  agus 
smaoinich  iad  gu  'n  rachadh  iad  a  nunn  a  shealltuinn 
de  ghne  dhaoine  bha  chomhnuidh  ann.  'N  uair  a 
chunnaic  niuinntir  Dhiùra  am  bùta  'tighinn  gu  tir, 
theich  iad  o  'n  chladach,  ach  'n  uair  a  chunnaic  iad 
daoine  'leum  a  mach  aisde,  thill  iad  a  ritliist  agus  chuir 
iad  an  ruaig  air  na  coigrich,  's  thug  iad  am  bàta  on-a 
cho  luath  's  a  b'  urrainn  dhoibh.  Ach  ged  nach  deach- 
aidh  an  oidhirp  ud  leò,  cha  robli  iad  a  dol  a  thilleadh 
air  a'  clieud  chamadh  corraig.     Stiùir  iad  air  Scarba  's 

*  A  well-known  LerL. 


290  AN    T-EILEANACH. 

cha  robh  duine  an  sucl  a  chuir  grabadh  orra  gu  dol  air 
tir.  Ach  mar  an  robh  daoine  ann  bha  gu  leoir  do 
ghabhair  ann.  Fhuair  iad  seol  air  na  gabhair  a  chrodh- 
adh  agus  a  bhleodlian,  agus  thill  iad  dhachaidh  ann  an 
ùine  nach  robh  fada,  agus  larach  na  sia  ràmh  luchd- 
aichte  le  càise  ghabhar.  Tacan  as  a  dhèigh  sud 
chuir  iad  gu  muir  a  rithist,  agus  stiùir  iad  air  Colasa, 
ach  rinn  na  Colasaich  mar  a  rinn  na  Diùraich.  Cha 
leigeadh  iad  air  tir  idir  iad,  ach  ghabh  iad  'n  am  bad 
agus  cha  mhor  nach  do  chuir  iad  na  sùilean  àsda  leis  a' 
ghainneamh.  Cha  robh  dhoibh  ach  a'  mhuir  a  thoirt 
orra  rithist,  agus  leag  iad  a  cùrsa  air  He,  agus  mar  a 
bha  am  fortan  fàbharach  thàinig  iad  gu  cladach  He  an 
deigh  do  'n  oidhche  dorchadh,  agus  fhuair  iad  air  tir 
gun  neach  a  chur  dragh  orra.  Thòisich  iad  air  seallt- 
uinn  mu  'n  cuairt  orra,  feuch  ciod  a  chitheadh  iad,  agus 
thachair  duine  agus  cù.  orra  a  bha  'faire  a'  bharra. 
Bhruidhinn  am  Boicionnach  ris  ach  's  e  'cheud  fhreag- 
airt  a  thug  an  duine  air — 

'S  neònach  do  bhruidhinn  a  dhuine, 
Mu  rugadh  tliu  's  an  eilein  ghorni ; 

Ciod  e  do  thuras  an  so  1 

Fhreagair  am  Boicionnach  agus  thubhairt  e  "  's  e  mo 
thuras  an  so,  a  thoirt  seachad  na  bheil  agam,  nach  'eil 
agad,  agus  a  dh'  iarraidh  na  bheil  agad,  nach  'eil  agam." 
Fhuair  iad  na  h-Ilich  car  mar  bha  na  Muilich.  Rach- 
adh  aca  air  im  a  dheanadh,  ach  cha  'n  fhac'  iad  riamh 
càise.  Dh'  fhuirich  iad  ann  an  He  fad  latha  's  bliadhna, 
agus  anus  an  iiine  sin  thog  iad  seachd  bàtaichean  a  dh' 
fhà"  iad  aig  muinntir  an  àite.     Fhuair  am  Boicionnach 

bean  ann  an  He  agus  thug  e  leis  i  ann  an  larach  na  sia 
ràmh,  i  fhein  'sa  clmid  ghillean  air  maduinn  bhòidheach 
shàmhraidh,  a'  stiùradh  anns  an  àirde  tuath.  Chaidh 
dhoibb  gu  math  air  an  turas  gus  an  d'  thàinig  an  oidh- 
che  orra,  agus  leis  an  oidhche  thàinig  an  ceo,  ach  chum 
iad  air  iomram,  's  gun  fios  aca  c'  ait'  an  robh  iad  a'  dol, 
agus  niu  'in  fac'  iad  bogha,  no  rochd,  no  coslas  fearainn, 
ruith  larach  na  sia  ràmh  fad  a  droma  air  gainneamb 
mhin  gheall,  agus  thàinig  duine  mòr,  nach  fhac'  iad 
riamh  a  leithid,  agus  i-ug  e  air  toiseach  a'  bhata  agus 
shlaod  e  suas  do  bhràigh  a'  chladaich  i  mu  'n  d'  fhuair 
duine  bh'  innte  leum  a  mach.  Thubliairt  bean  a'  Bhoic- 
ionnach,  's  i  fo  mhor  eagal,  gu  'n  robh  an  sud  an  t-eil- 
ein  uaine  air  an  robh  na  famhairean  's  a  bha  fo  dheas- 
aibh,  's  nach  faigheadh  iad  as  gu  bràth.  Thug  an  duine 
suas  a  dh'  ionnsuidh  a  thighe  iad,  agus  bha  sin  aige, 
tigh  air  an  robh  coslas  tigh  duine  choir  agus  a  phailteis. 
Dh'  iarr  e  air  a  nighean  deoch  a  thoirt  do  na  coigrich. 
Thug  i  nuas  measair  bhainne  'us  chuir  i  air  an  làr  i  'us 
dh'  fhalbh  i  fhein  a  mach.  Ach  cha  robh  triuir  anns  a' 
chuideachd  a  b'  urrainn  a'  raheasair  a  thogail.  Thill 
an  nighean  air  a  h-ais,  sheall  i  air  a'  mheasair  agus 
air  na  daoine  agus  ars'  ise — 

Ma  chaisg  sibh  ar  n-iota, 

Cha  'n  'eil  e  'dhith  air  a'  mheasair. 

Thubhairt  iadsan — 

Cha  'n  'eil  neach  ann  a  thogas  i, 

'S  cha  do  chleachd  sinn  cromadh  mar  bhò 

"Cia  d'  am  buin  sibh,  's  co  j'ls  a  thainig  sibh  ?"  ars'  ise. 

"Buinnidh  sinn  do 'n  eilein  bheannacli,  's  thàinig 
sinn  o  'n  eilein  ghorm,"  ars'  iadsan. 

"Anteilein  beannach,"  ars' ise.  "  Eilein  Mhuile, 
Muile  mo  ghràidh!     Muile  nam  fear  beaga." 

Rug  i  air  a'  mheasair  'n  a  làimh  chlì  agus  chum  i  ris 
a'  chuideachd  i,  gus  an  d'  òl  iad  an  leoir  aisde.  Thug 
iad  an  sin  an  aghaidh  air  a'  chladach,  agus  chuir  e  iogh- 
nadh  mor  orra  nach  deach  grabadh  sam  bith  a  chur 
orra.  Bha  nis  a'  ghrian  an  àirde  an  adliair,  's  cha  robh 
duine  beò  r'a  fhaicinn  air  an  eilein.  Thoisich  iad  air 
feuchainn  ris  a'  bhàta  'chur  a  mach,  ach  cha  V  urrainn 
dhoibh  a  dheanamh.  Bha  i  air  sàthadh  anns  a'  ghainn- 
eamh,  's  bha  cho  math  dhoibh  tòiseachadh  air  an  Roinn 
Ileach  a  chuir  air  phlod,  ri  larach  na  sia  ràmh  a  chur 
bhar  an  eilein  uaine.  Thachair  gu  'n  d'  rugadh  a'  bhean 
so  a  fhuair  am  Boicionnach  ann  an  He,  agus  currachd- 
sonais  mu  'ceann.  Thug  a  màthair  dhi  an  currachd 
'n  uair  a  dh'  fhàg  i  beannachd  aice,  agus  thubhairt  i 
rithe,  i  g'  a  ghleidheadh  daonnan  air  a  pearsa,  agus,  ars' 
an  t-seana  bhean, 

Mu  bhios  thu  gu  brùtli  ann  an  càs, 
Càirich  air  do  eheann  e. 

Ach  ged  a  thug  an  nighean  leatha  an  currachd  cha  b' 
ann  air  a  pearsa  bha  i  g'  a  ghiùlan,  ach  anns  a'  mhàil- 
eid.  Ach  coma  co  dhiu,  thàinig  an  currachd-sonais  'na 
cuimhne,  'n  uair  a  bha  i  'n  a  càs,  's  am  bàta  fo  dheis,  's 
fo  chruaidh  ghlais  aig  famhair  an  eilean  uaine.  Dh' 
innis  i  d'a  fear,  am  Boicionnach,  mu  dheighinn  a'  churr- 
aichd.  'N  uair  a  chuaf  esan  mar  a  bha,  thug  e  air  a 
h-uile  aon  aca  dol  a  stigh  do  'n  bliàta  air  tir  tiorara  mar 

a  bha  i.  Thug  e  air  na  gillean  suidlie  aig  na  làimh 
agus  chuir  e  a  bhean  'n  a  seasamh  ann  am  meadhon  a' 
bhàta  agus  an  currachd-sonais  'n  a  da  làimh,  agus 
anns  an  t-suidheachadh  sin  bha  i  ri  cromadh  sios  gus 
am  beanadh  meoir  a  làmh  do  mheoir  a  cas,  agus  bha 
i  ris  a  sin  a  dheanadh  seachd  uairean.  A  cheud  uair 
bha  i  ris  a  churrachd  a  thogail  suas  gu  'h-uchd,  an  dara 
uair  gu  'muineal,  an  treas  uair  gu  'smig,  an  ceath- 
ramh  uair  gu  'beul,  an  coigeamh  uair  gu  'siiilean,  an 
seathamh  uair  gu  'mala,  's  an  seachdamh  uair  gu  mull- 
ach  a  cinn.  Cho  luath  's  a  chuir  a'  bhean  an  currachd- 
sonais  air  a  ceann  bha  larach  na  sia  ràimh  air  bhàrr 
nan  tonn,  agus  dh'  fhalbh  an  teilean  uaine  cho  luath 
's  cho  iongantach  as  an  t-sealladh  's  a  thainig  e  ann. 

Bha  iad  a  nis  air  am  fàgail  air  druim  a'  chuain  's  gun 
fearann  r'  a  fhaicinn  air  aon  taobh  no  taobh  eile  dhiubh, 
agus  an  t-anamoch  a'  tighinn.  Dh'  fharraid  iad  do  'n 
Bhoicionnach  ciod  an  taobh  a  chumadh  iad  toiseach  a' 
bhàta.  Thubhairt  esan,  '  cuiribh  gu  asdar  i  's  leanaibh 
an  eunlaidh,  tha  iad  ag  iaiTaidh  nan  creag.'  Bha  eoin 
na  mara  a'  gabhail  mu  thàmh  agus  ghabh  am  Boicionn- 
ach  an  cùrsa  mar  a  chairt-iiiil  gu  caladh.  Bha  fiath 
nan  eun  air  aodan  a'  chuain,  agus  dh'  iomair  iad  fad  na 
h-oidhche  gun  stad.  'N  uair  a  thainig  glasadh  an  latha 
thubhairt  an  Craicionnach,  's  e  'n  a  shuidhe  ann  an  tois- 
each a'  bhàta,  ris  a'  Bhoicionnach,  a  bha  'n  a  shuidhe  na 
deireadh,  '  ciod  iad  na  torran  a  tha  'n  sud/  Thubhairt 
am  fear  eile  gu  'm  b'  e  na  torran  iad  '  's  cha  'n  'eil  f eur 
air  am  mullach.'  Sin  agaibh  mar  a  chaidh  an  t-ainm  a 
thoirt  air  na  'Torrainnean.'  Thainig  rannt  do  ghaoth 
'n  iar  orra,  's  cha  b'  fhada  gus  am  fac'  iad  fearann.     Tha 

coltacli  leam,  arsa  Calum  iasgair,  gn'n  robh  an  Reibheir* 
a'  cur  nam  both  dheth  's  an  am  sin  mar  a  bhios  e  an 
diugh  fhèin.  Ach  co  dhiu,  arsa  Dòmhnull,  bha  'ghaoth 
a  seideadh  gu  fuasach  agus  iad  a'  tighinn  air  cladach 
doirbh  gun  gheobha,  gun  tràigh  r'  a  fhaicinn,  air  an  tug- 
adh  iad  am  bàta  sàbhailte  air  tir.  Ach  'n  uair  a  shaoil 
iad  gu  'n  robh  iad  a'  dol  a  bhi  air  an  tilgeadh  air  aodan 
nan  stalla,  chunnaic  iad  beallach  fosgailte  ann  an  aodan 
na  creige  nach  robh  ni  bu  leithne  na  cachaileith  gar- 
aidh,  agus  ruith  iad  a  stigh  ann  agus  sruth  'us  soirbheas 
g  an  cur  na  'n  leum.  Ach  mu  'n  d'  fhuair  iad  na  raimh 
a  thilgeadh  as  na  pudagan,  chaidh  na  ràinih  a  chur  na'n 
da  leth.  Fhuair  iad  air  tir  sàbhailte,  agus  thug  iad 
'  Caolas-bhriste-ràmh  '  air  an  àite  mar  ainm. 

Chuunaic  mi  an  t-àite,  arsa  Oalum  iasgair,  a  bhliadh- 
na  bha  'n  sgadan  a'm  Polltairbh. 

Ach  CO  dhiu,  arsa  Domhnull,  ged  a  bha  iad  air  tir 
tioram,  gus  an  deachaidh  innseadh  dhoibh,  cha  robh 
fhios  aca  gu  'n  robh  fearann  Mhuile  fo  'n  casan,  ni  a 
tha  'nochdadh  gu  soilleir,  nach  robh  daoine  cleachdadh 
a  bhi  'dol  fada  o  'n  bhaile  anns  na  tiomannan  a  bh'ann 
a  sud,  agus  bhiodh  na  daoine  gaisgeil,  cliùiteach  ud  beo 
gus  an  latha'n  diugh,  mar  a  bhith  gu 'n  do  shiubhail 
iad.     Ouiridh  mise  Struileag  a  nis  gu  Anna  Nic  NèiU." 

"Mata,"  ars'  Anna,  "chualamise  aig  rao  sheana- 
mhàthair,  's  cha  b'  e  sin  beul  nam  breug,  gu  'n  robh  anus 
a'  bhaile  's  an  d'  rugadh,  'us  anns  an  do  thogadh  i,  da 
phiuthair  a  bh'  air  am  fàgail  na  'n  dilleachdain.  Bha 
iad  a'  fuireach  còmhla  ann  an  tigh  leotha  fèin.     B'  e 

*  Aou  do  bhoghachan  nan  Torrainnean. 

ainm  na  te  bu  shine  Ealasaid  odliar,  agns  b'e  ainm  na 
te  b'  òige  Maireavad  bhòidheach.  Tliòisich  e  air  a  bhi 
air  a  sheanachas  gu  'n  robh  leannaii-sith  aig  Mairearad, 
agus  fhuair  a  piuthar  a  mach,  an  deigh  iomadh  geall- 
adh  a  thoirt  nach  innseadh  i  gu  bràth  e,  gu  'n  robh  an 
leannan-sith  da  rireabh  ann;  ach  cha  do  chum  Ealasaid 
na  geallaidhean  ged  bu  mhath  air  an  toirt  seachad  i. 
Faodaidh,  ars'  ise,  gu  'n  d'  thig  do  dhiùrais  a  mach  air 
mo  ghlim,  ach  air  mo  bheul  cha  d'  thig  gu  bràth.  Ach 
CO  dhiubli  fhuair  Ealasaid  an  diiirais,  ged  nach  b'  fhada 
ghleidh  i  e.  Dh'  innis  i  do  dh'  oganaich  a  bhaile  e, 
agus  chuii-  iadsan  an  comhairle  ri  seann  duine  bh'  anns 
an  àite,  agus  dh'  innis  esan  dhoibh  mar  a  rachadh  iad 
mu  'n  cuairt  air  a  ghnothach  gus  an  t-sithiche  a  thoirt 
fo  sraachd.  Chuir  iad  faire  air  an  tigh,  agus  'n  uair  a 
fhuair  iad  a  stigh  e  chuartaich  iad  e,  agus  thug  iad 
droch  ghiollachd  agus  tàir  uamhasach  dha,  a  thug  air 
nach  do  thill  e  gu  bràth  tuillidh.  'N  uair  a  chunnaic 
ISIairearad  bhoidheach  gu  'n  robh  i  air  a  brath,  cha  robh 
latha  sona  riamh  tuilleadh  aice  air  uachdar  an  t-saogh- 
ail  so.  Thrèig  i  a  dachaidh  gu  buileach  agus  thug  1 
uaigneas  nan  gleann  's  nan  coilltean  oirre,  far  am  bu 
trie  a  chluinneadh  na  buachaillean  an  am  tional  an 
trend,  ann  an  ceo  an  anamoich,  a  ciùchran  mulladach 
broin  agus  a  cronan  tiamhaidh,  's  i  ann  an  uamhachan 
na  'u  creag,  's  i  seinn — 

Tha  suthag  *  mo  mhath  ar  gu  fas,  falamh,  fuar, 

Tha  m'  athair  thug  luaidh  dhomh  'n  a  shuain  fo  n  lie, 

Gun  daoine,  gun  duine,  na  raoin  tha  mi  siubhal, 

'Sgun  'san  t-saoghal  do  m'  chuideachd  ach  piuthar  gun  iochd. 

*  Cathair  a  l>h'  air  a  figheadh  le  luachair. 

Dh'  iarr  thusa  's  thug  mise  do  mheud  mo  thoilinntinn, 
'S  mi  gun  neach  a  bu  dilhe  do  'n  innsinn  mo  run, 

Ach  dh'  ionnsaich  mi  fiiin,  's  thug  e  snith'  air  mo  leursainn, 
Gur  luaithe  thig  sgeul  bho  'n  bheul  no  bho  'n  ghlùn. 

Air  uairean  eile  rachadh  i  air  a  h-aghaidh  le  guidh- 
eaclian  fiadhaich,  feargach  an  aghaidh  clann  nan 
daoine  gu  lèir,  agus  gu  sonraichte  an  aghaidh  a  peathar 
fhein  air  an  doigh  so — 

'N  an  na  chinu  's  na  chuir  thu  ùigh, 

'N  an  na  hiidh  an  driùchd  a  d'  lios, 
'N  an  na  robh  a  d'  bhothan  smiiid, 

Ann  an  dùmhlachd  crutha*  'n  crios. 

Gu  'n  robh  a'  chnuimheag  ann  ad  stòr, 

'S  an  leòmunn  fo  bhord  do  chist, 
'S  ma  tha  cumhachd  anns  an  t-sith, 

Diolar  ged  b'  ann  air  do  shliochd. 

Ach  CO  dhiu,  phòs  Ealasaid  odhar,  odhar  's  mar  a  bha 
i,  agus  bha  mac  aice  ris  an  abradh  lad  Torcall  donn. 

Torcall  donn  a  dhireadh  sròn, 

'S  a  bheireadh  an  ròn  bhar  nan  stuadh, 

Bu  sgaiteach  do  chorran  a'  d'  dhòrn, 
Dheanadh  do  dhà  dhlòth  h\n  sguab. 

Cha  robh  buanaiche  's  an  tir  a  bheireadh  leis  taobh 
an  iomaire  's  a  chumadh  ri  Torcall  donn.  Thachair  air 
bliadhna  shonraichte  a  bh'  ann  a'  sud  anns  an  fhoghar 
'n  uair  a  thàinig  geallach  mhor  an  abachaidh  mu  'n 
cuairt  gu  'n  robh  gruagacli   air  a  faicinn  a'   tighinn   a 

* Sean-f hacal,    "  Faoilleach,  faoilleach,  crutha 'n  crios." 

mach  à  earn  mòr  air  taobh  eile  na  diithcha,  agus  thug 
iad  Gruagach  a'  Chiiirn  mav  ainm  oirre.  Thigeadh  i 
mach  ris  a'  gheallaich  agus  ghabhadh  i  do  'n  achadh 
bhuana,  agus  dh'  fhiigadh  i  obair  seachdnar  'n  a  luidhe 
air  na  bannaibh,  do  'n  choirce  bhadach,  bhuidhe,  mu  'n 
tigeadh  bristeadh  na  f  aire.  Thachair  gu  'n  robh  Torcall 
donn  a  mach  air  cheilidh  aou  oidhche,  agus  bha  e  ana- 
moch  gun  tighinn  dliachaidh ;  bha  e  an  uair  sin  eadar 
oidhche  's  latha,  mar  a  thuirt  an  sean-fhacal, — 

An  uair  sin  eadar  oidhche  's  16 
Anns  am  bu  choir  dhiiit  a  bhi  'steach, 

'S  cumhachd  nach  'eil  auns  an  fheòil, 
A'  tagairt  coir  air  na  tha  mach. 

Ach  's  e  bh'  ann  gu  'm  faca  Torcall  donn  Gruagach  a' 
Chiiim  'n  a  achadh  fhein,  agus  chuir  e  ioghnadh  f uasach 
air,  a  chionn  chual'  e  gu  'm  fac'  iad  i  air  an  oidhche 
roimhe  sud  cho  math  ri  fichead  mile  o  'n  àite.  'N  uair 
a  thàinig  e  am  fagus  dhi  chunnaic  e  nach  robh  i  a  toirt 
leatha  ach  aon  taobh  do  'n  iomaire,  mur  gu  'm  biodh 
fiughair  aice  ri  companach  a  thighinn  air  an  taobh  eile. 
Fhuair  Torcall  a  chorran  agus  thoisich  e  as  a  deigh, 
ach  buaineadh  Torcall  mar  a  thogradh  e,  bha  a'  Ghruag- 
ach  g'  a  fhàgail  fad  as  a  deigh,  gus  mu  dheireadh  an  do 
ghlaodh  e  mach, 

EsAN.— A  Ghruagach  a'  Chùirn, 

Fuirich  rium,  fuirich  riiini. 

ISE. — A  fhleasgaich  'chùil  duinn, 
Beii-  orra,  beir  orm. 

Es.\N. — Mhiichadh  a'  ghealach  fo  neul, 
Fuirich  rium,  fuirich  rium. 

ISE. — Tha  mise  giin  solus  ach 
Beir  orm,  beir  orm. 


EsAN. — B'fheàirrde  mo  chorran-sa  'chlach, 
Fuirich  rium,  fuirich  rium. 

I3E. — Cha  gheàrr  mo  chorran-sa  'n  cneamb, 
Beir  orm,  beii'  orm. 

EsAN. — Le  buain  an  là-dè  tha  mi  sgith, 
Fuirich  rium,  fuirich  rium. 

IsE. — Màm-nan-leac-cas,  dhirich  mi, 
Beir  orm,  beir  orm. 


Ach  lean  iad  air  buain  gus  an  do  bhuain  iad  an  t-ach- 
adh  uile,  agus  bha  obair  sheachd  latha  do  na  seachd 
corrain  air,  'N  uair  a  bha  a'  Ghruagach  ullamh  do  leth 
an  iomaire  mu  dheireadh,  sheas  i  aig  a'  cheann  gus  an 
d'  thàinig  Torcall  a  nuas  far  an  robh  i,  agus  thubhairt 
esan  's  an  dlòth  mu  dheireadh  'n  a  làimh  agus  e  tarr- 
uing  a'  chorrain  lo  sgutadh  a  dhol  a  thoirt  a  mach  na 
Maighdeann  bhuana : — 

Chuir  thu  'Chailleach  fada  bh'  uam — 
Cha  b'  e  mo  ghruaim  a  thoill  thu. 

ISB. — Is  anabuich  air  oidhche  Luain, 
Dol  a  bhuain  Maighdinn. 

Ach  thuit  Torcall  donn,  a  chorran  anns  an  darna 
làimh  agus  a'  Mliaighdean-bhuana  anns  an  làimh  eile,  'us 
chuir  e  mach  fail  a  chridhe  air  ceann  an  iomaire,  's  cha 
'n  fhacas  Gruagach  a'  Chùirn  riamh  tuilleadh.  A  nis, 
ars'  Anna,  cuiridh  mise  Struileag  thugad-sa  a  Phàruig, 

'us  i  'sealltainn  air  Pàrnig  amadan,  's  e  'n  a  shuidhe  mu 
'coinneamh  air  taobh  eile  an  tighe. 

Cha  'n  fhuirich  i  fad'  agam-sa,  arsa  Pàruig. 

Thuirt  an  lucli  's  i  anns  au  toll, 
De  do  naigheachd  a'  chait  ghlais  ? 

An  Cat. — Càirdeas  'us  comunu,  'us  gaol, 

Faodaidh  tliusa  tigh'n  a  niach. 

An  Luch.  — 'S  eòlach  mi  mu  'n  dubhan  chrom 
Tha  agad  ann  am  bonn  do  chas, 
Mharbh  thu  mo  jdiiiithrag  an  de, 
'S  chaidh  mi  feiu  air  oicjiun  as. 


An  Cat.— O,  cha  mhise  'bha  sin  idir, 

Ach  cat  glas  nigh'n  Dhomhuuill  ruaidli, 
Giomanach  a'  bhail'  ud  shuas, 

'S  àbhaist  dha  bhi  ruagadh  cheai'c, 
Bheireadh  e  'n  fheùil  as  a'  chliabh, 

Bheireadh  e  'n  t-iasg  bhar  na  slait, 
Bheireadh  e  'n  t-siiil  as  an  ian, 

'S  bheireadh  e  'm  bian  bhar  na  neas. 


An  Luch.— Tha  giomanach  nigh'n  DòmhnuiU  ruaidh, 
A  cheart  oho  uasal  's  a  tha  each, 
Ach  dh'  ionnsaich  mise  beagan  gliocais, 
'S  fuirichidh  mi  'nis  mar  tha. 


Cuiridh  mise  Struileag  gu  Sine. 

Dh'  fliaodadh  i  dol  gu  caladli  bu  mheasa,  arsa  bean 
an  tighe.  So  a  Shine,  tha  sinn  a  feitheamh  ort.  Ma  ta 
arsa  Sine,  chuala  mise  aig  mo  mhàthair — cadal  sàmhach 

dhith — gu  'n  robh  cuimhne  aice  fhèin  air  boirionnach  a 
bh'  amis  an  aon  bhaile  rithe  ris  an  abradh  iad  Anna 
nan  Cnoc.  Bha  do  dliroch  cumhachd  aig  Anna,  na 
chuii'eadh  i  fhein  ann  an  liochd  ainmhidh  an  t-sleibhe. 
Bha  duine  anns  a'  bhaile  agus  chaidh  e  mach  a  shealg- 
aireachd  le  gunna  air  maduinn  mhoich.  Chunnaic  e 
maigheach  mhor  a  stigh  anns  an  todhar  a  nieasg  an 
trend,  's  an  viair  a  mhothaich  i  dha,  dh'  fhàg  i  'n  todhar, 
's  thug  i  ri  bruthach  oirre.  Chàirich  e  'n  gunna  rithe, 
's  thuit  i  air  an  raon  lorn  mu  choinneamh  a  shiil,  ach 
'n  uair  a  ràinig  e  far  an  do  thuit  i  cha  robh  greim  i-'  a 
fhaicinn  dhith.  Ghabh  an  duine  moran  iongantais 
'n  uair  a  chunnaic  e  nach  gabhadh  a'  mhaigheach  faot- 
ainn  air  an  achadh  lorn,  rèidh,  ach  cha  do  thuig  e  chilis 
gu  ceart  gus  an  d'  thàinig  e  dhachaidh  agus  an  d'  innis 
iad  dha  gu  'n  robh  Anna  nan  Cnoc  'n  a  luidhe  stigh  's  a 
làmh  briste. 

'S  i  cas  thoisich  na  maighich  anns  an  rachadh  an  ur- 
chair,  arsa  Pàruig  amaclan. 

Direach  sin,  arsa  Sine. 

Ach  na  'm  b'  ann  a'n  cas  dheiridh  na  maighich  a 
rachadh  an  urchairl  arsa  Pàruig. 

Gu  'm  biodh  cas  Anna  briste,  arsa  Sine. 

Ach  na  'n  rachadh  a'  chluas  a  chur  de  'n  mhaigheach'? 
arsa  Pàruig. 

Gu  'n  rachadh  a'  chluas  a  chur  bhar  Anna. 

Ach  na  'n  rachadh  an  t-earbull  a  chur  de  'n  mhaigh- 
each? arsa  Pàruig. 

Ud,  tha  thu  farraid  tuilleadh  's  a  choir  do  cheistean 
a  Phàruig,  arsa  Sine. 

A  Shine,  a   Shine,  arsa  Lachann  Ban,  nach  'eil  fios 

nach  'eil  sibh   fliein  a'  creidsinu   a   leitliid   sin  do  dh' 

fhaoineis. 

Cha  'n  fhaod  thusa  an  creidsinn  a  Lachainn,   arsa 

Sine,  o  'n  a  rinn  iad  foirfeach  dhiot,   ach  coma  leat,  co 

dhiu   tha  mise  g'  an  creidsinn  no   nach  'eil.     Cuiridh 

mise  Struileag  gu  Uilleam  Mac  Sheumais. 

Ars'  Uilleam,  "  Is  mithioh  dhòmhsa  del  a  Inidhe,  arsa 

ceann  trom."     Cuiridh  mi  Struileag  thugad-sa  'Dhomh- 

nuill. 

Arsa  Dòmhnnll,   "  Gheibh  sinn  suipeir  eile  fhathasd, 

arsa  briith  mhor. ' 

Cha  'n  'eil  ar  naigheachdan-sa  ach  goirid  'illean,  arsa 

Lachann  ban,  ach  's  iad  a's  feàrr  no  sgeulachdan  breug- 

ach  gun  mhath,   gun   bhrigh,    mu   bhuitsichean    s  mu 

shithichean   nach  'eil   neach   anns   am   bheil   tuigse  a' 

creidsinn. 

A  Lachainn,  arsa  Sine,  am  bheil  cuimhn'  agad  air  an 

oidhch'  ud  a  thàinig  ort  dol  air  toir  an  dotair?  Ciod 
air  son  nach  deachaidh  thu  ann  leat  fhein,  seach  taogh- 
al  air  Sgalag  nan  Torr,  's  a  chur  air  a  chois 
air  a'  mheadhon-oidhche,  's  a  thoirt  leat  còmhla 
riuf?  An  e  a'  chlach  's  an  t-aol  a  tha  'n  drochaid  Allt- 
chaomhainn,  no  'n  tom  beithe  ann  am  Beallach-na- 
Comhairc  a  bha  cur  eagal  orti  Faodaidh  thu  fhein  'sam 
Ministeir  a  bhi  mineachadh  's  a  leudachadh  air  spleum- 
ais  dhaoine,  mar  a  their  sibh  ris,  mar  a  thogras  sibh. 
Ma  their  thu  ris  a'  Mhinisteir  gu  'm  fac  thu  tìadh  air 
an  robh  crbic  iongantach  an  raoir,  their  esan  nach  robh 
ann  ach  duine  air  an  robh  ad'  àrd,  ged  nach  'eil  moran 
's  an  iiite  dliiubh  ach  an  te  aige  fhein.  Ma  their  thu 
gu  'm   fac  thu   leòmhann,   their  e  nach  robh  ann  acli 

luch.  Nach  robh  Diighall  ag  innseadli  dhomh  gu  'n 
do  thachair  e  air  an  là-roimhe,  agus  arsa  Dùghall  ris — 
chunnaic  mi  rud-eigin  an  raoir,  's  mi  'tighinn  thar  a' 
mhonaidh. 

Ciod  e  nis  a  bli'  ann  an  sin  a  Dhùgliailll  ars'  am  Min- 
isteir. 

Bha  meall  mòr,  geal,  tliall  aig  Allt-an-Eirionnaich. 

Caora  !  ars'  am  Ministeir. 

Cha  'n  i,  dh'  aithnichinn  fhein  caora,  arsa  Diighall. 

Deàrrsadh  na  gealaich  air  lub,  ars'  am  Ministeir  'us 
thoisich  e'n  sin  le  deàrrsadh  na  gealaich  air  lub',  'sdeàrrs- 
adh  an  luib  air  lub  eile,  gus  an  d'  rinn  gach  deàrrsadh  a 
bh'  ann  aon  mheall  geal  air  meadhon  an  rathaid  mhoir. 
Cha  b'  e  h-aon  do  na  nithean  sin  a  bh'  ann,  arsa  Diigh- 
all. 

Agus  ciod  e  'n  rud  a  nis  a  bh'  ann  ì  ars'  am  Ministeir. 

Bha,  arsa  Dùghall,  lair  bhàn  Iain  'Ic  Sheumais. 

Nach  d'  thubhairt  mi  riut  gur  e  rud-eigin  mar  sin  a 
bh'  ann,  ars'  am  Ministeir. 

"Sibh  fhein  nach  d'  thubhairt,"  arsa  Dùghall.  'Am 
measg  gach  dealbh  a  tharruing  sibh  mu  'm  choinneamh- 
sa,  cha  'n  fhacaidh  mi  coslas  na  lair  bàine  air  a  h-aon 
aca.'  Ach  tha  mi  cur  seachad  na  h-oidhche  oirbh.  So 
'Dhonnachaidh,  cha  chuala  mi  smid  as  do  bheul  an 
nochd. 

Mur  an  cuala  cluinnidh,  arsa  Donnachadh. 


Tha  'n  oidhche  nis  air  do!  seachad, 
'S  e  dol  dhachaidh  a's  fheudar, 

Thoir  a  nail  dhomh  mo  bhata, 

An  cluinn  thu,  'Chaluim,  dean  eiridh, 

Chuala  mise  aig  nio  sheanair, 

'S  cha  b'  e  m'  beul  a  chanadh  a  bhreug  c. 
Gur  iomadh  rud  luachmhor  a  chaillcas 

Fear  a'  chaidil  's  na  cheilidh, 

'Us  biomaid  as,  'us  biomaid  as. 


Note. — Struileag  was  an  imaginary  boat  wbich  was  sent  from 
one  to  another  MÌth  a  rhyme  accompanying  it.  It  was  never 
sent  to  a  friend,  and  no  person  cared  to  keep  it  long,  and  he 
that  could  not  make  a  verse  himself,  had  to  get  some  one 
else  to  make  one  for  him,  as  it  could  not  be  passed  on  by  any 
other  means.  There  is  something  similar  in  Islay  called 
"A'  bhoineid  mhòr." 

AN    T-OR  AN  AICH  E 

4)1  t-Oranaich:,  (The  Gaelic  Songster.)  Such  is  the  title  of  thecarofull_, 
comi>ilea,  and  tastefully  executed  volume  now  before  us.  The  work  con- 
tains iibout  three  hundred  Gaelic  songs,  many  of  them  now  printed  for  the 
first  lime.  There  is  much  genuine  pleasure  in  scanning  the  beuutifull.i 
printed  leaves  of  the  Oranaiche,  for  there  is  not  a  page  on  which  we  do  not 
find  some  chaste  ditty  or  charming  love-.song  which  we  had  thought  lo>t 
beyond  recall.  We  find  ourselves  now  lingering  over  Mairi  Bhan  Dhail- 
an-cas,  Duthaick  7ian  craobh,  or  Oaol  an  t-seoladair,  or  pausing  to  sing  h 
verse  or  two  of  Tha  mo  run  air  a'  ghille  or  Jlle  dhuinn  chakih  thu  'in 
dhith.  The  songs  have  been  most  carefully  selected  and  correctly  printed, 
and  the  collection  is  beyond  doubt  the  largest  and  hest  ever  published. 
The  Oranaiche  ou'.'ht  to  be  found  in  the  library  of  all  who  love  the  lang- 
ua:;e,  poetry,  and  music  of  the  Higiilands. — Oban  Times. 

The  Oranaiche  is  :i  good  book,  and  contains  between  500  and  600  pages, 
beautifully  printed  on  toned  paper.  There  is  not,  so  far  as  we  have  seen, 
one  expression  in  ti.e  work  that  could  give  offence  to  the  most  tielicate. 
The  valu,-  of  such  a  book  cannot  be  over-estimated.  The  cost  is  so  small, 
and  the  contents  and  appearance  of  the  work  so  excellent,  that  no  true- 
hearted  Gael  should  be  without  a  c  >py. — Highlander. 

u  e  have  here  before  us  a  copy  of  the  Oranaiche,  and  it  gives  us  much 
ple.i-sure  to  coinmenJ  it  very  cordially  to  the  attention  of  our  GaeUc  readers. 
That  the  power  of  song,  so  characteristic  of  the  Scottish  peasantry  of  the 
south,  is  no  less  so  of  tiie  sturdy  sons  of  the  north  is  amply  exemplified  in 
the  very  tasteful  and  excellent  work  before  us.  'I  he  measure  of  the  success 
wliich  has  crowned  Jlr.  Sincliir's  labours  thus  far  may  be  ju  ged  by  a 
si:aplu  look  at  the  list  of  contents.  Any  work  containing  so  many  favourite 
lyrics  cannot,  we  think,  fail  of  being  very  popular  among  our  Celtic  friends. 
So  far  as  outward  appearance  goes,  the  work  is  neat,  coiTect,  and  well 
printed,  thus  reflecting  most  creditably  upon  .Mr.  Sinclair's  taste  and  Gaelic 
scholarship,  and  being  also  a  lasting  testimony  of  his  patriotism,  courage, 
and  enterprise.  It  is  out  of  sight  the  best  collection  of  miscellaneous  songs 
in  existence,  and  not  only  so,  but  even  in  point  of  intrinsic  excellence  it  is 
worthy  to  take  ius  place  ijeside  the  best  books  of  song  in  any  language. 
Let  Hi,'hlanders  everywhere  possess  themselves  of  the  work,  and  we  havf 
no  fear  that  any  of  them  will  consider  our  praise  m  the  sli,'hte<t  degree 
e^aggenited.  The  work  consists  of  527  piges,  exclusive  of  preface,  con- 
tents,  index,  ifcc,  ami  the  price  is  so  low  that  we  are  almost  tempted  to 
put  cheapness  do^vn  ;is  the  only  fault  which  we  could  suggest  in  connection 
with  the  Oranalch.'.—Ferthihire  Advertiser. 

The  Oranaiche  is  one  of  the  best  ;  Tinted  Gaelic  words  we  have  ever  seen . 
and  consists,  with  a  few  exceptions,  of  songs  hitherto  unpublished.— 
Scotsman. 

The  book  is  simply  and  beyond  question  the  best  and  most  complete,  as 
It  is  the  largest,  collection  of  Gaelic  popular  songs  existing.  It  contains 
all  or  nearly  all  the  soii^s  which  have  stood  the  test  of  popularity.— Ì)onaW 
M^Kinnon,  Edinbnr'ih. 

My  De.\k  Sik,— All  )w  nie  to  congratulate  you  on  having  got  the  Oranaiche 
so  handsomely  off  >  oup  hands.  It  is  the  completest  and  in  every  way  the 
best  collection  of  Gaelic  poetry  that  has  yet  appeared:  and  the  way  i'' 
which  you  have  managed  the  matter,  in  the  face  of  so  many  difficulties 
does  you  infinite  credit —"  \  ether  f.ochabir." 

Such  is  the  proposed  title  of  a  work  on  this  Island 
and  its  people,  the  materials  for  which  are  being  collect- 
ed and  arranged. 

The  work  will  treat  of  Islay,  its  history  (Secular  and 
Ecclesiastical),  Topography,  Antiquarian  remauas,  Tra- 
ditions, Folk-lore,  Poetr}^;  Social  Statistics,  Agriculture, 
Industries,  &c.,  &c.  Sketches  of  Islaymen  who  acquired 
destinction  in  Science,  Literature,  or  Art,  will  also  be 
given,  the  whole  forming  an  exhaustive  treatise  on  one 
of  the  most  interesting  of  our  Western  Isles. 

The  work  will  be  illustrated  with  Portraits,  Sketches, 
Maps,  &c. ,  and  every  effort  will  be  made  to  make  the 
volume  worthy  of  "green  grassy  Islay,"  the  Queen  of 
the  Hebrides. 


Should  a  sufficient  number  of  Subscribers  be  secured 
the  work  will  be  published. 


Subscribers'  names  will  be  received  by 

ARCHIBALD     SINCLAIR, 

PRINTER     AND     PUBLISHER, 

62  Argyle   Street,  GLASGOW. 


U 


::YfSì 


